
PRATARMĖ 


nės studijos apie tai, kaip diplomatija medijuoja susvetimėjimą, ir baigėsi 
bandymu žengti žingsnį poklasikinės tarptautinių santykių teorijos link. Tai 
ištisa intelektualinė kelionė, kuri nebūtų buvusi įmanoma be Hedley Bullo 
globos. Esu jam labai dėkingas ir jaučiu nuoširdžią pagarbą už dvejus kon- 
sultacijų ir dar dvejus dėmesingo vadovavimo metus. Taip pat norėčiau pa- 
dėkoti Michaelui Howardui, Adamui Watsonui ir Johnui Vincentui už jų 
patarimus ir padrąsinimą. 

Be to, padėjo ir kiti. Dosnią finansinę paramą suteikė Rhodeso stipendi- 
jų fondas, esu dėkingas Cyrilo Fosterio fondui ir Nubar Pasha stipendijos 
komitetui už suteiktą galimybę atlikti tyrimus Britų muziejuje ir Prancū- 
zijos nacionaliniame archyve. Taip pat esu labai dėkingas Balliolo kolegi- 
jai, bet kadangi iždininkas tikriausiai teikia pirmenybę užmokesčiui, o ne 
dėkingumui, aš daugiau apie tai nekalbėsiu. 

Norėčiau padėkoti Kolumbijos universiteto Tarptautinių reikalų institu- 
tui, ypač Alfredui Stepanui ir Howardui Wrigginsui už suteiktą progą sa- 
vo diplomatijos teorijas patikrinti auditorijoje. Labai naudingi buvo ir Ma- 
sačiusetso universiteto Armherste kolegų ir studentų patarimai. Esu dėkin- 
gas puikiam politikos teoretikų trejetui — Williamui E. Connolly'ui, Jeanui 
Bethke Elshtainui ir Nicholasui Xenosui, taip pat Lutheriui Allenui ir Eri- 
cui Einhornui už jų nuolatinę paramą ir Lewisui Mainzeriui, paskatinu- 
siam atlikti šį darbą. Robinas Etteras ir Donna Dove verti būti atskirai pa- 
minėti už tai, kad keletą kartų surinko ir tvarkė šį rankraštį. 

Galiausiai privalau pripažinti neįkainojamą Kiarano Hondericho ir Joh- 
no Philipo Santoso indėlį. 

JD 

Į šiuos gilius klausimus radau ir drįsau duoti kai kuriuos atsaky- 
mus, suskirsčiau laikus, tautas, nustačiau individų hierarchijos pa- 
kopas, patikslinau savo problemą; iš atsakymų kilo naujų klausi- 
mų, tyrimų, prielaidų, tikimybių, kol galiausiai turėjau savo šalį, 
savo žemę, ištisą tylų, augantį, žydintį pasaulį, tarsi kokius slap- 
tus sodus, apie kuriuos niekas nė neįtarė. 

Friedrich Nietzsche, Apie moralės genealogiją 


Kodėl tiriame Vakarų diplomatijos ištakas? Yra keletas praktinių 
priežasčių, o pirmiausia paminėtina tai, kas laikoma šių dienų dip- 
lomatijos krize. Gresiant fiziniams pavojams, vykstant politinėms ir 
technologinėms permainoms, diplomatus imta laikyti nykstančia rū- 
šimi: vis dažniau jėga užimamos diplomatinės atstovybės, plinta 
aukščiausio lygio susitikimai ir šaudyklinė diplomatija, plėtojamos 
šiuolaikinės greitos komunikacijos priemonės, pagaliau klesti šnipi- 
nėjimas — visa tai neretai nurodoma kaip veiksniai, lemiantys neiš- 
vengiamą diplomatijos mirtį. Tačiau ar visa tai yra krizė ir apskri- 
tai — ar tai yra kažkas nauja diplomatijos istorijoje? 

Ryškių paralelių galima rasti praeityje. Šių dienų stebėtojui pre- 
zidento Reagano teiginys, kad sovietų vadovybė „pasilieka teisę 
įvykdyti bet kokį nusikaltimą, meluoti, apgaudinėti“, skamba lyg 
dvipolei diplomatijai gresiančios apokalipsės įrodymas, tačiau Liud- 
viko XI nurodymai savo pasiuntiniams — „Jeigu jums meluoja, me- 
luokite jiems dar daugiau“ — tokie pat seni kaip ir bizantiškosios 
įtakos diplomatijai. Kadangi ambasados reaguoja į terorizmą dieg- 
damos naujausią stebėjimo techniką ir bunkerių architektūrą, tai gali 
atrodyti, kad civiliniam diplomatijos pobūdžiui padaryta nepataiso- 
ma žala; vis dėlto nepamirškime, kad italų diplomatija ištvėrė pen- 
kiolikto amžiaus taisykles, nurodančias, kad ambasadorių visur turi 
lydėti jo virėjas (vengiant nunuodijimo), bet ne žmona (mat ją gali 
papirkti). Teiginį, jog šnipinėjimas padarė nepataisomą žalą, galima 
atremti vienu iš seniausių diplomato apibrėžimų: diplomatas - tai 

„garbingas šnipas“; tam pritarė du žymūs septyniolikto amžiaus di- 
plomatijos žinovai de Wicguefortas ir de Callieres'as. 

Akivaizdu, jog nieko nenusimanant apie diplomatijos ištakas, ne- 
įmanoma suprasti dabar jai iškilusių sunkumų ar netgi apie juos kal- 
bėti. Kalbant praktiškai, norėdami sužinoti, kas yra diplomatija ar ko- 
kia ateitis jos laukia, privalome žinoti, kaip ji atsirado. 

Šis tyrimas yra teorinis todėl, kad tokios žinios nėra lengvai gau- 
namos. Labiausiai buvo domimasi diplomatijos praktika, o ne jos iš- 
takomis. Keletas žymesnių praktinės diplomatijos veikalų yra Abra- 
hamo de Wicgueforto L'Ambassadeur et ses fonctions (1681), Francois 
de Calliėres'o De la maniėre de nėgocier avec les souverains (1716), Er- 
nesto Satowo Guide to Diplomatic Practice (1917) ir Haroldo Nicolso- 
no Diplomacy (1939)!. Visuose šiuose veikaluose, parašytuose buvu- 
sių diplomatų, reiškiamas požiūris, kad diplomatija — tai ypatingas 
gebėjimas derėtis, ir jais siekiama itin padidinti šios profesijos nau- 
jokų sugebėjimus tai daryti. Suprantama, jų pasakojamos istorijos apie 
diplomatijos ištakas neretai yra paviršutiniškos ir netgi anekdotiškos. 
Be to, kadangi šie autoriai tarnavo savo vyriausybėms, kai imperijų 
galybė buvo pasiekusi viršūnę, jie galbūt nebuvo suinteresuoti per- 
nelyg plačiai ir nuodugniai žvelgti į praeitį, nes tai pakirstų du su- 
manių derybų atraminius stulpus - tvarką ir tęstinumą. 

Rimto veikalo šia tema nėra ir tarptautiniams santykiams skirtoje 
literatūroje?. Paprastai linkusi racionaliai vertinti dabartį ar parengti 
tuos, kurie ateityje priims sprendimus, bihevioristinė, arba „moksli- 
nė“, mokykla, regis, daugiausia dėmesio skiria (paprastai metodolo- 
giškai) šiuolaikiškesniems dalykams. „Klasikinis“, arba tradicinis, po- 
žiūris į tarptautinius santykius leidžia atverti daugiau klodų. Jo stip- 
rybė - tai pripažinimas, kad diplomatijos raida, o ne tik tarptautinė 
teisė ir galios pusiausvyra, buvo esminis veiksnys, nulėmęs Europos 
valstybių sistemos radimąsi; tad beveik visuose svarbiausiuose kla- 
sikiniuose tekstuose galime rasti skyrių apie diplomatiją?. Vienas šio 
tyrimo uždavinių - apžvelgti ir palyginti jų idėjas apie diplomatijos 
ištakas ir jos pokyčius. 

Tačiau kartais perdėtas klasikinio metodo šalininkų istoriškumas 
užgožia analizės trūkumus. Siaurai traktuodami diplomatiją kaip 
valstybių keitimąsi akredituotais pasiuntiniais ir kaip naudingą tarp- 
tautinei tvarkai normą, jie savo veikaluose įtvirtina ar net sudaikti- 

na diplomatinės sistemos status guo*. Be to, jie neretai suteikdavo di- 
plomatijos kilmei ypatingą „esmę“ arba „pobūdį“, kurie ir nulemia 
tokią konservatyvią nuostatą. Pagrįstai galima teigti, kad tai yra ne 
tiek analitinis silpnumas, kiek normatyvinis diplomatijos vertinimas 
arba, kaip teigia Martinas Wightas, „nuomonės, kokiu keliu priva- 
lo eiti tarptautinė politika, deklaravimas“*. Tačiau problema yra ta, 
kad gana dažnai klasikinių darbų normatyvinis elementas implici- 
tiškai ir nekritiškai stiprina teleologinį požiūrį į diplomatiją - būtent 
idėją, kad po ilgos odisėjos mes pasiekėme geriausią, galutinę diplo- 
matijos formą arba net dar tik artėjame prie jos. Taip lieka neištir- 
ta daug diplomatijai formuotis padėjusių dinamiškų ir išsisklaidžiu- 
sių jėgų, kurios neretai lemdavo diplomatijos tikslus, priešingus tra- 
dicinės teleologijos tikslams. Taigi, trečia priežastis tyrinėti — tai no- 
ras giliau įsiskverbti į praeitį, idant būtų atskleistas priešistorinis di- 
plomatijos pagrindas tikint, kad archeologija yra geriausia priemo- 
nė ne tik diplomatijos kilmei, bet ir jos teleologiniams simboliams 
atskleisti. 

Bet kodėl būtent diplomatijos genealogija? Vieną, turbūt esminį, 
argumentą pateikia puikus genealogijos specialistas Nietzsche: „Kad 
neįtikimi dalykai būtų keičiami įtikimesniais““. Šiuo atveju tai reiš- 
kia vadovautis istoriniais tyrimais paremtu spėjimu, kad pateikti di- 
plomatijos kilmės aiškinimai buvo daugiau grindžiami dabartiniu 
statusu ir poreikiais, o ne jos praeities principais ir praktika. Šiai ge- 
nealogijai reikšmės turi ir tai, kaip Nietzsche baigia savąją senten- 
ciją: „Kad neįtikimi dalykai būtų keičiami įtikimesniais, galbūt rei- 
kia vieną klaidą pakeisti kita klaida“. Diplomatijos genealogija kaip 
interpretacinė istorija gali būti ir klaidinga, ir įžvalgi. Visiškai ne- 
abejotina, kad jai nebus būdingas toks tikrumas, koks būdingas tra- 
diciniams diplomatijos istorikams, kuriems ši istorija yra nuoseklus 
pasakojimas apie tai, kaip praeitis aiškiai kuria dabartį. Diplomati- 
jai suprasti istorija yra būtina, tačiau numatyti dabartį pagal praeitį, 
atradinėti raidos dėsnius arba tvirtinti esant tam tikrą nenutrūksta- 
mą judėjimą vienintelio telos link reikštų prievartauti istoriją. Prie- 
šingai, šia genealogija mėginama diplomatijos istoriją išvaduoti nuo 
prievartavimo: atvirai žvelgiama atgal stengiantis atskleisti, ar nesa- 
ma diplomatijos krizės požymių, glūdinčių, tačiau paslėptų dabar 
esamuose jos pamatinių ištakų ir beveik vientisos istorijos aprašy- 

muose; pritaikant tai, ką Nietzsche yra sakęs apie moralinius prie- 
tarus, tai būtų požymiai, rodantys, kad „dabartis galbūt gyvena at- 
eities sąskaita“?. 

Tad šiai genealogijai iškyla strateginis klausimas: ar negali būti, 
kad nepatikrinta, beveik neginčijama bendra nuomonė apie diploma- 
tijos kilmę trukdo pažinti arba stabdo ryžtą, kurio reikia norint kū- 
Čia nepretenduoju pateikti įtikinamo atsakymo į šį bei kitus šios ge- 
nealogijos iškeltus klausimus. Iš tikrųjų vienas šios genealogijos tiks- 
lų yra nužymėti klausimais naują empirinių diplomatijos tyrimų sri- 
tį (o ne iš anksto užimti ją pateikiant prognozes). 

Kitą priežastį imtis kaip tik genealogijos taip pat galima rasti Niet- 
zsche's veikaluose. Tai yra galios santykių vyravimas žmonių gyve- 
nime. Kaip Hansas Morgenthau ir kiti jo sekėjai „realistai“, aš ma- 
nau, kad galios analizė yra būtina norint suprasti, kaip ir kodėl atsi- 
rado diplomatija. Genealogijoje galios sąvokai ir vaidmeniui reikia 
skirti itin daug dėmesio. Tačiau vien galia nepavyks paaiškinti di- 
plomatijos ištakų. Martinas Wightas, pats žymus galios politikos ty- 
rinėtojas, iškalbingai nurodo akivaizdžią priežastį: 

Galios skiriasi ir kokybiškai, ir kiekybiškai, o jų patrauklumas ir daro- 
ma įtaka nėra tiesiogiai priklausomi nuo jų stiprumo ir svarbos. Juk žmo- 
nėms priklauso ne tik teritorijos, žaliavos ir ginklai, bet ir įsitikinimai bei 
nuomonės. Tiesa yra tai, kad įsitikinimai neįsivyrauja tarptautinėje poli- 
tikoje, jei jie nėra susiję su galia ... Bet lygiai taip pat tiesa yra ir tai, 
kad galios veiksmingumas priklauso nuo to, kiek stiprūs įsitikinimai, ska- 
tinantys ją panaudoti.3 

Genealogija pripažįsta įsitikinimų poveikį galiai, tačiau žengia 
žingsnį dar toliau. Ji tyrinėja daromos įtakos cirkuliavimą - būtent, 
kaip tiesos ir galios siekis diplomatijoje istoriškai reiškėsi mėgini- 
mais taikant diskursyvią ir kultūrinę praktiką valdyti tai, kas ne- 
valdoma - anarchišką visuomenę. Bendrais bruožais atskleistas Nie- 
tzsche's, šis abipusis ir produktyvus galios ir žinojimo ryšys buvo 
pagrindinis prancūzų filosofo Michelio Foucault genealogijos veika- 
lų elementas?. Trumpai tariant, įkvėpta šių darbų, diplomatijos ge- 
nealogija aiškina, kaip diplomatijos galia, nesant suverenios galios, 
sukūrė diskursyvią praktiką, diplomatinę kultūrą, ir buvo jos palai- 
koma. Hedley Bullas vykusiai apibrėžė diplomatinę kultūrą kaip 
„bendrą oficialių atstovų išpažįstamų idėjų ir vertybių sankaupą“"“. 

Tačiau jis ir kiti klasikinės mokyklos atstovai nesigilino į tai, kaip 
ši diplomatinė kultūra formavosi ir kito ir kaip neleviataniškame pa- 
saulyje buvo atkurta norminanti jos galia. Ši genealogija, aišku, pai- 
sydama pagrindinių klasikinio metodo principų, sukels abejonių dėl 
įvairių jo aspektų, ypač jo kanoninio išskirtinumo. Ji orientuoja į 
neoklasikinį arba postklasikinį požiūrį į tarptautinius santykius; ta- 
čiau dabartinėje priešdėlio „post“ plitimo eroje, kai mūsų laikraš- 
čiuose „postmodernistinės sportinės aprangos“ reklama varžosi su 
„postapokaliptinių filmų“ apžvalgomis, aš kol kas nesiimsiu „nura- 
šinėti“ sąvokų ir paliksiu kitiems klijuoti etiketes. 

Žinoma, yra ir kitų priežasčių, trukdančių filosofiškai suvokti di- 
plomatiją, taip pat yra ir kitokių požiūrių į šią problemą. Mano nuo- 
mone, norint paaiškinti diplomatijos ištakas ir jos pokyčius, nei kon- 
ceptualiai, nei juo labiau teoriškai nepakanka nagrinėti vien galią, net- 
gi diskursyvios ir kultūrinės praktikos kontekste. Dėl temos sudėtin- 
gumo ir platumo pageidautina kuo geriau intelektualiai pasirengti 
spręsti šią užduotį. Todėl reikalingos dvi strategijos: viena — organi- 
zacinio, o kita — teorinio pobūdžio. 

Pirmoji, paradigminio pobūdžio, strategija yra reikalinga tam, kad 
būtų nuosekliai išdėstyta daugybė medžiagos. Šiuo atveju paradigma 
reiškia trumpas nuorodas į keletą susijusių diplomatijos principų ir 
praktikos pokyčių. Ji neprilygsta Thomaso Kuhno bekompromisiniams 
moksliniams „konkretiems mįslių įminimams“ ir šiek tiek pranoksta 
Martino Wighto kategorijų „tradicijas“!!. Ji primena Kuhno metodiką, 
kadangi tai yra analitinė priemonė, suteikianti schemą nagrinėjamam 
laikotarpiui suprasti. Tačiau priešingai pradinei Kuhno schemai, ku- 
rioje negalimos dvi paradigmos vienu metu, aš, kaip ir Wightas, atsi- 
žvelgdamas į diplomatijos studijoms priskiriamų diskursų gausą, siū- 
lau daugelio paradigmų metodą. Todėl, analizuodamas diplomatijos 
ištakas ir pokyčius, aš iškelsiu penkias tarpusavyje susipynusias pa- 
radigmas: mitodiplomatiją, protodiplomatiją, antidiplomatiją, neodip- 
lomatiją ir technodiplomatiją. Bus taikomos ir kitos kategorijos, ap- 
imančios iškart kelias svarbiausias paradigmas („transparadigmos“, jei 
neorealistai neprieštaraus). Trys tokios kategorijos yra kriptodiploma- 
tija, paradiplomatija ir neabejojamai paminėtina „machodiplomatija“. 
Esu įsitikinęs, kad bus įvairių nuomonių dėl to, ar šios paradigmos 
įžvalgiai rekonstruoja praeitį, ar skatina ją griauti. 

Antroji strategija yra teorinė. Tai nereiškia, kad iš pat pradžių bus 
kuriama visai nauja diplomatijos teorija, nors, kaip tikėjausi iš šio ty- 
rimo, galbūt rasis kitoks diplomatijos konceptualizavimo metodas. Aš 
teigiu, kad yra gatava teorija, kuri, deja, tarptautinių santykių srity- 
je buvo ignoruojama. Turiu galvoje susvetimėjimo teoriją, kurią plė- 
tojo Hegelis, Feuerbachas, Marxas, Sartre'as ir kiti. Kadangi ši gene- 
alogija reikalinga tam tikrų žinių, kitame skyriuje apžvelgsime su su- 
svetimėjimu susijusius terminus, sąvokas ir teorijas. Tačiau čia gal- 
būt reikėtų šiek tiek paaiškinti, kodėl susvetimėjimo teorija taikoma 
šiame darbe. 

Pirma, susvetimėjimo teorija nepaprastai tinka istorinei analizei. 
Ja siekiama paaiškinti žmogaus susvetimėjimą „pradinei“ solidaru- 
mo būklei: dėl tam tikrų priežasčių randasi ir istorijoje iškyla naujos 
susvetimėjimo formos. Pasak Hegelio, būtent savimonė susvetimėja, 
„kad taptų kuo nors universaliu“; pasak Feuerbacho, žmogus susve- 
timėja savajai esmei ir atsiduoda religijai norėdamas rasti danguje tai, 
ko negali surasti žemėje, o Marxas teigia, jog žmogus atskiriamas nuo 
savo „produktyvios veiklos“, todėl jis susvetimėja gamtai, pačiam sau, 
savo produktui ir kitiems žmonėms!. Taigi į susvetimėjimą galima 
žvelgti kaip į dvasinį, religinį ar socialinį procesą, kuris visuomet bu- 
vo aktyvus istorijoje. 

Antra, dėl žmogaus pirmykščio susvetimėjimo klostėsi susvetimėję 
santykiai, kuriuos reikėjo medijuoti. Pačia bendriausia prasme ta for- 
ma, kurią įgyja šis medijavimas kintant susvetimėjusiems santykiams, 
yra teorinis ir istorinis diplomatijos ištakų tyrimo pagrindas. 

Trečia, susvetimėjimo teorija gerai tinka diplomatinių santykių at- 
siradimui ir pokyčiams paaiškinti, nes tai yra „sistemų“ teorija. Ja mė- 
ginama paaiškinti sistemą tiriant jos vidinių ryšių, kurie laikomi su- 
svetimėjusių galių išraiškomis, genezę. Panašiai, kadangi pati susve- 
timėjimo teorija yra „susvetimėjusio pasaulio matas“, ji yra neatski- 
riama nuo kovų už tiesą diplomatiniame diskurse“. Taigi užuot nau- 
dojęsi įprastine mikro/makro dichotomija arba dviejų lygių analize, 
galime medijuojamas susvetimėjusių tiesų ir galių ikivalstybinio, vals- 
tybės vidaus ir tarpvalstybinio lygio kovas interpretuoti kaip diplo- 
matinės sistemos pagrindą ir kaip priemones, padedančias suprasti 
tos sistemos ištakas. 

Pagaliau manau, kad interpretacinis susvetimėjimo aspektas gali 
praturtinti klasikinį požiūrį į tarptautinius santykius. Kadangi papras- 

tai susvetimėjimo istorija pradedama tik nuo Marxo, buvo pamiršta- 
ma arba ignoruojama, kad susvetimėjimas turi turtingą intelektuali- 
nę tradiciją kaip klasikinės triados - teisės, istorijos ir filosofijos - są- 
voka. Dėstydamas šią genealogiją, susvetimėjimo teorija pasinaudo- 
siu tam, kad priminčiau tam tikrą anksčiau pražiūrėtą „klasiką“, ku- 
ri, tikiuosi, galėtų konceptualiai ir tekstualiai paskatinti tradiciona- 
listus apmąstymams. 

Ne tik teorijos, bet ir kai kurie terminai, kuriuos vartosiu, yra pa- 
lyginti nauji tarptautinių santykių tyrinėjimuose. Be to, ir kai kurie 
žinomi žodžiai bus vartojami neįprastai, o kodėl - bus paaiškinta vė- 
liau. Ypač atkreiptinas dėmesys į terminą „diplomatija“. Nors šis žo- 
dis dabartine, tarptautinių santykių valdymo prasme iki aštuonio- 
likto amžiaus pabaigos nebuvo plačiai vartojamas, tačiau, kadangi 
nėra tinkamesnio, aš vartosiu jį kalbėdamas apie seniausias diplo- 
matijos apraiškas. Šioje genealogijoje pasiūlysiu bendrą darbinio po- 
būdžio apibrėžimą: diplomatija - tai medijavimas tarp susvetimėju- 
sių individų, grupių ar darinių; atėjus laikui, šis apibrėžimas bus pa- 
grįstas ir sukonkretintas!*. Žodis „medijavimas“ bus vartojamas dve- 
jopa prasme. Pirma, įprastine prasme (ji atsirado kartu su šiuolaiki- 
ne diplomatijos reikšme) medijavimas — tai jungiamasis ryšys, kai 
yra siekiama arba sutaikyti, arba įsikišti. Naudodamasis šiuo termi- 
nu, remiuosi interpretacija, kuri pabrėžia diplomatijoje glūdinčią abi- 
pusišką priklausomybę ir taikinamąjį jos pobūdį, bet neatmeta ir va- 
lingo įsikišimo. 

Kita termino prasmė kyla iš pačios susvetimėjimo teorijos, perim- 
tos iš Hegelio ir Marxo raštų“. Kalbama apie du tarpininkavimo ti- 
pus arba plotmes. Pirmasis yra tarp žmogaus (jo galių) ir gamtos (jo 
poreikių). Šio subjekto-objekto santykio atžvilgiu tarpininkavimas yra 
fizinė ar intelektinė veikla, kuri susieja žmogaus galias su poreikiais; 
bendriausiu pavyzdžiu galėtų būti žmogaus gebėjimas numalšinti alkį 
valgant. Antrasis tarpininkavimo lygmuo yra istoriškai konkretus, ta- 
pęs būtinu, kai žmogaus veikla ar jo veiklos produktas tampa jam 
svetimas. Tarp Feuerbacho, Hegelio ir Marxo nurodytų tarpininkų, 
siejančių žmogų su jo susvetimėjusiais poreikiais, rasime, pavyzdžiui, 
Dievą, valstybę ir pinigus. Visi šie tarpininkai autorių pateikiamuo- 
se religijos, politikos ir ekonomikos aiškinimuose svarbūs tiek, kiek 
susiję su susvetimėjimu. Tarpininkavimas taip pat gali būti susveti- 
mėjęs, kaip nurodoma Marxo pinigų kilmės analizėje: veikdami kaip 

būtinas tarpininkas tarp žmogaus ir jo reikmių, patys pinigai tampa 
jo reikme. Marxas antrąjį tarpininkavimo tipą apibūdina kaip „susve- 
timėjusį tarpininkavimą“, taip pat kaip „tarpininkavimo tarpininka- 
vimą“!€. Ši tarpininkavimo samprata bus svarbi man vėliau, darant 
prielaidą, kad diplomatijos perėjimas iš mitologinės pakopos į pir- 
mąsias istorines pakopas atitinka vieno iš pačių seniausių Vakarų tar- 
pininkavimų — krikščioniškojo pasaulio (grindžiamo žmogaus susve- 
timėjimu pradinei solidarumo būklei) transformavimąsi į valstybių 
„Susvetimėjusius tarpininkavimus“ (po to, kai jos abipusiškai susve- 
timėjo instituciškai įtvirtintam krikščioniškojo pasaulio atstovui - po- 
piežiaus valdžiai). 

Ši genealogija aprėpia daug. Tačiau čia neaptariami (ir to neįma- 
noma padaryti) visi diplomatijos aspektai - jos atliekamų įvairių funk- 
cijų - komunikacijos, derybų ir informacijos - sistema. Čia daugiau 
gilinamasi į apleistą diplomatijos sritį — jos ištakas ir pokyčius, nu- 
lemtus susvetimėjimo sąlygų, taip pat mėginimą medijuoti šias sąly- 
gas naudojant mąstymo, teisės ir galios sistemas. 


2 


SUSVETIMĖJIMAS 


Tad mes neišvengiamai liekame sau svetimi, mes nesuprantame 
savęs, mes turime painioti save su kitais, mums per amžių am- 
žius galioja principas: „Kiekvienas labiausiai nutolęs pats nuo sa- 
vęs“, - sau mes nesame „pažinimo siekėjai“. 

Friedrich Nietzsche, Apie moralės genealogiją 


Kaip Žmogui gyventi protingai, jei kitas, svetimas, užsienietis, toli 
jis būtų ar arti, bet kuriuo momentu gali įsiveržti į jo pasaulį? 
Raymond Aron, Taika ir karas 


Šios genealogijos prielaida tokia, kad diplomatija yra paženklinta su- 
svetimėjimo. Norint nustatyti, ar šitaip buvo nuo pat diplomatijos 
pradžios, reikia kruopščiai patikrinti istorinius faktus. Tačiau mūsų 
užduotis yra ketveriopa: 1) parodyti, kad diplomatijai taikytina su- 
svetimėjimo idėja; 2) pateikti „susvetimėjimo“ ir „perdavimo /atito- 
linimo“ apibrėžimus; 3) trumpai papasakoti, kaip ši sąvoka kito kei- 
čiantis kitoniškumo santykiams; 4) supažindinti su susvetimėjimo te- 
orijomis, kurių pagrindu bus tiriama diplomatijos raida. 


TEORIJOS SUSVETIMĖJIMAS 


Žodžiai „susvetimėjimas“ (estrangement) ir „perdavimas /atitolini- 
mas“ (alienation) dažnai girdimi kalbant apie tarptautinius santykius, 
o štai pati sąvoka šiai disciplinai iš esmės yra nepažįstama. Visai 
nemoksliškai apžvelgdamas spaudą nuo 1981 m., pastebėjau šių ter- 
minų atgimimą, ypač kai buvo rašoma apie tarptautinius reikalus. 
Suprantama, jie buvo dažni pranešimuose iš įtampos židinių ar 
konfliktų regionų, tokių kaip Artimieji Rytai. Pavyzdžiui, 1982 m. 
gegužės 5 d. International Herald Tribune antraštė skelbia: „Diploma- 
tų teigimu, Assadas rizikuoja atstumti Teheranui priešiškus sąjun- 
gininkus“. 1982 m. liepos 4 d. Londono Observer praneša,-kad jei di- 
plomatiniai šaltiniai neklysta, „karaliaus Fahado skambutis prisidė- 

jo prie prezidento ir valstybės sekretoriaus nutolimo, pasibaigusio 
Alexandero Haigo atsistatydinimu“. O štai kiek vėliau New York Ti- 
mcs 1984 m. vasario 14 d. numeryje rašoma: „Labiausiai kankinan- 
tis sprendimas laukia prezidento: ar pasirašyti gegužės 17 d. saugu- 
mo susitarimą su Izraeliu. Pasirašius būtų atstumta Sirija; nepasira- 
šius būtų atstumtas Izraelis“. New York Times vedamuosiuose, regis, 
ypač mėgaujamasi šiuo žodžiu. Naujausi pavyzdžiai - Tomo Wicke- 
rio („Ponas Iklė televizijos laidoje pareiškė, kad, atsisakius suteikti 
paramą Salvadoro vyriausybei, ji būtų atstumta ir susilpnėtų, todėl 
galėtų būti paskatinta mirties eskadronų veikla“) ir Hedricko Smit- 
ho („Kai p. Nixonas 1972 m. atvyko, kad suteiktų dėl savo saugu- 
mo sunerimusiai Kinijai vėlyvą pripažinimą, kinai buvo jam dėkin- 
gi už galimybę atšvęsti ilgo susvetimėjimo pabaigą“) tekstai. Tačiau 
kaip tik International Herald Tribune 1982 m. liepos 20 d. aplenkė vi- 
sus, nes sugebėjo įsprausti pagrindinius terminus į vieną trumpą pa- 
straipą: „Schultzas išlaikė vieną esminį diplomatijos išmėginimą - 
nieko neatstumti be reikalo. Kitas išmėginimas - įtikinti Ameriką, jos 
nutolusius sąjungininkus, o ir jos priešus, kad Reagano administra- 
cija kartu su antruoju valstybės sekretoriumi gali pasaulyje veikti vis 
darniau“. Beveik po ketverių metų (1986 m. balandžio 17 d.) Berly- 
no Der Tagesspiegel straipsnyje antrašte „Kohlis siekia išvengti trans- 
atlantinio susvetimėjimo rizikos“ abejojama, ar Schultzas išlaikė iš- 
mėginimą: „Tačiau vis labiau nerimaujama, kad viena iš karinio Li- 
bijos puolimo pasekmių bus transatlantinis susvetimėjimas“. 

Jau vien iš šio žiupsnelio pavyzdžių atrodo, kad susvetimėjimas 
ir nutolimas tvirtai įsišaknijo apie tarptautinius reikalus rašančių žur- 
nalistų žodyne. Kaip šių terminų prasmė skiriasi įvairiuose konteks- 
tuose, aptarsime vėliau. Čia tenoriu pabrėžti ne kokią nors ypatingą 
teorinę šių Žurnalistikos pavyzdžių reikšmę, bet tai, kad terminai daž- 
nai vartojami ir turi aiškias prasmes. 

Viename, turbūt aukščiausiame, tarptautinių santykių lygmenyje 
susvetimėjimas nėra nepažįstama sąvoka. Ji, nors ir nelabai regulia- 
riai, minima tarptautinėje teisėje. Tarptautinės teisės terminų žody- 
ne Dictionnaire de la terminologie du droit international pateiktas toks 
apibrėžimas: „Terme dėsignant pour un Etat le fait de renoncer 4 un 
droit, 2 une compėtence, d'ordinaire en faveur d'un autre Etat ou 
d'une institution internationale. Terme employė surtout dans I'expres- 
sion „alienation territoriale“ pour dėsigner le fait pour un Etat de re- 

noncer en faveur d'un Etat a sa souverainetė sur un territoire dėter- 
minė“!*. Taigi kaip tik šiuo — teisių ar galios perdavimo — aspektu 
mes ir tyrinėsime svarbius istorinius ir teorinius susvetimėjimo at- 
vejus, kuriais mūsų laikais nebuvo daugiau domėtasi?. 

Neturėtų stebinti, kad tarptautinių santykių tyrinėtojai, taip pat 
ir diplomatijos teoretikai ignoravo susvetimėjimo teorijas ar vengė jų 
ir paliko šią sąvoką vartoti (ir ja piktnaudžiauti) sociologams bei psi- 
chologams. Tarptautinės politikos „mokslininkai“ šią „suvertybintą“ 
ir politiškai įtartiną sąvoką galbūt laikė netinkama tikslaus metodo 
požiūriu dėl jos kiekybinio neapibrėžtumo ir negalimybės jos verifi- 
kuoti taikant statistinę analizę — visa tai yra skiriamieji šios mokyk- 
los požymiai. Lygiai taip pat tarptautinių santykių teorijos „klasicis- 
tams“ susvetimėjimo sąvoka galėjo atrodyti esanti per daug miglota 
ar - dar blogiau - pernelyg madinga. Ši sąvoka dar neįsiskverbė į 
moderniųjų klasicistų konceptualią schemą, nors ji ir buvo iš dalies 
palaiminta, kai ją pavartojo jų žymusis pirmtakas Tukididas?. Tirda- 
mi šią genealogiją, pamatysime, kad tokie klasicistai kaip Martinas 
Wightas, Hedley Bullas, Maurice'as Keens-Soperis ir Adamas Wat- 
sonas, aptardami diplomatijos reikalus, dažnai vartojo terminus „su- 
svetimėjimas“ ir „nutolimas“. Tačiau dabar, kalbant apie tarptauti- 
nius santykius, šiuos terminus reikia rekonceptualizuoti. 

Kiti teoretikai, tokie kaip tarpusavio priklausomybės šalininkai, ku- 
rie nepatenka į gana sutartinę „skaičiuotojų“ ir „literatų“ kategoriją, 
visai pagrįstai galėtų savo kritišką požiūrį į galios sąvoką — ypač dėl 
jos polinkio į redukcionizmą - taikyti ir susvetimėjimo sąvokai. Su- 
svetimėjimo sąvoka, vartojama be konceptualaus konteksto, įgyja mis- 
tiškumo, leidžiančio nusakyti, bet ne paaiškinti realaus pasaulio me- 
chaniką. Realistai mistifikacija laikytų ir utopines prielaidas apie pir- 
mapradę, arba teleologinę, nesusvetimėjimo būklę. Ir atvirkščiai, ne- 
orealistai arba idealistai (ar galbūt labiau tiktų dirbtinis terminas „me- 
lioristai“) galėtų abejoti dėl tos liūdnos perspektyvos, kurią susveti- 
mėjimas žada globalinei tarpusavio priklausomybei. 

Ar tai yra pakankamos priežastys rinktis kitą kelią, atmesti abe- 
jotinus aiškinimus, ar tiesiog vertingos kritinės pastabos, kurias dera 


* Sąvoka reiškia, kad valstybė atsisako savo teisės ar kompetencijos paprastai kitos 
valstybės arba tarptautinės organizacijos naudai. Sąvoka, ypač vartojama posakyje „te- 
ritorijos perdavimas“, reiškia, kad valstybė atsisako savo suvereniteto tam tikroje teri- 
torijoje kitos valstybės naudai (pranc.). 

turėti galvoje? Iš dalies teisinga ir viena, ir kita, bet už viską svar- 
biau, manau, yra tai, kad pats teorijos kūrimas yra susvetimėjimo 
procesas: mes privalome „padaryti svetimus“ įprastus diplomatijos 
suvokimo būdus, kaip kad rusų formalistai - literatūrą. Šis procesas 
būna įvairių formų: galima atsiriboti nuo įvykių arba imti nebepa- 
žinti akivaizdžių dalykų, kad būtų galima sau ir kitiems pateikti juos 
naujais ir pamokomais būdais. Pasak Hegelio, racionalumas reikalin- 
gas tokio atsiribojimo: „Tai, kas pažįstama - dėl to, kad tai pažįsta- 
ma, - dar nėra pažinta. Paprasčiausia saviapgaulė ir kitų apgaudi- 
nėjimas — pažinimo vyksme tarti kažką esant žinoma ir šituo pasi- 
tenkinti; kad ir kas būtų plepama, toks žinojimas nejuda iš vietos ir 
nežinoma, kaip jam tai nutinka“. 

Nors Marxas savo mintis apie susvetimėjimą dėsto kaip Hegelio 
kritiką, jų požiūriai į susvetimėjimo santykį su teorija yra panašūs, 
ir tai liudija dažnai cituojama Marxo pastaba: „Filosofas, pats būda- 
mas abstrakti susvetimėjusio Žmogaus forma, pasidaro susvetimėju- 
sio pasaulio matu““. Panašiai ir mano siūlomas teorijos plėtojimo bū- 
das suponuoja nagrinėti susvetimėjimo formą, t. y. diplomatijai ima- 
nentišką susvetimėjimą. Taigi iš tiesų mes kuriame diplomatijos te- 
oriją pasirengę susvetimėti susvetimėjimo formai. Nagrinėdami Mar- 
xo ir Hegelio susvetimėjimo teorijas, pamatysime, kaip jie vertino šį 
procesą, kurį vadino „susvetimėjimo susvetimėjimu“ — esminiu žings- 
niu, žengiamu filosofinio tikrovės suvokimo link. O kol kas darau 
prielaidą, kad susvetimėjimo teorijos gali padėti geriau suprasti di- 
plomatijos teoriją arba, jei norite (esu tikras, kad kai kas nenori), di- 
plomatijos metateoriją“. 

Galime rasti ne tokio abstraktaus ar bent jau įprastesnio lygio su- 
svetimėjimo įrodymų, pateisinančių metateorinį požiūrį. Pirma, tai 
pats tarptautinių santykių disciplinos pobūdis. Ji yra palyginti jauna 
disciplina, o susvetimėjimas - esminis plėtros požymis. Kitaip tariant, 
formuojant savąjį tapatumą, reikia sąmoningai atsiskirti nuo aplin- 
kos (t. y. nuo kitų socialinių mokslų). Jei kalbėtume apie konkrečią 
teorinę tarptautinių santykių disciplinos padėtį, tai šiuo klausimu, ko 
gero, nelabai sutariama, negana to, skirtingi požiūriai, matyt, atspin- 
di šioje srityje egzistuojančią mąstymo krypčių įvairovę. Aš neturiu 
tvirtos nuomonės šiuo klausimu, kadangi chaotiškas vaizdas tarptau- 
tinių santykių teorijos mūšio lauke ir bihevioristinis bei klasicistinis 
mokyklų pobūdis trukdo suprasti, ar šios disciplinos teorija išauga 

iš paauglystės tarpsnio, ar tampa atgyvena. Vertinant optimistiškai, 
galima būtų teigti, kad biheviorizmas, ypač tarptautinio bendravi- 
mo tyrimų srityje, turi brandumo požymių, o klasicizmas atsinauji- 
na kaip neorealizmas. Atvirai sakant, teigčiau, kad įvykių sparta 
tarptautinių santykių praktikos arenoje iki šiol taip smarkiai lenkė 
abiejų mokyklų teorijų plėtrą, kad kur kas labiau tikėtina jų simbio- 
zė vardan švento tikslo - sumažinti žalą, o ne kurios nors iš jų ga- 
lutinis triumfas, atnaujinimas ar sinkretiška mokyklų vienybė dėl pa- 
čios disciplinos esmės. 

Galima ir kitaip, tikriausiai patikimiau rasti antrąjį susvetimėji- 
mo bruožą: jį nurodo pačios sąvokos „teorija“ etimologija. Žodis kilęs 
iš graikų kalbos žodžio thea, reiškiančio „žvilgsnį į išorę“, ir horao, 
reiškiančio „žvelgti į ką nors atidžiai“. Šį orfinės kilmės žodį Corn- 
fordas aiškino kaip reiškiantį „aistringą, užjaučiantį stebėjimą“, kai 
„stebėtojas tapatinamas su kenčiančiu dievu, miršta jam mirus ir pri- 
sikelia jam atgimus“. Šis ankstyviausias teorijos taikymas išreiškė 
pirminį Žmogaus susvetimėjimą gamtai. Kaip matysime vėliau, tai 
yra Feuerbacho susvetimėjimo samprata, pasak kurios žmogus ieš- 
ko danguje to, ko negali rasti ar suprasti žemėje. Tokio požiūrio lai- 
kosi Walteris Kaufmannas, kuris mano, jog teorijos susvetimėjimo 
ištakos siekia didžiuosius antikos mąstytojus: „Platonas ir Aristote- 
lis pažymėjo, jog; filosofija prasideda nuo nustebimo ar suglumimo. 
Galėtume taip pat pasakyti, kad ji prasideda, kai kažkas staiga pa- 
sirodo mums keista, svetima, arba kad filosofija radosi iš susveti- 
mėjimo“?. 

Šis teorijos taikymas yra „sumodemnintas“ turint omenyje tai, kad 
Plotinas, o vėliau ir Augustinas susiejo ją su judėjiškąja-krikščioniš- 
kąja tradicija. Augustinas laikė teoriją dvasiniu pasaulio supratimu, 
priešingu diskursyviam mąstymui, pretendavusiam pažinti šio pasau- 
lio valstybes?. Galima sakyti, kad teorija — ir archajiškos, ir moder- 
nios formos — tik pritaiko tai, kas yra mums svetima. Tačiau atgijęs 
postmodernusis domėjimasis susvetimėjimu kaip teoriniu požiūriu, 
pirmiausia rusų formalistų, o vėliau - Derrida, Foucault, Bartheso bei 
kitų autorių, yra grindžiamas atvirkštine schema: kad galėtume plė- 
toti teoriją, privalome susvetimėti tam, prie ko jau prisitaikėme““. Ir, 
kaip jau buvo sakyta, susvetimėti galbūt ir patiems sau. 

Tai veda mus prie trečiojo aspekto — neteorinio teoretikų susveti- 
mėjimo. Daugelis šios srities specialistų yra pažymėję, kad didžiau- 

sius indėlius į tarptautinių santykių teoriją įnešė svetimšaliai, kurie 
prieš Antrąjį pasaulinį karą ir po jo rašė atsidūrę svetur. Į šį užsie- 
nio panteoną reikėtų įtraukti Arnoldą Wolfersą, Klausą Knorrą, Karlą 
Deutschą, Ernstą Haasą, George'ą Liska ir Hansą Morgenthau. Taip 
pat paminėtini ir vėliau iškilę Henry Kissingeris bei Zbigniewas Brze- 
zinskis. Iš dalies, galbūt perdėtai šį reiškinį padėtų paaiškinti kolek- 
tyvinė jų karikatūra - dr. Strangelove'as. Atsiskyręs nuo dviejų Eu- 
ropos katastrofų - galios ištižimo (nuolaidžiavimo politika), ir ga- 
lios pamišimo (hitlerizmas) — Strangelove'as atveria akis naivuoliams, 
pateikdamas rafinuotų argumentų už galutinės susvetimėjimo išraiš- 
kos ir jo įrankio - bombos — „lankstų naudojimą“. Blaiviau svars- 
tant, galima spėti, kad galios baimės ir galios troškimo dialektika su- 
formavo ne vieno mąstytojo mąstymą. Yra įvairių aforizmų, kad ži- 
nojimas yra galia, kad galia iškraipo žinojimą - Kembridže, Vašing- 
tone, Holivude, visur. Reikalinga analizė, kaip susvetimėjusi galia, 
kad ir kokia ji būtų - pedagoginė, politinė ar liaudies, - kuria dip- 
lomatijos teorijas ir yra jų palaikoma. 


SUSVETIMĖJIMO TERMINIJA 


Pirmas nedidelis žingsnis bus žengtas tam, kad iš esmės suprastu- 
me patį terminą. Angliško žodžio alienation šaknis kilusi iš lotynų kal- 
bos žodžio alius, reiškiančio „kitoks“ (kaip būdvardis) ir „kitas“ (kaip 
daiktavardis)". Iš jo buvo išvestas žodis alienare, reiškiantis padaryti 
ką nors priklausantį kitam, atimti ar atskirti. Daiktavardis alienatio 
buvo vartojamas senuosiuose Senekos ir Cicerono raštuose prekės 
pardavimui ar nuosavybės teisių perleidimui reikšti. Ši juridinė ter- 
mino vartojimo tradicija buvo tęsiama vidurinėje anglų kalboje; Ada- 
mas Smithas pažymi, jog tuo laikotarpiu „vasalas negalėjo atsiskirti 
be senjoro sutikimo“!?. Kaip šią vartoseną perėmė rašiusieji apie vi- 
suomenės sutartį ir konceptualizavo šį žodį galios perdavimui paaiš- 
kinti, nagrinėsime kitame skirsnyje. 

Vidurinėje anglų kalboje taip pat buvo įprasta vartoti frazę alie- 
natio mentalis apibūdinant tokią sveikatos ar psichikos būseną, kai 
asmuo yra „nustojęs atminties ar suvokimo; arba nustojęs proto ar 
iš jo išėjęs“?. Ši reikšmė maždaug tuo laikotarpiu „peršoko“ Laman- 
šą, nes, kaip rašo Michelis Foucault savo darbe Histoire de la folie, 
aliėnation mentale, aštuonioliktame ir devynioliktame amžiais ji bu- 

vo populiari ir Prancūzijoje. Iki dvidešimto amžiaus pradžios ji var- 
tota psichologinėms būsenoms apibūdinti, o kai kuriose šalyse teis- 
mo psichiatrai tebebuvo vadinami „alienistais“. Terminas išliko psi- 
chologinėje literatūroje, tačiau paprastai vartojamas specifinių nega- 
lavimų, pavyzdžiui, protinių gebėjimų praradimo ar sutrikimo, simp- 
tomams apibūdinti. UCH Handbook of Psychiatry susvetimėjimas pa- 
teikiamas kaip viena iš daugelio bendrųjų vidinių psichinių konflik- 
tų priežasčių: 
Nors šie apsauginiai mechanizmai (pvz., projekcija, regresija, identifika- 
cija, sublimacija) padeda mums suprasti tam tikrus normalius ir nenor- 
malius psichologinius reiškinius, jie turi daugiau aprašomąją, o ne aiš- 
kinamąją vertę, ir kartais simptomų formavimasis būna geriau supran- 
tamas traktuojant jį kaip visos asmenybės pažeidimą, pvz., siejant jį su 
nesugebėjimu susikurti tapatumo, su dėl išorinio spaudimo prisiimtais 
netikrais vaidmenimis, susvetimėjimu savo „tikrajam aš“ arba asmeni- 
nei ar kultūrinei aplinkai (etc.)““. 


Tarpasmeninis susvetimėjimo pobūdis pažymimas jau pirmajame 
Oxford English Dictionary (1888) tome. Čia buvo pateiktas vėliau ta- 
pęs standartiniu apibrėžimas: „paversti svetimu ar pašaliniu ..., at- 
sisakyti jausmų ar prisirišimo, padaryti nepalankų, priešišką arba ne- 
pageidaujamą“. Čia matome vieną iš šiuolaikinių susvetimėjimo 
prasmių — santykį, paženklintą atskyrimo, kurio vaidmuo mūsų di- 
plomatijos genealogijoje bus labai svarbus. Angliškojo termino pras- 
mė prasiplėtė, jis, be kitų reikšmių, reiškia individų atsiskyrimą vie- 
ni nuo kitų, individų atskyrimą nuo visuomenės, antgamtinių būty- 
bių ir dvasinių būsenų; tautų atsiskyrimą ir — o tai svarbiausia šiai 
genealogijai - valstybių atsiskyrimą. 

Kadangi šių dienų vokiečių autoriai itin daug dėmesio skiria su- 
svetimėjimui, derėtų trumpai nušviesti vokiškąsias šios sąvokos iš- 
takas. Grimmų Wėrterbuch, kildinantis terminą entfremden iš vėlyvų- 
jų viduramžių, apibrėžia jį kaip „padaryti svetimą, atplėšti, atimti, 
pagrobti“'“. Čia jau galime nustatyti, kad susipina pozityvios teisi- 
nės ir negatyvios socialinės konotacijos, būdingos angliškam termi- 
nui. Tačiau yra ir kitas vokiškas terminas, paprastai tapatinamas su 
nuosavybės perdavimu ar atsisakymu: Entūusserung. Norint rasti an- 
glišką atitikmenį, galbūt šiuos žodžius galima skirti terminologiškai: 
šaknis fremd, arba „svetimas“, labiau atitinka „susvetimėjimą“ (est- 
rangement), o aussen, arba „išorėje“, — atitolinimą /perdavimą (aliena- 

tion). Tačiau jų, kaip sąvokų, skirtumas yra dar neaiškesnis. Kaip 
matysime, filosofai dažnai nardo po daugialypes susvetimėjimo 
prasmes. 


SUSVETIMĖJIMO KONCEPTUALIZAVIMAS 


Raymondas Aronas savo magistro darbe Taika ir karas konstatuoja, 
kad „dviprasmybė tarptautiniuose santykiuose atsiranda ne dėl mū- 
sų vartojamų sąvokų netinkamumo: ji yra neatsiejama pačios realy- 
bės dalis“. Jo teiginį galima puikiai pritaikyti susvetimėjimui norint 
iš dalies paaiškinti tam tikrą painiavą, kylančią vartojant šią sąvoką. 
Antra, kadangi susvetimėjimo sąvoka buvo vartojama vis plačiau ir 
vis dažniau — socialinėje, ekonominėje ir politinėje teorijoje, taip pat 
filosofijoje ir psichologijoje, tai galime geriau suprasti, kodėl padidė- 
jo konceptualinė painiava. Trečia, permainingoje susvetimėjimo įver- 
tinimų ir nuvertinimų istorijoje jo reikšmę iš pagrindų keitė liutero- 
nų dogmatikai, sovietų apologetai, neomarksistai ir kiti. Gali būti, jog 
šio termino prasmė iš pat pradžių potencialiai galėjo būti plečiama 
ir tikslinama. Sakyčiau, tai yra dar trys priežastys, dėl kurių reikia 
pateikti šiek tiek išsamesnę Wortpeschichte santrauką prieš įtraukiant 
šią sąvoką į toliau pateikiamas diplomatijos paradigmas. 

Jau įsitikinome, kad sąvoka alienation, reiškusi ekonominį ar tei- 
sinį perdavimą, turėjo neutralią prasmę feodalinėje epochoje. Kadan- 
gi ji turi tvirtą pagrindą civilinėje ir agrarinėje romėnų teisėje, ši są- 
voka gerai atitinka hierarchinę tvarką, kai kiekvienas užima jam de- 
ramą vietą. Tačiau matome, kad, pereinant iš feodalizmo į kapita- 
lizmą, susvetimėjimo termino vartojimas šiek tiek priminė ariergar- 
do kovą. Prasmė keitėsi pamažu: nuo apibrėžimo tokios tvarkos, kai 
vasalas negali atsiskirti be savo senjoro sutikimo, iki trylikto amžiaus 
sankcijų, kaip antai: „Le Bourgeois ne peut pas aliėner la chose de 
la commune sans le commendement de roi“ ir „Chascun peut le sien 
doner et aliėner par sa volentė“"*. Toks perėjimas tarsi pranašauja, 
kad šią ypatingą reikšmę pasisavins Švietimo mąstytojai, kurie var- 
tojo ją kritikuodami to meto ekonomines ir socialines sąlygas. Ta- 
čiau apskritai šiuo laikotarpiu sąvoka yra palyginti neutrali vertybi- 
niu požiūriu. 

To negalima pasakyti apie jos teologinį vartojimą. Kad apeitume 
painią jos religinių ištakų sritį, kol kas imsime už gryną pinigą bib- 

linį susvetimėjimo aiškinimą. Pagrindinė susvetimėjimu reiškiama 
idėja yra atsiskyrimas nuo Dievo: Laiške Efeziečiams 4,18 šv. Paulius 
apie pagonis taip kalba: „Jų protavimas aptemęs, jie svetimi Dievo 
gyvenimui dėl savo dvasinio aklumo bei širdies suakmenėjimo“. Čia 
susvetimėjimas aiškiai turi dar ir neigiamą reikšmę, kuri dažnai kar- 
tojama Augustino teologijoje. Iš tiesų susvetimėjimas yra jo dviejų 
valstybių priešpriešos idėjos esmė. Augustinas savo veikale Apie 
Dievo valstybę teigia, kad jo tikslas buvo „rašyti apie dviejų valsty- 
bių atsiradimą, raidą ir joms skirtą pabaigą. Viena iš jų yra Dievo 
valstybė, kita — pasaulio valstybė, ir Dievo valstybė gyvena šio pa- 
saulio valstybėje, tarp žmonių, bet ji gyvena ten kaip svetima ir lai- 
kina viešnia“"?. Tokie protestantų teologai kaip Lutheris ir Calvinas 
tęsė šią tradiciją, o kai kurie autoriai netgi tvirtina, kad Hegelis bū- 
tent iš jų perėmė ir „įdiegė susvetimėjimo sąvoką“?. Vis dėlto te- 
oriniai liudijimai rodo buvus kitokią —- apie visuomenės sutartį ra- 
šiusių autorių įtaką. 

Tačiau pirmiausia - koks buvo sąvokos pobūdis prieš jiems ją pa- 
sigriebiant? Kad būtų suprantamiau, tai galima pavaizduoti kaip mo- 
netą: vienoje jos pusėje būtų neutraliai vertinama nuosavybės perda- 
vimo idėja, o kitoje - negatyvi žmogaus ir Dievo nesubalansuoto iš- 
siskyrimo prasmė. Būdami Švietimo kūrėjai ir jo kūriniai, visuome- 
nės sutarties autoriai sekuliarizavo religinę prasmę, kad užsipultų se- 
nąsias ir įprasmintų naująsias socialinio susvetimėjimo formas. Taip 
jie įvertino juridinę prasmę, kad paaiškintų ir pateisintų laisvą (ir kar- 
tais lygų) teisių bei galios susvetimėjimą. Jie tarsi radikaliai pakeitė 
monetos vertę. 

Hugo Grocijus (Grotius) nuo seno pripažįstamas „tarptautinės tei- 
sės tėvu“ ir ne vienas tarptautinių santykių teoretikas pagerbė jį pri- 
pažindamas esant jo, „Grocijaus“, paradigmą. Su šita paradigma sie- 
jami mąstytojai, teigiantys, kad santykiai tarp valstybių kuria lega- 
listinę-moralistinę visuomenę, kurioje „makiavelišką“ konfliktą švel- 
nina „kantiškasis“ bendradarbiavimas*!. Tačiau originalūs jo darbai 
apie sutartis, ypač jo pirmasis mėginimas taikyti susvetimėjimo ter- 
miną sutarčių teorijai, tarptautinių santykių teorijoje dažniausiai bu- 
vo ignoruojami. 

Grocijaus veikalo De jure belli ac pacis šeštojo skyriaus antraštė 
glaustai parodo, kad, nagrinėdamas nuosavybės ir suvereniteto są- 
ryšį, jis svarbiausiu veiksniu laikė perdavimą: „Apie įgijimo darinį, 

sukuriamą žmogaus veiksmu, ir apie suvereniteto bei su juo susiju- 
sių dalykų perdavimą“?. Grocijus pripažįsta, jog jo laikais (septy- 
nioliktame amžiuje) pripažįstama natūraliu dalyku, kad daiktai įgy- 
jami ir perduodami vieno asmens kitam. Kai toks veiksmas išreiš- 
kia protingą valią, jis yra reikalingas išorinio „ženklo“, t. y. prigim- 
tinės, civilinės ar „tarptautinės“ teisės; šios teisės forma priklauso 
nuo to, kokiu lygiu įvyksta perdavimas ir koks teisių ir įpareigoji- 
mų rinkinys jį lėmė. Šiame kontekste matyti, kad perdavimas kuria 
socialines sankcijas. 

Darydamas tokį šuolį, palyginti su jo pirmtakais, ir remdamasis 
savo argumentų logika, Grocijus toliau teigia, kad šis elementarus 
perdavimas yra politinės valdžios radimosi prielaida: 

Kaip kiti dalykai gali būti perduoti, taip ir suverenią valdžią gali per- 

duoti tas, kuris iš tiesų yra jos savininkas, tai yra, kaip minėjome anks- 

čiau ..., karalius, jei valdžia yra paveldima: kitu atveju — tauta, tačiau 
sutikus karaliui; kadangi jis taip pat turi teisę valdyti iki gyvos galvos, 
ta teisė negali būti atimta prieš jo valią??. 

Taigi perdavimas atrodo tarsi dvipusio eismo kelias tarp valdi- 
nių ir valdovo; bet Grocijus, septyniolikto amžiaus atstovas, nėra pa- 
sirengęs šiuo savo teiginiu mesti iššūkį „aukščiausiam titului“ (taip 
tuomet buvo žiūrima į suverenumą). Grocijaus idėjos apie visuome- 
nės sutartį ir jo taikyta organinė analogija turės radikalių implikaci- 
jų, kai ateities mąstytojai jomis naudosis skelbdami „neatimamas“ de- 
mokratines teises. Tačiau Grocijus susilaiko: 


Kai yra perduodama suvereniteto dalis, taip pat reikalaujama, kad ta da- 
lis, kuri turi būti perduota, sutiktų su šiuo aktu. Juk tie, kurie susijun- 
gia, kad sukurtų valstybę, sudaro sutartį dėl tam tikros amžinos ir nemir- 
Hngos visuomenės, būdami jos pačios sudedamąja dalimi; tai reiškia, jog 
šios dalys nepriklauso kūnui taip pat, kaip natūraliam kūnui priklauso 
dalys, kurios negali gyventi negyvenant tam kūnui. Kūnas, apie kurį kal- 
bame, yra kitokios rūšies - tai savanoriškas darinys, ir šito nederėtų su- 
prasti taip, kad kūnas gali turėti teisę atskirti dalis nuo savęs ir atiduoti 
jas kito valdžion“. 


Grocijus tautos suvereniteto teorijos link juda atsargiai ir subti- 
liai. Tokiems demokratijos šaukliams kaip Rousseau šis Grocijaus san- 
tūrumas atrodė smerktinas: „Grocijus neigia, jog bet kokia žmonių 
valdžia yra įsteigta valdomųjų labui, ir kaip pavyzdį nurodo vergo- 
vę. Dažniausiai savo samprotavimuose teisės pagrindu jis laiko eg- 

zistuojantį faktą. Galima būtų taikyti nuoseklesnį metodą, tačiau joks 
kitas nebūtų naudingesnis tironams“?. 

Grocijaus nuostatą ir tikslus galima suprasti. Rašydamas Trisde- 
šimties metų karo laikais ir trokšdamas, turbūt netgi nostalgiškai, kad 
būtų atkurta prarasta krikščioniškojo pasaulio vienybė, jis buvo la- 
biau suinteresuotas stiprinti, o ne griauti besikuriančią absoliutinių 
valstybių bendriją. Todėl visiškai suprantama, kad perdavimo sąvo- 
ką jis turėjo panaudoti tvarkos labui“. Priešingai, Rousseau teikė pir- 
menybę lygybei ir laisvei, todėl reikėjo radikalios perdavimo inter- 
pretacijos. Be to, jo manymu, padėtis, į kurią pateko Grocijus, buvo 
smerktina, o ne pateisinama: „Grocijus, pabėgėlis Prancūzijoje, nepa- 
tenkintas savo tėvyne ir norėdamas įtikti Liudvikui XIII, kuriam skirta 
jo knyga, negaili nieko, kad atimtų iš tautų visas jų teises ir kuo mit- 
riau apgaubtų jomis karalius“. 

Kitas apie visuomenės sutartį rašęs autorius, kurio negalėjo pa- 
kęsti Rousseau, buvo Hobbesas. Hobbesas savo veikale Leviatanas ne- 
vartoja alienation termino per se, tačiau jis plačiai naudojasi šia idėja 
norėdamas patobulinti Grocijaus argumentaciją, nors ir pateikia griež- 
tesnius nurodymus dėl tarptautinės tvarkos. Keturioliktame skyriuje 
„Apie pirmąjį ir antrąjį prigimtinius įstatymus ir apie sutartis“ jis tei- 
gia, jog „atsisakyti žmogaus teisės į ką nors - tai atsisakyti laisvės truk- 
dyti kito teisei naudotis tuo pačiu“. Jis atskiria teisių išsižadėjimą ir 
teisių perleidimą: pirmuoju atveju, kitaip negu antruoju, nebūtina ap- 
sikeisti įpareigojimais. Galutinis šio išsižadėjimo ar perleidimo tiks- 
las yra savaime neatskiriama teisė, būtent teisė į „Žmogaus asmeny- 
bės saugumo užtikrinimą, jo gyvybės išsaugojimą ir užtikrinimą prie- 
monių taip apsaugoti gyvenimą, kad jis netaptų jam nepakeliamas“? 

Abipusio teisių perleidimo priemonė yra sutartis arba, jei perlei- 
dimas yra ir įpareigojimų atidėjimas (t. y. pažadas), susitarimas. Ant- 
roje dalyje „Apie valstybę“ ši pradinė sutarties schema yra išaukšti- 
nama norint pagrįsti „Leviatano“, kaip aukščiausios valdžios, sukū- 
rimą. Pažymėtina, kad susvetimėjimas yra svarbiausia priežastis, ko- 
dėl žmonės sukuria aukščiausią valdžią, „kuri galėtų apginti juos nuo 
svetimšalių įsiveržimo“*. Hobbesas aprašo, kaip išsižadama laisvės 
mainais už saugumą. Individai jos išsižada abipusiškai ir atšaukia- 
mai, žmonių ir Leviatano santykio požiūriu tai įvyksta amžinai ir ne- 
ginčijamai vienašališkai. Klausimas, kurį Rousseau penktame Visuo- 
menės sutarties skyriuje „Vergovė“ pateikia Grocijui, galėtų būti ski- 

riamas ir Hobbesui: „Jeigu atskiras žmogus, pasak Grocijaus, atsisa- 
kydamas savo laisvės, gali pasidaryti šeimininko vergu, tai kodėl gi 
visa tauta, atsisakydama savo laisvės, negali tapti kokio nors kara- 
liaus pavaldine?“?! 
Savo atsakyme Rousseau, norėdamas pajuokti tokią galimybę, pa- 
sikliauja perdavimo sąvoka ir jos kartais tyčia dviprasmiu vartojimu: 
Čia daug dviprasmių žodžių, kurių reikšmę reikėtų paaiškinti, tačiau ap- 
siribokime žodžiu perduoti. Perduoti - reiškia atiduoti arba parduoti. Ta- 
čiau žmogus, tapdamas kito vergu, savęs neatiduoda. Jis mažų mažiau- 
siai parsiduoda, kad gautų pragyvenimo priemonių. Bet kodėl turi par- 
siduoti tauta??? 


Rousseau pripažįsta, kad despotas gali suteikti „pilietinę ramybę“. 
Tačiau, klausia jis, kas iš to, jeigu jos kaina — karai ir konfliktai, ku- 
riuos sukelia nesuvaldomos karaliaus ir jo dvariškių ambicijos bei go- 
dumas? Dėstydamas savo požiūrį, Rousseau pasitelkia ir sveiką protą, 
ir absurdą: 


Karalius savo pavaldiniams ne tik neteikia pragyvenimo priemonių, jis 
pats gyvena jų sąskaita, o karaliui, pasak Rabelais, ir reikia nemaža. Taigi 
pavaldiniai atiduoda save su sąlyga, kad iš jų paims ir jų turtą? Man ne- 
aišku, iš ko tada jie pragyvens“*. 

Sprendimas, kurį Rousseau rado visuomenės sutartyje ir bendro- 
joje valioje, turėtų būti gana gerai žinomas, tad nėra reikalo čia jo 
kartoti. Pakaks to, kad atskleisime pagrindinį perdavimo vaidmenį, 
pateikdami svarbią ištrauką iš šešto skyriaus „Apie visuomenės su- 
sitarimą“: 

Šie straipsniai, jeigu jie teisingai suprantami, traktuojami tik kaip visiš- 

kas kiekvieno asociacijos nario perdavimas visų savo teisių bendruome- 

nės labui; nes, pirma, jeigu kiekvienas visiškai atsiduoda, tai visiems su- 
sidaro vienodos sąlygos; o jeigu visiems sąlygos yra vienodos, niekas nėra 
suinteresuotas apsunkinti jų kitiems**. 


Paskutinė mano pastaba kalbant apie tai, kaip Rousseau vartoja 
perdavimo sąvoką, yra svarbi jos ateičiai. Pirma, Rousseau yra atsa- 
kingas už tai, kad sąvoka buvo „socializuota“ ir tapo dviprasmė. 
Anksčiau išdėstyta prasme Rousseau dar labiau išplėtė iš pradžių bu- 
vusią neutralią ekonominę termino reikšmę ir papildė ją laisvei svar- 
biais visuomeniniais sandoriais. Hobbeso raison d'ėtat (t. y. atsidūru- 
sį pavojuje gyvybingumą), kaip pagrindinį perdavimo poreikį ir jo 

pateisinimą, pakeitė Ia volontė gėnčrale (t. y. laisvas bendruomenišku- 
mas). Antroji prasmė dažniau vartojama veikale Samprotavimas ir ga- 
lėtų būti vertinama kaip protomarksistinio pobūdžio. Pirma, jis tei- 
gia, jog „neįsivaizduojama, kad nuosavybės sąvoka būtų atsiradusi 
ne iš darbinės veiklos“. Paskui jis aiškina, kad atitolinta (t. y. per- 
duota) nuosavybė tampa susvetimėjusi. Atsiribodamas nuo ankstyvų- 
jų tarptautinės teisės teoretikų, Rousseau savo argumentus grindžia 
cituodamas Samuelį Pufendorfą - diplomatų auklėtoją, vadovavusį 
pirmajai viešajai tarptautinės teisės katedrai (1661): 
Pufendorfas sako, kad lygiai taip pat, kaip sutartimis ir susitarimais per- 
duodame kitiems savo turtą, mes galime atsisakyti laisvės kieno nors nau- 
dai. Toks samprotavimas, mano nuomone, visiškai neteisingas, nes, pir- 
ma, turtas, kurį aš atiduodu kitam, tampa kažkuo man visiškai svetimu, 
ir man vis tiek, ar jį naudos piktam, ar ne, bet man labai svarbu, kad 
jokiu būdu nepiktnaudžiautų mano laisve; ir aš negaliu statyti savęs į 
pavojų virsti nusikaltimo įrankiu, netapdamas kaltu dėl to blogio, kurį 
mane privers padaryti“. 


Be abejo, Marxas, priešingai negu Rousseau, teigtų, kad nuosavybė 
kaip susvetimėjęs darbas gali susvetimėti lygiai taip pat kaip gyve- 
nimas ir laisvė. Tačiau nereikia pamiršti, jog Rousseau (nors ir ele- 
mentariai) ekonominę ir juridinę susvetimėjimo (perdavimo ar išsi- 
žadėjimo) prasmę susiejo su ankstyvąja politine ir religine prasme (ati- 
tolinimu ar atskyrimu) ir sukūrė naujovišką darinį, socialiniu požiū- 
riu kritinę sąvoką. Ji vėliau buvo nukreipta prieš Saint-Pierre'o ire- 
nistinius raštus, turėjo įtakos Kanto kosmopolitiniams argumentams 
už amžinosios taikos sudarymą ir, o tai svarbiausia, vėl iškilo Hege- 
lio ir Marxo susvetimėjimo teorijose. 


SUSVETIMĖJIMO TEORIJOS RAIDA 


Aiškindamiesi susvetimėjimo sąvoką, mes galime atskleisti istorinę 
susvetimėjimo raidą, kuri padės išdėstyti diplomatijos genealogiją. 
Apskritai kelias, kurį nuėjo susvetimėjimas (perdavimas), vedė įkal- 
nėn: nuo prigimtinės būklės (ekonominės) prie valstybės prigimties 
(teisinės), o susvetimėjimas - nuokalnėn: iš aukštybių (teologinių ir re- 
liginių) į žemę (filosofija ir sociologija). Be to, čia bandome paprieš- 
tarauti įprastai nuomonei, kad susvetimėjimo teoriją pats vienas su- 
kūrė Karlas Marxas. 

Neįmanoma nustatyti ir apžvelgti visų socialinių reiškinių ir in- 
telektualinių įtakų, kuriems susiliejus tapo galima ir būtina, kaip pa- 
sakytų Marxas, susvetimėjimo teorija. Be to, tokiais atvejais, matyt, 
naudingiau tirti užuomazgą, o ne atkakliai aiškintis, kas ir iš ko ją 
pagriebė, ypač dėl to, kad nei gyvenimas, nei tarptautiniai santykiai 
nėra kontroliuojamas eksperimentas. Vis dėlto galima paminėti kele- 
tą vardų tų, kurie, taip sakant, buvo veikiami susvetimėjimo ir jį aiš- 
kino. Iki Marxo ekonominiais ir teisiniais susvetimėjimo aspektais do- 
mėjosi Jamesas Harringtonas“, Johnas Locke'as*, Jamesas ir J. S. Mil- 
liai? bei Adamas Smithas“. Tarp keleto žymesnių teologų ir filoso- 
fų, įnešusių savo indėlį į susvetimėjimo teoriją, yra Tomas Akvinie- 
tis ir Mokytojas Eckhartas*!, protestantų teologai Thomas Munzeris, 
Calvinas ir Lutheris*2, taip pat vokiečių filosofai Fichte, Schellingas 
ir Schilleris*. 

Aš sąmoningai nepaminėjau Kanto, nes apie jį būtina trumpai pa- 
kalbėti. Ir ne tik todėl, kad Hegelis, rašydamas apie susvetimėjimą, tarsi 
priešstatė save Kantui (taip, kaip Rousseau — Grocijui). Tarptautiniais 
klausimais Kantas yra pripažintas dėl jo traktato apie amžinosios tai- 
kos sutartį, mat jis numatė, kad valdžia galėtų būti konstituciškai per- 
duota valstybių konfederacijai“. Valstybės vidaus klausimais Kantas 
pateikia sudėtingesnę susvetimėjimo interpretaciją susiedamas jį su sa- 
vo moraliniu radikalizmu ir vertindamas jį kaip būtiną veiksmą, tu- 
rintį kartais peiktinų padarinių. Kaip jau įprasta, jis teigia, kad „vie- 
nam priklausančios nuosavybės perleidimas kam nors kitam yra jos 
nusavinimas“*?. Tačiau jis papildo tai moraline sąlyga, kurią lėmė, kaip 
atrodo, besikeičiančios socialinės sąlygos. Anksčiau, kai žmonės ir dar- 
bas buvo statiškos kosmoso tvarkos dalis, buvo nusavinama tik negy- 
voji nuosavybė. Tačiau į šį feodalinį pastovumą įsiveržus kapitalizmui, 
ir žmonės, ir jų darbas tapo „laisvai“ nusavinami (kaip ir ta nuosavy- 
bė, kuri nebuvo laikoma darbo produktu). Kantas manė, jog šiame nu- 
savinimo procese „gyvoji“ nuosavybė virto „negyvąja“, arba tapo „su- 
daiktinama“ (Verdingung)“. Čia Kantas žengia pirmą žingsnį įtvirtin- 
damas ryšį tarp nusavinimo ir sudaiktinimo - ryšį, kuris priskiria sub- 
jektyvų vertinimą įdaiktinančiam ekonominių perdavimų procesui. 
Taigi, ne vien Hegelis, bet ir Marxas, regis, pasisėmė idėjų apie sudaik- 
tinimą iš Kanto nusavinimo schemos. 

Kaip aiškinti tai, kad Hegelis iš esmės susvetimėjimą perkėlė į 
mąstymo sistemą? Iš dalies atsakymą galime gauti iš tų aplinkybių, 

kuriomis gyveno Hegelis, t. y. politinis ir socialinis pačios Vokietijos 
susiskaldymas. Tam tikrų įrodymų yra ankstyvuosiuose jo raštuose. 
Sistemos fragmente jis teigia, jog „nevieningumas yra filosofijos porei- 
kio šaltinis, ir kaip amžiaus kultūra [Bildung] jis yra jo nelaisvas, nu- 
lemtas aspektas“*?. Hegelis taip pat įsitikinęs, jog atsakomybė už to- 
kią padėtį tenka Europos užsienio valstybėms. „Vestfalijos taikoje, — 
rašo Hegelis, - buvo parengtas šis Vokietijos nevalstybiškumas ... Vo- 
kietija atsižadėjo tapti saugia valstybine galia ir atsidavė savo narių 
gerai valiai.“* Tačiau visada dialektiškas Hegelis manė, jog ši padė- 
tis galiausiai sukurs stipresnę, nesusvetimėjusią Vokietiją. Valstybei 
būdinga tas pat kaip ir Dvasiai: „protas, susvetimėjęs savo amžiui, 
atsikuria mokslo pavidalu“*. Būdamas įsitikinęs, kad jo atliekamas 
pažinimo sisteminimas yra abipusiai, gal net priežastingai susijęs su 
Vokietijos valdžios sistemos formavimusi, Hegelis iš tikrųjų Bacono 
įsitikinimą, kad pažinimas yra galia, subtiliai performulavo taip: pa- 
žinimas sukuria galią. 

Charlesas Tayloras prilygino Hegelio aiškinimą klasikinei dramai: 
laikytis kranto linijos ir saugiai pasilikti įprastinės kalbos seklumoje 
arba rizikuoti leistis į atvirą jūrą, kur neatsargaus tyko praryti He- 
gelio lingvistiniai sūkuriai. Čia neįmanoma ilgai aiškintis Hegelio dar- 
bų, nes jie per daug sudėtingi ir jų daug. Verčiau, daugiausia pasi- 
kliaudamas Hegelio Dvasios fenomenologija, išdėstysiu susvetimėjimo 
teoriją, kurios euristinė vertė, tikiuosi, kompensuos nepakankamą iš- 
samumą. Išsamiau kultūros ir susvetimėjimo ryšį, kurį Hegelis ben- 
drais bruožais aiškina 4(b) skyriuje „Su savimi susvetimėjusi dvasia: 
kultūra“, panagrinėsime skyriuje „Diplomatinė kultūra“; o jo impli- 
kacijos diplomatijai bus svarstomos šeštame skyriuje. 

Vykstant žmogaus dvasios plėtrai, susvetimėjimas veikia dviem 
lygmenimis. Individo lygmeniu Hegelis remiasi juo atskleisdamas in- 
divido tapsmą per judėjimą nuo nereflektyvios psichinės vienovės iki 
susidvejinusios subjektyvios sąmonės, siekiančios susivienyti su jos 
objektyvuota sąmone. Istorijos lygmeniu Fenomenologija tiria, pirma, 
Dvasios kelią nuo klasikinės Graikijos pradinės harmonijos iki neto- 
bulos krikščioniškojo pasaulio vienybės ir vėlesnės nesantaikos, o ant- 
ra - Dvasios galimybę vėl susivienyti dėl Prancūzijos revoliucijos. 
Abiem lygmenimis susvetimėjimas yra tarsi variklis. Dvasia gali bū- 
ti įsivaizduojama kaip tuščia bendrybė, kuri konkretų turinį įgyja tik 
išoriškai reikšdamasi kaip kažkas kita, negu ji pati, ir po to įveikda- 

ma tą savo kitoniškumą. Hegelio terminais tariant, tai - „tarpininka- 
vimas“, kuris yra „ne kas kita, kaip savaime judanti lygybė pačiam 
sau““?. Per šio neigimo neigimą iš Dvasios atsiranda susvetimėjusi sa- 
vastis. Kitaip tariant, tarpininkaujant individualiai susvetimėjusiai sa- 
vimonei, vyksta pasaulinės Dvasios vienijimasis?!. 

Padėti išsiaiškinti gali pavyzdys, kaip veikia susvetimėjimas, ypač 
toks, kuris svarbus tarptautiniams santykiams, - tai Hegelio aiškini- 
mas apie viešpatavimą ir vergavimą skyriuje „Savimonės savarankiš- 
kumas ir nesavarankiškumas“ (dar žinomas kaip „pono-vergo san- 
tykis“). Pamatinis yra pirmasis sakinys: „Savimonė yra savyje ir sau, 
nes ji yra savyje ir sau dėl kitos [savimonės], t. y. ji yra tik kaip kaž- 
kas pripažinta““?. Čia įvesta tai, ką Johnas Torrance'as vadina „kova 
dėl pripažinimo“: kiekvienas individas, traktuodamas kitą kaip jam 
reikalingą objektą, įsitraukia į žūtbūtinę kovą dėl nepriklausomos sa- 
vimonės“*. Tačiau mirtis gali būti tik priklausomo ego materializuo- 
tas gyvenimas. Priešingu atveju, kaip teigia Torrance'as, esminis vieš- 
pataujančio ego atspindys subyrėtų: 

Pralaimėjusiajam lemta tapti nugalėtojo tikrumo gyvu patvirtinimu ir jo 

savimonės užbaigimu. Kaip gyva sąmoninga būtybė, jis bauginamas mir- 

timi, kad taptų kito tarnu arba vergu; tuo tarpu tam kitam iš tiesų yra 
patvirtinamas jo tikrumas, tačiau tik kaip vergo viešpačio ir šeimininko, 
ir su sąlyga, kad toks ir liks?4, 

Tačiau kaip atsitinka, kad vienas ego tampa viešpataujančiu („pri- 
pažintu“), o kitas - priklausomu („pripažįstančiu“)? Ar negali pripa- 
žinimas būti abipusis ir lygus? Hegelis neužkerta kelio tokiai galimy- 
bei, tačiau apie ją galima galvoti tik kaip apie „gryną Idėją“. Nors 
stilius gali pasirodyti esąs įmantrus, tačiau čia vertėtų pacituoti He- 
gelį, kadangi ši ištrauka turi ypatingą reikšmę siuzereninės sistemos 
tapimui valstybių sistema ir diplomatinės kultūros, kurią aptarsime 
kitame skyriuje, atsiradimui. Hegelis teigia: 

Kiekvienas „kitam“ yra vidurkis, kuris yra tarpininkas, kiekvieną susie- 

jantis su pačiu savimi; ir kiekvienas sau ir „kitam“ pasirodo kaip betar- 

piška sau-estinti esmė, kuri kartu šitaip esti sau tik šito tarpininkavimo 
dėka. Jie prisipažįsta pripažįstantys vienas kitą“. 

Hegelio teiginio prasmė ir stilius paaiškėja iš kitos ištraukos, ku- 
rioje jis teigia, jog tas individas, kuris nenori „rizikuoti savo gyvy- 
be“, būti „išmėgintas mirtimi“ tam, kad būtų pripažintas, yra tas in- 


SUSVETIMĖJIMAS 33 


dividas, kuris „turi tiesiog gyventi ar būti kitam““. Tad atrodo, kad 
tas individas, kuris žūtbūtinėje kovoje rizikuoja gyvybe, įrodo savo 
savarankiškumą tam tikrų objektų atžvilgiu. Šeštame skyriuje pama- 
tysime, kaip ši schema gali padėti paaiškinti valstybių tarpusavio pri- 
pažinimą; o kol kas galime įdomiai palyginti didžiųjų ir mažesniųjų 
valstybių skirtumus, kuriuos vėliau nurodė Treitschke ir Ranke'as. 
Arba, kaip pažymėjo Martinas Wightas, „didžioji valstybė nemiršta 
sava mirtimi““?. 

Be to, panašius imperijos saulėlydžio ir „trečiojo pasaulio maiš- 
to“ modelius galime atskleisti kitame pono ir tarno santykio etape, 
kai pradeda veikti „istorijos ironija“, arba dialektika. Ponas vis dar 
priklausomas nuo tarno pripažinimo, nes visiškas savarankiškumas 
reikštų savęs neigimą. Bet tarnas dabar yra tarsi daiktas, įrankis po- 
no tikslams ir dvasine, ir fizine prasme. Taigi prasideda pono savi- 
monės plėtra, kadangi ji yra sudaiktintos sąmonės atspindys. Tačiau 
tarnas turi alternatyvią savęs realizavimo priemonę - savo darbą. Ma- 
ža to, jo priešiškumas pono valdžiai internalizuotas kaip baimė ir ver- 
čia jį kurti savo sąmonę per svetimą jo paties darbo produktą, o ne 
per svetimą pono valią. Taigi „vėl atradęs save, - teigia Hegelis, - ir 
savo dėka tarnas tampa prasmingas pats sau, ir kaip tik darbe, kur, 
kaip atrodė, glūdėjo tik svetima prasmė“. 

Apibendrindami ir dėl tolesnio dėstymo atkreipsime dėmesį į He- 
gelio atskleistą dialektinę susvetimėjimo raidą. Pirma, tai yra filoso- 
finė dialektika: pozityvus Dvasios susvetimėjimas, kad atsirastų sa- 
vimonė, jos negatyvus susvetimėjimas dėl atsiradusio skilimo ir po- 
zityvus savimonės susvetimėjimas darnaus visuomeninio egzistavi- 
mo labui. Antra, tai novatoriška sisteminė ir sociologinė dialektika: 
negatyvus vidinis asmens susvetimėjimas, sukurtas pozityvaus savi- 
monės susvetimėjimo, kuris potencialiai gali būti įveikiamas pozity- 
viu darbo susvetimėjimu. Ar Hegelio pateiktas susvetimėjimo susis- 
teminimas turi kokios nors euristinės reikšmės diplomatijos genea- 
logijai? Nesivadovaudamas diplomatijos paradigmomis, kol kas ga- 
liu tik rekomenduoti pasinaudoti Hegelio filosofiniu susvetimėjimo 
aprašymu aiškinant du esminius diplomatijos istorijos momentus: kai 
dėl abipusio valstybių susvetimėjimo Vakarų krikščioniškajam pasau- 
liui ima rastis tarptautinė diplomatijos sistema; kai trečiojo pasaulio 
maištas prieš Vakarų „viešpatavimą“ paspartina diplomatijos trans- 
formavimąsi į tikrai pasaulinę sistemą. 

Prieš pripažindami nuopelnus to mąstytojo, kuris yra glaudžiau- 
siai siejamas su susvetimėjimo teorija, turime deramai paminėti Lud- 
wigą Feuerbachą. Nors paprastai garbė priskiriama Karlui Marxui, 
iš tikrųjų kaip tik Feuerbachas buvo tas, kuris tvirtai sugrąžino He- 
gelio idėjas į žemę ir paruošė dirvą Marxo „antropologinei“ susve- 
timėjimo teorijai. Marxas ne kartą pripažino esąs daug skolingas Feu- 
erbachui. Marxas savo „Hegelio dialektikos kritikoje“ rašo: „Didžiulis 
Feuerbacho laimėjimas yra tas, kad jis įrodė, jog filosofija tėra min- 
timis išreikšta ir logiškai susisteminta religija; vadinasi, ją taip pat 
galima teisti; ji yra kita žmogaus esmės susvetimėjimo forma ir šio 
susvetimėjimo esaties atmaina““?. 1844 m. rankraščių pratarmėje jis 
nurodo: „Tiktai Feuerbachas yra pozityviosios humanistinės ir natū- 
ralistinės kritikos pradininkas. Juo tylesnis, tuo tikresnis, stipresnis, 
platesnis ir pastovesnis yra jo raštų poveikis. Po Hegelio Phūnome- 
nologie ir Logik tai yra vieninteliai raštai, kuriuose glūdi tikra teori- 
nė revoliucija“*. 

Kaip didžiausia sensacija 1841 m. buvo sutikta Krikščionybės esmė. 
Svarbiausia knygos tezė, kad žmogus sukūrė Dievą, turėjo sukelti ne- 
mažą kritikos bangą. Deja, čia neįmanoma pateikti Feuerbacho argu- 
mentų dėl religinio susvetimėjimo, tačiau jais grindžiamas ketvirtas 
skyrius apie mitodiplomatiją. O šioje apžvalgoje apsvarstysime tas 
Feuerbacho mintis apie susvetimėjimą, kurios susijusios su Hegelio 
ir Marxo teorijomis. 

Kaip ir Hegelis, Feuerbachas pasinaudojo susvetimėjimo sąvoka 
tam, kad iš naujo įvertintų religiją ir filosofiją. Tačiau jis radikaliai 
sukuria Žmogų, o žmogus, susvetimindamas savo esmines savybes, 
sukuria metafizinę būtybę. Tikėdamasi rasti danguje tai, ko negali 
rasti žemėje, žmonija, mintimis persikeldama į transcendentinę ka- 
ralystę, duoda pradžią religijai. Šio persikėlimo pagrindas - dvi di- 
džiausios jėgos. Pirmoji — tai stiprus gyvenimo po mirties porei- 
kis. „Žmogaus kapas, - rašo Feuerbachas, - yra ta vieta, kur gimsta 
dievai“! Antroji kyla iš Hegelio idėjos, kad sąmonė yra begalinė, 
tačiau ji reikalinga pripažinimo kaip baigtinė būtis, jei turi būti pri- 
pažinta kažkas anapus savimonės. Todėl susvetimėjusi sąmonė pos- 
tuluoja Dievo buvimą. Tačiau kokios galimybės būti pripažintiems 
tų, kurie nesusvetimėję? Čia Feuerbachas nustato svarbų skirtumą 
tarp individo ir „rūšies“. Kaip rūšies atstovas individas geba pri- 

pažinti tai, kas yra didesnis už jį, ir būti jo pripažintas. Nesusve- 
timėjusio visuomeniškumo, imanentiško rūšinės būtybės sąvokai, 
potencialas bus aiškiai apibūdintas Marxo pateiktame susvetimėji- 
mo vertinime. 
Taigi, pranykus kitam: tiesos pasauliui, istorijos uždavinys yra nustatyti šio 
pasaulio tiesą. Filosofijos, kuri tarnauja istorijai, tiesioginis uždavinys da- 
bar yra atskleisti žmogaus susvetimėjimo pasaulietinio pavidalo esmę, kai 
jau yra atskleista jo švento pavidalo esmė.*2 


Ši ištrauka, paimta iš Marxo „Hegelio Teisės filosofijos kritikos“, vy- 
kusiai apibūdina tai, kaip jis traktuoja susvetimėjimą: polemiškai, kri- 
tiškai, pasaulietiškai ir pirmiausia — istoriškai. Tačiau Marxui susve- 
timėjimo istorija prasideda nuo „politinės ekonomijos“, kurią galima 
paaiškinti tik susvetimėjimo teorijos pagrindu. Taip yra todėl, teigia 
Marxas, kad, pirma, „politinė ekonomija remiasi privatinės nuosavy- 
bės faktu““, o antra, todėl, kad „privati nuosavybė yra materiali, ju- 
timiška susvetimėjusio žmogaus gyvenimo išraiška““. Taigi, Marxo 
kritika įvertina ekonominę ir teisinę susvetimėjimo, kurį jis rado an- 
glų ekonomistų ir filosofų klasikų (Jameso Stewarto, Jameso ir J. S. 
Millių bei Davido Ricardo) veikaluose, prasmę. Tai tapo įmanoma, 
kai teologinė susvetimėjimo prasmė buvo „sugrąžinta į žemę“. Tad, 
kai Marxas teigia, jog „susvetimėjimas (Entfremdung) sukuria tikrą ... 
susvetiminimo (Entūusserung) interesą“, tai nėra tautologija; iš tikrų- 
jų jis čia brėžia savosios susvetimėjimo sintezės kontūrus: susvetimė- 
jimas yra žmogaus atskyrimas atiduodant jam savo darbą“. 

Šis atskyrimas yra visuomeninis santykis, tačiau jis gali rastis iš 
kelių susvetimėjimo formų. Individas gali susvetimėti: 1) savo pro- 
duktui; 2) darbo procesui; 3) darbo priemonėms; 4) rūšiai; 5) kitiems 
individams. Tai nereiškia, kad visos darbo formos sukuria susvetimė- 
jimą. Pasak Marxo, poreikių tenkinimas per gamybinę veiklą yra es- 
minis dalykas žmogaus sąmonėjimui ir jutiminiam gamtos suvokimui. 
Darbas tampa susvetimėjęs, kai jis dirbamas priverstinai ir yra „tik 
priemonė su juo nesusijusiems poreikiams patenkinti““. Kitų prižiū- 
rimas darbas tampa priešiška, svetima jėga. Marxas vėl grįžta prie 
Feuerbacho metafizikos norėdamas aprašyti besiplėtojantį santykį, kai 
kiek vienas laimi, tiek kitas pralaimi: 

.. remiantis šia prielaida, aišku: kuo daugiau darbininkas išsekina save 

darbu, tuo galingesnis tampa svetimas daiktų pasaulis, kurį jis kuria sa- 

vo nenaudai, tuo vargingesnis tampa jis pats ir jo vidinis pasaulis ... Vi- 
sai tas pat pasakytina apie religiją. Kuo daugiau žmogus suteikia Die- 
vui, tuo mažiau belieka jam pačiam“. 

Tačiau žmogaus kolektyvinis susvetimėjimas įgijo naują, išaukš- 
tintą išraišką. Nuo žmogaus „politinės emancipacijos“ (t. y. Švietimo 
ir Prancūzijos revoliucijos) laikų religija buvo išstumta „civilinės vi- 
suomenės dvasios“ (būrgerliche Gesellschaft), kurią Marxas savo apybrai- 
žoje „Žydų klausimu“ apibūdina kaip „egoizmo sferos, bellum omnium 
contra omnes dvasią ... jau ne bendrumo esmę, bet atskirumo pradą“*. 
Saugumas tampa pilietinės visuomenės didžiausia vertybe: kai kiek- 
vienas individas egzistuoja kaip priemonė kitiems, jis siekia politi- 
nių ir teisinių savo išlikimo, savo teisių ir savo nuosavybės garanti- 
jų. Tačiau Marxas nuvainikuoja šią išaukštintą sąvoką, kuri mūsų lai- 
kais buvo fetišizuota kaip nacionalinio saugumo būklė: „Saugumo są- 
voka nepadeda pilietinei visuomenei pakilti virš savo egoizmo. Prie- 
šingai, saugumas yra jos egoizmo garantija““?. 

Kaip ir Hegelis, Marxas mano, jog valstybės susiformavimą lėmė 
susvetimėję konkretūs interesai, radęsi tiek civilinėje visuomenėje, tiek 
ir už jos ribų. Be to, Marxas jos tariamą visuotinumą laiko tokiu pat 
„dvasiniu“ (tai yra mitiniu) dalyku, kaip ir Hegelio abstrakčią abso- 
liučios Dvasios idėją. Trumpai tariant, konkretūs materialūs interesai 
buržuazinėje valstybėje iškyla kaip visuotiniai abstraktūs interesai. 

Todėl Marxo susvetimėjimo sampratos teleologija nėra, kaip He- 
gelio atveju, orientuota į tobulą Prūsijos valstybę, jos tikslas - bevals- 
tybiškumo idealas. Marxas sąmoningai vengia aiškiai atsakyti, koks 
gi bus tas nesusvetimėjęs „pomirtinis gyvenimas“, išskyrus tai, kad 
jis primins kaimišką palaimą, kai rytais melžiamos karvės, o po pie- 
tų filosofuojama. Vėlesniuose savo veikaluose Marxas, tapęs moks- 
liškesnis ir sąmoningesnis „klasiniu“ požiūriu, kur kas rečiau ėmė 
vartoti susvetimėjimo sąvoką, taip pat ir samprotauti apie mitinį ne- 
susvetimėjusių individų ir bendruomenių pasaulį". Tačiau imanen- 
tiška Marxo susvetimėjimo teorijos eschatologija suklestėjo ir, be abe- 
jo, padidino jos patrauklumą vėlesniems visuomenės mokslų teore- 
tikams. Vienas iš paskesnių šalutinių poveikių buvo religinės, teisi- 
nės ir filosofinės susvetimėjimo raiškos - kitaip tariant, teorijos prieš- 
istorės — ignoravimas, pirmenybę teikiant sociologinei krypčiai. Taip 
pat liko neištyrinėta sisteminė susvetimėjimo hermeneutika, kuri ga- 
lėtų padėti paaiškinti ryšį tarp vidinio ir išorinio susvetimėjimo, t. y. 

dinamiką, kai diplomatija, valdant revoliuciniams režimams, iš tar- 
pininkavimo tarp susvetimėjusių valstybių tapo tarpininkavimu vi- 
suotiniam žmonijos susvetimėjimui. Tikiuosi, kad ši schemiška susve- 
timėjimo teorijos santrauka šiek tiek kompensuoja minėtą spragą. 
Tačiau susvetimėjimo teorijų apžvalga nebūtų išsami, jei nepami- 
nėtume Jeano Paulio Sartre'o, kuris išsiskiria iš kitų šių laikų auto- 
rių, rašiusių apie susvetimėjimą. Jis vertas dėmesio ne tik dėl to, kad 
buvo ignoruojamas tarptautinių santykių teorijoje, bet ir dėl didžiu- 
lių pastangų visokeriopai suprasti istorijos ir technologijos (susveti- 
mėjusį) vyksmą; taip pat dėl to, kad jis yra Hegelio ir Marxo „su- 
svetimėjusio filosofo“ archetipas (mat jis retkarčiais susvetimėdavo 
tai valstybei, tai partijai, tai Rytams, tai Vakarams). Didžiausi jo fi- 
losofijos veikalai Būtis ir nebūtis (1943) ir Dialektinio proto kritika (1960) 
yra liūdnai pagarsėję dėl jų sunkaus stiliaus ir neologizmų: paini jų 
struktūra ir Hegelio sąvokų adaptavimas yra tikras skaitytojo išban- 
dymas. Tačiau visus sunkumus ir neaiškumus sušvelnina viena tie- 
sa: net jo silpnybės išryškina tas tarptautinių santykių teorijos sritis, 
kurios buvo užgožtos empiriškų Realpolitikers. Tai itin pasakytina apie 
terorizmą, kurį detaliau aptarsime kalbėdami apie antidiplomatiją ir 
technodiplomatiją, o jo istoriją, motyvus bei padarinius Sartre'as su- 
vokia įžvalgiau negu visi dabarties mokslavyriai, kartojantys išmok- 
tas tiesas sparčiai plintančiuose terorizmo tyrimų institutuose. 
Abstrakčiu asmens lygmeniu Sartre'o susvetimėjimo samprata pri- 
mena pozityvų Hegelio ir Marxo požiūrį į darbą kaip savęs sudaik- 
tinimą. Tačiau nepriteklių postuluodamas esant duotybe, kuri valdo 
visus žmonių santykius, Sartre'as kuria savęs sudaiktinimo ontolo- 
giją, pasak kurios susvetimėjimas yra „totalizuojantis“ procesas. Tai 
lemia „žmogaus viešpatavimą materijos atžvilgiu ir materijos vieš- 
patavimą žmogaus atžvilgiu“?!. Be abejonės, tai, kaip Sartre'as trak- 
tuoja susvetimėjimą, kuris apibūdinamas kaip „tarpininkaujamas san- 
tykis“ su Kitu ir su „padaryta materija“, atitinka Marxo schemą, ta- 
čiau Sartre'as negatyvios susvetimėjimo vertės ar aiškinamosios jo 
vertės negrindžia vien kapitalizmu arba darbo vieta, kaip kad darė 
Maras". Kadangi visi praktikos tipai gali susvetimėti ir būti poten- 
cialiai priešiški, Sartre'as išplečia susvetimėjimo sąvoką įtraukdamas 
kitas viešpatavimo per susvetimėjimą formas. Tai reiškia, kad visuose 
visuomenės sektoriuose, taip pat ir tarptautinėje visuomenėje, veikia 
įvairiopi, neretai iš dalies sutampantys medijavimo būdai. Pavyzdžiui, 

Sartre'as stebi ir analizuoja susvetimėjimą eilėje prie autobuso, šei- 
moje ir - o tai svarbu - Rytuose. Jis atranda tarpininkavimą ir kiek 
neįprastose vietose, pavyzdžiui, futbolo komandoje ar teroristų gru- 
pėje. Sartre'ui atskleidus susvetimėjimą naujose srityse, jo darbas, 
kaip mėginsiu parodyti septintame skyriuje, tapo vertinga teorine pa- 
rama diplomatijos tyrimui. 


SUSVETIMĖJIMO METATEORIJA 


Pratarmėje angliškajam Das Kapital leidimui Engelsas atsiprašo skai- 
tytojų: 
Tačiau yra vienas sunkumas, nuo kurio mes negalėjome apsaugoti skai- 
tytojo. Tai - kai kurių terminų vartojimas kitokia prasme, negu jie var- 
tojami ne tiktai kasdieniame gyvenime, bet ir įprastinėje politinėje eko- 
nomijoje. Bet tai buvo neišvengiama. Kiekviena nauja tam tikro mokslo 
kryptis sukelia to mokslo specialiosios terminologijos revoliuciją??. 


Tarptautinių santykių tyrimas yra palyginti naujas dalykas, tačiau 
jis, žinoma, nėra mokslas. Taip pat ir susvetimėjimo termino taiky- 
mas tarptautinių santykių kontekste šiuo atžvilgiu nėra specialiosios 
terminijos revoliucija. Jo vartojimas yra visiškai įprastas. Trūksta šio 
fakto teorinio pripažinimo, taip sakant, įžangos teksto. 

Aš jau pateikiau savo argumentus, kodėl imuosi aiškinti susveti- 
mėjimą. Tarp jų labai svarbi buvo prielaida, kad naujos analizės prie- 
monės galėtų būti pravarčios klasikiniam požiūriui. Taigi reikėjo šiek 
tiek supažindinti su svetimomis tarptautiniams santykiams teorinė- 
mis priemonėmis. Tai padarius, dabar galima nurodyti kai kuriuos 
pagrindinius susvetimėjimo bruožus, į kuriuos bus atsižvelgiama šioje 
diplomatijos genealogijoje. 

Pirma, mes jau nurodėme sąvokos pokyčius. Šių istorinių poky- 
čių kryptį galima laikyti vertikalia ir dvipuse. „Nusavinimo“ (būtent 
perleidimo ar atsisakymo) prasmė nebėra ekonominė, ji tapo teisi- 
ne. „Susvetimėjimo“ (t. y. atskyrimo, besidriekiančio nuo abejingu- 
mo iki priešiškumo) prasmė nebėra teologinė ir religinė, o virto „ant- 
ropologine“ (taip, kaip šį terminą vartojo Feuerbachas ir Marxas) ir 
politine prasme. Paskui dvi sąvokos buvo sujungtos, iš dalies tai pa- 
darė Rousseau ir Hegelis, tačiau labiausiai Marxas, kai susiejo abi 
sąvokas su pramonėjančios Europos „politine ekonomija“. Aptarda- 
mi susvetimėjimo sąvokos vertybinius pokyčius, matėme, kaip mąs- 

tytojų santykis su tikrove, kurią jie nori aprašyti ar paaiškinti var- 
todami šią sąvoką, nulemia šios sąvokos kritiškumą, subjektyvumą. 
Pavyzdžiui, Grocijus naudojasi šia sąvoka siekdamas išsaugoti ir tai- 
kiai reformuoti tai, kas liko iš besiskaidančio krikščioniškojo pasau- 
lio. Rousseau ir Hegelio laikais ši perspektyva sumenko, ir matome, 
kaip atsiranda šališki interesai ir radikaliai keičiasi sąvokos prasmė 
parodydama susvetimėjimo dialektiką. Valstybėse kilo ginčai dėl to, 
kurios teisės yra „neatimamos“, o svarbiausiu valstybių santykių 
klausimu tapo tai, kaip geriausiai apsaugoti ir naudoti galias, per- 
imtas iš krikščioniškojo pasaulio. Tuomet Kantas ir kiti utopistai iš- 
kėlė klausimą, kaip atskirų valstybių valdžia ir teisės galėtų būti per- 
duotos norint sukurti valstybių konfederaciją arba sąjungą. O Hege- 
lio ir Marxo veikaluose susvetimėjimo subjektyvumą teoriškai įtvir- 
tino jų išpažįstami politiniai tikslai: Hegelio - valstybė, Marxo - vals- 
tybės pabaiga. 


Prieš pasinerdamas į diplomatijos praeitį, pamėginau nustatyti tam 
tikrus terminologinius, konceptualinius ir teorinius atramos taškus. 
Tačiau Marxui ir kitiems sujungus „perdavimą /atitolinimą“ (aliena- 
tion) ir „susvetimėjimą“ (estrangement), nors ir padidėjo termino kri- 
tiškumas, tam tikrais atžvilgiais sumažėjo jo konceptualus naudingu- 
mas. Norėdamas tai kompensuoti, mėginsiu išlaikyti pirmines šių ter- 
minų reikšmes tokias, kokios jos buvo apibrėžtos anksčiau, t. y. šio- 
je genealogijoje jie bus vartojami istorinėmis jų prasmėmis. Pavyz- 
džiui, nagrinėdamas mitodiplomatiją, perdavimo /atitolinimo ir susve- 
timėjimo sąvokas vartosiu taip, kaip jos buvo vartojamos Biblijoje ir 
Augustino veikale Apie Dievo valstybę: nusakyti atitinkamai galių ar 
proto atsisakymą Dievo naudai ir dėl to atsiradusią atsiskyrimo būk- 
lę. Bus keletas išimčių, pavyzdžiui, kai pateikiami metateoriniai ar- 
gumentai. Tais atvejais, kai nenurodyta kitaip ar yra konceptualiai 
akivaizdu, perdavimo /atitolinimo sąvoka bus vartojama bendrąja jos 
prasme, t. y. diagnostiniu ir aprašomuoju būdu, pažymint atskyri- 
mą, sukeliantį jausmus nuo abejingumo iki priešiškumo. Tai, mano 
manymu, iš tikrųjų yra vertybė, o ne terminų painiava: šiuo termi- 
nu galima naudotis aprašant ir objektyvias situacijas (atskyrimas) ir 
subjektyvius veiksnius (nuo abejingumo iki priešiškumo). 

Mūsų laukia kelionė per diplomatijos archyvus vadovaujantis su- 
svetimėjimo sąvokomis ir teorijomis. Šios genealogijos prielaida yra 

ta, kad susvetimėjimas kaip reiškinys yra visiškai persmelkęs diplo- 
matiją, o susvetimėjimas kaip teorija dažniausiai nebus primenamas, 
tačiau, be jokios abejonės, neužmirštas. Jei darytume kitaip ir prie- 
monė užgožtų užduotį, tai diplomatijos praeitis būtų ne atskleista, o 
veikiau užtemdyta. Norėčiau vėl pakartoti, kad susvetimėjimas nėra 
filosofinis akmuo. Jis negali padėti atskleisti diplomatijos raidos dės- 
nių; jis negali padėti ir paaiškinti visko, ką reikėtų žinoti apie diplo- 
matiją. Tačiau aš netikiu, kad apleista diplomatijos ištakų ir kaitos 
sritis gali būti tinkamai nušviesta neatsižvelgiant į turtingą susveti- 
mėjimo istoriją, jo konceptualinę įvairovę ir teorijas. 


5 


DIPLOMATINĖ KULTŪRA 


Matydamas, jog tiesa — tai teisingas vardų išdėliojimas mūsų tei- 
giniuose, žmogus, kuris ieško tikros tiesos, privalo atsiminti, ką 
reiškia kiekvienas vardas, kurį jis vartoja, ir atitinkamai jį padėti, 
kitaip jis susipainios žodžiuose, kaip paukštis įsipainioja į klijais 
išteptas kilpas; kuo labiau jis stengiasi ištrūkti, tuo labiau išsitepa 
klijais ir prilimpa. Todėl geometrijoje (vienintelis mokslas, kurį iki 
šiol Dievas malonėjo suteikti žmonijai) žmonės pradeda nuo sa- 
vo žodžių reikšmės nustatymo; šį reikšmių nustatymą jie vadina 
apibrėžimais; ir nuo jų pradeda savo samprotavimus. 

Thomas Hobbes, Leviatanas 


Apskrito stalo kultūros politikos klausimais susitikimo dalyviai su- 

tartinai nusprendė nemėginti apibrėžti kultūros; generalinio direk- 

toriaus atstovas matė reikalą priminti, kad ne UNESCO turi nu- 
statyti valstybių kultūros politiką. 

UNESCO dokumento „Kultūros politika: preliminarus tyrimas“ 

pirmasis sakinys, Monako konferencijos pranešimas, 

1967 m. gruodžio 18-22 d. 


APIE PRASMĖS RIBAS 


Hobbesas taip tikėjo apibrėžimais ir geometrija, kad ėmėsi savo am- 
žininkui Wallisui, Oksfordo geometrijos profesoriui, įrodyti, jog ga- 
lima apskaičiuoti skritulio kvadratūrą. Hobbeso pretenzijos buvo ne- 
sunkiai atremtos. 

Trisdešimt diplomatų, specialistų ir menininkų iš dvidešimt ketu- 
rių šalių susitiko Monake aptarti, kaip įvairių tautų kultūros sampra- 
tos galėtų prisidėti prie asmenybės ugdymo, ekonomikos ir socialinės 
plėtros. Ši grupė priėjo prie visai suprantamos išvados, kad dėl „tam 
tikrų požiūrių skirtumų“ ir nepakankamo informuotumo neįmanoma 
„pagrįstai išspręsti“ kai kurių kultūros problemų. Baigiamajame saki- 
nyje išsisukinėjama taip pat, kaip ir pirmajame: „Dėl to apskrito stalo 
diskusija rekomendavo atlikti įvairiausius tyrimus“. 

Žinoma, galime lengvai pateisinti Hobbeso ir UNESCO požiūrį į 
apibrėžimus. Septynioliktame ir aštuonioliktame amžiais visuotinai 
pripažintos krikščioniškosios kosmologijos ir politinio valdymo krikš- 
čioniškųjų vertybių pagrindu baigtis sutapo su nauju, netgi egzaltuotu 
tikėjimu proto galia. Daug kas tikėjo ir pats Hobbesas parodė Levia- 
tane, kad anarchiškoje sistemoje protas galėtų garantuoti piliečių ir 
valstybių saugumą. Tačiau daugėjant valstybių bei didėjant jų įvai- 
rovei ir joms nevienodai vystantis, buvo įsitikinta, kad tiesa skirtin- 
ga kaip ir galia. Tad po trijų šimtmečių pirmaujanti tarptautinė kul- 
tūros organizacija turėjo pripažinti, kad kultūros „prasmių nustaty- 
mas“ — tai tautų ir valstybių reikalas. 

Tad kaip mes apibrėžtume diplomatinę kultūrą? Jei kas nors drįs- 
tų aiškinti, kad galima apskaičiuoti diplomatinės praktikos srities 
apimtį, tai turbūt pakaktų vienintelio apibrėžimo. Bet netgi tuomet 
privalėtume pripažinti didžiulį konceptualų apribojimą: ir „diploma- 
tija“, ir „kultūra“ yra žodžiai kempinės, nes jie gali „sugerti“ aibę 
galimų prasmių, tačiau tam tikru prisotinimo momentu ima rastis 
loginė ir funkcinė netvarka. Vis dėlto nesunku suprasti keliamą rei- 
kalavimą, kad socialinių mokslų vartojami apibrėžimai būtų griežti, 
tačiau esama svarių priežasčių vengti dažnai su tuo susijusio inte- 
lektinio rigor mortis. Kadangi mes nagrinėjame diplomatinės kultū- 
ros pokyčius, nesu pasirengęs sukaustyti šio termino siauru apibrė- 
žimu; beje, Nietzsche yra pasakęs, jog galima apibrėžti tik tai, kas 
neturi istorijos. 

Vis dėlto, jei norime kelti svarbius klausimus ir pateikti aiškių tei- 
ginių, reikia tam tikrų apibrėžimų, kas yra diplomatinė kultūra. Pas- 
kutiniuose Anarchiška visuomenė puslapiuose Hedley Bullas, mano 
nuomone, gana laisvai naudojasi medžiaga, skirdamas „diplomatinę 
kultūrą ... bendrą idėjų ir vertybių fondą, kurį valdo oficialūs vals- 
tybių atstovai, ... ir tarptautinę politinę kultūrą, intelektualinę ir do- 
rovinę kultūrą, kuri lemia ją sudarančių visuomenių požiūrius į vals- 
tybių sistemą“?. Tai grakštūs apibrėžimai, naudingi šiam tyrimui. Ta- 
čiau nemanau, kad genealogijai pravartu atskirti tarpsubjektinius (di- 
plomatinius) ir struktūrinius (tarptautinius politinius) tarptautinės vi- 
suomenės kultūros aspektus; subjektyvūs diplomato ketinimai dabar 
gali būti atskirti nuo sudaiktintų tarptautinės visuomenės normų, ta- 
čiau ar tai pasakytina apie diplomatijos formavimosi tarpsnius? Ke- 
tinu pasinaudoti Bullo apibrėžimų deriniu, tačiau tik gvildendamas 

susvetimėjimo temą. Nereikėtų į tai žiūrėti kaip į lingvistinę ar prisi- 
taikėlišką taktiką, kadangi kaip tik skirtybės, nukrypimai ir kitoniš- 
kumas atskleidžia diplomatinės kultūros ribas ir sukuria jos lauką. 
Tačiau kultūrinės ribos jungia - kartu ir skiria - laiką, erdvę bei po- 
litiką. Taigi mėginsiu apibrėžti ir tirti diplomatinę kultūrą remdamasis 
susvetimėjimo teorijomis ir atsižvelgdamas į nepastovias istorijos, ge- 
ografijos bei ideologijos sritis. 

Aiškinant reikšmę, pirmiausia reikia nustatyti terminų kilmę. Žo- 
dis „diplomatija“ kilo iš graikiško žodžio, reiškiančio per pusę per- 
lenktą popieriaus lapelį. Juo galima būtų pavadinti bet ką - ir pasą, 
ir mokesčių kvitą. Po tokios nesėkmingos pradžios šis žodis įgijo dau- 
gybę reikšmių, susijusių su oficialaus bendravimo formomis. Atidžiai 
nagrinėdami etimologinius požymius, galime geriau pagrįsti šiuolai- 
kinius apibrėžimus, tokius, kokius pateikė Martinas Wightas ir Ada- 
mas Watsonas ar netgi Karlas Deutschas, kuris apibūdino diploma- 
tiją kaip komunikacijos ir komunikacijos srautų sistemą?. Yra žino- 
ma, kad lotynų kalbos žodžiu „diploma“ buvo vadintas leidimas nau- 
dotis Romos pašto tarnyba. Ilgainiui, kai „diplomų“ kaupimas tapo 
svarbia besiplečiančių politinių struktūrų funkcija, buvo įsteigti ar- 
chyvai „diplomatiniams“ reikalams tvarkyti. Iš tiesų pirmaisiais Šven- 
tosios Romos imperijos gyvavimo metais, o ypač Otonų imperijoje, 
diplomų tvarkymo kontrolė buvo prilyginta imperijos kontrolei“. 

Bihevioristinės tarptautinių santykių mokyklos atstovai galėtų pa- 
sinaudoti tuo, kad dar 1784 m. Thomas Astle'is, vartodamas angliš- 
ką žodį diplomatic, turėjo galvoje „mokslą, kurio pažinimas leis mums 
tiksliai nustatyti rankraščių, privilegijų, įrašų bei kitų senovės pamin- 
klų amžių ir autentiškumą“. Paplitusi nuomonė, kad tik 1796 m. žo- 
džiu „diplomatija“ Edmundas Burke'as pavadino „meną“ tvarkyti 
tarptautinius santykius“. Vis dėlto klasicistai gali nurodyti, kad kaip 
tik Ciceronas, Seneka ir Tacitas, rašę kalba, tapusia ankstyvųjų Eu- 
ropos diplomatų lingua franca, paleido į apyvartą žodį diploma, kuris 
ilgainiui įgijo dabartinę prasmę. 

Susvetimėjimas bendrąja buvimo svetimu ar atskiru prasme aki- 
vaizdžiai, nors ne visada atvirai, siejamas su diplomatijos kultūros 
pradžia klasikinės tarptautinių santykių mokyklos diplomatijos te- 
oretikų veikaluose. „Svetimšalių visuomenės, - teigia Martinas Wigh- 
tas, — turėjo kitokius negu Europa gyvenimo principus“, dėl to at- 
sirado „konflikto galimybė“ - lygiai taip pat, kaip ir poreikis Va- 

karams bendradarbiauti". Matysime, kad jis Vakarų krikščioniškojo 
pasaulio ir turkų susvetimėjimą traktuoja kaip ankstyvą akstiną Eu- 
ropos valstybėms rengti konferencijas ir užmegzti ryšius, tapusius 
prielaida susiformuoti diplomatinei sistemai. Adamas Watsonas aiš- 
kina, kad „iš pradžių diplomatija atrodė kaip sporadiška komuni- 
kacija tarp labai skirtingų valstybių“ ir kad kai kurioms „valstybėms 
liko svetimos kultūrinės bei istorinės Europos diplomatijos taisyk- 
lių ir papročių prielaidos...“8 Solidarumo ir susvetimėjimo idėjos 
yra numanomos Headley Bullo pateiktame diplomatijos paplitimo 
aiškinime: 

Tačiau pasaulio tarptautinėje sistemoje, kurioje valstybių yra daugiau, jos 

labiau susiskaldžiusios ir ne taip aiškiai prisideda prie bendros kultūros, 

simbolinis diplomatinio mechanizmo vaidmuo dėl šios priežasties gali 
būti dar svarbesnis... Nepaprastas visų regionų, kultūrų, įsitikinimų ir 

raidos pakopų valstybių noras pripažinti neretai keistas ir archajiškas di- 

plomatines procedūras, atsiradusias Europoje kitais laikais, šiandien yra 

vienas iš nedaugelio akivaizdžių tarptautinės visuomenės idėjos visuoti- 
nio pripažinimo požymių). 

Sunkiau yra apibrėžti pačią kultūrą, kuri abstraktesnė už diplo- 
matiją ir ne tokia struktūriškai ir funkciškai aiški. Kadangi kai kurie 
sieja ją netgi su priešistoriniu reiškiniu, galbūt prasidėjusiu tada, kai 
žmogus pirmąkart pastebėjo, jog iš jo išmestų maisto atliekų išauga 
augmenija, ir pamėgino tai kultivuoti, būtų ne visai rimta kalbėti apie 
termino atsiradimo datas ir kilmę. Kultūra kaip fizinė ar mitologinė 
veikla ilgą laiką —- o daugelyje primityvių visuomenių ir dabar - bu- 
vo suritualintas tarpininkavimas tarp gamtos ir žmogaus. Kultūrą nu- 
stota tapatinti su žemdirbyste ir mitologija - jos ankstyviausiomis iš- 
raiškos formomis — tada, kai jos ėmė „atsilikti“ nuo naujų gamybos 
ir žmonių organizavimo būdų. Tinkamas, tačiau tikrai ne vienintelis 
pavyzdys, nagrinėjamas kituose skyriuose apie istoriją, yra feodaliz- 
mo bei krikščionybės nuosmukis ir kapitalizmo bei nacionalizmo ki- 
limas. Atliekant šį tyrimą, daugiausia dėmesio bus skiriama kultūri- 
niam diplomatijos vėlavimui tuo laikotarpiu, kai radosi įvairios di- 
plomatinės praktikos formos ir jos buvo integruotos ir internalizuo- 
tos kaip bendri įpročiai bei įsitikinimai. Akivaizdžiausias kultūrinio 
diplomatijos vėlavimo pavyzdys yra aristokratiškų diplomatijos ma- 
nierų bei normų kūrimas ir palaikymas tuo periodu, kai kilo preky- 
binis kapitalizmas ir buržuazinis nacionalizmas. 

Taigi kultūra galima laikyti tokias vertybes ir elgesio normas, ku- 
rios tampa savaime akivaizdžios ir jos pradedamos tyrinėti, — tuo- 
met, kai tos vertybės ir normos susvetimėja arba kinta. Jau esu pa- 
žymėjęs, kad istoriškai vertinant ir teoriškai nagrinėjant kultūrą, svar- 
bius vaidmenis vaidino susvetimėjimas arba anomija (šį terminą var- 
tojo Durkheimas išreikšdamas visuomeninių suvaržymų žlugimą) 
kaip šios transformacijos padariniai ir veiksniai. Tai patvirtina kele- 
tas funkcijų, kurias galime priskirti kultūrai. Pirma, kultūra galima 
remtis norint apibrėžti ir įtvirtinti socialines bei politines ribas tarp 
svetimų grupių bei tarp svetimų idėjinių krypčių. Nuo pat diploma- 
tinės kultūros atsiradimo pradžios matome tris tarpusavyje susipy- 
nusius šių ribų aspektus: tai vertikali diferenciacija tarp „aukštosios“ 
(civilizuotos ir Vakarų) ir „žemosios“ (barbariškos ir ne Vakarų) kul- 
tūros, horizontalūs skirtumai tarp politinių vienetų ir universalistinė 
kultūros samprata, skirianti individualias ir žmogiškąsias savybes'“. 
Antra, diplomatinės kultūros pokyčiai yra ne tiek išradingumo ir nau- 
jovių padariniai, kiek svetimų periferinių formų kanonizavimo ir įdie- 
gimo rezultatas. Vienas iš pavyzdžių, kaip Karolis Didysis suinstitu- 
cino Romos praktiką, bus detaliai nagrinėjamas skyriuje apie proto- 
diplomatiją. Taip pat galima trumpai paminėti ir Bizantijos papro- 
čių pritaikymą bei integravimą į Vakarų diplomatiją. Rytų imperijo- 
je buvo užsienio reikalų skyrius — Skrinium Barbaron, arba barbarų 
skyrius, kuris turėjo konkrečias apsilankančių pasiuntinių pristatymo 
ir priėmimo taisykles bei normas gerokai anksčiau, negu atsirado Va- 
karų diplomatinė kultūra. Yra įrodymų, kad rytietiškasis modelis pli- 
to per kultūrą. Vienas iš pavyzdžių galėtų būti imperatoriaus Kons- 
tantino „Ceremonijų“ knyga, kurioje išvardytos užsienio pasiuntinių 
funkcijos. Kitas pavyzdys yra Relazioni sistema, kurią pirmiausia su- 
kūrė Venecija - ne tik tam, kad būtų galima palaikyti ryšius su Rytų 
užsienio valstybėmis, bet ir tam, kad būtų labai detaliai pranešama 
(Sinjorijai ir Senatui) apie kultūrinius Rytų ir Vakarų skirtumus". 

Gali atrodyti, kad ceremonijų ir ritualų, kaip priimti ir siųsti am- 
basadorius, reikšmė tėra šalutinė, palyginti su labiau įprastais daly- 
kais, tokiais kaip imunitetai ir privilegijos; tačiau jie buvo didžiai 
svarbūs, nes jie sankcionuodavo judėjimą per socialines ir politines sie- 
nas. Tai yra trečia ir nepaprastai svarbi diplomatinės kultūros funk- 
cija. Diplomatijos požiūriu, ypač jos formavimosi laikotarpiais, vals- 
tybės ribų ir statuso peržengimas yra toks pat perėjimo ritualas kaip 

ir vaiko tapimas suaugusiu, viengungio - sutuoktiniu, ar gyvo — mi- 
rusiu: ritualai reikalingi tam, kad sušvelnintų susvetimėjimą ir neri- 
mą, kylančius kiekvieno tokio perėjimo metu. Kultūra kaip žinojimas, 
tampantis galia, veikia it tiltas tarp svetimo žinojimo ir svetimų ga- 
lių. Kultūra anarchiją paverčia tvarka, kai simboliai ir ritualai suda- 
ro darnią socialinių suvaržymų sistemą. „Visuomenės kultūrą, — tei- 
gia Wardas Goodenoughas, - sudaro visa tai, ką reikia žinoti ar kuo 
tikėti, kad galėtum veikti priimtinu jos nariams būdu.“!* Tą patį ga- 
lima būtų pasakyti apie parodomąją tarptautinės visuomenės kultū- 
rą — diplomatinę kultūrą. 


DIPLOMATINĖS KULTŪROS IDĖJOS 


Diplomatijos analizė šių kultūros kriterijų pagrindu leidžia naudotis 
ankstesnėmis teorijomis kaip palimpsestu iš naujo interpretuojant di- 
plomatijos genealogiją. Užuot pritarę Haroldo Nicolsono teiginiui, kad 
diplomatijos „esmė“ yra „sveikas protas““, mes tirsime diplomati- 
nės kultūros priešistorę nuo pat jos pradinio - kaip semiotinės siste- 
mos - iškilimo iki Augustino atlikto jos kodifikavimo. Tai leis mums 
kitaip aiškinti, kaip, kodėl ir kada susikūrė Vakarų diplomatija. Pa- 
vyzdžiui, diskutuodami galėtume paklausti, ar nuolat reziduojanti di- 
plomatija, turinti ypatingo imuniteto privilegijas, ne todėl pirmiau- 
sia susikūrė Vakaruose, kad krikščionybė (kitaip negu kitos, „primi- 
tyvesnės“ religijos) savo religines apeigas atlikdavo nuolatinėje ir 
šventoje aplinkoje - bažnyčioje“? Ar negalima Dievo ir žmogaus tar- 
pusavio sąveikos, išreikštos aukojimu ir pasikeitimu dovanomis, su- 
sieti su svetimų politinių vienetų tarpusavio sąveikos raida? Ar abi 
šios formos nėra priemonė priversti išorinę valdžią vėl panaudoti per- 
duotas galias visuomenės labui? Ar simboliškas visiškų galių sutei- 
kimas ambasadoriams neprimena, kaip Dievas suteikė galią savo tar- 
pininkui - Jėzui Kristui ir kunigams svetimose žmonių karalystėse? 
Tai gali atrodyti kaip nesąmonė tiems, kurie, kaip ir Nicolsonas, 
sveiką protą laiko „svarbiausiu veiksniu, formavusiu diplomatijos te- 
oriją“"". Tačiau sveikas protas yra toks pat istorijos produktas kaip 
ir religija bei kultūra: 
Jis nėra kas nors griežta ar nejudru, jis nuolat kinta, praturtina save moks- 
lo idėjomis ir filosofinėmis pažiūromis, patenkančiomis į kasdienį gyve- 
nimą. „Sveikas protas“ yra filosofijos folkloras, ir visuomet yra pusiau- 

kelėje tarp folkloro tikrąja šio žodžio prasme ir profesionalios filosofi- 
jos, mokslo bei ekonomikos!“. 


Ši citata iš Antonio Gramsci Kalėjimo sąsiuvinių rodo, kad dauge- 
lis teoretikų atmeta — turbūt nepiktavališkai - pamatinį klausimą: kas 
tam tikras diplomatinės kultūros vertybes ir normas tam tikru laiku 
ir tam tikroje vietoje paverčia „įprastomis“ ir, nesant visuotinės val- 
džios, laiduoja jų laikymąsi? Teorinius šio klausimo aspektus aptar- 
sime kitame skyriuje. 

Dalinius istorinius atsakymus galima rasti Viktorijos laikų au- 
torių raštuose. Pirmieji patyrę pramoninės revoliucijos naudą ir su- 
žinoję jos kainą, jie rėmėsi Kultūra iš didžiosios raidės, kad patei- 
sintų ir paaiškintų naujas politinio viešpatavimo formas - visai taip 
pat, kaip laissez-faire ekonomistai, norėdami įteisinti ekonominį vieš- 
patavimą, nustatė esant „nematomą ranką“. Matthew Arnoldas, pa- 
skatintas 1866 m. Hyde Parko riaušių, parašė Kultūra ir anarchija, 
„kad pristatytų kultūrą kaip didelį šuolį įveikiant mūsų dabartinius 
sunkumus ..., kultūra yra mūsų visiško tobulumo siekimas susi- 
pažįstant ... su tuo, kas geriausia buvo sukurta ir sumąstyta pa- 
saulyje“'. Arnoldas siekė skleisti kultūros meilę per švietimą. Jis 
pabandė kitaip apibrėžti kultūrą ir paprieštarauti įprastam jos ta- 
patinimui su „paviršutinišku dviejų mirusių kalbų - graikų ir lo- 
tynų — mokėjimu“. Jis taip pat norėjo paneigti Fredericko Harriso 
(„Oksfordo nario“) pareikštą nuomonę, kad „aktyvi politika reika- 
linga sveiko proto ..., kuriam jūsų kultūros žmogus rūpestingai už- 
dėjo stogą“ 8. 

Taigi, Arnoldas reagavo į jaučiamą kultūros vėlavimą; jis manė, 
kad diegiant senovinę kultūrą („tikras malonumas“) gausėjančioms 
žemesniosioms klasėms, galėtų būti ugdomas sveikas protas, kuris 
buvo tapęs per daug vulgarus (t. y. pernelyg niekingas). Tačiau Kar- 
las Marxas, Arnoldo amžininkas, taip pat rašęs apie demonstraciją 
prieš bažnyčią Hyde Parke, manė, jog Arnoldo pastangoms lemta 
žlugti, nes jos buvo artėjančios kultūros mirties požymis — tos pa- 
čios kultūros, kurią jie stengėsi idealistiškai atgaivinti: 

Yra sena ir istorijos patvirtinta taisyklė, kad nekontroliuojamos visuome- 

ninės jėgos, nominaliai vis dar turinčios visus valdžios atributus ir dar 

ilgai vegetuojančios, nors jų egzistavimo pagrindas seniai supuvo ... kad 
šios jėgos prieš savo agoniją ar mirtį dar kartą sukaupia visą savo tvir- 
tybę, iš gynybos pereina į puolimą, užuot pasitraukusios, meta iššūkį ir 

siekia kraštutiniausių išvadų iš tų prielaidų, kurios ne tik sukėlė abejo- 
nių, bet jau buvo pasmerktos!?. 


Marxo nuomone, Viktorijos laikų visuomenei pavojaus signalą da- 
vė grafas Shaftesbury, Lordų rūmuose pasakęs, jog „vien Anglijoje 
penki milijonai tapo visiškai svetimi ne tik Bažnyčiai, bet ir apskritai 
krikščionybei“?. Daugelis manė, kad susvetimėjimas religijai sutapo 
su valstybinių ideologijų, propagavusių valdančiosios klasės verty- 
bes ir normas, iškilimu: „religijos viešpatavimą“ pakeitė „viešpata- 
vimo religija“, valdžios valios kultas?!. 

Tačiau, pasak Arnoldo, kultūros ir valstybės galios tapatinimą rei- 
kia aktyviai skatinti, kitaip įsivyraus anarchija: „Mums reikia autori- 
teto, mes nematome nieko, išskyrus savanaudiškas klases, kliūtis ir 
aklavietę. Kultūra duoda valstybės idėją. Kasdieniuose mūsų aš mes 
nematome tvirtos valstybinės galios pagrindo. Kultūra duoda jį mums 
per geriausią mūsų aš dalį“2. Aprašydamas savanaudiškas klases, Ar- 
noldas nemeilikauja. Aristokratai apibūdinami kaip „barbarai“, pasi- 
žymintys tvirtu individualizmu ir aistra lauko sportui, tačiau tetu- 
rintys išorinę kultūrą. Vidurinioji klasė yra „filistinai“, o darbo kla- 
sė, arba „liaudis“, neturi kultūros. Tačiau Arnoldas nurodo „sveti- 
mųjų“ vaidmenį, kurį šie vaidina pačiose klasėse — juos daugiausia 
skatina ne jų pačių, bet bendroji humaniška dvasia, žmogiškojo tobu- 
lumo siekis; ir jų gali sumažėti arba padaugėti?. Atrodo, jis turi gal- 
voje tai, kad kaip tik nepatenkintieji, neturintys privilegijų ar prastai 
prisitaikę, bus pirmieji, kurie perims svetimųjų kultūrą (iš dalies jo 
teiginį mūsų laikais patvirtina „neliečiamųjų“ kasta - Indijoje jos na- 
riai dažniausiai tampa krikščionimis). Arnoldas baiminasi, kad „ne- 
išsilavinusi ir menkai susiformavusi“ darbo klasė gali linkti į „klai- 
dingą“ kultūrą, t. y. „jakobinizmą“. 

Kokią reikšmę tai turi diplomatinės kultūros formavimuisi? Pir- 
ma, tai siejasi su jau minėtais „analizės lygiais“. Kaip tarptautinių 
santykių supratimas priklauso nuo valstybės tyrimų, taip ir mūsų 
diplomatinės kultūros genealogija priklauso nuo kultūros formavi- 
mosi valstybės lygmeniu. Šiuo atveju dviejų Viktorijos laikų (plačiąja 
šio termino prasme) autorių darbuose matome užuomazgas tų kul- 
tūros teorijų, kuriomis grindžiamos dvi priešingos diplomatijos pa- 
radigmos. Pirmosios paradigmos pagrindas (ji aptariama šeštame 
skyriuje „Diplomatija“) — Grocijaus požiūris, kad palaipsnis kultū- 
ros perėmimas per tarptautinę teisę ir diplomatiją galėtų tarpinin- 

kauti valstybių susvetimėjimui, kurį lemia Europos visuomenės se- 
kuliarizacija ir skaldymasis. Antroji paradigma yra marksistinio po- 
būdžio (ją nagrinėsime septintame skyriuje „Antidiplomatija“): tei- 
giama, kad kultūrinis norminimas ir diplomatinis mechanizmas 
visuomenės viršūnėje pavojingai atsilieka nuo pamatinių pačios vi- 
suomenės gamybinių santykių revoliucijos. Tad, kadangi buržuazi- 
nė kultūra ir diplomatija buvo aukščiausios politinės tarptautinio 
kapitalizmo išraiškos, Leninas diplomatiją pavadino finansinio ka- 
pitalo „ištikima drauge“ - jos tapo pagrindiniais socialistinės revo- 
liucijos taikiniais?*. Tačiau, kaip matysime aštuntame skyriuje, tra- 
dicinė diplomatinė kultūra pasirodė esanti nepaprastai atspari ne tik 
dvidešimto amžiaus socialistinei revoliucijai, bet ir demokratinėms 
bei tautinėms aštuoniolikto amžiaus pabaigos - devyniolikto amžiaus 
pradžios revoliucijoms. Taigi antroji priežastis tirti kultūrą valsty- 
bės lygmeniu yra ta, kad tai gali padėti mums suprasti diplomati- 
nės kultūros, atsiradusios tuo pačiu metu kaip ir valstybių sistema, 
patvarumą. Kultūros jėgas, kurios stiprino aristokratiškumą ir vals- 
tybingumo pradus diplomatijoje, išanalizavo du žymūs mąstytojai, 
Hegelis ir Freudas, o tiltą tarp jų pastatė Arnoldas ir Marxas. 
Pirma, Hegelį, kaip ir Arnoldą, visuomenės irimas — šiuo atveju 
tai buvo Prancūzijos revoliucijos ir romantinio individualizmo kulto 
kraštutinumai - paskatino įvertinti kultūrą kaip teleologinę, pažangią 
jėgą, kuri galiausiai vėl suvienys žmogų ir visuomenę. Kultūra, kaip 
„pati sau susvetimėjusi dvasia“, yra individo sąmonės išorinės raiš- 
kos ir rezultatas, ir veiksnys: ji yra priemonė, per kurią sąmoningas 
individas pasiekia savo įgimtą tapatybę. Dvasios fenomenologijos po- 
skyryje, pavadintame „Su savimi susvetimėjusi dvasia; saviugda“, ti- 
riamas šis individo kelias nuo ankstyvųjų krikščioniškosios vienybės 
formų iki pasaulietinio susiskaldymo, o po to per kultūrą - į aukš- 
tesnį integracijos lygį: „Savimonė yra tik kažkas, ji turi realybę tik tiek, 
kiek ji pati susvetimėja su savimi; šitaip ji nustato save kaip visuoti- 
nę savimonę, ir šita jos visuotinybė yra jos galiosena bei tikrovė““. 
Iš Hegelio pateiktų įžvalgų galime sukurti paaiškinimą, kodėl yra 
diplomatinė kultūra ir kodėl iš tiesų ji svarbi tarptautiniams santy- 
kiams. Čia tik bendrais bruožais aptarsime jo argumentą, o nuodug- 
niau istoriniame kontekste jį gvildensime šeštame skyriuje. Pirma, 
sudėtingas jo įrodinėjimas, kad egzistuoja visuotinybė, padeda pa- 
aiškinti, kaip valstybės ima pripažinti vienos kitas kaip formaliai ly- 


50 DIPLOMATINĖ KULTŪRA 


gias — tai esminė diplomatijos sistemos plėtra, — nors ir nėra aukš- 
čiausios valdžios, kuri įstatymais nustatytų ar įtvirtintų šią lygybę. 
Laisvų individų lygybė, kaip teigia Hegelis, kyla ne iš „įstatymo tei- 
sės“, bet iš individo, kuris prisitaiko „prie visuotinybės susvetiminan- 
čiu tarpininkavimu“*“. Tai reiškia, kad individai tarpusavyje pripa- 
žįsta vienas kitą kaip lygius dėl savimonės susvetimėjimo: „kiekvie- 
nas savo susvetimėjimu „kitam“ suteikia jam pastovų buvimą ir ly- 
giai taip pat tokį buvimą gauna iš kito“. Kultūra formuojasi kaip 
pasaulietinis tarpininkavimas, kai susvetimėję individai vėl atgauna 
tam tikrą visuotinumą, kurį anksčiau teikė religija: taigi per kultūrą 
individas įvertina savo tikrąją galią ir, kaip toliau teigia Hegelis, „pra- 
deda gerbti save ir sulaukia kitų pagarbos“*. Kalbant įprastesniais 
terminais, individas įgyja tiek kitų pripažįstamos galios, taigi naudin- 
gos galios, kiek jis perima kultūrą iš kitų. Taigi šis susvetimėjimo tar- 
pininkavimas yra lemiamas, kad būtų pasiekta panaudojamos galios 
ir susvetimėjusios visuotinybės (dvasios) pusiausvyra, nes „visumos 
pusiausvyra nėra savyje pasiliekantis vienis ir jos į save sugrįžęs nu- 
siraminimas, bet rymo ant susvetimėjusios priešybės“?. 

Kaip ir Arnoldas, Hegelis įsivaizdavo valstybę esant aukščiausią 
tarpininkę politiniam individų susvetimėjimui. Ji įkūnija organišką 
vienybę arba, Hegelio žodžiais tariant, Absoliučią idėją, kuri trans- 
cenduoja visus dėl susvetimėjimo judėjimo kilusius prieštaravimus 
(svarbiausias iš jų yra prieštaravimas tarp savęs ir visuomenės vie- 
nybės). Hegelio valstybės sampratą toliau nagrinėsime šeštame sky- 
riuje „Diplomatija“, o dabar mus domina, kaip valstybinės galios ir 
kultūros sąryšis, interpretuojamas Arnoldo, Hegelio ir Freudo dar- 
buose, gali padėti geriau suprasti diplomatinę kultūrą. 

Arnoldas rašė, jog „kultūra teikia valstybės idėją“ ir kultūrą būtų 
galima pritaikyti tam, kad „tvirta valstybės galia“ būtų internalizuo- 
ta „mumyse pačiuose“. Pasak Hegelio, valstybinė galia yra galuti- 
nis dvasios — arba kultūros — susvetimėjimo sau produktas: „Vals- 
tybinė galia, kuri iš pradžių buvo tik mąstoma bendrybė ..., kaip tik 
dėl šio proceso [išsižadėjimo] tampa estinčia visuotinybe, tikroviška 
galybe“*. Valstybė sukuriama perduodant individualių valių dva- 
sinę galią bendrajai valiai. Savimonei yra būtina „susvetiminti jos 
susvetimėjimą“ arba eksternalizuoti jos internalizuotą kultūrą, kad 
paverstų ją „aktyviu valstybės galios principu“". Freudo teigimu, 
valstybė yra agresyvių ir seksualinių instinktų, susikertančių su rep- 

resiniais kultūros keliamais reikalavimais, sublimacijos politinė iš- 
raiška. Ji tarnauja sinkretiniam tikslui beveik taip pat kaip Arnoldo 
valstybinė galia konfliktuojant savanaudiškiems barbarams, filiste- 
riams ir liaudžiai, kuriuos savo ruožtu apytikriai nukopijavo Freu- 
das. Iš tikrųjų galime rasti paralelių tarp Arnoldo klasių ir Freudo 
pateikto psichikos skirstymo į superego, ego ir id. Freudo nuomone, 
psichiką galima palyginti su tauta-valstybe, kurioje paprastų gyven- 
tojų anarchiškus potraukius turi kontroliuoti protingesnė valdančioji 
klasė*?, 

Taigi Freudas laisvę, kai ji siejama su visuomene, iš esmės inter- 
pretuoja kaip metaforą. Šiek tiek pakartodamas Hegelio visumos pu- 
siausvyros idėją, Freudas teigia, kad individas yra „laisvas“ tik ta- 
da, kai yra tikra pusiausvyra tarp visos sielos dalių. Taip pat nela- 
bai skiriasi ir Freudo bei Hobbeso pažiūros į žmogaus prigimtį: žmo- 
gus iš prigimties linkęs į anarchiją ir jam tramdyti būtina valstybė. 
Kai nėra Leviatano, norint išlaikyti tvarką ir civilizaciją, visuomenės 
vertybės, papročiai ir įsitikinimai turi būti internalizuoti kaip kultū- 
ra. Freudo metapsichologiniuose veikaluose, skirtuose kultūros ir 
valstybės atsiradimo ir padarinių klausimams („kiaušinio ir vištos 
klausimui“), esama tam tikros painiavos. Iš pradžių atrodytų, kad pir- 
ma radosi politinės institucijos. Tarsi gana įmantriai adaptuodamas 
Hobbesą, Freudas aprašo, kaip siekusių padaryti galą savo pavergi- 
mui ir todėl pirminę tėvažudystę įvykdžiusių sūnų bendra kaltė, iš 
kartos į kartą perduodamas kanibalizmas, taip pat moterų užvaldy- 
mas sukuria tarp tėvų „sąjungą — savotišką visuomenės sutartį. Tai- 
gi atsiranda pirmoji visuomeninės organizacijos forma, skatinanti at- 
sižadėti tenkinti instinktus. Jai būdinga pripažinti abipusius įsiparei- 
gojimus, institucijos paskelbiamos šventomis ir neliečiamomis — trum- 
pai tariant, yra moralės ir teisės pradmenys“. 

Tačiau iš kur atsirado kaltė ir tabu, atvėrę kelią visuomenės su- 
tarčiai“? Juk kaltė atsiranda pažeidus pripažintą normą, o tabu taip 
pat reikia taisykles nustatančios institucijos. Be to, kaip aiškiai nu- 
rodo Grocijus savo veikalo De jure belli skyriuje „Apie pažadus“, 
pažadai taip pat suponuoja tam tikras jau egzistuojančias normas: 
„Pažadai įvykdomi dėl iš esmės nekintamo teisingumo, kuris tikrai 
yra būdingas Dievui ir visoms protingoms būtybėms““. Labiau ti- 
kėtina, kad žmonių politinę organizaciją suponuoja tam tikra ben- 
dra kultūra. 

Reikėtų nurodyti dvi pastabas apie pažadus dėl jų ypatingos reikš- 
mės diplomatinei kultūrai ir konkrečiai — pacta sunt servanda princi- 
pui, pagrindiniam abipusiškumo komponentui tarptautinėje bendruo- 
menėje. Kai Grocijus išskiria prigimtinę teisę kaip svarbiausią paža- 
dų įgyvendinimo priežastį, jis, pateikdamas analogiją, pamini kitą ga- 
limą šaltinį — abipusį interesų atsisakymą: 

Trečias [būsimojo ketinimo] laipsnis yra tada, kai toks pasiryžimas pa- 

pildomas ženklu, jog norima suteikti deramą teisę kitam: [Aš tau paža- 

du] tai yra tikras pažadas, turintis tokias pat pasekmes, kaip ir nuosa- 
vybės perdavimas. Kadangi tai yra būdas arba perduoti daiktą, arba tam 
tikros mūsų laisvės dalies perdavimas“. 


Grįžę prie Hegelio savimonės idėjos, pamatysime, kaip susipina 
kultūra, susvetimėjimas ir pažadai. Kultūra sudaro galimybę duoti 
pažadus ir sukurti pasitikėjimą, nes susvetimėjimas sau, kuris savi- 
monei yra būtinas arba „natūralus“, suteikia tai kultūrai universalu- 
mo. „Kad ir kuo pasitikėčiau, - teigia Hegelis, - jo tikrumas jam man 
yra mano paties tikrumas? Septintame skyriuje matysime, kaip Jea- 
nas Paulis Sartre'as išplėtoja šią idėją Dialektinio proto kritikoje, sky- 
riuje „Pasižadėjimas“. Jis teigia: „Pasižadėjimas yra tarpininkaujamas 
abipusiškumas“*. Būtų absurdiška manyti (o tai, regis, daro Freudas), 
kad pasižadėjimas yra visų visuomenių, taip pat ir tarptautinės, šal- 
tinis. Ne, Sartre'as vertina pasižadėjimą kaip „praktinę priemonę“, pa- 
aiškinančią, kaip „grupės, kuriai gresia pavojus iširti, f(orma neišven- 
giamai įgauna kitą formą, kuri refleksyvi, tačiau nuolatinė“. Tai yra 
apytikris krikščioniškojo pasaulio susiskaldymo ir egoistiškų valsty- 
bių sistemos susidarymo aprašymas. Kaip ir Grocijus, Sartre'as api- 
būdina pasižadėjimą kaip inertišką ateities determinavimą“. Ir, kaip 
ir Hegelis, jis aiškina, kad mažiau pavojingą ateitį gali garantuoti tik 
refleksyvaus Kito tikrumas: „Taigi, įsakydamas „Prisiekime“, jis rei- 
kalauja kitos, trečiosios šalies objektyvios garantijos, kad jis niekuo- 
met netaps Kitu: kad ir kas suteikia man šią garantiją, taip jis apsau- 
go mane, kiek tai nuo jo priklauso, nuo pavojaus, kad Kitas gali pa- 
versti mane Kitu“. 

Tad pasižadėjimas yra grupės, kuri tuo momentu yra be instituci- 
jų arba apsaugos ir baiminasi dėl savo išlikimo, reakcija. Nuo kieno 
nors kito pasižadėjimo yra priklausomi ne tiek individo egzistavimas 
arba sąmonė (taip yra Hegelio atveju), kiek individo nesaugumas. Tai 
sukuria abipusiškumą, kuris yra tarpininkaujamas: „Susidarant gru- 

pei, kurios narys esu, aš pasižadu visoms trečiosioms šalims, ir tai 
yra grupė, kuri įgalina kiekvieną garantuoti kiekvienam pastovumą“*!. 
Pritaikę Sartre'o argumentaciją diplomatinei visuomenei, galėtume sa- 
kyti, kad kaip tik abipusis nacionalinio nesaugumo pripažinimas ta- 
po diplomatinio tarpininkavimo priežastimi. 

Kitas pažadų aspektas, iškylantis šių autorių darbuose, buvo ig- 
noruojamas tyrinėjant diplomatiją, bet jį verta paminėti: tai lyties san- 
tykis su kultūra ir jo suinstitucinimas. Pirma, egzistuoja kultūros, pa- 
prastai laikomos be išimties vyriška, tariamo universalumo proble- 
ma. Aptardamas sąlygas, reikalingas „tikro pažado galiai sukurti“, 
Grocijus yra kategoriškas: „Pirmiausia reikalaujama vadovautis pro- 
tu, todėl pamišėliai, kvailiai ir vaikai negali duoti pažado. Kitoks yra 
nepilnamečių atvejis, kadangi manoma, jog jie negali pakankamai tvir- 
tai nuspręsti, taip pat kaip ir moterys...“* 

Nelabai kilniadvasiška, tačiau nėra ir visai šovinistiška: „Ši padė- 
tis nėra amžina, kaip ir pati savaime ji nėra pakankama pažado ga- 
liai panaikinti“. Hegelis yra ne toks atlaidus. Savo Fenomenologijos sky- 
riuje „Dorovinis pasaulis“ jis skiria dieviškąjį (arba moteriškąjį) ir 
žmogiškąjį (arba vyriškąjį) įstatymą. Pirmasis yra nesąmoningas „in- 
tuityvus suvokimas, kas yra doroviška“**. Kadangi jis yra susijęs su 
šeimos dvasia, tai yra atsietas nuo tikrojo pasaulio, kuriame tik ant- 
rasis, žmogiškasis, įstatymas gali tapti visuotiniu. Žmogiškasis įsta- 
tymas reiškiasi „tikroviškoje tautoje vykstančiu tikrovišku judėjimu 
bei esatimi“, kadangi jame „yra tiesa priesaikos, kuri visus sujungia 
į viena“*. Tačiau išlieka dviejų įstatymo formų dialektika: „Moteriš- 
kumas - tokia jau yra amžinoji bendruomenės ironija - bendrąjį val- 
džios tikslą intrigomis paverčia privačiu tikslu, jos bendrą veiklą pa- 
verčia konkretaus individo kūriniu, o bendrą valstybės nuosavybę pa- 
daro šeimos turtu bei puošmena...“* 

Hegelis tarsi teigia, kad veikia kolektyvinis Edipo kompleksas, ir 
už tai atsakinga moteris: ji „rimties kupiną išmintį ... paverčia pa- 
tyčių ... objektu“ ir išaukština jaunystės jėgą, nes „sūnaus vertė glū- 
di tame, kad jis yra jį pagimdžiusios motinos viešpats ir šeiminin- 
kas“*. Penktame skyriuje, kai nagrinėsime courtoisie įtaką diploma- 
tinei kultūrai, mes patikrinsime Hegelio hipotezę apie „ironišką“ 
moterų poveikį. 

Antrasis su lytimi susijęs aspektas yra Žmogaus susvetimėjimas 
savo seksualumui [Erotui] ir daug lemiantis jo ryšys su kultūra. Ši 

tema yra būdinga jaunųjų hėgelininkų, tokių kaip Feuerbachas, dar- 
bams ir yra Freudo veikalų apie Vakarų civilizaciją branduolys. La- 
bai supaprastinant, Freudas troškimą pažeisti įstatymą sulygina su 
vaiko troškimu nužudyti tėvą ir užvaldyti motiną. Jo požiūris, jog 
tie instinktai, kurie nebuvo sublimuoti kaip etinės arba kultūrinės for- 
mos, legitimuoja agresiją, reiškiančią karą, pakartoja Hegelio įrodi- 
nėjimą, jog karą tarp dar netobulų valstybių sukelia moteriškoji anar- 
chija, ir „narsus jaunuolis, kurio geidžia moteriškasis pradas, nuslo- 
pintas sugedimo principas, išeina į viešumą“*?. Nuožmi jėga ir liki- 
mas pakeičia kultūrą kaip visuomenės tarpininkę ir stabilizuotoją“. 


Iš filologinių, filosofinių ir psichologinių argumentų pabandžiau 
sukonstruoti diplomatijos ir diplomatinės kultūros genealogijos teorinį 
pagrindą. Dabar laikas pamėginti suregzti apibrėžimą, kuris, tikiuo- 
si, apšvies skaitytoją, o ne supančios šio tyrimo autorių. Diplomatija 
bus tiriama kaip valstybiškai susiorganizavusių susvetimėjusių tau- 
tų, sąveikaujančių valstybių sistemoje, tarpininkė. Žodis „tarpininkė“ 
buvo pasirinktas sąmoningai, kadangi jis yra pakankamai platus, kad 
galėtume imtis iškart kelių lygių analizės, ir kadangi dvejopa jo reikš- 
mė - jungiančioji grandis ir kitų užtarimas - atsiranda septyniolikta- 
me amžiuje kartu su šiuolaikine diplomatijos praktika“?. Taigi diplo- 
matinė kultūra bus tiriama kaip susvetimėjimo tarpininkavimas sim- 
boline galia ir socialiniais suvaržymais. Diplomatinė kultūra, tarsi vi- 
duramžių miestų tiltai, formuojasi kaip neutrali jungtis tarp svetimų 
kvartalų, tačiau, dezintegruojantis ir išsisklaidant bendrajai lotyniškai 
galiai, ji tampa sujauktu, tačiau saugiu anklavu, diskursyvia erdve, 
kurioje suverenių valstybių atstovai, bandydami tarpininkauti besi- 
kuriančios tarptautinės bendruomenės sisteminiam susvetimėjimui, 
gali išvengti jos nacionalinių pančių. 


4 


MITODIPLOMATIJA 


Kas ilgai egzistuoja, tas pamažu taip persmelkiama proto, kad 
jo iracionali kilmė tampa neįtikima. Ar beveik kiekviena tiksli 
ko nors pradžios istorija mūsų jausmams neatrodo paradoksali 
ir šventvagiška? Argi nėra taip, kad geras istorikas visuomet 
prieštarauja? 

Friedrich Nietzsche, Ryto žara 


Kaip tiesa būna keistesnė už pramaną, taip ir mitas gali būti nuo- 
bodesnis už istoriją. 
E. B. Tylor, Kultūros kilmė 


ESMĖ IR SVEIKAS PROTAS 


Diplomatijos genealogija turi prasidėti ir, ko gero, baigtis mitologija. 
Būtų sunku rasti autoritetingą diplomatijos specialistą, kuris su tuo 
sutiktų. Keletas autorių paliečia mitologijos temą; tačiau jie, tarsi at- 
sidūrę ant plono ledo, greitai pereina ant saugesnio pagrindo. Ryš- 
kus pavyzdys yra Haroldas Nicolsonas, buvęs žymus Didžiosios Bri- 
tanijos užsienio reikalų ministerijos diplomatas ir veikalo Diplomati- 
ja autorius. Jis sako, jog ankstesniuose diplomatijos kilmės tyrimuo- 
se buvo rimtai svarstoma tai, kad pirmieji diplomatai galėję turėti 
sparnus: „Diplomatija, kaip sureguliuotas santykių tarp dviejų žmo- 
nių grupių, svetimų viena kitai, palaikymas, yra daug senesnė už is- 
toriją. Šešiolikto amžiaus teoretikai tvirtino, jog pirmieji diplomatai 
buvo angelai, kadangi jie veikė it „angeloi“, arba pasiuntiniai tarp 
dangaus ir žemės“!. 

Deja, Nicolsonas daugiau negvildeno šios hipotezės, nes „ji nėra 
nuomonė, kurią pripažintų šių laikų istorikai“?. Nicolsonas ironiš- 
kai - o ironija jis pernelyg dažnai žavisi - užsimena, kad tik nedau- 
gelis istorikų pripažintų tokią iškilią diplomatijos kilmę. Labiau tikė- 
tina priežastis nurodyta keliomis pastraipomis toliau: istoriniai pa- 
grindai yra „tvirtesni ir labiau gerbtini“ negu mitologiniai“. Tačiau 
dėl Nicolsono nenoro tirti diplomatijos priešistorę apie daugelį anks- 

tyvųjų teoretikų buvo užsiminta tik trumpai arba jie buvo visai ne- 
paminėti, pavyzdžiui, Gentili, italas, kuris buvo persekiojamas ir gy- 
veno šešiolikto amžiaus pabaigoje tremtyje Oksforde. Jis iš tiesų kil- 
dino diplomatiją iš Dievo ir Jo legatų, angelų, bet savo darbe De Ie- 
gationibus jis taip pat ir teisiškai pagrindė pasiuntinių neliečiamybę. 
Taip pat ir kiti privengė mitų. Ernestas Satowas savo veikale Dip- 
lomatinės praktikos vadovas, kurį Nicolsonas pavadino jam „svarbiau- 
siu apibrėžimų šaltiniu“, pripažįsta, jog „nestinga liudijimų“, kad 
ankstyviausi diplomatiniai santykiai buvo reguliuojami „papročiais ir 
tabu“; tačiau tai nei sukonkretinama, nei įrodoma*. Daugiausia ža- 
danti knyga, Ragnaro Numelino Diplomatijos ištakos, pasirodė esanti 
etnologinis pasivaikščiojimas per primityvias „akmens amžiaus Aust- 
ralijos stepių [sic] gyventojų, Okeanijos saliečių, primityvių Azijos tau- 
tų, Afrikos negrų ir Šiaurės bei Pietų Amerikos indėnų istorijas“; Nu- 
melinas pateikia įdomių duomenų, tačiau jie mažai tepadeda nusta- 
tyti tai, kas mums rūpi — būtent moderniosios, ypač Vakarų, diplo- 
matijos šaknis. Numelinas pateikia daug istorinių diplomatijos pavyz- 
džių, tačiau iš anksto pritaiko tyrimui pradinę jas sukūrusių idėjų ir 
praktikų matricą paskelbdamas, jog „mes nenorime pasiklysti religi- 
jos istorijoje““. Vėliau ir su didesniu išmanymu seniausias diploma- 
tijos formas tyrė Adamas Watsonas savo knygoje Diplomatija: dialo- 
gai tarp valstybių". Jis rašo, kad diplomatija prasideda „anksčiau ne- 
gu rašytinė istorija“ ir kad „įsišakniję religiniai tabu“ tikriausiai šiek 
tiek padėjo atsirasti šauklių neliečiamybei. Tačiau jis kartoja Nicol- 
sono ir kitų mintis, teigdamas, kad mūsų žvilgsnis į praeitį gali ap- 
rėpti tik laikotarpį nuo „to momento, kai pradėta kaupti archyvus, 
kuriuose buvo saugomos trumpos abipusių kontaktų suvestinės'“. 
Iš kur tas nenoras tirti diplomatijos priešistorę? Tam tikrą įmini- 
mo raktą gali duoti pats mitas. Į galvą ateina mintis apie Pandoros 
skrynią: galbūt norą sužinoti kilmę slopino tyrinėtojų baimė atskleisti 
gana menką diplomatijos prigimtį? Tai, kad etimologiškai ir mitolo- 
giškai diplomatai kilę iš angelų, ir, žinoma, suprantamas jų atsargu- 
mas sukelia bendrą nenorą įžengti ten, kur diplomatijos tyrėjai galė- 
tų pasirausti ir surasti - ką? Be abejo, destruktyvias jėgas, kurios lė- 
mė diplomatijos radimąsi, bet galiausiai ir viltį, svarbią diplomatijos 
priemonę, dažnai nepastebimą arba ignoruojamą galbūt todėl, kad ją 
sunku įvertinti kiekybiškai arba ji menkai tenkina šiuolaikinės Real- 
politik poreikius. Dėl šių ir kitų priežasčių viltis išlieka per mito rc- 

dux arba mito gua moto, tarsi Dago Hammarskjoldo gairelė su įrašu: 
„Reikia tikėtis tol, kol iš vilties duženų iškyla tai, ką ji reiškia“. 

Mums labiau praverstų mitas apie Medūzą. Teiginiui įrodyti tu- 
rėtų pakakti Miltono pjesės „Comus“ užuominos apie Minervos šar- 
vus, ant kurių buvo pritvirtinta Persėjo nukirsta Medūzos galva: 

Tą galvą, kur plaukais-gyvatėm saugojo gorgonę, 

Dėvėjo išmintingoji Minerva, nenugalėtoji mergelė, 

Su ja į akmenį ji stingdydavo priešus, 

Tik ne tyrus žvilgsnius paprastumo skaistaus 

Ir grakštumo kilnaus, kurs nuožmų smurtą nelauktai 

Sudaužė dievinimu ir baime pagarbia?. 

„Medūzos efektu“ galima pavadinti tą moderniųjų teoretikų sky- 
dą, kuriuo jie pridengia diplomatijos kilmę, skydą, ant kurio matyti 
mito ir tradicinės galvosenos kovos, pasibaigusios pastarosios pergale, 
ženklai. Tas skydas yra sveikas protas. Nicolsonas vadina jį diploma- 
tijos „esme“ ir teigia, kad „ne religija, o sveikas protas padarė di- 
džiausią įtaką formuojantis diplomatijos teorijai“'?. Jau anksčiau pa- 
žymėjau, kad sveikas protas yra kintamas ir religijos, mokslo, istori- 
jos bei kultūros elementus paverčia tuo, ką Gramsci pavadino „filo- 
sofijos folkloru“. Intelektualinę sveiko proto naudą įnirtingai gynė ir 
puolė įvairiausi mąstytojai!!. Tai, ko griebiasi diplomatijos teorija, iš 
dalies galima paaiškinti bendru tarptautiniams santykiams būdingu 
priešinimusi teorijai, o jį puikiai pavaizdavo Martinas Wightas sep- 
tintajame dešimtmetyje, ir jis tebėra būdingas ir šiandien“. Tuoj pat 
kyla klausimas, kodėl Nicolsonas ir kiti taip išaukštino sveiką protą, 
traktuodami jį ne kaip būtinybę, bet kaip dorybę, kurią reikia dabin- 
ti „skaisčiu paprastumu“. Ar stengdamiesi išvengti mito, jie nėra 
kalti dėl mitų plitimo? 

Vieną iš atsakymų duoda datos. Minėti autoriai bei kiti diploma- 
tijos istorikai, tokie kaip R. B. Mowatas ir D. J. Hillas, kalbėdami apie 
Europos diplomatijos ištakas, daugiausia domisi septynioliktu ir aš- 
tuonioliktu amžiais. Šį laikotarpį išsamiai aptarsime vėliau, o čia pa- 
kanka tik pažymėti, kad tuo metu krikščioniškasis pasaulis skaldėsi, 
o bendrosios jo vertybės užleido kelią naujoms, grindžiamoms mokslo 
žiniomis. Šią pasaulietinę ir racionalią permainą atspindi patarimai, 
kuriuos absoliutiniams monarchams davė kardinolas Richelieu (Tes- 
tament Politigue, 1688) ir kiti, taip pat vertingi veikalai apie diploma- 
tiją, parašyti tokių žmonių kaip DeVera (Le Parfait Ambassadeur, 1642), 

Wicguefortas (L'Ambassadeur et ses fonctions, 1681) ir Calliėres'as (De 
la maničre de nėgocier avec les souverains, 1716)'*. Čia idealus ambasa- 
dorius vaizduojamas kaip žmogus, besivadovaujantis protu, turin- 
tis lankstumo ir praktiškumo ir daug išmanantis apie galybę daly- 
kų; trumpai tariant, jų autoriai buvo sveiko proto žmonės, kadangi 
suprato didėjančią jo, kaip diskursyvios priemonės ryšiams tarp po- 
litiškai ir dažnai religiniu požiūriu susvetimėjusių valdovų palaiky- 
ti, vertę. Diplomatijos plitimas šiuo laikotarpiu taip pat yra susijęs 
su sveiku protu. Aprašydamas pirmuosius Osmanų ir Europos dip- 
lomatinius kontaktus, J. C. Hurewitzas kultūrinį susvetimėjimą lai- 
ko svarbiausia tarpvalstybinių ryšių kliūtimi, tačiau jis teigia, kad 
„ilgainiui nuolatinės diplomatijos metodai tampa visiškai nekrikščio- 
niški ir neeuropietiški [irį nuolatinės diplomatijos taisyklėmis tam- 
pa sveiko proto dėsniai“. 

Tačiau tuometinis „sveikas protas“ nėra tas „sveikas protas“, ku- 
riuo šiandien taip dažnai remiamasi. Tad priskirdami diplomatijai 
„esmę“, įvardydami ją kaip sveiką protą ir rasdami jos ištakas kon- 
krečiose istorijos epochose, šiuolaikiniai teoretikai kalti ne tik dėl mi- 
tų kūrimo, bet ir dėl trumparegiškumo. Kitaip tariant, dėl istorijos 
neišmanymo seni mitai pakeičiami naujais, priimtinesniais šiuolaiki- 
nės diplomatijos praktikai. Kaip ir ankstyvieji teoretikai, kurie diplo- 
matijos ištakas tapatino su Dievu ir angelais, vėlesnieji teoretikai iš- 
aukštino ir įvertino pasaulietišką sąvoką ir rudimentinę komunika- 
cijos sistemą, sutapatindami jų atsiradimą chronologiškai ir taip su- 
teikdami joms tai, ką Nietzsche pavadino „metafiziniu išplėtimu, ku- 
ris kyla iš įsitikinimo, kad dalykai yra vertingiausi ir esmingiausi jų 
atsiradimo metu““. 

Visiškai aišku, kad nei diplomatija, nei sveikas protas septynio- 
liktame, aštuonioliktame ar kuriame nors kitame amžiuje nebuvo lai- 
komi nepriekaištingais. Mes esame liudininkai, kaip šiuolaikiniuose 
veikaluose apie diplomatiją randasi sveiko proto metasąvoka ir diplo- 
matijos metakultūra, o jos abi kartu turi simbolizuoti interracionalų 
ir internacionalų diskursą, kuriam nebūdingas partikuliarizmas ir ku- 
ris nekritikuojamas. Šį santykį gali išryškinti pavyzdys, susijęs su 
tarptautinės teisės, svarbiausios diplomatijos atramos, formavimusi. 

Veikale Tarptautinės teisės raida seras Geoffrey Butleris ir Simonas 
Maccoby pabrėžia, koks svarbus diplomatinės privilegijos principui 
yra savitarpiškumas, neatsiejamas nuo teisės ir sveiko proto: 

Vis dar nebūta supratimo, kad visose žmonių bendravimo formose, ne 

mažiau ir tautų teisėje, privilegijos gali atsirasti dėl išskaičiavimo, tačiau 

jos niekuomet neatsiejamos nuo atitinkamų pareigų. Reikėjo ilgos gran- 
dinės įvykių nuo Elžbietos laikų iki šių dienų, kad tai paaiškėtų ir įsi- 
tvirtintų tradicija, jog teisė ir sveikas protas galiausiai turi sutapti". 

Pratęsiant šias mintis pasakytina, kad natūralu, jog tarptautinė tei- 
sė ir sveikas protas siejami su diplomatija, nes visa tai - krikščioniš- 
kojo pasaulio yrančios vienybės (geografinės, politinės, o kartu ir mi- 
tinės) produktai ir geriausi veiksniai, skatinantys jį pertvarkyti kei- 
čiantis privilegijomis bei pareigomis. Tačiau Butleris ir Maccoby ne- 
sako, kad sveikas protas yra tarptautinės teisės ar diplomatijos es- 
mė; paprastai jie neatsiranda tuo pat metu, bet reikia nustatyti, kad 
„jie sutampa“. Tokia primygtinė formuluotė atskleidžia tai, ką sle- 
pia Nicolsonas: yra patogu susieti diplomatijos ištakas ir sveiką pro- 
tą „droit de convenance“ prasme; šį terminą aštuonioliktame šimt- 
metyje nukalė Jeanas Rousset, kad apibūdintų Machiavelli'o princi- 
pus, taikytus besiformuojančiai valstybių sistemai tvarkyti: „teisė, ku- 
rią visi plūsta, tačiau kurią visi naudoja savo veiksmų priedangai“'š. 
Taigi esama pavojaus, kad sveikas protas tampa idealiu galingiau- 
siųjų įrankiu, nes jie gali lengviausiai tai, kas jiems patogu, pateikti 
kaip visuotinai pripažintą išmintį ne tokiems galingiems. 

Vargu ar bus nauja, jei sveiką protą laikysime manipuliuojama 
normatyvine sąvoka — ir kažin ar verta tai daryti. Iš tikrųjų, tais pa- 
čiais metais, kai Nicolsonas jį garbino, Levas Trockis brošiūroje Jų ir 
mūsų moralė akcentavo jo trūkumus: 

Stabilioje socialinėje aplinkoje sveikas protas reiškia prekiauti, gydyti, ra- 

šyti straipsnius, vadovauti profesinėms sąjungoms, balsuoti parlamente, 

vesti ir daugintis, tačiau kai tas pats sveikas protas pamėgina išsiveržti 
iš savo galiojimo ribų į sudėtingesnių apibendrinimų sritį, jis pasirodo 
esąs tik konkrečios klasės ir konkrečios epochos prietarų gumulas"*. 

Sveikas protas, klasinis ginklas ar ne, jis paprastai gravituoja prie 
dominuojančių jėgų, kurioms naudingas status guo: atsparus spar- 
čioms permainoms ir radikalioms manipuliacijoms, jis paprastai bū- 
na konservatyviųjų jėgų simbolis. Žinoma, kaip buvo pasakyta anks- 
čiau, nei sveiko proto turinys, nei jo funkcija nėra sukonkretinti. Įgu- 
dusiose Jeremy'o Benthamo ir Thomaso Paine'o rankose jis galėjo būti 
galingas ginklas prieš destruktyvias ir neretai užgaidžias aristokrati- 
jos aistras. Grocijus galėjo manyti, kad tai viena iš priežasčių, dėl ku- 

rios sutarčių visuomet privalu laikytis, o Frydrichas Didysis galėjo 
galvoti, jog sveikas protas pateisina sutarties laužymą. 

Šio ilgo aiškinimo reikia todėl, kad sveikas protas paradoksalus, 
netgi metafiziškas. Pirma, jis buvo laikomas neįvertinamu, kadangi, 
bent jau žvelgiant paviršutiniškai, yra bevertis. Antra, jis kaip inte- 
lektinė sąvoka beveik nekėlė abejonių, nes buvo laikomas būtinu — 
beveik kaip ir prigimtinė teisė — ir kartais netgi pakankamu diplo- 
matinio diskurso pagrindu. Ir trečia, tiek jo teisingumas, tiek ir kil- 
mė atrodo akivaizdūs. Apibendrindami galime sakyti, kad sveikas 
protas kaip diplomatijos esmė radosi it pavainikė sąvoka ir buvo įtei- 
sintas anksti atsiradusio Leviatano poreikio įdiegti bent šiek tiek tei- 
sės ir tvarkos beveik anarchiškame diplomatijos pasaulyje. Viso to pa- 
kanka, kad genealogas imtųsi kastuvėlio ir pradėtų raustis diploma- 
tijos priešistorėje. 


DIPLOMATIJOS MITOLOGIKA 


Mitologija, kaip šventų simbolių sistema, skirta žmonijos patirčiai su- 
sisteminti ir ją perduoti, gali praplėsti mūsų požiūrį į diplomatiją ir 
diplomatinę kultūrą, kuri iš esmės pagrįsta simboliais. Mitologija ne- 
būtinai yra sveiko proto priešingybė: jos elementai yra sveiko proto 
pirmavaizdžiai ir yra jo dalis. Abiem būdinga bendra funkcija: tar- 
pininkauti prieštaravimams ar spręsti problemas, iškylančias gam- 
toje bei kultūroje ir tarp jų. Tačiau dažniausiai sveikas protas tarpi- 
ninkauja per faktinį pažinimą, o mitologija - per normatyvinį paži- 
nimą - žinoma, jei tik sveikas protas nėra paverčiamas mitu, kai tai, 
kas „visuotinai“ laikoma teisinga ar neteisinga, paverčiama tuo, kas 
turi būti teisinga ar neteisinga. Pagrindinis skirtumas yra tai, kad mi- 
tologija tarpininkauja antgamtinėms problemoms: kaip teigia Geor- 
gas Lukacsas, „mitologija paprasčiausiai yra neišsprendžiamos proble- 
mos atkūrimas vaizduotėje“*?. Taigi „mitologika“ gali papildyti mūsų 
supratimą apie diplomatijos logiką, kadangi istorinis diplomatijos už- 
davinys buvo rasti ir sunkiai įveikiamų, ir lengvesnių problemų 
sprendimus tiek projektuojant intuiciją į išorę, tiek ir intelektualiai 
eksperimentuojant. 

Aš neketinu nei nuvainikuoti mito, nei garbinti teogonijos. Svar- 
biausias mano tikslas — atgaivinti mitologiją, ypač jos judėjiškąją-krikš- 
čioniškąją tradiciją, parodyti jos poveikį Vakarų diplomatijos raidai. 

Galbūt Senasis ir Naujasis Testamentai nepadarė lemiamos įtakos, 
tačiau jų tyrimą pateisina jau vien tai, kad diplomatijos teoretikai 
nekreipė į juos dėmesio. Jei kalbėsime apie jau minėtus tabu mito- 
logijai, tai jie taip pat lengvai įveikiami, kaip ir įsivaizduojamos ir 
savavališkos ribos, kurias jie nejučia brėžia tarp istorijos ir mito. Yra 
pasakyta, kad istorija esanti mito tęsimas kitomis priemonėmis; jei 
Biblija yra beletrizuota istorija, kaip manau aš ir kiti, labiau išsimoks- 
linę, tai, užuot neigus visus mitus kaip klaidingą istoriją, derėtų pa- 
sinaudoti analitiniais metodais, kad būtų atskleista istorinė praeitis, 
išlikusi mite?!. Mitologija, kuria čia bus pasinaudota, parodys, kodėl 
seniausių diplomatijos ištakų reikia ieškoti iki nuopuolio istorijos apie 
tai, kaip vienas apeinamas. Kartu jos abi sudarys diplomatijos gene- 
alogiją, kurios „šaknys, kaip ir visko, kas pasaulyje didinga, buvo 
gausiai ir ilgus amžius laistomos krauju“2. 

Kadangi šis metodas gali atrodyti vienodai smerktinas visiems re- 
alistinės, neorealistinės ir nerealistinės mokyklų sekėjams, tai prieš 
pradėdamas savo analizę, pasiremsiu autoritetu, anksti tapusiu Oks- 
fordo universiteto tarptautinių santykių Montague Burtono fondo 
profesoriumi - E. L. Woodwardu ir nurodysiu, kas, mano manymu, 
yra svarbiausios jėgos, lėmusiomis mitodiplomatijos formavimąsi, bei 
keletą priežasčių, paskatinusių tirti iracionalią jos kilmę. Woodwar- 
das savo inauguracinėje paskaitoje 1945 m., įvertindamas tą laikotar- 
pi, kai buvo įsitikinta, kad sveiko proto nepakanka diplomatijos už- 
daviniams spręsti, pasakė: 

Studijuojantysis tarptautinius santykius privalo ypač domėtis šiuo nūdie- 

nos mėginimu padidinti žmogaus laisvę sakant žmonėms tiesą apie juos 

pačius ir jų visuomenę ir pažinimu išsklaidyti baimę, kadangi didelė jo 
tiriamo dalyko dalis yra nuniokojimas, sąlygotas baimės ir kaimynų su- 
svetimėjimo?. 
Woodwardas patarė studentams „nesitenkinti vien istorija“ ir pabrė- 
žė: „Liovęsi skaityti Senąjį Testamentą, anglai neteko labai daug po- 
litinės išminties, išsakytos paprasčiausiais žodžiais“. 

Tad kaip tik Senajam Testamentui aš taikysiu Ia diplomatigue ir ti- 
kiuosi įpratinti prie jos vartojimo anglų kalba norėdamas patikrinti 
pirmuosius du savo teiginius“. Pirmasis: mitodiplomatija yra seniau- 
sio mėginimo šventais simboliais tarpininkauti baimei ir susvetimė- 
jimui, tvyrantiems tarp žmonių bei Dievo ir tarp pačių žmonių, pa- 
radigma. Antrasis: mitodiplomatijos atsiradimas atitinka tai, kad tie- 

sioginiai konfliktai, kylantys iš žmogaus sąveikos su žmogumi ir gam- 
ta, yra susvetiminami (perkeliami) į nelaikinį lygmenį, kur jie gali būti 
padaryti suprantami ir valdomi. Mitodiplomatijos nagrinėjimas reiš- 
kia, kad iššifruojami senovės raštai, susisteminę seniausius susveti- 
mėjusių žmonių prisiimtus įpareigojimus ir privilegijas. Biblija nebū- 
tinai yra pats aiškiausias ar išsamiausias mitodiplomatijos rašytinis 
šaltinis, tačiau, mano įsitikinimu, ji yra nepaprastai svarbi šiam tyri- 
mui, nes jos mitologinės, o vėliau ir institucinės formos iškyla kaip 
bendras Vakarų diplomatijos palikimas. 

Dėstant šiuos dalykus, mano malonūs bičiuliai yra Hegelis, Feu- 
erbachas, Marxas ir Nietzsche. Aš taip pat labai pasikliauju Claude'u 
Lėvi-Straussu, Micheliu Foucault ir Rolandu Barthesu norėdamas at- 
skirti prasmę nuo beprasmybės, logiką nuo mitologikos. Jų idėjos nėra 
dažnai minimos tarptautinių santykių teorijoje, o aš manau, jog trum- 
pos visų trijų prancūzų socialinės kritikos darbų ištraukos geriausiai 
apibendrina tai, ką išdėsčiau, ir yra geriausias įvadas į tai, ko ban- 
dysiu imtis. Tad prieš man pasineriant į savąją egzegezę, derėtų juos 
išklausyti. Savo darbe Mitas ir prasmė Lėvi-Straussas aiškina: 


Kai tik septynioliktame amžiuje išaušo mokslo era, mes atmetėme mito- 
logiją kaip prietaringo ir primityvaus mąstymo produktą. Tik dabar pra- 
dedame nuodugniau įvertinti mito prigimtį ir jo vaidmenį žmonijos is- 
torijoje2ė. 


Foucault savo kūrinyje Kalba, alternatyvi atmintis ir praktika teigia: 


Jei genealogas atsisako tikėti metafizika, jei jis įsiklauso į istoriją, tai at- 
randa, jog už dalykų glūdi „kažkas visiškai kitka“: ne amžinoji ir esmi- 
nė paslaptis, bet paslaptis, kad jie neturi esmės ar kad jų esmė buvo pa- 
mažu sukurta iš svetimų formų“. 


O Barthesas Mitologijose rašo: 


Tačiau kai mitas apima visą bendruomenę, mitologas kaip tik jos atžvil- 
giu turi susvetimėti, jei nori išlaisvinti mitą. Kiekvienas mitas, kuriam bū- 
dingas tam tikras visuotinumas, iš tikrųjų yra neapibrėžtas, kadangi jis 


kaip tik atspindi žmogiškąją prigimtį tų, kurie nekritiškai jį perėmė. 


SUSVETIMĖJIMAS BIBLIJOJE: SENASIS TESTAMENTAS 


Judėjiškojoje-krikščioniškojoje mitologijoje susvetimėjimas pirmiausia 
iškyla kaip nuopuolis. Dėl Adomo ir Ievos nepaklusnumo suardoma 
darna, Dievas ir žmogus susvetimėja ir dieviškoji tvarka sugriauna- 

ma. Veiksmas, sukėlęs nuopuolį — tai valgymas nuo gėrio ir blogio 
pažinimo medžio. Žmogui netekus kūniškos nekaltybės ir įgijus tą 
pažinimą, kurį turi Dievas („žmogus tapo kaip vienas iš mūsų“), 
gamta iš rojaus virsta tuo, ką Hegelis pavadino „būtinumo karalija“. 
Kadangi, pasak Bacono, „pažinimas yra galia“, vadinasi, žmogaus su- 
svetimėjimo gamtai lygis atitinka jo turimą galią jos atžvilgiu. Žmo- 
gus, nepakankamai pasirengęs išgyventi, sumažina savo baimę ir su- 
svetimėjimą gamtai per tikėjimą Dievo žinojimu bei galia ir per nau- 
dingą šių dalykų paskirstymą. Galios ir pažinimo ryšys nuo šio pir- 
minio formulavimo iki tikėjimo galios pakeitimo moksliniu pažinimu 
vaidins svarbų vaidmenį diplomatijos evoliucijoje. 

Antroji gimininga baimės ir susvetimėjimo išraiška nuopuolio is- 
torijoje kyla iš mirties: „bet nuo gero bei pikto pažinimo medžio tau 
neleista valgyti, nes kai tik nuo jo užvalgysi, turėsi mirti“?. Beveik 
visų religijų esmė — mirties neigimas. Į mirtį žiūrima kaip į ribą, ski- 
riančią gamtos pasaulį nuo „kito“, arba antgamtinio, pasaulio, ku- 
riame gyvenimas tęsiasi po mirties. Formuojami ritualai, aukojimai 
ir ceremonijos, kad tam tikru būdu būtų kontroliuojamas judėjimas 
per šias ribas, - toliau mes detaliau nagrinėsime tuos iš jų, kurie yra 
susiję su mitodiplomatija. Apskritai paminėtini dvejopi istoriniai jų 
padariniai. Pirma, ritualai, aukos ir ceremonijos yra pirminiai kul- 
tūrinio tapatumo klodai. Kas turi šio kultūrinio pažinimo lobyno rak- 
tus — ar tai būtų dvasininkų kasta, ar sudievinta monarchija, - tas 
paprastai užima įtakingą padėtį visuomenėje, kuri suprantama kaip 
grupė žmonių, įgyjančių solidarumo jausmą tada, kai vidinės baimės 
ir susvetimėjimas būna perduodami aukščiau visuomenės iškilusiai 
figūrai. Antra, pati visuomenė pradeda reikšti tai, kad yra įveikia- 
mas individo mirtingumas; sukaupusi kodifikuotą protėvių informa- 
ciją, ji įamžina kolektyvinę kultūrinę sąmonę. Kitu metu ir kitame 
kontekste kažką panašaus apie valstybes ir valstybių bendriją yra pa- 
sakęs Martinas Wightas: „Tarptautinės bendrijos nariai apskritai yra 
nemarūs... Tai yra gyvųjų partnerystė su mirusiaisiais ir su palikuo- 
nimis“*. Taigi iš bendros mirtingumo baimės sukuriamas mitas apie 
pomirtinį gyvenimą ir visuomenės tikrovė; jų paribyje, kur gausu kon- 
fliktų ir žūtbūtinių kovų, mitodiplomatija pirmiausia reiškiasi ritua- 
lais, aukomis ir ceremonijomis. 

Nuopuolio padarinius papildo ir trečia, taip pat gimininga baimės 
bei susvetimėjimo išraiška — “bjaurios atstumtojo Judo stabmeldys- 

tės“, kurios užtraukia Jahvės įniršį ir kerštą. Po išvarymo iš rojaus 
ir susvetimėjimo Dievui prasideda žmonių tarpusavio susvetimėjimas. 
Kaino įvykdyta Abelio brolžudystė, kurią Augustinas laiko Dievo 
valstybės ir žmonių valstybės pradžia“!, pasėja visuotinę nesantaiką, 
kuri viešpataus tarp žmonių tol, kol Mesijo atėjimas išgelbės juos nuo 
susvetimėjimo. Toliau nagrinėsime transcendentinio suvienijimo idė- 
ją, glūdinčią Paskutiniojo teismo doktrinoje, ir, kaip ją aiškina Au- 
gustinas veikale Apie Dievo valstybę, taikomą susvetimėjusioms visuo- 
menėms, iškylančioms žlugus Romos imperijai. Tačiau dabar reikia 
atidžiau pažvelgti į Penkiaknygę, mat pirmosiose penkiose Senojo 
Testamento knygose kartojami mitai, kurie padeda paaiškinti, kaip 
dėl baimės ir tautų tarpusavio susvetimėjimo iš pradžių buvo būti- 
na diplomatija ir kaip dėl pažinimo bei galių perdavimo per Sando- 
rą ir auką galiausiai ji tapo įmanoma. 

Tačiau kaip nagrinėti šį tekstą? Kai kuriems atrodytų patrauklus 
geopolitinis požiūris, nes tada galima rasti paralelių su šių laikų tarp- 
tautiniais santykiais. Tokiu atveju Penkiaknygė laikoma aprašymu, 
kaip rasiniu atžvilgiu giminingos, tačiau religiniu požiūriu atsisky- 
rusios gentys siekė susivienyti gresiant vidiniams antagonizmams ir 
galimam išnykimui dėl išorės priešų spaudimo. Ypač svarbiais pri- 
pažįstami galios metodai, o kadangi Penkiaknygėje jie nuolat apibū- 
dinami militaristiškai, tai perėjimas iš bronzos amžiaus į geležies am- 
žių turi lemiamą reikšmę, nes, atsiradus palyginti pigiam ir prieina- 
mam metalui, karyba „demokratėja“??. Įgijusi šią technologiją, religi- 
nė žydų amfiktionija turėjo materialių priemonių susivienyti kaip 
„tauta“, ir tai ji darė nykstant didelėms teritorinėms imperijoms, ku- 
rios anksčiau buvo beveik monopolizavusios metalų, turinčių lemia- 
mą reikšmę kuriant veiksmingą kovinę jėgą, gavybą ir prekybą. Ta- 
čiau tą patį darė ir kitos vietos gentys - filistinai ir kanaaniečiai. Taip 
susikūrė trapi vietos galių pusiausvyra, dėl kurios galėjo užsimegzti 
tam tikros diplomatijos formos. Tad Dievas yra izraelitų išradimas, 
kad būtų sankcionuoti teritoriniai jų planai; o Sandora sumanyta kaip 
bandymas kontroliuoti tas galias, kurias jie suteikė Dievui. 

Antropologinis tyrimas atskleistų, kad Penkiaknygė - tai teisės są- 
vadas, kuriame, siekiant atkurti patvarią bendruomenę, išdėstyti ta- 
bu kraujomaišai ir egzogamijai“. Mito ir diplomatijos funkcijos su- 
plakamos, kad tarpininkautų prieštaravimams tarp privalomos endo- 
gamijos (norint išsaugoti sektantišką grynumą) ir politinio egzogami- 

nių vedybų naudingumo (norint palaikyti taikius santykius su sveti- 
mais kaimynais ir įsigyti jų žemių). Bendrų šios prielaidos įrodymų 
galima rasti ne vienoje genčių genealogijoje ir gausybėje pasakojimų 
apie uždraustus ryšius, tokius kaip Dinos gyvenimas nesusituokus 
su Šechemu (kanaaniečiu), Judo santuoka su kanaaniečio Šua dukte- 
rimi ir Samsono seksualiniai nusidėjimai su filistinų moterimis. Iš šių 
pasakojimų galime rankioti žinių apie tarpininkavimą, kuris yra mo- 
ralinio poreikio įteisinti seksualinius santykius ir politinio poreikio pa- 
laikyti taikius santykius su svetimšaliais derinys. 

Taikant empirinį, „archeologinį“ metodą, dauguma Penkiaknygės 
pasakojimų greičiausiai būtų vertinami kaip istoriškai klaidingi, bet 
kupini reikšmingų kultūrai aprašymų, kurių tikrąją svarbą lemia žy- 
dų dvasininkų pastangos vėliau surikiuoti juos tam tikra chronolo- 
gine seka, kad būtų patvirtinta dvasininkijos (ir Jeruzalės) svarba ju- 
daizmui. Šitaip interpretuojant, Nehemijo ir Ezdro knygos yra tin- 
kamesnės analizei ne tik todėl, kad jų autoriai, kaip tikėtina, sudarė 
Senąjį Testamentą, bet ir todėl, kad čia aprašyti dalykai ir tikslai yra 
patikrinamos istorijos dalis. Tad Penkiaknygė interpretuojama kaip 
alegorijų rinktinė, skirta žydams, gyvenusiems maždaug 400-200 m. 
pr. Kr.; juos valdė jau nebe didieji dvasiniai teritorinių valstybių ka- 
raliai, bet karališkieji dvasininkai, kurie siekė apsaugoti savo religi- 
nę ir politinę valdžią kurdami — kol pasirodys Mesijas — fanatiškai 
sektantišką visų svetimšalių atžvilgiu mitologiją. Taigi mitodiploma- 
tiją būtų galima vertinti kaip pavėluotą izraelitų reakciją į praradi- 
mus, nulemtus iš esmės nieko nepakeitusios pergalių ir pralaimėji- 
mų Palestinoje grandinės: norėdami pateisinti nepaprastą savo pasau- 
lietišką susvetimėjimą, jie griebiasi apokaliptinės taikaus ir teisingo 
pasaulio, valdomo geranoriško žydų despotizmo, vizijos. 

Žinoma, dar nėra išsemtos visos interpretavimo galimybės. Pavyz- 
džiui, neaptarta produktyvi šiuolaikinės literatūros kritikos sritis, o 
ši kritika, remdamasi savo metodika, Biblijos tekstą traktuoja kaip in- 
tegralią vieno stiliaus (gal ir vieno autoriaus) visumą. Tačiau aš ne- 
taikysiu šių metodų ir neliesiu jų keliamų hermeneutinių klausimų, 
taip pat neekstrapoliuosiu ir netaikysiu šiuolaikinių „mokslinių“ pa- 
mokų, kadangi pripažįstu, jog Penkiaknygės ir mitodiplomatijos kil- 
mę lemia pernelyg daug veiksnių. Kitaip tariant, jos aiškintinos įvai- 
riais būdais, iš kurių kiekvienas galėtų būti teisingas ir pakankamas, 
jei pradėtume nuo prielaidos - o taip ir daroma taikant anksčiau mi- 

nėtus metodus, - kad egzistuoja jų esmė, o jų raidą nuolatos veikė 
įvairios įtakos. Genealoginis metodas rodo ką kita: „Tai, ką atsklei- 
džiame istorinėje dalykų pradžioje, — teigia Foucault, — nėra jų kil- 
mės nepažeidžiama tapatybė; tai yra kitų dalykų nesutarimas. Tai yra 
nesugretinamumas“*. Mitą ir mitodiplomatiją kuria ir juos abu pa- 
laiko niekada visiška sėkme nesibaigiantis mėginimas išvengti šio skir- 
tingumo. Atlikdami savo tyrimą, daugiausia domėjomės viena šio 
skirtingumo forma - baime ir susvetimėjimu tarp žmogaus ir Dievo, 
tarp genčių ir tautų, — tai lemia taisyklių, padedančių tarpininkauti 
vykstančiai prievartai, sistemos sukūrimą. Aš mėginsiu parodyti, kad 
kaip tik seniausioje Biblijoje sudarytų privilegijų ir įpareigojimų sis- 
temoje galime rasti iki šiol ignoruotą diplomatijos „šaltinį“, ir kaip 
tik susvetimėjimas, o neretai ir prievartinis šios sistemos diegimas, 
istoriškai keitė diplomatiją ir plėtė jos geografiją. 

Pažiūrėkime, kaip abejojęs Biblijos autoryste kritikas Friedrichas 
Nietzsche pateikia diplomatijos Herkunfthypothesen. Jis savo veikale 
Anapus gėrio ir blogio iš esmės pripažįsta susvetimėjimo vaidmenį for- 
muojantis suverenioms bendruomenėms: „Rūšis reikalinga sau kaip 
rūšis, kuri, nuolat kovodama su svetimaisiais arba sukilusiais pri- 
spaustaisiais, gali įsitvirtinti tik būdama tvirta, išlaikydama vienodą 
ir paprastą formą“*. Tai jis nuodugniau svarstė kitame kūrinyje — 
Apie moralės genealogiją. Čia jis trumpai apžvelgia genčių kovų, pri- 
menančių aprašytas Penkiaknygėje, ištakas ir baigtį atverdamas ke- 
lią vėlesniems antropologiniams tyrimams. Nietzsche pradeda prie- 
laida, kad pareigos ir privilegijos arba, pasak jo, „skolininko ir sko- 
lintojo“ santykis atspindi santykį tarp dabarties ir praeities kartų: 

Kiekviena gyvenanti karta - turime galvoje pirmykščius laikus — jaučia 
pirminiam gimininiam dariniui, ypač ankstesnei, pačiai pradinei genti- 
nei bendrijai, juridinę pareigą. Čia vyrauja įsitikinimas, kad gentis gyvuoja 
vien tik protėvių sudėtų aukų ir jų nuveiktų darbų dėka ir kad jiems taip 
pat reikia atsilyginti aukomis ir darbais: taip pripažįstama skola, kuri nuo- 
lat didėja, nes šitie protėviai, ir toliau gyvendami kaip galingos dvasios, 
nenustoja jiems būdingomis išgalėmis teikę genčiai naujų pranašumų ir 
avansų““ 

Vėlesnės-kartos aukoja ir atlieka ceremonijas pagerbdamos miru- 
siuosius, tačiau pati didžiausia dovana yra ritualų laikymasis, nes pa- 
pročiai įstatymų ir įsakymų pavidalu yra bendras palikimas, leidžian- 
tis bendruomenei kaip visumai toliau gyvuoti. Tačiau kaip žinoti, ar 

skola yra pakankamai ir deramai mokama? Paradoksalu tai, kad ri- 
tualinio įsiskolinimo baimė yra tiesiog proporcinga genties galiai: 

Giminės pirmtakui ir jo galiai jaučiama baimė suvokiant jam skolą... di- 

dėja lygiai tiek, kiek auga pačios genties galia, kiek jinai stiprėja kariniu 

atžvilgiu, darosi vis labiau nepriklausoma, gerbiama ir grėsminga -... 

Kiekvienas genties menkėjimo žingsnis, visi negeri atsitiktinumai, visi iš- 

sigimimo, prasidedančio irimo požymiai paprastai visuomet mažina bai- 

mę, jaučiamą jos kūrėjo dvasiai, ir blukina jo išminties, rūpestingumo ir 
galios įvaizdį??. 

Paskui galia ir baimė kaupiasi, kol išaugusios pasaulietinės galios, 
kurias įkūnija mirusiųjų atminimas, įtvirtintas aukojimais ir įžadais, 
tampa tokios nesuvokiamos, kad būtina „pakilti“ iš pasaulietiškumo: 

Jeigu remdamiesi šia primityvia logika vesime mintį iki galo, stipriųjų 

genčių protėviai, paklusdami didėjančios baimės fantazijai, turės galų gale 

siaubingai išaugti ir būti nustumti į dieviško nepaprastumo ir neįsivaiz- 
duojamumo tamsą - giminės pirmtakas galiausiai visada paverčiamas die- 
vu!.. Galbūt čia ir glūdi dievų kilmė, taigi kilmė iš baimės!..?8 

Tai iš tiesų yra „primityvi logika“, turbūt netgi alternatyvi mito- 
logika Biblijos kilmei paaiškinti, tačiau ji šiek tiek nušviečia diploma- 
tinių privilegijų kilmę panašiomis anarchiškomis sąlygomis. Nietzsche 
paaiškina negailestingo abipusiškumo, kurio kupini Penkiaknygės pus- 
lapiai, prasmę: kiekvienas veiksmas neišvengiamai sukelia priešingą 
veiksmą, kiekvienas įvykis sukelia kitą, kuris jį apverčia arba atsve- 
ria. Kaip tik visuomenės atliekamas šio abipusiškumo pojūčio projek- 
tavimas už jo metafizinių ir fizinių ribų ir yra svarbus diplomatijos 
raidai. Aplenkdamas prieštaravimus ir problemas, kuriuos mitas for- 
muluoja, tačiau negali išspręsti, ritualas imasi laikinos užduoties tar- 
pininkauti šioms projekcijoms. 

Nelengva fiziškai nustatyti biblinių visuomenių ribas; dar sunkiau 
apibrėžti jų santykių pobūdį. Žinoma, galios mechanizmai vaidina 
svarbų vaidmenį, tačiau jau dėl minėtų priežasčių čia prie jų nesu- 
stosiu. Verčiau panagrinėkime, kaip buvo skleidžiami taisyklių rin- 
kiniai, turėję įteisinti jėgos naudojimą saugant ir plečiant sienas ga- 
lios mechanizmais, nes kaip tik per tarpusavyje susijusią religinės tie- 
sos ir galios praktiką kuriamos svarbios ritualinės mitodiplomatijos 
galios. Izraelio gentį, perduodančią savo vietinius priešiškumus vie- 
nai antgamtinei būtybei, telkė Jahvės aukščiausia valdžia ir Sandora 
su juo; mainais ji įgijo - ar manė įgijusi — tokių ritualinių galių. At- 

virkščiai, Jahvė pasirodė esąs kerštingas, karingas dievas, niekinan- 
tis vietinius vaisingumo kultus ir priešiškas svetimiems dievams. 

Pirmosios Izraelio sienos, matyt, įteisinamos Dievo pažadu Ab- 
raomui Pr 17, 8: „Aš duosiu tau ir tavo palikuonims po tavęs kraš- 
tą, - kuriame gyveni, kaip ateivis, - visą Kanaano kraštą kaip amži- 
ną nuosavybę“. Jau vien šios eilutės įkūnija prieštaravimą, kuriam ne- 
sėkmingai bando tarpininkauti mitodiplomatija: kaipgi gali būti, kad 
izraelitų iš svetimųjų atimta žemė teisėtai lieka izraelitams, o sveti- 
mųjų atimta iš izraelitų žemė lieka izraelitams“? Dalinis atsakymas, 
duotas Kun 25, 23-4, yra toks, kad galutinė nuosavybės teisė priklauso 
Viešpačiui, kuris nutarė, jog tik izraelitai yra verti laikinai valdyti že- 
mę: „Žemė nebus parduodama visam laikui, nes žemė yra mano, o 
jūs esate ateiviai, tapę mano įnamiais. Todėl krašte, kurį jūs valdote, 
turite leisti atpirkti žemę“. Tad žemę galima teisėtai perduoti tik jos 
įkeitimo ar paveldėjimo keliu (Iš 22, 13). 

Mozės įstatymai ir Pakartoto Įstatymo kodeksai buvo sudaryti iš 
kosmopolitiškiausių genties papročių, mat norėta išplėsti pretenzijas 
į Žemę ir garantuoti vidinę naujos tautos sanglaudą. Tačiau endoga- 
mijos taisyklė, dėl kurios nebuvo galima teisėtai įsigyti svetimšalių že- 
mės paveldėjimo keliu, reiškė, kad buvo retai įsivaizduojama, jog, šios 
seniausios privilegijų ir įpareigojimų sistemos būtų taikomos ne Iz- 
raelio teritorijoje. Be to, šiuo laikotarpiu nelengva atskirti mitodiplo- 
matiją nuo „kriptodiplomatijos“; tai matyti iš Mozės nurodymų pa- 
siuntiniams, kai žydai susidūrė su pranašesnėmis kanaaniečių pajė- 
gomis: „Apžiūrėkite kraštą, į ką jis yra panašus. Ar jame gyvenan- 
tys Žmonės yra stiprūs, ar silpni, ar jų yra mažai, ar daug? Ar kraš- 
tas, kuriame jie gyvena, yra geras, ar blogas? Ar miestai, kuriuose 
jie gyvena, neturi sienų, ar yra įtvirtinti?“*? Žvalgams grįžus su prieš- 
taringais pranešimais apie priešo jėgą, susirinkimas pritarė „susitai- 
kymui“, t. y. tikėjosi kitos šalies palankumo; kai Mozė tebesilaikė savo 
planų kariauti, jie grasino jį „užmušti akmenimis“. Tik Jahvės užta- 
rimas išgelbėjo Mozę; už tai, kad nepakankamai tikėjo dieviškuoju pa- 
lankumu, žydai buvo pasmerkti keturiasdešimt metų klajoti po dy- 
kumą, kol užkariavo žemę, kuri „teisėtai“ jiems priklausė. 

Yra istorinių liudijimų, kad susivienijus gentims ir sutriuškinus ka- 
naaniečius, regione įsivyravo trapi galios pusiausvyra, kuri, kaip ir 
žemdirbystės kolonijų kūrimasis, plėtė neprievartinius santykius tarp 
tautų. Atrodo, jog kaip mitologika išpranašavo didesnę galią, kurią 

teikė monoteizmas, taip ir logika privertė vietos jėgas susijungti prieš 
grasinančias Asirijos ir Egipto imperijas. Tačiau monoteizmo ir mi- 
todiplomatijos raida yra netolydi: plėtojantis žemdirbystei, vėl ima- 
ma garbinti baalus, žemės dievus, tad Jahvė neišvengiamai turi rink- 
tis netikinčiųjų tautą, asirus, kaip smurtinio atsako įrankį. 

Atrodo, jog Penkiaknygėje tautų konfliktų sprendimas jėga yra 
įprastas dalykas. Netiesioginį įrodymą, kad diplomatinės privilegijos 
ir įpareigojimai buvo menkai pripažįstami, randame Grocijaus De jure 
belli XVII skyriuje „Pasiuntinybės teisė“. Priešingai negu kituose sky- 
riuose, čia, gindamas nepažeidžiamą diplomatų privilegiją, jis remiasi 
tik klasikais, o ne Biblija; tėra viena pažymėtina išimtis paskutinėje 
pastraipoje — tai karas, kurį Dovydas pradėjo su amoniečiais „dėl to, 
kad jo pasiuntiniai buvo įžeisti“*!. Priežastys, kuriomis Amono ku- 
nigaikščiai aiškino blogą elgesį su Dovydo pasiuntiniais, patvirtina 
nebuvus abipusio pripažinimo, būtino diplomatinėms privilegijoms: 
„Nejau tu iš tikrųjų manai, kad Dovydas, norėdamas pagerbti tavo 
tėvą, atsiuntė pasiuntinius su užuojauta tau? Argi Dovydas neatsiuntė 
savo dvariškių pas tave išžvalgyti miesto, iššnipinėti ir jo sunaikin- 
ti?“ Atsižvelgdami į tai, kad Dovydo karaliavimas (apie 1000-961 m. 
pr. Kr.) buvo palyginti taikus ir saugus laikotarpis, galime daryti gana 
patikimą išvadą, kad mitodiplomatija Penkiaknygėje istoriškai išreikš- 
ta per kriptodiplomatiją; trumpai tariant, karas tęsiamas naudojant 
kitas, slaptas priemones. 

Tačiau mitodiplomatijos palikimas šių dienų diplomatijai nėra kin- 
tančios fizinės biblinio pasaulio sienos ir prievartiniai istoriniai san- 
tykiai. Jis, ko gero, yra mitologinė reakcija į tai, kad projektuojant 
šventas ir pasaulietiškas atskirtis būna labai sunku, pagaliau ir ne- 
įmanoma nustatyti sienos tarp priešininkų. Tarp susvetimėjusių pa- 
saulių atsiranda niekieno žemė, kurios tiek neįmanoma fiziškai de- 
markuoti, kad riba gali būti nustatyta tik metafiziškai, per ritualą. Taigi 
ritualas tarsi kruopščiai reglamentuoja nepastovų ribos, egzistuojan- 
čios tarp skolininko ir skolintojo, ekvivalentą; jis, sukurdamas šven- 
tas procedūras, leidžiančias griežtai nustatyti privilegijas ir įpareigo- 
jimus, pašalina jų tarpusavio baimę ir susvetimėjimą*?. 

Reikšmingiausias mitodiplomatijos atsiradimui ritualas yra ritua- 
linis susvetimėjimas, arba aukojimas. Aukojimas yra susvetimėjimo 
pripažinimas ir tarpininkavimas susvetiminant (perleidžiant) gėrybes, 
galias ir netgi asmenis“. Būdamas tiltu tarp to, kas šventa ir kas pa- 

saulietiška, jis sudaiktina ir sudievina abipusiškumo principą. Kad šiuo 
tiltu būtų pereita, gali prireikti atskyrimo, apvalymo, perėjimo ir su- 
jungimo apeigų; geras šių elementų turintis aukojimo pavyzdys - kaip 
Mozė aukoja jautį ir aviną Aarono ir jo sūnų šventimo apeigose 
Kun 8. Sudėtingos procedūros ir detalės simboliškai liudija, su ko- 
kiais sunkumais susiduriama susvetimėjusių pasaulių pasienyje. Pati 
aukojimo vieta struktūriškai yra padalyto kosmoso mikrokosmas: čia 
aiškiai atribota išorinė sritis sušauktai bendruomenei, tarpinė, arba 
ribinė, apeigų sritis, skirta tarpininkui dvasininkui (jo specialus rūbas 
parodo vykstant ritualą), ir nepaprastai šventa vidinė sritis, pati šven- 
tykla, kuri iš tiesų laikoma kito pasaulio dalimi“. Taip pat pažymė- 
tina, kad nors aukojant būna ir rinkliava, aukojimo galia sukurti so- 
lidarumą su Kitu nėra tiesiogiai paverčiama ekonominiu reikalu; juk 
Aaronui ir jo sūnums nurodoma valgyti išvirtą auką. Tai yra įprastas 
dalykas, išskyrus ryškią išimtį - „atpirkimo ožio“ aukojimą Kun 16, 
kai ožys, užuot apvalytas ir papjautas pažymint perėjimą į Kito pa- 
saulį, yra apkraunamas jam perduodamomis bendruomenės kaltėmis 
ir gyvas išsiunčiamas į tyrus. 

.. ir, uždėjęs abidvi rankas jam ant galvos, teišpažįsta visas Izraėlio sū- 

nų neteisybes ir visus jų nusikaltimus, ir nuodėmes, ir, jais prakeikda- 

mas jo galvą, jį išsiųs per tam tikrą Žmogų į tyrumą. 

Ar šie nesusiję su laiku mitiniai tarpininkavimai, veikiantys fi- 
ziškai neišmatuojamuose tarpuose tarp susvetimėjusių jėgų, gali vai- 
dinti tam tikrą vaidmenį Vakarų diplomatijos raidoje? Istoriškai 
konkrečius atsakymus pabandysime duoti kituose skyriuose. Bet pir- 
miau pažvelgsime, kaip performuojamas susvetimėjimas Naujajame 
Testamente. 


SUSVETIMĖJIMAS BIBLIJOJE: NAUJASIS TESTAMENTAS 


Kadangi Senajame ir Naujajame Testamentuose susvetimėjimo idė- 
jos mažai tesiskiria, Naujajam Testamentui čia skirsime nedaug vie- 
tos. Istorinės aplinkybės gali padėti paaiškinti, kodėl tarp jų nėra es- 
minio skirtumo. Pirma, nuo Babilono diasporos laikotarpio iki Ro- 
mos pavergimo žydai išgyveno religinę anarchiją ir politinį susveti- 
mėjimą, panašiai kaip judaizmo formavimosi laikais. Tačiau atviru- 
mas iraniečių ir helenų daromai įtakai, bendruomenės solidarumo sil- 
pnėjimas diasporos laikotarpiu ir romėnų politinis viešpatavimas už- 

kirto kelią bet kokiam partikuliaristiniam „nacionaliniam“ susvetimė- 
jimo problemos sprendimui. Antra, kadangi ikikrikščioniškasis judaiz- 
mas neturėjo aiškiai nustatytos teritorijos ir jo kultūrinės sienos plė- 
tėsi, sąskaitų ir skolų suvedinėjimas doroviniais ir ritualiniais aktais 
vis labiau darėsi kosmopolitiškesnio Dievo santykiu su heterogeniš- 
kais individais, o ne su homogeniška tauta. 

Tad Naujajame Testamente reakcija į susvetimėjimą tampa uni- 
versali, individuali ir sudvasinta. „Išrinktoji tauta“ užleidžia vietą 
„žmonių brolijai“, ir svarbiausiu dalyku tampa ne tautos, o indivi- 
do susvetimėjimas, kurį galima įveikti pripažįstant Jėzaus Kristaus 
siūlomą atpirkimą. Susvetimėjimo traktavimo kontrastus Senajame 
ir Naujajame Testamente įkūnija Kristus: vietoj Izraelio įstatymų — 
mesianistinėmis pretenzijomis grindžiama „naujoji sandora“; vietoj 
aukojimų šventykloje - Kristaus pasiaukojimas kaip kolektyvinio su- 
svetimėjimo pabaiga; vietoj Izraelio susivienijimo Jahvės šlovei — 
Kristaus prisikėlimas kaip žemiškos nesantaikos įveikimas“. 

Susvetimėjimo ribas dabar žymi tikėjimas, o ne tautiškumas. Šie 
reakcijų į susvetimėjimą skirtumai aiškiai matyti šv. Pauliaus Laiške 
Efeziečiams, kai jis priešpriešina: „Tais laikais jūs buvote be Kristaus, 
svetimi Izraelio bendruomenei, tolimi pažado sutartims, be vilties ir 
be Dievo pasaulyje“; „bet dabar Kristuje Jėzuje jūs, kadaise buvusie- 
ji toli, esate artimi dėlei Kristaus kraujo. Jis yra mūsų sutaikinimas, 
iš abiejų padaręs viena, sugriovęs viduryje stovinčią pertvarą ..., va- 
dinasi, jūs jau nebesate ateiviai nei svetimi, bet šventųjų bendrapi- 
liečiai ir Dievo namiškiai“*?. Be to, vis labiau mažėjant įsiskolinimui 
protėviams ir tolstant nuo jų, nebe baimė, bet „išminties ir apreiški- 
mo“ viltis skatina atsiduoti Dievui. 

Naują susvetimėjimo - tarp šventųjų ir nusidėjėlių —- apibrėžimą 
taip pat galima susieti su pirmųjų krikščionių istorine situacija. Ka- 
dangi ši evoliucija yra svarbiausias veiksnys septintame skyriuje iš- 
dėstytai „antidiplomatijos“ tradicijai, būtina šiek tiek susipažinti su 
istorinėmis jos šaknimis. Tačiau aš nesu pasirengęs mėginti nuodug- 
niai aiškinti Romos žlugimo ir krikščionybės iškilimo. Jei per kelis 
puslapius bandytume aprėpti visa tai, kam Gibbonas ir daugelis ki- 
tų paskyrė ištisus metus ir tomus, tai gautume schemišką painiavą 
ir labiau kristų į akį kaip tik tai, kas nebuvo paminėta, o ne tai, kas 
aiškinta. Todėl nagrinėdami istorinius liudijimus, aptarsime tik tai, 
kas susiję su augustiniškosios paradigmos plėtote; kitokie įnašai į 

diplomatijos raidą, tokie kaip romėnų kodifikuotos ir rašytinės tei- 
sės palikimas, bus nagrinėjami kitame skyriuje. 


AUGUSTINIŠKOJI PARADIGMA 


Vis dėlto pateiksiu trumpą impresionistinį to laikotarpio Romos im- 
perijos vaizdą, paimtą iš Gibbono Romos imperijos saulėlydis ir žlugi- 
mas. Gibbonas aprašo Romos valdininkijos smukimą, ypač jos men- 
kėjantį sugebėjimą kariauti ir statyti pastatus. Dėl karų imperija plė- 
tėsi, besivaržantys karo vadai buvo užsiėmę ir toli nuo valdžios cen- 
tro, be to, padėdavo pripildyti valstybės iždą iš kolonijų surenkamais 
mokesčiais. Pastatai buvo statomi gyvenimo, religinėms bei higienos 
reikmėms tenkinti ir atliko svarbias politines bei ekonomines funkci- 
jas - šventyklos, rūmai, akvedukai ir puikių kelių sistema palaikė Ro- 
mos gyvybingumą ir vienybę. Kai dėl įvairiausių priežasčių išorės ka- 
rus pakeitė pilietiniai karai bei barbarų įsiveržimai, o ekonomikos 
nuosmukis sumažino imperijos kuriamąją galią, jos dezintegracija ta- 
po neišvengiama. Toks yra puikaus Gibbono nukrypimo, atskleidžian- 
čio Romos smukimo priežastį ir pobūdį, kontekstas. 
Stebėtojas, liūdnai žvelgiantis į senovės Romos griuvėsius, yra linkęs pri- 
siminti gotus bei vandalus ir kaltinti juos piktadarybe, kuriai įvykdyti 
jie neturėjo nei laiko, nei galios, turbūt nei polinkio. Karo audra galėjo 
sulyginti su žeme kai kuriuos didingus bokštus, tačiau griovimas, kuris 
pakirto tų chaotiškų struktūrų pagrindus, vyko lėtai ir tyliai, ištisą tūks- 
tantmetį... Puikūs konsulų ar imperijos laikų paminklai nebebuvo gar- 
binami kaip nemirtinga sostinės didybė; jie tebuvo vertinami kaip neiš- 
semiamas šaltinis statybinių medžiagų, pigesnių ir patogesnių už gau- 
namas iš tolimų akmens skaldyklų.*8 
Kaip tik iš šių griuvėsių šv. Augustinas sukūrė Apie Dievo valsty- 
bę. Prispirtas kaltinimo, kad už Romos žlugimą buvo atsakinga krikš- 
čionybė - šį kaltinimą, remdamasis Švietimo požiūriu, nuolat karto- 
jo Gibbonas, - šv. Augustinas ėmėsi įrodyti, kad smukimo ir gedi- 
mo procesai buvo būdingi pačiai imperijai, o krikščionybė buvo tik 
sveika jos paveldėtoja. Jo atliktas sistemingas santykio tarp to, kas 
šventa ir kas pasaulietiška, tarp skolintojo ir skolininko, nagrinėjimas 
yra lemtingai svarbi jungtis tarp Biblijos mitologijos ir krikščioniško- 
jo pasaulio istorijos. Be to, atsižvelgdami į mūsų tyrimo kontekstą, 
veikale Apie Dicvo valstybę matome, kad mitodiplomatija naudojama 

diplomatijai tarp pasaulietinių valstybių įteisinti bei parengti ir - tai 
matysime vėliau - kaip antidiplomatijos užuomazga Paskutiniojo teis- 
mo doktrinoje. 

Taip pat pažymėtina, kad veikalo Apie Dievo valstybę pasirodymui 
įtakos turėjo labiau tiesioginiai įvykiai, kurių liudininku Augustinas 
tapo eidamas Hipono vyskupo pareigas. Šioje Romos provincijoje 
Šiaurės Afrikoje nuolat vyko ginčai tarp sektų ir pilietiniai bruzdėji- 
mai. Daugelyje šio laikotarpio Augustino pamokslų smerkiamas cha- 
osas. Jis pats tiesiogiai susidūrė su chaosu, kai buvo sumušti jo pa- 
rapiečiai, nulinčiuotas vietos romėnų vadas, o pats Augustinas vos 
išsigelbėjo bažnyčios varžovams pasikėsinus į jo gyvybę“. Ši netvar- 
ka neišvengiamai turėjo palikti pėdsaką jo pateiktoje diplomatijos 
priešistorės interpretacijoje. Šiuo atžvilgiu diplomatiją netiesiogiai api- 
būdina Augustino užsibrėžta užduotis: pasaulietinėje karalystėje at- 
kurti taiką ir tvarką tarpininkaujant svetimoms, nors ir šalia esan- 
čioms kultūroms. Taigi diplomatijos tikslus lemia mitinis dviplanis 
santykis (dangus-žemė), tačiau, kokios turėtų būti jos priemonės, dau- 
giausia lemia santykių tarp valstybių realijos. Žinoma, priemones ir 
tikslus suvienija Kristaus figūra: viena dažniausiai veikale Apie Dic- 
vo valstybę cituojamų ištraukų yra 1 Tim 2 — čia Kristus apibūdina- 
mas kaip „Dievo ir žmonių tarpininkas“; šią funkciją jis, kaip aiški- 
na Augustinas, deramai vykdo, kadangi, „būdamas Dievas, jis yra 
tikslas; būdamas žmogus, jis yra priemonė““?. O būdamas „taikos ku- 
nigaikštis“, jis veikia kaip tarpininkavimo tarp žemiškųjų valstybių 
paradigma, o tos valstybės yra „tarsi įaustos į šį laikiną dabarties pa- 
saulį ir bendrauja“ taip pat su dangiškaisiais pasauliais?!. 

Nors mus labiausiai domina santykis tarp valstybių, būtina supras- 
ti, ką turėjo galvoje Augustinas kalbėdamas apie pačias „valstybes“, 
kurios nustato šį santykį. Mes jau atkreipėme dėmesį į Augustino bib- 
lines nuorodas jam kalbant apie valstybių kilmę*ž. Jo „respublikos“ 
(res publica), arba to, ką galėtume pavadinti „valstybe“, įvertinimas 
prasideda nuo to, kuo baigė šv. Paulius: „Kiekvienas žmogus tebū- 
na klusnus viešajai valdžiai, nes nėra valdžios, kuri nebūtų iš Die- 
vo, o kurios yra — tos Dievo nustatytos““*. Jis supranta valstybę kaip 
modus vivendi, kuris veikia nuo angelų nuopuolio iki Paskutiniojo teis- 
mo dienos“. Taigi jos valdžiai visi turi paklusti — ir kaip bausmei, ir 
kaip galimam vaistui nuo žmogaus pirmapradės nuodėmės. Ji egzis- 
tuoja tam, kad švelnintų mūsų kančias ir, kaip ir kančia, ji savaime 

yra nei gėris, nei blogis, o atpirkimo priemonė aukštesniam tikslui 
siekti, t. y. ji yra tarpininkavimo tarp susvetimėjusių pasaulių san- 
tykis. Vadinasi, Jėzus Kristus kaip antlaikiškas žmogaus universa- 
lumo įkūnijimas yra simbolinė tobuliausios valstybės išraiška. Au- 
gustinas aiškiai nurodo, kad dėl dvasinio susvetimėjimo būtinos abi 
valstybės; įdomu tai, jog jis užsimena, kad galįs būti ir materialus 
susvetimėjimas. „Jei žmogus priartėja prie Dievo tiek, kiek supana- 
šėja su juo, tai skirtingumas nuo Dievo yra vienintelis atskyrimas 
nuo jo, ir žmogaus siela susvetimėja tai nematerialiai, amžinai ir ne- 
kintamai būčiai tiek, kiek ji geidžia laikinų ir nepastovių dalykų.““ 
Šią susvetimėjimo būseną padeda įveikti „tarpininkavimas, siejantis 
mus per mūsų nusižeminimą, nes jo kūnas mirtingas, o vis dėlto ge- 
ba suteikti mums iš tiesų dievišką pagalbą mums apsivalyti ir išsi- 
laisvinti ... ne savo tolybe nuo mūsų, bet savo neprilygstamu pana- 
šumu į Dievą“““. 

Kristaus teikiamą vienybę — ir tobulą valstybę — pabrėžia ir Au- 
gustino požiūris į atnašavimus. Kaip jau minėta, aukos padėdavo me- 
tafiziškai bendrauti ir fiziškai telktis tiek gentims, tiek ir vėliau tau- 
toms, kurios buvo susvetimėjusios vienos kitoms ir Dievui. Tačiau 
dabar, aiškina Augustinas, pašventinta tėra vienintelė auka - tai Jė- 
zus Kristus, kuris „yra ir auką aukojantis kunigas, ir auka““?. O ka- 
dangi mitologika tikintįjį sutapatina su pačiu Kristumi aukojimo ak- 

teikti eucharistiją yra Bažnyčios („kurios kūno galva jis yra“) parei- 
ga, tai jai yra suteiktos ypatingos galios įgyvendinti Kristuje įkūny- 
tą vienybę. Šios galios turi būti naudojamos dangiškosios valstybės 
pavyzdį perduodant žemiškajai valstybei (ir jį įgyvendinant), kad 
„tarp jų galėtų būti išsaugota darna dalykų, susijusių su šia dvasi- 
ne būsena“. 

O kas yra tie „dalykai“, kurie suderina visų valstybių santykius? 
Augustinas apie juos kalba miglotai, gal net prieštaringai. Ankstyves- 
nėse savo knygose jis cituoja Cicerono De republica norėdamas įro- 
dyti, kad teisingumas, tvarka ir taika yra esminiai susibūrusių pro- 
tingų būtybių (respublikos, arba valstybės) elgesio ypatumai“. Tei- 
singumo svarba yra nuolat įsakmiai pabrėžiama IV knygoje, skyriu- 
je pavadintame „Karalystės be teisingumo yra it plėšikų gaujos“*. 

Tačiau parašęs keletą knygų (ir po kelerių metų), Augustinas ima aiš- 
kinti, kad valstybė yra suderinama su korupcija, tironija ir netgi ver- 
gija“!. Šį prieštaravimą galima sieti su pamažu ėmusiais ryškėti Ro- 
mos irimo sukeltais padariniais. Reikia prisiminti, kad veikalas Apie 
Dievo valstybę buvo rašomas ilgiau negu trylika metų - per šį laiko- 
tarpį Alarichas apiplėšė Romą, o vestgotai įsiveržė į Šiaurės Afriką. 
Todėl nestebina, kad, didėjant anarchijai, Augustinas romėnų teisin- 
gumo „prabangą“ susiejo su dviem imperatyvais — taika ir tvarka. 
Šis perėjimas tampa dar svarbesnis, kai Augustinas tuos pačius vi- 
daus santykiams skirtus teiginius pritaiko išoriniams santykiams: 
Taigi ši dangiškoji valstybė, keliaudama po šį pasaulį, šaukia visų tautų 
piliečius ir taip telkia svetimųjų, kalbančių visomis kalbomis, bendriją. 
Jai nesvarbūs jokie papročių, įstatymų ir institucijų, kuriomis pasiekia- 
ma ir saugoma žemiškoji taika, skirtumai ... dangiškoji valstybė ... pa- 
sikliauja santaika tarp žmonių norų ir siekia jos, atsižvelgdama į žmo- 
gaus mirtingą prigimtį ... kiekvieną gerą veiksmą ji atlieka vardan Die- 
vo ir kaimyno, kadangi valstybės gyvenimas neišvengiamai yra visuo- 


meninis gyvenimas“?. 


Nors teisingumas gal ir nėra būtinas taikingiems santykiams pa- 
laikyti, jis yra esminis dalykas kariaujančių šalių santykiams. Tai ga- 
li atrodyti kaip prieštaravimas, kol aptarsime istorines augustiniško- 
sios teisingo karo doktrinos ištakas. Augustinui iškilo problema, kaip 
atremti kaltinimą, kad krikščioniškieji gailestingumo ir taikingumo 
priesakai pakenkė romėnų karybos praktikai. Augustino atsakymas 
buvo grindžiamas tuo, kad nors krikščionys laiko taiką aukščiausiu 
gėriu, jai pasiekti gali prireikti karo. Karas tarp valstybių panašus į 
valstybių vidaus santykius; jis yra ir nuodėmės pasekmė, ir galima 
jos gydymo priemonė. Pats karas nėra blogis; blogis yra dažnai su 
juo susijęs libido dominandi, viešpatavimo meilė“. 

Šiais aspektais Augustinas peržiūri tas Naujojo Testamento vie- 
tas, kurios buvo vertinamos kaip pacifistinės. Mums sakoma: „nesi- 
priešink piktam“ (Mt 5, 39), tai buvo sankcija ne prieš karą, bet prieš 
norą daryti pikta, o „kas užgauna tave per vieną skruostą, atsuk ir 
antrąjį“ (Lk 6, 29) - tai susiję su vidine nuostata, o ne išoriniu veiks- 
mu. Augustinas randa pateisinimą Senajame Testamente: iš gailestin- 
gumo Mozė pasmerkė nusidėjėlius mirčiai; Jozuė kariavo puolamąjį 
karą su Ai žmonėmis, nes tokia buvo Dievo valia; o izraelitai teisė- 
tai išžudė amoniečius, nes šie nesutiko laisvai jų praleisti“*. 

Parinkti pavyzdžiai ir Augustino pateiktas naujas jų interpreta- 
vimas gerokai pakeitė teisingo karo doktriną. Pirma, jo doktrina iš 
naujo interpretavo Cicerono justa belle ulciscunter injurius nustatytus 
apribojimus, pasak kurių karą pateisinti galėjo tik aiškus įžeistosios 
(t. y. teisiosios) šalies iki tol turėtų teisių pažeidimas. Tačiau Augus- 
tino schemoje, kai tikėjimas galėjo būti pažeidžiamas taip pat kaip 
ir nuosavybė, buvo išplėsta ne tik kompensuojamų, bet ir baustinų 
nuostolių sritis. Vadinasi, Cicerono proporcingos prievartos sampra- 
ta buvo apribota karingo pamaldumo naudai - tai patvirtins šven- 
tieji karai. 

Kodėl Hipono vyskupas sujungė kalaviją su kryžiumi? Nietzsche 
vertintų tai kaip natūralią baigtį, nes „pyktis buvo apribotas ir mo- 
difikuotas idėjos, jog kiekvienas nuostolis turi savo ekvivalentą ir tik- 
rai gali būti atlygintas, na, kad ir sukeliant kenkėjui skausmą“. Reli- 
ginių bei karinių ekvivalentiškumo idėjų sutapimą jis aiškintų ben- 
dra jų genealogija: „Tai sutarties tarp skolintojo ir skolininko santykis, 
kuris toks pat senas kaip ir apskritai „teisės subjektai“ ir savo ruož- 
tu yra kilęs iš pagrindinių pirkimo, pardavimo, mainų ir prekybos 
formų““. Reikėjo atsižvelgti ir į istorinius poreikius. Vidaus požiū- 
riu Augustino teisingo karo samprata sugriovė doktrinierišką eretiš- 
kų sektų pacifizmą; o išorės požiūriu ji pripažino krikščionių teisę 
žudyti teisėtos valdžios vardu. Tikriausiai turėdamas galvoje apsiaus- 
tą Romą, Augustinas rašė: 

Tačiau esama tam tikrų įstatymo, draudžiančio žudyti, išimčių, padary- 
tų pačiam Dievui leidus. Esama tokių, kuriuos žudyti nurodo Dievas — 
ar per įstatymą, ar per aiškiai išreikštą įsakymą tam tikram asmeniui tam 
tikru metu. Iš tiesų tas, kuris privalo paklusti įsakančiajam, ne pats žu- 
do - jis yra įrankis, kalavijas pasinaudojančio juo rankoje ..., kai Valsty- 
bės valdžiai atstovaujama pagal Valstybės, teisingiausio ir protingiausio 
galios šaltinio, įstatymus“. 

Ar įmanoma, kad dvi svetimos, tačiau teisėtos valdžios eitų ka- 
riauti ir abi būtų teisios savo veiksmais? Augustinas niekados tie- 
siogiai neatsakė į šį kertinį klausimą, tačiau jo predestinacijos dok- 
trina nepaneigtų tokios galimybės; jei vienas Dievas težino, kas bus 
išgelbėtas, tai, be abejo, tik jis ir gali žinoti, kuri šalis yra teisi. Be 
to, tikėjimas predestinacijos idėja pridėjo dar vieną aspektą jus ad 
bellum (teisei kariauti), būtent jus in bello (kas yra leistina kare), nes 
abi kariaujančios šalys siekia parodyti esančios bona fide išrinktosios 

narės - kariauja vadovaudamosi krikščioniškais principais. Tačiau ši 
idėja, ir šiuo aspektu dauguma iš čia minėtų idėjų, nedarė poveikio 
tol, kol krikščionybė viduramžiais netapo visuotine ideologija. 

Prieš nagrinėjant mitodiplomatijos augustiniškosios paradigmos 
taikymą, kito skyriaus temą, būtina trumpam prisiminti Paskutinio- 
jo teismo doktriną, arba eschatologiją, nes Augustino pateikta nauja 
jos interpretacija buvo svarbi valstybių tarpusavio santykiams. At- 
siradusi Makabėjaus sukilimo prieš sirų-graikų dinastiją laikais, ši 
doktrina kildinama iš Danielio knygos, kuri pranašavo galiausiai at- 
eisiant Dievo karalystę žemėje. Pirmosios apokalipsės savo forma pa- 
prastai buvo primityvi nacionalistinė propaganda, skirta žemesnio- 
sioms klasėms, kurios piktinosi tuo, kad labiau linkusios į žemiškus 
malonumus turtingos Palestinos žydų klasės perima graikų papro- 
čius. Jos buvo revoliucingos tuo, kad žadėjo sunaikinti žydų prispau- 
dėjus ir įkurti naują karalystę. Vėlesni pranašai, tokie kaip Ezra ir 
Baruchas, kalbėjo ateisiant Mesiją, kuris vesiąs izrealitus į pergalę 
prieš jų didžiausią priešą - romėnus“?. Visi jie įsivaizdavo neturintį 
pabaigos pasaulį, galintį pakeisti svetimą žemišką tikrovę, su kuria 
jie susidūrė. 

Krikščioniškoji eschatologija daug perėmė iš žydų apokalipsių. 
Pirmieji krikščionys, taip pat priespaudos aukos, buvo imlūs visoje 
Romoje skleistam revoliuciniam milenarizmui. Tačiau tuomet, kai 
Augustinas pradėjo rašyti šia tema, Bažnyčia buvo organizuota jė- 
ga, o krikščionybė buvo tapusi Romos imperijos oficialiąja religija. 
Jau trečiajame amžiuje įtakingas teologas Origenas buvo oficialiai dis- 
kreditavęs žemiškąją karalystę žadančią milenarizmo idėją. Vis dėl- 
to „revoliucinis internacionalinis“ eschatologijos aspektas išliko kaip 
populiari slapta tendencija, priešiška oficialiajai doktrinai. Traktate 
Apie Dievo valstybę Augustinas išgrynina tai, kas liko iš su milena- 
rizmu susijusių materialistinių nuotaikų, iki grynai dvasinės alego- 
rijos, kuri lemtų individo dorovę, o ne rengtų jį kolektyvinei apo- 
kalipsės katastrofai: 


Paskutine dieviškojo teismo diena, arba laiku, aš vadinu tai ..., kad Kris- 
tus nužengs iš dangaus teisti gyvųjų ir mirusiųjų. Tik kiek dienų truks 
šis teismas, mes nežinome, kadangi ... žodis „diena“ yra dažnai vartoja- 
mas kaip „laikas“ ..., iš tiesų Dievas visuomet vykdo savo teismą“. 


Augustino eschatologija yra religinės etikos ir pasaulietinių įsta- 
tymų suderinimo bei įgyvendinimo priemonė: paskutiniųjų dangiš- 

kojo tobulumo dienų vizija garantuos taikingą ir gerai sutvarkytą Že- 
miškąją visuomenę. Taigi karus galima kariauti, bet jie turi būti tei- 
singi, vaikai turi būti teisėti, o verslas — sąžiningas. 

Eschatologiją atidžiau panagrinėsime kituose skyriuose, kai revo- 
liucinio milenarizmo atgimimą siesime su antidiplomatijos plėtra. Ta- 
čiau norėčiau šį skyrių baigti Augustino angelologijos tyrimu ir vėl 
grįžti prie pradinio teiginio, kad angelai buvo mitodiplomatiniai pir- 
mųjų diplomatų pavyzdžiai. 

Angelų istorija iki Augustino traktato Apie Dievo valstybę buvo il- 
ga. Teorijų apie jų istorines ištakas yra įvairių — nuo prielaidų, kad 
jie buvo ankstesnių politeizmų liekana, iki teiginių, kad žydai perė- 
mė juos iš persų“. Priešingai paplitusiai nuomonei, Biblijoje apie an- 
gelus kalbama labai mažai. Kaip jau minėta, pats žodis kildinamas 
iš graikų žodžio angeloi, kuris išverstas iš hebrajų mal'ak, reiškiančio 
„pasiuntinys“. Senajame Testamente Jahvės tarpininkai angelai pa- 
prastai vaizduojami moraliai nešališki ir neindividualizuoti. Jų įprasta 
buveinė buvo Jahvės rūmai, iš kurių jie išvykdavo kaip tam tikri die- 
viškieji konsulai". Svarbiausia jų funkcija buvo vykdyti Dievo valią, 
vadinasi, ir kištis į žmonių reikalus: 1) per turimą galią valdyti gam- 
tą?!; 2) pranešant Dievo žinią??; 3) sunaikinant ir baudžiant nusidėjė- 
lius"; 4) padedant išrinktiesiems ir juos gelbstint“. Trumpai tariant, 
jie buvo antropomorfinis Jahvės „veidas“. Kai šis veidas tapo labiau 
pažįstamas, angelai ėmė personifikuoti tautos „dvasią“, kaip kad My- 
kolas, būdamas „Izraelio kunigaikščiu“". Panašiai kaip graikų mito- 
logijoje, Persijos karalystės, Graikijos ir Judėjos konfliktų baigtį kar- 
tais nulemdavo „kunigaikščių“ santykiai danguje“. 

Tačiau angelų vaidmuo sumenkėjo atėjus Kristui. Naujajame Tes- 
tamente Kristus perėmė svarbiausias jų funkcijas — tarpininkauti tarp 
Dievo ir žmogaus. Vis dėlto jų pareiga buvo pašalinti kliūtis kara- 
liaus atėjimui“? ir veikti kaip taikos evangelijos šaukliams?. Atlikda- 
mi šį vaidmenį, jie taip pat perdavė Dievo galią Šventosios Dvasios 
pavidalu, kad būtų suvienyta Izraelio karalystė; „Kai ant jūsų nužengs 
Šventoji Dvasia, jūs gausite jos galybės ir tapsite mano liudytojais Je- 
ruzalėje ir visoje Judėjoje bei Samarijoje, ir lig pat žemės pakraščių". 

Augustinas, rašydamas apie angelus, nemažai perėmė iš neopla- 
tonikų Plotino ir Porfirijo, ypač tai, kaip pastarasis pasinaudojo Chal- 
dėjų orakulais, kad sukurtų sistemą „demonų“, kurie, panašiai kaip 
žydų ir krikščionių angelai, buvo tarsi tarpininkai tarp dievo (die- 

vų) ir žmonių“. Augustinas pabrėžia skirtumą tarp demonų, arba 
puolusių angelų, ir gerų angelų,!; jis teigia, jog iš tiesų „dvi valsty- 
bės kilo iš skirtumo tarp dviejų angelų klasių“*?. Taigi, suprasdami, 
kuo skiriasi angelai, geriau suprasime santykius tarp valstybių. Skir- 
damas angelų klases, Augustinas atsižvelgia į jų galios šaltinį. Atsek- 
damas etimologines reikšmes, Augustinas demoną kildina iš graikų 
kalbos žodžio daimon, kuris reiškia „žinantis“, ir taip prieina iki su- 
dėtingų teorinių išvedžiojimų, jog „demonų žinios yra be mielašir- 
dingumo ..., tai reiškia, jog jie yra tokie išpuikę, kad darė viską, ką 
galėjo norėdami įsigyti dieviškuosius titulus ir nuoširdžius patarna- 
vimus, kurie, kaip jie žino, dera tik Dievui“3. Gerieji angelai, prie- 
šingai, įgyja galios iš meilės Dievui: jie „nevertina jokio materialių ir 
pasaulietiškų dalykų pažinimo, kuriuo be galo puikuojasi demonai“**. 

Jų galios ir žinių šaltinis lemia jų tarpininkavimo žmogui pobūdį. 
Tai akivaizdu iš puikios ištraukos, kuri, mano nuomone, tarsi numato, 
mutatis mutandis, tą kovą, kuri bus kovojama pasaulietinėje srityje plė- 
tojantis diplomatijai ir antidiplomatijai. Ji taip pat iškelia gluminan- 
čią galimybę, kad pirmasis mitodiplomatas buvo ne su sparnais ir 
nimbu, o su ragais ir uodega: 

Priešingai, demonai nepastebi laikinų įvykių amžinųjų priežasčių, taip 

sakant, svarbiausių priežasčių, glūdinčių Dieviškoje išmintyje, tačiau, ge- 

riau pažindami tam tikrus ženklus, kurie paslėpti nuo mūsų, jie daug 
daugiau žino apie ateitį, negu gali žinoti žmonės; kartais jie taip pat pra- 
našauja savo pačių ketinimus. Teisybė yra tai, kad jie dažnai būna ap- 
gaunami, o angelai niekuomet neapgaunami. Viena yra nuspėti pasau- 
lietinius dalykus iš pasaulietiškų ženklų, kintamus dalykus iš kintamų 
ženklų, o po to įsikišti į įvykius kintamu ir pasaulietiniu būdu, veikiant 
valia ar galia, tai yra ribotai, kas leista demonams. Visai kas kita yra nu- 
matyti pasaulietinės tvarkos pasikeitimus amžinuose ir nekintančiuose 

Dievo įstatymuose, kurie amžinai gyvena jo išmintyje, ir, dalyvaujant Die- 

vo dvasioje, sužinoti Dievo valią, kuri yra be galo tikra ir be galo galin- 

ga; šia malone tėra apdovanoti šventieji angelai“*. 

Šis skyrius sukėlė daugybę minčių, galbūt tiek pat dažnai nesusi- 
jusių su mūsų tyrimu, kiek ir jam pravarčių. Tai yra ne pasiteisini- 
mas, o pripažįstamas genealoginio metodo atvirumas. Neribojamas 
laiko, jis susvetimina praeitį, nes radikaliai atsiriboja nuo žinomos di- 
plomatijos priešistorės (istorijos), kad atgaivintų klausimus, į kuriuos 
neįstengė atsakyti tradicinė diplomatijos teorija. Pavyzdžiui, ar atna- 

šavimo pasitelkimas keičiantis dovanomis turi įtakos pirmųjų diplo- 
matų judėjimui per simbolines sienas? Ar jo suinstitucinimas pade- 
da stiprinti diplomatinės bendrijos solidarumą kartu pripažįstant 
tautų susvetimėjimą? Ar ritualinių normų generalizavimas padeda 
pagrindus tautų tarpusavio santykių įstatymams? Ar pasaulietiškas 
suverenumo mitas atsiranda dėl to, kad tautinė bendruomenė vėl 
susigrąžina dvasininkijai perduotą galią? Kaip judėjiškos-krikščioniš- 
kos apeigos ir ceremonijos prisidėjo prie diplomatinės kultūros at- 
siradimo? Kokiu mastu mitodiplomatija yra susijusi, jei apskritai su- 
sijusi, su visiškų įgaliojimų, rekomendacinių laiškų, pažadų laikymo- 
si, diplomato neliečiamybės, eksteritorialumo istorinėmis interpreta- 
cijomis? Ar „lingvodiplomatija“ — nuo diplomatinių manierų ir ap- 
rangos „gramatikos“ iki tokių biblinių sąvokų, kaip „atpirkimo 
ožys“, vartojimo - ką nors perėmė iš mitodiplomatijos? Nors šie 
klausimai ir nėra visiškai tinkami egzaminuojant užsienio reikalų sri- 
tyje dirbantį personalą, tačiau jie gyvybiškai svarbūs. Šie klausimai, 
anksčiau atvirai nekelti arba ignoruoti, parodo tik būsimos diploma- 
tijos tyrimų srities dalį. 

„Žinoma, - tarė Prudencija, - tai nelengva ir tikrai pavojinga, 
kai žmogus visiškai atsiduoda savo priešų valiai ir nuomonei, 
valdžiai ir galiai.“ 

Chaucer, Kenterberio pasakojimai 


Ir tu, vienintelis, kuriuo respublika pasitikėjo, 
Gali atnešt olandams sutartį - ar naują karą. 
Ne veltui šis keblus uždavinys tau atiteko, 
Nes tavo pareigos nulemtos tavo dvigubam varde; 
Antrajam - karo pasiuntinio, bet taikos - pirmajam, 
Su raktais šiais tu atrakinsi geležinę spyną Jano. 
Andrew Marwell, Apie lordo Oliverio St Johno 
pasiuntinybę į Jungtines Provincijas 


PARADIGMŲ KAITA: NUO MITODIPLOMATIJOS 
PRIE PROTODIPLOMATIJOS 


Bendrais bruožais apibūdinau mitodiplomatiją kaip perdėm nepasau- 
lietišką ir simbolinį tarpininkavimą susvetimėjusiems grupių ir esy- 
bių santykiams. Tas tarpininkavimas, kylantis iš žmogaus galių per- 
davimo Dievui ir jų susigrąžinimo iš Dievo, buvo aprašytas Biblijoje 
ir Augustino susistemintas. Šiame skyriuje bus nagrinėjami žemiškes- 
ni dalykai: kokią įtaką mitodiplomatija darė susvetimėjusiems san- 
tykiams Šventojoje Romos imperijoje bei jos santykiams su islamu; 
kaip šiuos santykius pakeitė pasaulietiškos jėgos, suskaldžiusios krikš- 
čioniškąjį pasaulį; koks diplomatijos prototipas radosi, kad būtų tar- 
pininkaujama naujai susikūrusioms valstybėms. 

Istorijoje įprasta aiškinti idėjas ir įvykius nurodant ir pagrindžiant 
atitinkamas įtakas. Biblijos įtaka viduramžių mąstymui beveik neke- 
lia abejonių, tad kol kas šito neaptarinėsiu. O ką galima pasakyti apie 
Augustino reikšmę? Juo besiremiančių autoritetų nestinga. Peteris 
Brownas, Augustino iš Hipono autorius, be užuolankų aiškina, jog Au- 
gustinas padarė didžiausią įtaką viduramžių politiniam mąstymui!. 

Bertrand'as Russelas knygoje Vakarų filosofijos istorija veikalą Apie 
Dievo valstybę vadina „nepaprastai įtakinga viduramžiais knyga, ypač 
Bažnyčiai kovojant su pasaulietiniais valdovais“?. New Catholic En- 
cyclopaedia nedviprasmiškai teigiama, jog „jis paveikė visą politinę 
viduramžių raidą... Augustinas buvo tikrasis Šventosios Romos im- 
perijos kūrėjas“?. Negana to, mums primenama, kad De civitate Dei 
„mėgo skaityti Karolis Didysis“*. O popiežiai visuomet pažymėda- 
vo Augustino įtaką Romos katalikybei - nuo viduramžių Gelazijaus 
I („didžiausias Bažnyčios autoritetas“) iki šių laikų Jono XXIII („ku- 
rio doktrina ... Katalikų Bažnyčia vadovaujasi ir kurią saugo“)?. 

Akivaizdu, jog čia yra tam tikrų problemų, o kartojimasis yra pati 
mažiausia iš jų. Pirma, kiekvienam autoritetui galima rasti kitaip ma- 
nantijį. Garsusis A. S. Carlyle'is savo veikale Viduramžių politinės te- 
orijos istorija teigia, kad Augustino įtaka politiniams santykiams yra 
abejotina: „Mes neradome jokių to pavyzdžių ankstyvaisiais viduram- 
žiais““. Antra, yra prieštaringų faktų: daugelis istorijos šaltinių pa- 
žymi, kad Karolis Didysis buvo neraštingas, o tai galėjo kliudyti jam 
mėgautis traktatu Apie Dievo valstybę?. Trečia, iškyla ir platesnis klau- 
simas: kaip vertinti istorijos eigą? Dėliodami faktus ir įvykius kaip 
priežasčių ir padarinių grandinę, daugelis istoriografų istoriją paver- 
čia evoliuciniu procesu. Nicolsono diplomatijos teorija, o iš dalies ir 
klasikinė tarptautinių santykių teorijos mokykla, taip pat ieško tęsti- 
numo įrodymų ir šitaip kuria istorinį bei loginį status guo pagrindą. 
Panašiai ir mokslinė mokykla ieško priežastinių ryšių, tačiau labiau 
tam, kad prognozuotų būsimus įvykius, o ne norėdama nušviesti is- 
torijos procesus. 

Diplomatijos genealogija pateikia alternatyvų požiūrį. Ji nesiekia 
įrodyti, kad praeities diplomatinė veikla prilygsta dabartinei ar kad 
ateities formos tinka dabarties poreikiams. Ji nebus, kaip jau esu pa- 
reiškęs, naudojama ir tam, kad būtų atskleistos esminės diplomati- 
jos ištakos ir suformuluoti pagrindiniai jos raidos dėsniai. Genealo- 
gija veikiau yra dabarties istorija, suprantama kaip Nietzsche's (ir 
Foucault) analizės metodas, kai siekiant atskleisti šiuolaikinių diskur- 
syvių praktikų esmę, konkreti kultūrinė praktika istoriškai susiejama 
su galios naudojimu. Šios genealogijos objektas yra diplomatinės kul- 
tūros simboliai, taisyklės, normos bei papročiai ir galios politinės kon- 
figūracijos — tai, kas tarpusavy buvo taip priklausoma, kad, galima 
sakyti, parengė ir sukūrė diplomatijos paradigmas. Taigi svarbiausias 

šio skyriaus klausimas yra ne tai, kaip Augustino darbai paveikė Ka- 
rolio Didžiojo politiką, bet kaip jie kartu su ja sukūrė „tiesos reži- 
mą“, suprantamą kaip susakralintų tekstų, taisyklių ir politinės val- 
džios derinį, iš kurio galėjo rastis seniausios protodiplomatijos insti- 
tucijos ir iš kurio — toje mūsų atminties kertelėje, kur praeitis jau ta- 
po nūdiena, - galime nustatyti „naujojo viduramžiškumo“ požymius, 
būdingus šių laikų tarptautinei visuomenei“. 

Genealogija ypač tinka protodiplomatijai. Norint suprasti proto- 
diplomatinio diskurso taisykles, galiojusias tuo laikotarpiu, kai Baž- 
nyčia kontroliavo trečdalį žemės, o tokie dvasininkai kaip arkivys- 
kupas Chichele'as ir vyskupas Lavaux dirbo kaip ambasadoriai ir to- 
kios šeimos kaip Medici turėjo didžiulę religinę ir politinę galią, rei- 
kia atidžiai ištirti glaudų galios hierarchijų ir ritualų sąryšį. Kaip ir 
realistas, genealogas teikia pirmenybę galios santykiams žmonių gy- 
venime, kadangi jis pripažįsta, jog kaip tik Realpolitik kovose dėl ga- 
lios formuojasi naujos diskursyvios praktikos arba, kalbant tiksliau, 
krauju įdiegiama nauja jų interpretacija. Taigi genealogija tiria socia- 
linius ir politinius antagonistinių jėgų, kaip priešingų tiesų, manev- 
rus: šiuo atveju — susvetimėjimo plyšius, iš kurių kaip tarpininkavi- 
mas iškyla diplomatija. 

Viduramžiams būdingi ne tik tokie plyšiai. Primityvus to meto 
konfliktų pobūdis lemia, kad jų metu galiojančias taisykles ir apri- 
bojimus palyginti menkai slepia teisinės praktikos šydas. Trumpai ta- 
riant, galia yra labai akivaizdi, o mūšio laukas atviras žiūrovams. Tai 
nereiškia, kad santykiai yra ne tokie sudėtingi kaip dabar. Tiesiog mū- 
šio laukas kupinas ryškių pirmųjų susidūrimų tarp tokių prototipi- 
nių individų kaip dvasininkai, kariai ir pirkliai, taip pat tarp tokių 
kolektyvų kaip Šventoji Romos imperija, hercogystė, karalystė ir pon- 
tifikatas. Taigi vienintelės „įtakos“ linijos, kurias čia nubrėšiu tarp 
Augustino ir Karolio Didžiojo, arba tarp religinės tiesos ir pasaulie- 
tinio valdymo, bus fronto linijos — erdvė, kuri atskiria ir apibrėžia 
šių kintamų jėgų pozicijas. Retkarčiais, po didelės pergalės ar pra- 
laimėjimo - karinio, diplomatinio ar netgi technologinio - atrodo, 
kad istorijos tėkmė nusistovi, ir pakankamai ilgam, tad galime at- 
sargiai kalbėti apie paradigmą. 

Vieną tokį diachronišką momentą žymi Karolio Didžiojo karūna- 
vimas, kai jis glaustai apibūdino Šventosios Romos imperijos sampra- 
tą: „Šiam pasauliui užtenka vieno Dievo, vieno popiežiaus ir vieno im- 

peratoriaus“?. Sumaniai kontroliuodamas galią ir tiesą, Karolis Didy- 
sis sugebėjo įdiegti mintį, kad įsigalėjusi visuotinė valstybė yra natū- 
rali politinės organizacijos forma. Tačiau iki šiol, priešingai negu Au- 
gustino (arba Hegelio ir Marxo) eschatologija, istorija mums nėra at- 
skleidusi savo galutinės paradigmos. Po Karolio Didžiojo tęsėsi „abiejų 
valstybių maišymasis“ ir toliau radosi naujos diplomatijos formos. 


TRŪKSTAMA GRANDIS 


Viduramžiais veikė jėgos, žadinusios protodiplomatijos poreikį ir kū- 
rusios jos priemones. Karolingų imperijoje krikščionybė, romėnų tei- 
sė, germanų papročiai ir bizantiškosios ceremonijos bei apeigos pa- 
ruošė dirvą svarbiai siuzereninei komunikacijos sistemai — missi. 

Jau valdant Pipinui II (apie 750 m.), ryškėja augustiniškoji para- 
digma, suprantama kaip Augustino principais grindžiama ir Dievo 
paskirtojo valdovo valdoma visuomenė. Valdydamas plačią vysku- 
pų konfederaciją, Šventasis Sostas buvo galutinis dvasinės valdžios 
ir žemiškosios jurisdikcijos aiškintojas. Tačiau jo galios parametrai bu- 
vo neapibrėžti, jie dažnai keitėsi, kai lombardų ir frankų vadai mė- 
gino įtvirtinti savuosius „imperinius titulus“, parodydami suverenu- 
mo užuomazgas. Kol Karolis Didysis neužkariavo visos germaniško- 
sios ir romaniškosios Europos, išskyrus Angliją ir Skandinaviją, tol 
nebuvo politinės santvarkos, sulyginamos su pontifikato religine san- 
tvarka. Popiežius, pripažindamas Karolio Didžiojo galią, o galbūt at- 
sidėkodamas už suteiktą apsaugą nuo pagonių genčių, 800 m. karū- 
navo jį Romos imperatoriumi. 

Tačiau, kaip mėgsta pažymėti istorikai, Šventoji Romos imperija 
niekada iš tikrųjų nebuvo šventoji, Romos ar imperija. Savo institu- 
cijomis ji buvo šventoji ir Romos tiek, kiek senovės bažnyčios konci- 
liarinis palikimas buvo luominės sistemos modelis, ir tiek, kiek ko- 
difikuota romėnų teisė buvo pritaikyta Karolingų teisinei sistemai. Ta- 
čiau, kaip pažymėjo Perry Andersonas, Imperija lygiai taip pat buvo 
ir germaniškas hibridas, jei atsižvelgsime į kaimo bendruomenių, pu- 
siau renkamų karo vadų ir abipusiškais įsipareigojimais grindžiamo 
liaudies teisingumo paveldą“. Jau pats Imperijos titulas būtų kėlęs 
juoką, jei jis nebūtų reiškęs trapios karinėmis priemonėmis pasiektos 
ir saugomos pusiausvyros tarp išcentrinių ir įcentrinių jėgų: po 733 
m. Karolio Martelio pergalės prieš arabus prie Puatjė buvo laikinai 

nustatytos išorinės sienos, o Karoliui Didžiajam aneksavus Lombar- 
dų Italiją bei Kataloniją ir nugalėjus saksus, buvo pasiektas vidinis 
susivienijimas. Tačiau mėginant atnaujinti senąją imperijos sistemą, 
veikė bent jau viena dezintegruojanti jėga: nusistovėjusi tvarka lai- 
kyti pasienyje gerai ginkluotą kavaleriją, kad imperija būtų apsaugota 
nuo svetimųjų įsiveržimų, neabejojamai spartino feodalinį skaldymąsi. 

Yra daug feodalizmo atsiradimo priežasčių; čia apžvelgsime tik 
tas, kurios buvo reikšmingos protodiplomatijos atsiradimui. Be abe- 
jonės, svarbios buvo technikos naujovės. Balnakilpės, leidusios ata- 
kuoti ietimis, ir geležinis plūgas, standūs pakinktai ir vandens ma- 
lūnai, padėję sukurti žemės ūkio produktų perteklių, - visa tai lėmė 
specializuoto karių luomo formavimąsi. Tačiau šių feodalinių išradi- 
mų nereikėtų laikyti demiurgais, nes buvo ir kitų veiksnių, dariusių 
poveikį agrariniams ir valdžios santykiams. Dažnai nekreipiama dė- 
mesio į tam tikrą naujovišką krikščionybės praktiką. Pavyzdžiui, vie- 
nuolynuose ėmusis tiek intelektualaus, tiek ir rankų darbo, buvo leng- 
viau griauti tokias kultūrines ir ekonomines kliūtis kaip neraštingu- 
mas ir vergija, kurios trukdė technikos pažangai". Be to, Bažnyčiai 
lotyninant kalbą ir papročius, feodaliniai santykiai įgijo bendrą ko- 
munikabilumo elementą. Palaikyti ryšius skatino ir nauja konfronta- 
cija — kova dėl Viduržemio jūros su arabais, kurie vis labiau siauri- 
no ribotą Vakarų vidaus prekybą ir pervežimus. 

Tai, kad vadovai pradėjo kitaip keistis dovanomis, taip pat turė- 
jo įtakos protodiplomatijos radimuisi. Laisvos žemės mažėjo, „bene- 
ficiją“ (žemės suteikimą) pamažu išstūmė „titulas“ (valstybinės tar- 
nybos ir/arba jurisdikcijos suteikimas), ir taip palydų santykius, iš- 
sirutuliojusius arba iš germanų comitatus, arba iš galų-romėnų clien- 
tela'?, papildė nauja įpareigojimų ir privilegijų grupė. Į bažnytinę są- 
voką beneficium įsiliejo teisiniai „imunitetai“, kuriuos Bažnyčia įgijo 
jai nepalankių germanų kodeksų atžvilgiu. Visa tai maždaug devin- 
tame amžiuje sudarė vasaliteto sistemą, kuri tapo feodalizmo pagrin- 
du. Ši sistema turėtų būti gerai žinoma, tad čia pakaks trumpai ją 
apibūdinti. Valdovas arba senjoras pripažindavo vasalo teritorinę val- 
dą (beneficiją) ir juridines teises (titulą) mainais už karinę tarnybą ir 
asmeninę ištikimybę. Abipusis valdžios pripažinimas buvo reiškiamas 
ritualiniu aktu: vasalas sudėdavo tarsi maldai savo rankas tarp val- 
dovo rankų ir prisiekdavo ištikimybę, po to abu pasibučiuodavo. 
Nuolankiai sudėtos rankos, priesaika ir bučinys simbolizavo abipu- 

sį, nors ir nelygiavertį, galios santykių pobūdį. Valdovą ir vasalą sie- 
jusius tarpusavio įsipareigojimus ir privilegijas ankstyvojoje protodip- 
lomatijoje perėmė ir iš tiesų įkūnijo missi. 

Čia pavaizduota tik ideali vasaliteto forma, o iš tikrųjų būta pai- 
niai susipynusių ryšių tarp imperatoriaus ir popiežiaus, tarp feoda- 
linių kunigaikščių ir atsirandančių nacionalinių monarchų, tarp ky- 
lančių miestiečių ir kaimo žemvaldžių apskritai. Jau nuo seno norė- 
dami įdiegti tam tikrą tvarką - ir teisingumą — šiomis beveik anar- 
chiškomis sąlygomis, Karolingai sukūrė missi, arba pasiuntinių, sis- 
temą. Mano nuomone, missi yra reali arba, jei norite, „trūkstama gran- 
dis“ tarpininkavimo santykių tarp įvairaus rango valdytojų grandi- 
nėje, besidriekiančioje nuo paskutinių mitodiplomatijos iki ankstyvųjų 
protodiplomatijos pakopų. 

Keletą įdomiausių ir moksliškiausių pastabų apie missi yra pa- 
teikęs Jakobas Grimmas savo veikale Deutsche Rechtsalterhumer“. 
Grimmas labiau išgarsėjo nuostabiomis savo pasakomis, o ne kaip 
teisės ekspertas, Vestfalijos karaliaus bibliotekininkas ir Heseno de- 
legatas Vienos kongrese. Savo knygoje apie vokiečių teisės istoriją 
jis išsamiai aprašo missi sistemos ištakas ir pažymi, kad buvo du 
pagrindiniai pasiuntinių rangai: missus regis (karališkieji, arba ne- 
paprastieji, pasiuntiniai) ir žemesnieji missus comitis (dvaro, arba pa- 
prastieji, pasiuntiniai). Žinoma, nauji pavadinimai nėra įrodymas, 
kad atsirado tikrai naujas reiškinys. Tačiau filologinių duomenų 
nuoseklumas rodo tam tikrą sintezę — visai kaip Šventosios Romos 
imperijos pavadinimas - ir tampa svarbiu kelrodžiu protodiploma- 
tijos genealogijai. 

Missi institucija pirmiausia iškilo valdant Pipinui II, kuris naudo- 
josi šiais specialiais pasiuntiniais tam, kad jie, atsižvelgdami į aplin- 
kybes, stebėtų, o kartais padėtų suvaldyti ar vienyti Stammesherzog- 
tum (paveldimas hercogystes)“. Iki Karolio Didžiojo missi buvo re- 
guliariai skiriami ir po du siunčiami po visą imperiją. Ne taip, kaip 
Karolis Didysis, jie mokėjo skaityti ir rašyti, o tai buvo ypač svarbu 
palaikant dvaro ryšių tinklą. Missi gretas dažnai papildydavo dvasi- 
ninkai, kadangi raštingumas ankstyvaisiais viduramžiais buvo labai 
vertinamas, 0 jų apranga užtikrindavo tam tikrą apsaugą. Tačiau iš 
pat pradžių missi pasižymėjo savo „neutralumu“; jie negalėjo turėti 
nuosavybės ir buvo nepriklausomi nuo visų vasalų. Jiems galią su- 
teikdavo tik imperatorius, o per imperatorių ir popiežių - Dievas. 

Pirmą kartą missi veiklos atvejis buvo aprašytas 708 m., kai Pipi- 
nas pasiuntė juos į užkariautą Akvitaniją įvesti tvarką. Po karūnavi- 
mo Karolis Didysis pertvarkė missi į Reich administravimo instituci- 
ją. Paprastai į kiekvieną Reisebezirk būdavo siunčiami du missi, prieš 
tai per tam tikrą ceremoniją tiksliai apibrėžus jų įgaliojimus ir da- 
vus instrukcijas. Per šią ceremoniją imperatorius suteikdavo pasiun- 
tiniams jų statusą ir „karališkąjį titulą“ labai panašiai, kaip romėnų 
plena potestas suteikdavo prokuratoriams teises sudaryti juridinius 
sandorius. Kaip apie missi savo veikale Deutsche Rechtsgeschichte rašo 
Heinrichas Brunneris, jų įgaliojimus galima palyginti su šių laikų di- 
plomatų „visiškais įgaliojimais“: „Die Vollmacht der Missi wurde bei 
ihrer Absendung vom Hofe durch miindliche oder schriftliche In- 
struktion bestimmt“ 5. 

Iš jiems suteiktų įgaliojimų matyti, jog missi buvo ne tik šaukliai, 
oratoriai ar palydovai. Jie prireikus įsikišdavo į teisminius reikalus, 
kurių tarp vasalų buvo apstu. Jų funkcija - perduoti atsakomąsias 
ištikimybės priesaikas, kurios padėjo telktis Karolingų imperijai, liu- 
dija, kad jie atlikdavo tarpininkavimo funkciją. O jų būtinumą rodė 
įpareigojimų ir privilegijų sistema. Vienas iš tokių įpareigojimų — hos- 
pitium; pasiuntinius priimantys šeimininkai būdavo įpareigojami įkur- 
dinti juos visam buvimo laikui, nuo kelių dienų iki kelių mėnesių. 
Svarbiausia missi privilegija buvo neliečiamybė, panaši į romėnų trac- 
toria, kuri buvo suteikiama antspauduotu imperatoriaus laišku“. 

Mitologija, valdžios ritualų sritis, buvo ypač svarbi missi sistemai. 
Teigiama, jog pasiuntiniai turėdavo lazdas; kadangi jos buvo trumpos 
ir neretai išpuoštos, galima spėti, kad jos buvo skirtos simbolinei, o ne 
fizinei apsaugai. Lazdos pasiuntiniams būdavo įteikiamos per rūmų ce- 
remoniją; buvo įprasta į jas įdėti pranešimą. Karlas von Amira, įžymus 
vokiečių viduramžių tyrinėtojas, mano, jog lazda ir jos turėtojui sutei- 
kiama apsauga buvo susijusios su angelologija, perimta iš Ambrazie- 
jaus ir Augustino". Jis pateikia daugybę to laikotarpio ikonografijos 
pavyzdžių, kur angelai, nešini skeptrais su apvyniotomis aplink juos 
pranašystėmis, nepaprastai primena missi atributų aprašymus'*. 

Bent vienas šios tradicijos aspektas yra susijęs su ikikrikščioniš- 
kais laikais. Pirmiesiems graikų šaukliams buvo suteikta mitologinė 
valdžia, kuri garantavo jiems panašią apsaugą keliaujant per sveti- 
mas žemes. Plutarchas mini viešą pasibjaurėjimą, gaubusį pasiunti- 
nių iš Maratono žudikus". O Hermis, dievas, kurio globojami keliau- 

davo pasiuntiniai, taip pat nešiojo lazdą, vadinamą caduceus, kurios 
pavadinimas kilęs iš žodžio „šauklys“ (graikiškai kerux). 

Kaip rodo genealogija, protodiplomatiniai įgaliojimų suteikimo 
ritualai skrupulingiausiai atliekami prie pavojingiausių sienų. Tai pui- 
kiai parodyta Rolando giesmėje. Kai kurie ją vertina panašiai kaip Bib- 
liją — it istorijos, pramanų ir bažnytinio prozelitizmo mišinį. Legen- 
da, kurią tikriausiai įkvėpė Karolio Didžiojo palyginti taikus susidū- 
rimas su gaskonais aštuntojo amžiaus pabaigoje ir kuri išliko dvy- 
liktojo amžiaus Oksfordo rankraštyje, pasakoja apie didelį susidūri- 
mą tarp Vakarų ir svetimų Rytų - saracėnų. Angelologijai čia aiškiai 
atstovauja Gabrielius, kuris pasirodo kritiškais momentais, kad įspė- 
tų Karolį Didįjį ir jam patartų, o lazda arba skeptras, kuris tiesiai įtei- 
kiamas įvairiems vasalams, simbolizuoja jų įgaliojimus derėtis su sa- 
racėnais, o jei derybos žlugtų - kovoti su jais. 

Tai, ką Turpenas iš Reimso sako Karoliui Didžiajam Rolando gies- 
mėje, galbūt yra įkvėpta neišlikusių missi dialogų: 

Man duokit lazdą, pirštinę odinę, 

Norėčiau tą pagonį pamatyti?. 

Turpeno prašymas atmetamas turbūt todėl, kad jis atrodo labiau 
linkęs stebėti, o ne kovoti. Lazda pirmiausia įteikiama karštagalviui 
Ganelonui: 

„Telydi Dievas jus ir mano žodis“, — 

Karalius taria, dešine žegnoja, 

Drauge su laišku lazdą jam įduodaž!. 


Iš tikrųjų, jei Rolando giesmėje ieškotume „žinios“ protodiplomati- 
jai, tai ji būtų ta, kad visos tragedijos šaltinis - tarpininkavimas su- 
sidūrus su pagonimis, nes dėl to žuvo Rolandas ir dvidešimt tūks- 
tančių prancūzų. Karolis Didysis, paveiktas prancūzų patarimo, pa- 
tikėjo Marsilio pažadu priimti krikščionybę. Vienas Rolandas nepa- 
lenkiamai nepasitiki saracėnais; jis reikalauja, kad jie visiškai, be su- 
derėtų sąlygų pasiduotų. Galų gale Marsilis apgauna Karolį Didįjį, 
nužudo jo pasiuntinius ir patraukia savo pusėn emyrą Baliganą, vi- 
sų musulmonų valdovą. Karolis Didysis per vėlai suvokia, kad tarp 
Kryžiaus ir Pusmėnulio negali būti taikos. Kai paskutinis jo pasiūly- 
mas Baliganui („jei išpažinsi Dievą visagalį“) atmetamas („veltui pa- 
mokslauji!“), prasideda nuolatinis karas („ir vėl karaliai sukryžiuoja 
kardus“), kuris baigiasi tik nustojus rengti kryžiaus žygius. 

Tai, kad Šventoji Romos imperija pateisino savo vardą, yra ne- 
mažas missi nuopelnas. Pasinaudodami galiomis, kurias jiems netie- 
siogiai suteikė mitinė vienybė, o tiesiogiai - imperatorius, jie atliko 
valdžios tarpininkavimo apeigas, turėjusias esminės reikšmės vidi- 
niam susitelkimui ir homogeniškumui išorinės saracėnų grėsmės aki- 
vaizdoje. Tačiau baigiantis devintam amžiui, kai telkėsi jėgos, sugrio- 
vusios imperijos vienybę, missi dominici (karališkieji pasiuntiniai, Ka- 
rolio Didžiojo pasiųsti stebėti ir prireikus sudrausminti ankstesnius 
missi, kurie reikalavo privilegijų ir teritorijos kaip vassi dominici) pa- 
tys pradėjo stiprinti savo savarankiškumą nuo centrinės valdžios. Vi- 
kingų, vengrų ir saracėnų puolimai bei trijų Karolio Didžiojo sūnų 
įvykdytas imperijos padalijimas dar labiau atnarpliojo imperijos tink- 
lą, kurį missi, kadaise buvę sistemos smagračiais, atpalaidavo įgyda- 
mi paveldimas beneficijas. Missi dominici atnešant daugiau žalos nei 
naudos, Liudvikas Pamaldusis jų nebesiųsdavo, o iki 870 m. jie iš es- 
mės išnyko. 

Jei tvirtintume, jog missi sistema buvo ankstyva dabartinės diplo- 
matijos užuomazga, prieštarautume istorijos faktams ir genealoginio 
tyrimo tikslui. Privilegijos ir įpareigojimai, kuriuos įkūnijo missi, nors 
ir abipusiški, buvo vienašališki ir priklausė nuo galios hierarchinės 
sąrangos, 0 ne nuo formaliai lygių galių tarpusavio pripažinimo. Tai, 
kad missi apsistodavo ilgesniam laikui, buvo įprastas dalykas, tačiau 
nuolatinio rezidavimo praktikos nebuvo. Daugialypiai dalinio vasa- 
liteto klodai reiškė tai, jog suverenumas - jei net surizikuotume apie 
jį kalbėti - buvo išsklaidytas ir nuolat susidurdavo su išorės ir vi- 
daus iššūkiais. Tačiau nereikėtų pernelyg baimintis semantinių netiks- 
lumų: kitaip, žvelgdami atgal, rizikuotume nukrypti prie tunelio vi- 
zijos. Donaldas Ouelleris veikale Ambasadoriaus pareigos viduramžiais 
duoda tokį paprastą vertingą patarimą viduramžių tyrinėtojui: „Šių 
laikų mokslininkas taip pat rizikuoja suklysti mėgindamas griežtai at- 
skirti diplomatines institucijas nuo politinių arba privačias - nuo vals- 
tybinių. Mokslinis mąstymas turi tendenciją klasifikuoti, o tai, ma- 
nyčiau, buvo svetima viduramžiams“2?, 

Tad aš perėmiau paprasčiausią (proto)diplomato apibrėžimą, ku- 
rį pateikia Guglielmas Durandas, trylikto amžiaus kanonų teisės au- 
toritetas: „legatus [iki septyniolikto amžiaus visuotinai pripažintas ter- 
minas, kuriuo buvo vadinami diplomatiniai pasiuntiniai] yra kiekvie- 
nas, pasiųstas kito“2. Šis terminas tinkamas visiems - nuo aukščiau- 

sio popiežiaus legato iki paprasčiausio šauklio kaip tik todėl, kad vi- 
duramžiais juridinės ir teritorinės sienos iš dalies sutapo. 

Tačiau - tai dar kartą pabrėžiu —- genealogija yra dabarties istori- 
ja ne ta prasme, kad atskleidžiama vientisa reiškinio raida iš tam tikro 
seniausio šaltinio ar kad dabartinės jo savybės projektuojamos į pra- 
eitį, o ko gero, ta prasme, kad atskleidžiami pokyčiai, sąlygoti ne- 
stabilumo ir smurtinių ginčų, kuriems diplomatija nevienodai sėkmin- 
gai tarpininkaudavo. Taigi galėtume teigti, kad nors istorija ir nesi- 
kartoja, esama pasikartojančių istorinių galios ir tiesos susidūrimų, 
dėl kurių kuriamos panašios tarpininkavimo taisyklės ir praktikos. 

Ar galima sakyti, kad missi atvejis yra kaip tik toks? Norint atsa- 
kyti, reikia nuodugniau paanalizuoti jų praktiką sukūrusius konflik- 
tus. Čia nagrinėsime dvi svarbiausias, kartais susipinančias praktikas: 
ginčų arbitražą ir santuokų parengimą. 

Kokios jėgos paskatino atsirasti arbitražą? Pirmiausia derėtų at- 
kreipti dėmesį į tai, kokių svarbių šiuolaikinių suvaržymų tuomet 
nebūta. Karolingų imperijoje dar nebuvo dviejų šių laikų galios san- 
tykių komponentų - prievartą ribojančių juridinių taisyklių sistemos 
ir šias taisykles įtvirtinančios suverenios valdžios. Nė vienas jų ne- 
veikė, nes galią lėmė žemės dydis bei našumas ir individualus ka- 
rio meistriškumas. Vadinasi, nebuvo teisėto valdovo sampratos, nes 
nuosavybė ir teisė, kuri suteikė galią, buvo pastovios; šiuo laikotar- 
piu nei viena, nei kita negalėjo būti perduota arba cirkuliuoti kaip 
prekė, kad susikurtų sutartimi grindžiami suverenumo santykiai. Ži- 
noma, buvo „ištikimybės“ priesaikos ir ribotas keitimasis „teise“ mai- 
nais už žemę ir apsaugą, tačiau ilgainiui kaip tik mobilus karinės ga- 
lios pobūdis ir jį palaikanti socialinė galia lėmė vasalo ištikimybę ir 
senjoro ryžtą ginti bei vadovauti. Tačiau Karolio Didžiojo iškilimas 
nukariaujant priešus ir skirstant naujas žemes sąjungininkams reiš- 
kė, jog galėjo rastis ribotų įpareigojimų ir privilegijų sistema, nes ji 
tuo pat metu dominavo ir taikino, kitaip sakant, sprendė vasalų kon- 
fliktus atskleisdama jų interesų ir nuogąstavimų panašumą. Iš tik- 
rųjų missi galia susijusi su svyruojančiais vidinio ir išorinio susveti- 
mėjimo lygiais. Baimindamasis išorės priešo ir/arba tikėdamasis, kad 
bus užkariautos ir skirstomos naujos žemės, vasalas prisiekia val- 
dovui jį apsaugoti ir prireikus kovoti su jo priešais, o mainais įpa- 
reigojamas pripažinti siuzereno valdžią tarpininkauti vidiniam su- 
svetimėjimui. 

Nuo Karolio Didžiojo laikų teisės teorijos užuomazgos padeda įtei- 
sinti karaliaus valdžios stiprinimą. Nuo senosios „imperinio titulo“ 
sąvokos iki suverenumo doktrinų sukūrimo kaupiamas teisinis arse- 
nalas, turintis papildyti karinę monarcho galybę. Tikslas - ne panai- 
kinti aiškų karinės galios dominavimą, o veikiau įtvirtinti teisinę pri- 
vilegijų ir įpareigojimų sistemą, kuri galėtų reguliuoti tos karinės ga- 
lios naudojimą. Suverenumas ir jo santykis su diplomatija bus išsa- 
miau apibūdinti vėliau. Tačiau dabar derėtų užbėgti už akių bet ku- 
riai nuomonei, kad čia paminėta teisės prototeorija yra ontogeneti- 
nis reiškinys; jos istorija yra tokia pat trūkinėjanti kaip ir diplomati- 
jos istorija. Nors jos atsiradimas ir susijęs su karaliaus valdžia, vė- 
liau ji, kaip liaudies suverenumo išraiška, tapo demokratinių jėgų ta- 
lismanu kovojant joms su absoliutinėmis monarchijomis. Kartkartė- 
mis ją atgaivindavo ir pritaikydavo feodaliniai valdovai ir absoliuti- 
nės monarchijos, katalikų monarchistai ir protestantų antimonarchis- 
tai, aristokratai ir parlamentarai. 

Mus tiesiogiai domina viena iš tų nedaugelio priemonių, kurias 
turėjo feodalinis valdovas, teisėtai galiai kaupti. Kadangi nuosavybės 
ir teisių perdavimas buvo labai ribotas, daugiausia vedybomis buvo 
galima taikiai išplėsti teritoriją ir sustiprinti legitimumą. Tokių stra- 
teginių vedybų parengimas buvo svarbi missi funkcija. Dinastines gijas 
užmegzdavo ir nutraukdavo missi bei vėlesni protodiplomatai, kurie 
vedybų sutartimis galėjo sudaryti sąjungas ir užvaldyti teritorijas su 
jų turimu kariniu potencialu. Missi buvo dažnai šaukiami tam, kad 
kompensuotų už nelaimingus gimdymus arba išprašytų popiežių pa- 
naikinti nevaisingą santuoką. Skaitant apie šį jų istorijos aspektą, kar- 
tais sunku atskirti karaliaus įgaliotinį nuo paprasto sąvadautojo*“. 

Būtų klaidinga protodiplomato vaidmenį, vaidinamą santuokoje, 
vaizduoti kaip griežtai nekarinę priemonę viduramžių valdovams iš- 
saugoti ir kurti valdžią. Nuo imperijos padalijimo į tris dalis po Ka- 
rolio Didžiojo mirties iki Karolio V Habsburgo mėginimo ją vėl su- 
kurti, per Šimtametį karą ir iki pat Įpėdinystės karų įtampos ir pu- 
siausvyros pažeidimai, kuriuos sukėlė sėkmingai suderėtos ar net ta- 
riamos santuokos, buvo vienos iš svarbiausių karus lėmusių priežas- 
čių. Gana kebli užduotis — išprašyti popiežių pripažinti neteisėtas san- 
tuokas ar karalių ištuokas taip pat galėjo baigtis dideliais politiniais, 
o kartais ir kariniais, manevrais. Jau devintajame amžiuje imperato- 
rius Liudvikas II žygiavo į Romą, kad įbaugintų popiežių Mikalojų, 

atsisakiusį net priimti imperatoriaus brolio, Lotaringijos karaliaus Lo- 
taro II, norėjusio išsituokti, legatus. Galiausiai laimėjo popiežius, ir 
vėlesni popiežiai šiuo klausimu turėdavo viršų, bent jau iki gėdingo 
konflikto su Henriku VIII. 

Lieka neatsakyta į klausimą, ar arbitražas ir jo atsiradimą lėmę 
konfliktai kartojasi diplomatinėje praktikoje. Atsižvelgdami į Ouelle- 
rio patarimą „griežtai neatskirti diplomatinių institucijų nuo politi- 
nių arba privačių — nuo valstybinių“, galime paminėti keletą pavyz- 
džių, kai arbitražas varžėsi su teisinėmis tarpininkavimo sistemomis. 

Neseniai pasirodžiusiame straipsnyje apie arbitražą Ianas Row- 
ney įtikinamai parodo, kad vėlyvaisiais viduramžiais arbitražas vėl 
„atgimsta“, iš dalies išstumdamas bylinėjimąsi ir kitas viešas teisi- 
nes procedūras. Straipsnis pradedamas, autoriaus nuomone, būdin- 
ga šiam laikotarpiui citata. Tai - 1430 m. parlamento paskelbta in- 
strukcija lordams, en route į Henriko VI karūnavimą Prancūzijoje, 
kaip jie turėtų reaguoti, jei kiltų ginčas. „Visi ginče nedalyvaujan- 
tys lordai, - rašo Rowney, — turėjo nešališkai „stovėti ramūs, susi- 
telkę ir susikaupę, o minėti lordai, kurių nuomonės ima skirtis, vi- 
sur turi nusileisti kitų sprendimui ir valdžiai“*, Rowney daugiau- 
sia domisi arbitražo populiarumu penkioliktojo amžiaus Anglijoje. 
Išsamiau pasakojama apie arbitrų parinkimo procesą, pasikeitimą įsi- 
pareigojimais, „ieškinių, nušalinimų, atsakovo pareiškimų ir ieško- 
vo atsakymų“ pateikimą ir apie bendrą galutinio sprendimo patvir- 
tinimą antspaudais*. Čia aiškiai matyti daugelis feodalinių įpročių: 
pasikeitimas įsipareigojimais yra sumoderninta ištikimybės priesai- 
ka, o antspaudai - tarsi pasibučiavimo atgarsis. Labiausiai pažymė- 
tinas ir svarbus vėlesnei protodiplomatijai yra beveik vienodas da- 
lyvių savitarpiškumas. Jis iš dalies paaiškinamas tuo, kad arbitra- 
žas daugiausia buvo taikomas pačios klasės ginčams, o ne ginčams 
tarp klasių spręsti". Tačiau tai atspindi ir neteisinį, nehierarchinį ar- 
bitražo pobūdį: jis veikia nepriklausomai nuo juridinės sistemos ir 
be suverenios valdžios. Jo taikymas iš tikrųjų yra reakcija į teisinės 
sistemos nepajėgumą veiksmingai tarpininkauti konfliktams. Bylinė- 
jimasis, pasižymėjęs slaptumu ir paperkamumu, neretai buvo „pa- 
naudojamas“ - abiem šio žodžio prasmėmis - ginčo dalyviams var- 

Kokią reikšmę tai turi diplomatijai? Pirma, aiškėja, kodėl vėliau 
protodiplomatija perėmė kai kurias arbitražo procedūras. Kai pasi- 

rodė, kad kanonų teisė ir feodaliniai įpročiai vis labiau netinka kaip 
konfliktų tarpininkavimo priemonė, ir kai romėnų sąvoka jus gentium 
dar nebuvo atgaivinta, besikuriančios valstybių sistemos poreikiams 
tenkinti buvo pritaikyta neteisinė arbitražo alternatyva. Paskutiniai 
Rowney'aus žodžiai apie arbitražą pabrėžia jo patrauklumą vėlesnei 
protodiplomatijai: „Tikroji „arbitražo“ vertė yra ta, kad jis sprendžia 
problemas, kuriomis nesirūpina įstatymai, ir pašalina potencialius ne- 
ramumų šaltinius siūlydamas garbingą ir pigų kompromisą, pakeis- 
damas pergalę pasitenkinimu ir padėdamas išvengti pykčio ir paže- 
minimo, kuriuos kelia teisinis pralaimėjimas“? 

Antra, galime nustatyti tam tikras bendras diplomatijos kaitos tai- 
sykles. Viduramžiais politinė galios ir normų matrica dar nėra hori- 
zontaliai fiksuota pagal teritorines sienas arba vertikaliai perduoda- 
ma per teisinę sistemą. Todėl buvo tendencija svarbų konfliktą, ku- 
rio neišsprendė karas, spręsti tarpininkaujant per arbitražą ir sujun- 
giant nuosavybės teises. Primename, kad diplomatijos genealogija ty- 
rinėja ne susikaupusias įtakas, o pasikartojančias konflikto konfigū- 
racijas. Ar viduramžiams būdingi konfliktai kartojasi dabarties diplo- 
matinėmis formomis? Šiuolaikinėje tarptautinių santykių literatūroje 
diskutuojama apie galimus „naujuosius viduramžius“*. Pasak šio po- 
žiūrio, mes įžengiame - o kai kas teigia, kad jau gyvename, - į lai- 
kotarpį, kai tautinės valstybės, susidurdamos su didžiosiomis trans- 
nacionalinėmis jėgomis, sparčiai netenka savo suverenios valdžios. 
Veikiama vidinės dezintegracijos ir išorinių regioninių darinių, vals- 
tybė praranda buvusią neginčijamą pirmenybę kaip svarbiausias da- 
rinys tarptautinėje sistemoje. Būtų nerimta pritarti kai kurioms per- 
šamoms primityvioms analogijoms, pavyzdžiui, kad valstybė perei- 
na prie vasalo santykių su „imperinėmis“ daugianacionalinėmis struk- 
tūromis arba prie atgailautojos santykių su Jungtinėmis Tautomis — 
popiežiaus valdžios atitikmeniu. Tačiau negalima nepripažinti, kad 
vyksta tokios kovos dėl galios, kai apeinama, ignoruojama ir net pa- 
kertama aukščiausia valstybės valdžia. Europos ekonominė bendri- 
ja, tarptautinis terorizmas, Pasaulio Bankas, Trišalė komisija — tai tik 
keletas naujų transnacionalinių jėgų, kurios, priklausomai nuo jų su- 
sidūrimo su valstybėmis baigties, galėtų vėl atgaivinti kai kuriuos 
protodiplomatijos metodus, kad būtų sutramdyta prievarta ir ištai- 
sytos skriaudos, su kuriomis valstybių sistema nepajėgia susidoroti. 
Kol kas telieka spėlioti, kokie galėtų būti pasaulietiniai ir šiuolaiki- 

niai viduramžių ekskomunikavimo, arbitražo ir dinastinės unijos ati- 
tikmenys. Tačiau iš naujo skaitydami didžiuosius viduramžių kūri- 
nius ar - dar geriau — taip perrašydami tokius mitus kaip Rolando gies- 
mė, kad vietoje Karolio Didžiojo būtų įrašytas Reaganas, vietoje pa- 
gonių — sovietai, vietoje krikščionybės - SGI“, negalime nesuprasti, 
kad metafora gana taikliai apibūdina dabartinę diplomatijos padėtį. 


DIPLOMATIJOS PROTOTIPAI: 
DVASININKAS, KARYS IR PIRKLYS 


Gausioje šiuolaikinėje tarptautinių santykių literatūroje diploma- 
tijos teorijai teko maža ir gana dulkėta niša. Šios srities naujokai su- 
siduria su idėe recue, kad viduramžių studijos nedaug tegali pratur- 
tinti mūsų supratimą apie šiuolaikinę diplomatiją. Tokią beveik ben- 
drą teoretikų nuomonę tikriausiai galima paaiškinti tuo, kad nėra pri- 
einami šaltiniai arba trūksta tekstų, nes archyvai, mano nuomone, jos 
nepatvirtina. Čia išnagrinėsime turimus negausius šiuolaikinius vidu- 
ramžių įpročių aprašymus ir palyginsime juos su mano paties inter- 
pretacijomis. 

Aš vėl pradedu nuo diplomatinės teorijos duajeno Haroldo Ni- 
colsono. Jo bendrą nuomonę, kad viduramžiais „būta nedaug palan- 
kių galimybių susidaryti kokiai nors organizuotai ar tvirtai tarptau- 
tinių kontaktų sistemai“, galima laikyti vyraujančia?!. Tai beveik tei- 
sybė, jei pritartume jo prielaidai, kad yra slaptų povandeninių sro- 
vių, kurios nuo pat ankstyvųjų diplomatijos raidos pakopų nuolat stū- 
mė į dabartinę būklę, kai ji yra tariamai „organizuota ar pastovi“. 
Tačiau diplomatijos genealogija atskleidžia, kaip ją formavo ir gal- 
būt keitė religinės, ideologinės bei kitos neorganizuotos ir nesąmo- 
ningos jėgos, kurių neaprėpia modernus „sveikas protas“. Taigi pro- 
todiplomatija gali būti svarbi dabarties tarptautiniams santykiams ne 
nepaisant viduramžiais paplitusių anarchijos, susvetimėjimo ir nesau- 
gumo, bet kaip tik dėl jų. Būtent šios dažnai netolydžios diplomati- 
jos raidos ir sudėtingų diskursų kontekste turime vertinti konkrečias 
Nicolsono ir kitų pažiūras apie viduramžių praktiką. 

Nicolsonas pripažįsta, jog svarbi ir būtina visokios diplomatinės 
sistemos sąlyga — „kaupti archyvus ir sistemingai juos tvarkyti“ - Ka- 


* Strateginės gynybos iniciatyva. - Vert. past. 

rolingų kanceliarijoje tikrai buvo vykdoma*?. Jis pažymi ir religinį, ir 
politinį ankstyvosios Šventosios Romos imperijos indėlį: „Nebus per- 
dėta sakyti, kad būtent popiežiaus ir kitose kanceliarijose ... pirmiau- 
sia pradėta naudotis diplomatija kaip precedentu ir patirtimi grin- 
džiamu mokslu““. Tačiau Nicolsonas linkęs atmesti jo nenurodytų 
mokslininkų teiginį, kad Šventojo Sosto legatų sistema buvo pirma- 
sis mėginimas sukurti nuolatinį atstovavimą. 

Kai Nicolsonas pereina nuo diplomatijos teorijos „kilmės“ prie jos 
„raidos“, tampa aišku, kodėl jis kruopščiai apribojo savo viduram- 
žių tyrinėjimus. Renkantis įrodymus, vadovaujamasi aiškiu ketinimu 
„domėtis raidos tęstinumu, o ne tais staigiais proveržiais ir ilgalai- 
kiais sulėtėjimais, kurie jai [diplomatijos teorijai] buvo būdingi“. Ni- 
colsonas atvirai neteigia, kad diplomatijos istorijos raida apskritai bu- 
vo tolydi, o ne netolydi. Tačiau jis neabejojamai tai implikuoja, kai 
teigia, jog būdinga „aiški kylanti pažangos kreivė“, pamažu suteikian- 
ti diplomatijos teorijai tęstinumo, „nors jai ir būdingos kelios skir- 
tingos formos, nors ir būta dramatiškų laikotarpių, kai prievarta aki- 
mirksniu tapdavo autoritetingesnė už protą““. Būtų nesąžininga Ni- 
colsonui priekaištauti, kad jis nepateikė įrodymų tam, ko jis neteigė, 
ypač kai galiausiai tokių įrodymų ir negalėjo būti. Tačiau tam tikra 
kritika, mano nuomone, yra pagrįsta: Nicolsonas beveik nedvejoda- 
mas atmeta prievartos ir netikrumo laikotarpius, kai formavosi (ir ra- 
dikaliai keitėsi) ankstyvoji diplomatija, tikriausiai norėdamas išlaikyti 
tolydžios, vis kylančios raidos įvaizdį. Deja, padarinys toks, kad pa- 
aiškinimus neretai pakeičia iš pirmo žvilgsnio sklandūs aprašomieji 
samprotavimai“. 

Panašiai kritikuotina ir tai, kad jis diplomatijos teoriją dalija į dvi 
„pagrindines sroves“, arba „tendencijas“. Jo aprašomoje diadoje, su- 
darytoje iš „feodalinės“, arba „karinės“, ir „buržuazinės“, arba „pre- 
kybinės“, tendencijų, viduramžiškos jėgos gana aiškiai priešinamos 
modernesnėms: „Pirmosios linko į galios politiką ir buvo glaudžiai 
susijusios su nacionalinio prestižo, statuso, pirmenybės ir romanti- 
kos sąvokomis. Antrosios krypo į naudos politiką ir daugiausia dė- 
mesio skyrė nuraminimui, sutaikinimui, kompromisui ir pasitikėji- 
mui“??. Tačiau matydami, kad šis požiūris neigia formuojamąją reli- 
gijos įtaką, kartu be saiko išplečia lanksčią sveiko proto sąvoką, taip 
pat atmeta „painias bei nepritaikomas moralės sampratas“ ir kartu 
teigia, jog „protingą diplomatiją išrado viduriniosios klasės piliečiai“, 

galime suprasti, kodėl Nicolsonas verčiau prieštarauja pats sau, bet 
nepripažįsta istorijos prieštaravimų, galinčių sugriauti diplomatijos to- 
lydaus judėjimo į priekį raidos vaizdą“. 

Progresyvistinis arba diadinis požiūris į diplomatijos teoriją iš 
principo nėra blogas. Iš tikrųjų, tokios kaip Nicolsono konceptuali- 
zacijos gali praplėsti mūsų supratimą. Tai liudija ir jų taikymas Ray- 
mondo Arono ir Adamo Watsono darbuose. Didžiulis Arono veika- 
las Taika ir karas grindžiamas diadų tipo sąvokomis: „Santykius tarp 
valstybių išreiškia tam tikri veiksmai ir tam tikra veikla tų individų, 
kuriuos aš simboliškai vadinu diplomatu ir kareiviu““?. Siedamas dip- 
lomatijos prigimtį su jos, kaip taikintojos, padėtimi tarp politinės va- 
lios ir to, ką Burke'as vadino „aplinkybių imperija“, Watsonas išski- 
ria dvi veikiančias pamatines jėgas: “Iš pat pradžių reikia pažymėti, 
kad didelė šios aplinkybių imperijos dalis visuomet buvo karinė ir 
didelė - ekonominė““?. Aroną ir Watsoną nuo Nicolsono skiria tai, 
kad jie savo diadas sieja su galios kontinuumu pagal istorines aplin- 
kybes, o Nicolsonas leidžia savosioms abstrakčiai „keliauti“ per dip- 
lomatijos teoriją, kol kažkaip iškyla viduriniosios klasės. Be to, Ni- 
colsonas gana laisvai atskiria „karinę“ ir „prekybinę“ teorijas: „Jas iš 
tikrųjų skiria tai, kad pirmoji yra iš esmės dinamiška teorija, o ant- 
roji — statiška. Vienai reikšti reikia judėjimo, kitai - ramybės“*!. Kita 
vertus, Watsonas mano, kad po visu šiuo diadų kiautu slypi Clau- 
sewitzo aprašytas nesuskaldomas branduolys - jėgos naudojimas: 
„Karas ir diplomatija yra glaudžiai susiję ir kartu laikomi priemonė- 
mis, kurios padeda valstybėms savais interesais naudotis jėga, elgian- 
tis su kitomis kaip su tikromis arba būsimomis sąjungininkėmis ir 
priešininkėmis, o amatuose ir prekyboje - kaip su partnerėmis ir var- 
žovėmis“*, 

Toks išdėstytų tarpsniais ir daugialypių galios santykių vaizdas 
leidžia nuodugniau ir dalykiškiau tyrinėti protodiplomatiją. Jau esa- 
me atkreipę dėmesį į tai, kaip Aronas pateisina šį metodą įspėdamas 
dėl pernelyg griežtai apibrėžtų sąvokų kūrimo, kadangi „dėl „tarp- 
tautiniams santykiams“ būdingo dviprasmiškumo nereikia kaltinti ne- 
tobulų mūsų sąvokų: jis yra neatskiriama pačios tikrovės dalis“. 

Taigi dabar galime daryti išvadą, kad viena iš priežasčių, dėl ku- 
rios šiuolaikiniai diplomatijos teorijos specialistai vengia gilintis į vi- 
duramžių santykius, yra jiems būdingas „nemoksliškas“ dviprasmiš- 
kumas. Aronas klausia: 

Prie ko reikėtų priskirti viduramžių suvereno ir jo vasalų santykius, kai 
karalius arba imperatorius beveik neturėjo besąlygiškai jam paklusnių ka- 
rinių pajėgų ir kai baronai duodavo ištikimybės, bet ne drausmės prie- 
saiką? Iš esmės atrodo sunku konceptualizuoti išsklaidyto suverenumo 
išsibarsčiusioms ginkluotosioms pajėgoms tarpsnius, nes apibūdinimas 
tinka ribotiems teritoriniams politiniams vienetams, kuriuos vienus nuo 
kitų skiria žmonių savimonė ir idėjų griežtumas*. 

Genealoginis požiūris įveikia šią dilemą. Įdėmiai tirdami, kaip pro- 
todiplomatija buvo įgyvendinama įvairiose vietose, galime geriau su- 
prasti, kaip iš nepažįstamų galios ir tiesos santykių ikivalstybiniu ir 
antvalstybiniu lygiais radosi diplomatija. Trumpai tariant, genealo- 
ginis požiūris į diplomatijos teoriją leidžia mums nepaneigiant galios 
politikos didžiausios svarbos tarptautiniams santykiams ginčyti čia 
valstybei tradiciškai skiriamą pagrindinį vaidmenį. 

Tad kokios yra tos priešingos viduramžių jėgos, kurios paskatino 
atsirasti protodiplomatiją? Ir kaip, jei ne vykstant tam tikram neap- 
čiuopiamam judėjimui į priekį, buvo įdiegta protodiplomatijos įpa- 
reigojimų ir privilegijų sistema, o tai, mano nuomone, padarė per- 
svarą įgijusios jėgos? Kadangi galiu nusidėti bandydamas užpildyti 
kitų paliktas spragas, geriausia būtų šiek tiek sušvelninti kritinius 
smūgius — ir galimą atsakomąją kritiką - dviem pastabomis. Pirma, 
Nicolsonas pripažįsta, kad jo monografijoje „nekeliamas uždavinys“ 
išsamiai tirti viduramžių darytas įtakas diplomatijos teorijai ir prak- 
tikai“. Antroji pastaba yra iš Garretto Mattingly Renesanso diplomati- 
ja; autorius, apžvelgęs diplomatijos teorijos raidą nuo Bernardo du 
Rosier iki Haroldo Nicolsono, daro išvadą, kad jų darbų „pagrindi- 
nis turinys - menki likučiai to, kas atrodo kaip nuvalkiotos banaly- 
bės““. Tačiau Mattingly sušvelnina toną ir šiek tiek pateisina Nicol- 
sono požiūrį, pridurdamas, kad „tokie jau yra kiekvienos daug pa- 
stangų reikalingos veiklos paprasti ir liūdni dėsningumai“*". Mattin- 
gly Knyga iš tiesų yra „mažas šedevras“. Čia detaliai aprašyta, kaip 
germanų papročių, bizantiškųjų ceremonijų, islamo praktikos bei svar- 
biausio klasikinių tradicijų šaltinio - Romos katalikų bažnyčios - ben- 
dra sąveika sudarė sąlygas Renesanso diplomatijai. Tačiau ir jai tai- 
kytina jau minėta tęstinumo vaizdinių kritika. Mattingly ketina nu- 
statyti diplomatijos ir jos institucijų „pagrindinį turinį“, „dvasią, ku- 
ri įkvėpė joms gyvybę““*. O kadangi Mattingly savo tyrimą pradeda 
nuo šešioliktojo amžiaus ir neina toliau septynioliktojo amžiaus pra- 

džios, tai jo knyga yra nepaprastai naudinga norint suprasti konkre- 
tų diplomatijos praktikos laikotarpį, bet nelabai padeda suprasti di- 
plomatijos kaitos dėsnius. 

Atidžiau pažvelkime į menamą simbolinio kario ir pirklio prieš- 
priešą viduramžiais. Dabar, bent jau Realpolitik požiūriu, turėtų būti 
akivaizdu, kad galios požiūriu jie tarpusavyje susiję ir kitais laiko- 
tarpiais. Clausewitzas iš esmės aprašo šį santykį veikalo Apie karą sky- 
riuje „Karas yra žmonių bendravimo aktas“: 


Taigi darome išvadą, kad karas nepriklauso menų ir mokslų sričiai; jis 
greičiau yra Žmogaus socialinės būties dalis. Karas yra svarbiausių inte- 
resų susidūrimas, išsprendžiamas kraujo praliejimu - tik tuo jis skiriasi 
nuo kitų konfliktų. Užuot lyginus su menu, būtų teisingiau palyginti jį 
su prekyba, kuri taip pat yra žmonių interesų ir veiklos konfliktas, ir ji 
yra dar artimesnė politikai, kurią savo ruožtu galima laikyti tam tikra pre- 
kyba didesniu mastu. Be to, politika yra karo raidos būdas - ten jau glūdi 
jo kontūrai, kaip gyvų būtybių bruožai jų gemaluose“?. 


Tai tiesa, tačiau protodiplomatijos ir ankstyvųjų susidūrimų tarp 
karių ir pirklių bei tarp jų pačių genealogija atskleidžia svarbią inver- 
siją: karas yra įsčios, kuriose rutuliojasi politika - ir protodiplomati- 
ja. Galimi pilietinės taikos epizodai, ir karą kartais pakeičia organi- 
zuota prekyba, tačiau viduramžių galios santykius galima išsamiai nu- 
šviesti tik per karo, o ne taikos istoriją. Tai nereiškia, kad kariai ir pir- 
kliai nuolatos kariavo; veikiau pripažįstama, kad atitinkamas jų stra- 
tegijas nulemdavo karas. Tad per trumpas taikos pertraukas visomis 
protodiplomatinėmis ir ekonominėmis pastangomis buvo rengiama- 
si naujam karui; missi ar legatai galėjo būti siunčiami sudaryti stipri- 
nančių sąjungų, buvo kaupiamos atsargos naujos apgulties atvejui ir 
ginkluojamasi būsimam puolimui. Kartojasi modelis, kai taikos metu 
galia įtvirtinama protodiplomatinėmis ir prekybinėmis institucijomis 
siekiant sankcionuoti ir išlaikyti galią, įgytą mūšio lauke“. 

Ankstyvaisiais viduramžiais būta mitologinių kelrodžių, žymėju- 
sių šį sąryšį, arba, tiksliau, šią bendrą ribą tarp kario ir pirklio. Pa- 
vyzdžiui, galai garbino Hermį kaip sienų - ir prekybos - globėją. Tai 
nėra vienintelis atvejis. Sienos tarp kariaujančiųjų dažnai nebuvo nu- 
statytos; jos buvo nepastovios ir priklausė nuo to, kur buvo galima 
pasiekti taiką. Tų trumpalaikių taikių atokvėpių metu formavosi pir- 
mosios taisyklės, lėmusios diplomatinio imuniteto radimąsi, nes tik 
taip galėjo vykti bažnytinės iškilmės ir įsikurti turgaus aikštės. Abiem 

veiklos rūšims reikėjo šiek tiek mobilumo, jos taip pat sustiprino ir 
prieš kovas nukreiptas sankcijas. Todėl jau Karolio Didžiojo laikais 
taikos pažeidimai turgaus aikštėje ir bažnyčioje buvo laikomi rimtes- 
niais už nusižengimus bendrajai teisei"!. 

Tad norint deramai nušviesti ankstyvąją viduramžišką praktiką, 
į prototipų būrį reikia įtraukti ir dvasininką. Tyrinėdami šios simbo- 
linės triados medijavimo praktikos genealogiją, galime geriau suprasti, 
kaip atsirado protodiplomatijos formos. Iš pirmo žvilgsnio atrodo, 
kad ankstyvaisiais viduramžiais jų veikla buvo daugiau tiesioginė negu 
tarpininkaujamoji. Kai nėra juridinių taisyklių, susvetimėjusius karo va- 
dus sieja tik karo strategija ir ginkluotės reikalai. Kai nėra nuosavy- 
bės perdavimo ir bendros mainų priemonės, prekyba būna labai ri- 
bota. O bažnyčiai būvant raštingumo ir minties draustiniu, visuoti- 
nė intelektualinė aplinka dažniausiai būna superracionali. 

Teorinių ir istorinių šių teiginių įrodymų, susietų su susvetimėji- 
mą lėmusiomis sąlygomis, galima rasti kai kuriuose Engelso ir Mar- 
xo darbuose. Veikale Anti-Diūhring ir apybraižoje „Juridinis socializ- 
mas“ Engelsas aiškina, kodėl viduramžiais krikščionybė buvo veiks- 
mingiausia žmonių ryšius palaikiusi jėga. Pirma, ji buvo tiesioginis 
metodas šiek tiek kontroliuoti sąlygas, kurios daugeliu atžvilgių vis 
dar priminė prigimtinę būklę: „Šiuo patogiu, tinkamu ir visuotinai 
pritaikomu pavidalu religija ir toliau gali egzistuoti kaip tiesioginė, 
tai yra jausminė žmogaus santykio su jo atžvilgiu viešpatavusiomis 
svetimomis gamtos ir visuomenės jėgomis forma tol, kol žmonės te- 
bėra šių jėgų kontroliuojami““?. Antra, telkiamąjį krikščionybės po- 
veikį stiprino išorinis susvetimėjimas: „Viduramžių pasaulėžiūra sa- 
vo turiniu buvo iš esmės teologinė. Europos pasaulį, kuriame iš tie- 
sų nebuvo vienybės, išoriškai prieš bendrą priešą, saracėnus, suvie- 
nijo krikščionybė“. 

Kol kas nekalbėsime apie svetimą islamo jėgą, bet pažymėsime, 
kad Engelsas nemano, kaip kad atrodo, manė Nicolsonas, jog, per- 
ėjus iš feodalizmo į kapitalizmą, žmonių santykiai būtinai taps ma- 
žiau susvetimėję, taikingesni: „Tačiau mes ne kartą matėme, kad esa- 
moje buržuazinėje visuomenėje žmones tarsi svetima jėga valdo jų 
pačių sukurtos ekonominės sąlygos — per gamybos priemones, ku- 
rias jie patys pagamino““*. Tai yra kito skyriaus tema, kad galios po- 
litikos pusiausvyra — vėlesnis pavyzdys to, kaip diplomatija tampa 
„tarsi valdoma ... svetimos jėgos“. 

Tačiau yra protodiplomatijos praktikai tinkamesnių susvetimėjimo 
aspektų“. Du iš jų yra tarpusavyje susiję — tai prekių perleidžiamu- 
mas ir svetimų grupių prekybos santykiai. Karolingų valdymas greitai 
garantavo tvarką ir teisingumą, kurių pakako prekybos mainams plė- 
toti. Tačiau netrukus piratai, vergų pirkliai ir apskritai jūrų keliau- 
duoti prekyba. Tuo pačiu metu, kai arabai ėmė kontroliuoti Vidur- 
žemio jūros kelius, vidaus prekybos ir susisiekimo plėtra skatino imtis 
prekybinio tarpininkavimo prie feodalinių sienų. 

Šios iš Marxo Kapitalo skirsnio „Mainų procesas“ cituojamos iš- 
traukos trumpai teoriškai apibūdina ankstyvąsias prekybos sąlygas*“: 

Patys daiktai žmogaus atžvilgiu yra išoriški ir dėl to gali būti perleidžia- 

mi. Kad toks perleidimas pasidarytų abipusis, žmonės teturi tylomis san- 

tykiauti vienas su kitu kaip privatūs šių perleidžiamų daiktų savininkai, 

vadinasi, ir kaip nepriklausomi vienas nuo kito asmenys. 


Tačiau daugumoje ikikapitalistinių visuomenių nuosavybė valdo- 

ma bendrai, tad pirmiausia į šią statišką būseną kėsinamasi iš išorės: 
Prekių mainai prasideda ten, kur baigiasi bendruomenė, jos sąlyčio su 
svetimomis bendruomenėmis arba svetimų bendruomenių nariais taškuo- 
se. Bet jei daiktai pavirto prekėmis išoriniuose bendruomenės santykiuose, 
jie dėl grįžtamojo veikimo pasidaro prekėmis ir jos viduje. 

Dėl būtinumo keisti gyvenamąją vietą ir poreikio turėti ekviva- 
lentišką mainų priemonę klajoklių bendruomenės pirmosios ima „kalti 
pinigus“ tiesiogine ir perkeltine prasme: 

Klajoklių tautos pirmosios ima kurti pinigus, kadangi visas jų turtas tu- 

ri judamą, vadinasi, tiesiogiai perleidžiamą formą ir kadangi dėl savo gy- 

venimo būdo jos, nuolat bendraudamos su svetimomis bendruomenėmis, 
skatina produktų mainus. 


Žinoma, tai yra gerokai suprastinta įvykių traktuotė, ir Marxo tei- 
ginys, kad klajokliai pirmieji išrado pinigus, yra mažų mažiausiai abe- 
jotinas. Tačiau jo esmė yra tiksli. Su tuo sutinka ir Maxas Weberis, 
kuris savo Bendrojoje ekonomikos istorijoje teigia, kad „seniausia pre- 
kyba yra mainų santykiai tarp svetimų genčių“ ir kad visur „svetim- 
šaliai pirkliai“ pasirodė anksčiau už „vietinius pirklius“. Ir tai tik- 
rai labiau įtikina negu Nicolsono neistoriniai, aprašomojo pobūdžio 
pasakojimai apie „merkantilinę tendenciją“, kadangi be prekybinin- 
ko in situ mes negalime spėlioti, kokių strategijų ir kokiame mūšio 

lauke buvo laikomasi jam susidūrus su simboliniais kariu ir dvasi- 
ninku, nes iš šių specifinių susidūrimų ir radosi protodiplomatija bei, 
sakyčiau, buvo sukurtos nekarinės, teisinės galios perleidimo priemo- 
nės naujoms diplomatijos formoms. 

Tačiau jei norime, kad ši triada taptų daugiau negu metafora, 
kaip Nicolsono veikaluose, reikia sukonkretinti jos prasmę. Vienas 
iš būdų tai padaryti - tiksliai nustatyti jos narių tarpusavio susveti- 
mėjimo, dėl kurio atsiranda protodiplomatijos įpareigojimai ir pri- 
vilegijos, pobūdį. Norėčiau pabrėžti, kad diplomatijos formas nebū- 
tinai lems vyraujantis galios — ar ji būtų materiali, ar dvasinė - kau- 
pimas; diplomatijos taisykles greičiau kuria perduotos galios judėji- 
mas, mainai ir naudojimas. Šias taisykles gali primesti dominuojan- 
ti galia (galios), ypač jei paaiškėja, jog padaryti norimą poveikį ka- 
rinėmis priemonėmis nepatogu ar tiesiog neįmanoma. Geriau paaiš- 
kinti šią tezę galima trimis istoriniais pavyzdžiais, kaip susidūrimai 
pačioje triadoje paskatino kurti protodiplomatijos taisykles. Tai yra 
droit d'aubaine formavimasis ir sutartinis jos panaikinimas, kartais ko- 
difikuotos, bet paprastai tyliai įgyvendinamos courtoisie taisyklės ir 
bažnytiniai draudimai, nukreipti prieš viduramžiais atsiradusias ka- 
rybos formas. 

Nuo pat pirmųjų „svetimšalio pirklio“ susitikimų su vietos val- 
džia buvo inicijuojami reikšmingi įpareigojimai ir privilegijos. Kai ku- 
rios iš tų privilegijų, kaip antai droit de guartier ir vėlesnė droit de cha- 
pelle, galiausiai pateko į diplomatinio eksteritorialumo jurisprudenciją. 
Šie savitarpiškumo kodeksai sudarė galimybę - greta nuo amžius 
vykstančių karų - klestėti įvairiausiems tarpkultūriniams kontaktams. 
Kadangi šie kontaktai yra labiau žinomi ir labiau susiję su diploma- 
tijos praktika, mes kol kas apie juos nekalbėsime. Protodiplomatijos 
praktikai kur kas svarbesnis yra svetimšalių prekybininkų prisiimtas 
įsipareigojimas droit d'aubaine. Jis kyla iš senjoro privilegijos, pagal 
kurią kiekvienas svetimšalis, įžengęs į senjoro valdą, privalėjo įgyti 
vieno iš jo baudžiauninkų statusą. Feodalinėje santvarkoje baudžiau- 
ninkas turėjo tam tikrų privilegijų, tačiau tos, kurios buvo svarbiau- 
sios prekybininkui - teisės turėti ir perduoti nuosavybę, - buvo griež- 
tai apribotos“. Trintis tarp statišikumą skatinusių vidaus ir mobilu- 
mą skatinusių išorės jėgų trylikto amžiaus pabaigoje ir keturiolikta- 
me amžiuje lėmė tam tikrus, daugiausia nerašytus, pertvarkymus. Ta- 
čiau protodiplomatinio pasiuntinio statusas mažai keitėsi tol, kol už- 

daroms ir hierarchiškoms feodalinėms valdoms vėl iškilo islamo ir 
imperijos grėsmė; nuo tada vidaus galia tapo daug priklausomesnė 
nuo užsienio reikalų išmanymo norint pasiekti bendrų susitarimų pir- 
miausia dėl kryžiaus žygių, o vėliau dėl lygų (1495 m. lyga, Kambrė 
lyga ir Šventoji lyga), sudarytų prieš Prancūzijos ar Šventosios Ro- 
mos imperijos dominavimą. 

Neretai „svetimšaliai pirkliai“ ir pasiuntiniai būdavo tie patys as- 
menys, kaip kad Venecijos bailos, anglų Levanto kompanija Konstan- 
tinopolyje arba pavieniai pirkliai, pavyzdžiui, anglas Williamas Cax- 
tonas, vedęs derybas dėl sutarčių tarp Anglijos, Burgundijos ir Han- 
zos pirklių“". Ribotą teisinį statusą tipiškai atspindi Prancūzijos ka- 
raliaus 1386 m. paskelbta privilegija, numačiusi senjoro teisę pavel- 
dėti visą svetimšalio nuosavybę po šio mirties, ir tik netiesiogiai lei- 
dusi jam įgyti ir valdyti nuosavybę“. 

Turbūt gana akivaizdu, kad droit d'aubaine buvo didžiausia kliū- 
tis susikurti nuolat reziduojančiai diplomatijai. Iki septyniolikto am- 
žiaus dėl išsiplėtusių prekybinių ir diplomatinių ryšių keletas vals- 
tybių panaikino arba sumažino droit d'aubaine prievolę. Tai papras- 
tai būdavo pasiekiama dvišalių susitarimų priedais, vienas iš pavyz- 
džių - Neimegeno sutartis tarp olandų ir prancūzų“!. Tačiau dar ir 
aštuonioliktajame amžiuje ši prievolė tebėra anaiptol ne vien pabo- 
dęs nepatogumas. Veikale De jure belli ac pacis Grocijus droit d'aubai- 
ne vertina kaip tam tikrą kultūrinį atsilikimą, trukdantį plėtotis Va- 
karų diplomatijai. Pabrėždamas perdavimo sąvokos svarbą diploma- 
tinių privilegijų įtvirtinimui, Grocijus šį įstatymą, nors ir neįvardy- 
damas jo, mini VI skyriaus apie suverenumo perdavimą pabaigoje, 
o ne, kaip būtų galima tikėtis, XVIII skyriuje apie pasiuntinybės tei- 
sę. Atrodo, kad jis nepastebi droit d'aubaine feodalinių ištakų, tačiau 
yra visiškai tikras dėl jos tuometinės reikšmės: 

Įstatymas, kad kai kuriose vietose svetimšaliams neleidžiama surašyti tes- 

tamento, yra ne Jus gentium, bet savitos tokių valstybių teisės dalis; ir, 

jei aš neklystu, atsirado tais laikais, kai į svetimšalius buvo žiūrima kaip 

į priešus; todėl civilizuočiausios tautos pelnytai nustojo jį taikyti“. 

Iš tikrųjų jį „nustota taikyti“ tik tuomet, kai Prancūzijos revoliu- 
cija panaikino feodalinius įstatymus, o kartu ir droit d'aubaine. 1790 
m. rugpjūčio mėn. Steigiamasis susirinkimas priėjo prie išvados, kad 
droit d'aubaine 

... prieštarauja brolybės principams, kurie turi sieti visus žmones, kad ir 
kokia būtų jų šalis ar vyriausybė; kad šis įstatymas, įsteigtas barbariš- 
kais laikais, turi būti uždraustas šalyje, kuri pagrindė savo institucijas 
žmogaus ir piliečių teisėmis, taigi dėl šios priežasties turi atverti prie- 
globstį visoms žemės tautoms kviesdama jas naudotis šventomis ir ne- 
pažeidžiamomis žmonijos teisėmis valdant laisvai vyriausybei“?. 

Taigi būtų galima sakyti, kaip sako Nicolsonas, kad buržuazinių 
idealų iškilimas paskatino plėtotis diplomatiją. Bet šio trumpo droit 
d'aubaine aptarimo tikslas — parodyti, kaip jos susidarymas, priėmi- 
mas ir galiausiai panaikinimas atspindėjo etniškai, ekonomiškai ir po- 
litiškai svetimų individų konfrontacines strategijas. O taikytos įvai- 
rios strategijos - hierarchinės ir autoritetinės (protodiplomatinės), sa- 
vitarpiškos ir lygios (diplomatinės), ideologinės ir vienašališkos (an- 
tidiplomatinės) - nebūtinai atitiko chronologinį arba dalykinį pažan- 
gos supratimą; jos veikė kartu ir veikė viena kitą. Taigi nagrinėdami 
konkrečius atvejus, negalime teigti, kad panaikinti droit d'aubaine pri- 
vertė „sveikas protas“. Naujas diplomatijos taisykles formavo ir nau- 
jas galimybes jas diegti greičiau kūrė dažni konfliktai tarp sveiko pro- 
to, kuriam, tarkime, atstovavo Thomasas Paine'as arba Žmogaus tei- 
sių autoriai prancūzai, ir Edmundo Burke'o (turint galvoje griežtus 
britų įstatymus, draudžiančius svetimšaliams įsigyti nekilnojamąjį tur- 
tą) arba kitų vėlyvųjų feodalizmo apologetų. 

Suprantama, kad Vestfalijos valstybių sistemos apyaušriu Groci- 
jus turėjo stengtis pagrįsti, o kartais netgi nustatinėti, diplomatines 
taisykles, kuriamas „civilizuočiausių tautų“. Tačiau ką reiškia „civi- 
lizuotas“ diplomatinės kultūros kontekste? Kaip įsitikiname skaity- 
dami Moliėre'ą, „civilizuoti“ papročiai ir manieros anaiptol nebuvo 
būdingi kylančiai buržuazijai. Jie buvo sukurti Europos karališkuo- 
siuose dvaruose vėlyvaisiais viduramžiais, kai nauja dvariškių kla- 
sė, susibūrusi aplink centralizuojančius valstybes monarchus, metė 
Iš tų duomenų, kurie kruopščiai pateikiami Norberto Eliaso knygo- 
je Civilizavimo procesas, matome, kad courtoisie jau buvo įsitvirtinusi 
diplomatinėje kultūroje, kai 1736 m. Zedler Universal-Lexicon leidime 
buvo išspausdintas šis fragmentas apie Hof, Hėflichkeit ir Hofmann 
(dvarą, mandagumą, dvariškį): 

Žodžio „mandagumas“ (courtesy) kilmė neabejojamai susijusi su dvaru 

(court) ir dvaro gyvenimu. Didžiųjų šalių dvarai yra teatras, kur kiek- 

vienas nori pralobti. Tai galima padaryti tik įgijus valdovo ir svarbiau- 
sių jo dvaro žmonių palankumą. Todėl, norint jiems įsiteikti, griebiama- 
si visko, kas tik įmanoma. Pats geriausias būdas tai pasiekti — priversti 
kitą patikėti, kad mes esame pasirengę iš paskutiniųjų jam tarnauti bet 
kokiomis aplinkybėmis. Vis dėlto mes ne visuomet galime tai daryti, o 
gal ir nenorime, neretai dėl rimtų priežasčių. Mandagumas tampa viso 
to pakaitalu““. 


Žinoma, kartu su rafinuotesniais courtoisie papročiais plito intri- 
gos, apgaulė ir kiti bizantiškieji metodai, padedantys įgyti valdovo 
prielankumą. Be to, daugelis courtoisie taisyklių gali pasirodyti ne- 
labai svarbios diplomatiniam elgesiui: pavyzdžiui, literatūroje daž- 
nokai randama nurodymų valgant nečepsėti ar nevalyti nosies, ar- 
ba Erazmo mėgstama pastaba, paimta iš jo labai populiarios kny- 
gos De civilitate morum perilium (1532), kad sėdint nedera muistytis, 
nes „speciem habet subinde ventris flatum emittentis an emittere co- 
nantis““. Tačiau svarbu ne tiek pats šių taisyklių pobūdis, kiek tos 
priemonės, kuriomis jos yra kuriamos ir propaguojamos. Visų pir- 
ma tai yra atsitraukimas nuo karingų vasališkų santykių ir pagaliau 
jų atsisakymas: courtoisie reiškia, kad atvira kova dėl karinės galios 
užleidžia vietą kovai dėl prestižo ir įtakos, reputacijos galios. Šios 
tendencijos šaltinis yra per daug sudėtingas, kad galėtume jį čia nuo- 
dugniai aptarti, tačiau ateičiai verta paminėti vieną įdomią teoriją. 
Norbertas Eliasas pažymi, kad Minnesūnger, arba trubadūrai, veik- 
dami išvien su dvaro moterimis ir kai kuriais Bažnyčios atstovais, 
tai galios monopolijai: 

... kaip tai neretai buvo Vakarų istorijoje, ne vyrai, bet aukštuomenės mo- 
terys pirmos įgijo laisvę intelektualiai lavintis, skaityti. Didžiųjų dvarų 
turtai suteikė moteriai galimybę savo nuožiūra leisti laisvalaikį ir tenkinti 
tokius prabangius interesus. Ji galėjo patraukti poetus, dainininkus ir mo- 
kytus dvasininkus, ir kaip tik apie moteris būrėsi pirmosios taikios inte- 
lektualinės veiklos grupės“. 

Turime nepamiršti šio Eliaso požiūrio nagrinėdami feministinius 
aiškinimus, kad sinchroniškai Vakarų diplomatinę kultūrą papildė 
„Mmachodiplomatija“. 

Kita priežastis, kodėl nereikia nuvertinti courtoisie, nors jos prin- 
cipai iš pažiūros trivialūs, — tai, kad buvo universalaus bendravimo 
forma, kurios išlikimas ir plitimas nepriklausė nuo fizinės jėgos ulti- 

ma ratio. Tai pasakytina apie visų lygių praktiką. „Kur tik būta rū- 
mų, - teigia Nietzsche savo veikale Anapus gėrio ir blogio, - ten buvo 
privalu taisyklingai kalbėti, taigi, laikytis ir rašybos stiliaus“*?. 

Pamokomas pavyzdys iš Giovanni della Casa kūrinio Galateo 
(1588) atskleidžia, kaip buvo diegiami tokie „įstatymai““. Garbus ku- 
nigaikštis, „gentilissimo cavaliere e di bellisime maniere“, lankosi pas 
Veronos vyskupą. Šeimininkas pastebi, kad kunigaikštis valgydamas 
čepsi, bet nieko nesako; vyskupas laukia, kol kunigaikštis išvyksta, 
o tada jam įkandin siunčia ypač gerų manierų Galateo, kad šis kaip 
atsisveikinimo dovaną perduotų žinią, jog jo elgesys buvęs nemalo- 
nus. Čia matome, kaip įtvirtinamas mandagios ir taktiškos socialinės 
kontrolės būdas, be abejonės, veiksmingas, visiškai išvengiantis to- 
kių feodalų įpročių kaip įžeidinėjimas ir fiziniai grasinimai. Tačiau 
reikėtų pabrėžti, kad tol, kol nėra susiformavusi rafinuota aristokra- 
tija, visuomenės elgesio kodeksus paprastai puoselėja aukštesnieji vi- 
suomenės nariai, neretai dvasininkai. Taip pat paminėtinas epizodas 
iš vienuolikto amžiaus, minimas Cabane Mocurs intimes du temps passė, 
nes jis parodė, kad nereikia būti pernelyg rafinuotam“. Kai už Ve- 
necijos dožo ištekėjusi graikų princesė valgydama pasinaudoja Ve- 
necijoje neregėta auksine šakute, kyla skandalas. Bažnyčia ją griežtai 
pasmerkia, o netrukus jai mirus nuo „bjaurios ligos“, šv. Bonaven- 
tūras paskelbia tai buvus Dievo bausmę". 

Trečia pateisinanti priežastis sieti courtoisie su diplomatine kultū- 
ra yra ta, kad ankstyviausieji diplomatai ir diplomatijos teoretikai rū- 
mų papročius laikė labai svarbiais. Nors gal ir buvo tokių filosofų, 
kaip Mirabeau vyresnysis ir Kantas, kurie civilizacijos sąvoką siejo 
su rafinuotos aristokratijos idėjomis, tačiau būtent daug keliavę ir la- 
bai patyrę diplomatai elgesio taisyklių rinkiniuose pirmieji išryškino 
praktinę courtoisie reikšmę diplomatiniam diskursui?!. Penkioliktame 
amžiuje Williamas Caxtonas, dažnai būdavęs pasiuntiniu per labai 
svarbias britams derybas, apie rūmų gyvenimo papročius ir įpročius 
parašė originalų tekstą Book of Curtesye"*. Erazmas, kuris paviršuti- 
niškai domėjosi diplomatijos teorija tada, kai ji tik formavosi, apie 
courtoisie parašė viduramžiais labiausiai skaitomą knygą De civilitate 
morum puerilium (1530). Šioje knygoje jis homme civilisė idėją susiejo 
su honnėte homme idėja - beveik po dviejų šimtų metų Francois de 
Callieres'as jas tvirtai sujungė - papildęs buržuazijos grandimi - pom- 
pastiškai pavadintose knygose. Jo De la maniėre de nėgocier avec les sou- 

verains, de Vutilitė des nėgociations, du choix des ambassadeurs et des En- 
voyės et des gualitės nėcessaires pour rėussir dans ces emplois yra neblo- 
gai žinomas tekstas ir jau buvo puikiai išanalizuotas kitų, ypač Ni- 
colsono, kuris negailėdamas pagyrų paskelbė jį esant „geriausiu ka- 
da nors parašytu diplomatinio metodo vadovu“?. Tačiau pažymėti- 
na tai, kad šioje knygoje skatinamas sąžiningumas: „Tous les artifi- 
ces suggėrės par le mensonge sont indignes de I' Ambassadeur gui 
veut se conferrer la rėputation dhonneur et de probitė“*. Mums, taip 
pat ir Calliėres'ui, labiausiai rūpi parodyti, kaip iš courtoisie reikia iš- 
rinkti praktinius elementus ir glaudžiai susieti su diplomatiniu dis- 
kursu, kad jis taptų aiškesnis ir efektyvesnis. Kitos Calliėres'o kny- 
gos apie bendras manieras ir pokalbį dabar mažiau žinomos, tačiau 
jos buvo labai populiarios jam gyvam esant. Jos buvo skirtos „le Bour- 
geois Gentilhomme“ be Moliėre'o pokštų ir gudrybių. De la science 
du monde et des connaissances utiles ū la conduite de la vie ir Du bon et 
du mauvais usage dans les maničres de s'exprimer; des fagons de parler bour- 
geoises; en guoi elles sont diffėrentes de celles de la cour yra kupinos rim- 
čiausių nurodymų, kaip gana nerangi buržuazija galėtų perimti rafi- 
nuotus aukštosios aristokratijos papročius ir vertybes. Lavinimo sri- 
tyje svarbų vaidmenį vaidina damos; knygoje De Ia science dama mė- 
gina ištaisyti šiurkščią praktiką, pavyzdžiui, germanišką įprotį leisti 
taurę per rankas", o knygoje Du bon et du mauvais usage vėl neįvar- 
dyta dama imasi auklėti „draugo buržua sūnų ..., vieną iš tų turtin- 
gų Žmonių, kurių draugystė kartais būna naudinga aukšto rango 
žmonėms, nes iš jų skolinamasi pinigų“. Be jokios ironijos dama sa- 
ko, kad „tas sūnus yra jaunuolis, kuris mokėsi ketindamas stoti į vals- 
tybės tarnybą“, - galbūt, diplomatinę? - „tačiau jam reikia atsikraty- 
ti netaktiškumo ir buržuazinės kalbos“7. Taigi Calliėres'o „damos“, 
atrodo, prieštarauja Nicolsonui: „nacionalinio orumo“ idėja ir man- 
dagios manieros, kurias jis priskiria buržuazinei diplomatijos tenden- 
cijai, iš tiesų yra buržuazijos šlovingai pralaimėto susidūrimo su ra- 
finuotos aristokratijos mandagumu ir paslaugumu padarinys. 

Kai vyko kova dėl civilitė, Bažnyčia neliko nuošalyje. Salono sce- 
noje iš Du bon et du mauvais usage jai atstovauja „Abbė d'une bonne 
famille de Paris“, kuris labai autoritetingai aiškina geras kalbėjimo 
manieras". Kitas to įrodymas pateiktas tėvo La Salle knygoje apie 
civilitė (courtoisie pakeitusi sąvoka) Les Rėgles de la biensėance et de la 

civilitė chrėtienne. Jos įžangos ištrauka nušviečia, kaip krikščionybė, 
nors jos pačios kaip universalios diskursyvios priemonės vertė ma- 
žėjo, mėgino priartinti šią sąvoką prie bažnytinių nuosaikaus ir san- 
tūraus elgesio modelių: „Stebina tai, kad dauguma krikščionių pa- 
dorumą ir mandagumą laiko grynai žmogiška ir pasaulietine savybe ir, 
nemėgindami savo minčių sutaurinti, nežiūri į ją kaip į dorybę, su- 
sijusią su Dievu, savo artimu ir savimi pačiais. Tai aiškiai rodo, kiek 
mažai krikščioniškumo esama pasaulyje“". Bažnyčia, netekusi tos 
korporacinės galios, kurią turėjo viduramžiais, vis labiau prisidėjo 
prie civilizuojančių vertybių platinimo tarp tų, kuriems jos buvo sve- 
timos — ar tai būtų žemesniosios klasės, Rytų pagonys, ar primity- 
vūs čiabuviai. 

Tačiau Bažnyčia tarpininkavimo funkcijų viduramžiais ėmėsi ge- 
rokai anksčiau, negu courtoisie buvo įdiegta diplomatijoje. Jau pasa- 
kojome, kaip Bažnyčia, veikdama kaip tarpininkė tarp žmogaus ir 
Dievo, pretendavo į teisę (retkarčiais ginčijamą stipresnių imperato- 
rių) suteikti divinum beneficium imperatoriui (vadinasi, netiesiogiai ir 
legatus). Beveik tūkstantį metų prieš tai, kai Venecija pasiuntė pirmąjį 
nuolatinį pasiuntinį Zachario Bembo į Romą, 453 m., popiežius Leo- 
nas Didysis nusiuntė į Romą įgaliotą responsalis, o Ravenos arkivys- 
kupas padarė tą patį??. Per šiuos tūkstantį metų kaip tik Bažnyčia sau- 
gojo trapų Romos imperijos palikimą — bendrą kalbą ir kultūrą. Ir 
praėjo beveik du šimtmečiai nuo pirmosios nuolatinės ambasados įkū- 
rimo, kol sutartyse nustota minėti krikščioniškąjį pasaulį arba jas tvir- 
tinti šventomis priesaikomis*!. 

Norint suprasti, kodėl Bažnyčia paliko tokį gilų pėdsaką proto- 
diplomatijoje, būtina trumpai apžvelgti jos istoriją viduramžiais. To- 
kia apžvalga taip pat gali būti fonas pasakojant apie ne visuomet sėk- 
mingas Bažnyčios pastangas reguliuoti karybą. 

Mes palikome Šventąją Romos imperiją, kai ji pirmą kartą buvo 
padalyta po Karolio Didžiojo mirties ir trys jo sūnūs įkūrė karalys- 
tes, kurios tapo Prancūzija, Vokietija ir Italija. Vikingai ir vengrai kar- 
tu su musulmonų plėšikais prisidėjo prie Karolingų imperijos suiri- 
mo ir tuo pasinaudojo. Imperiją laikinai atgaivino Otonas, tačiau ar- 
tėjant 1000-iesiems m. numerologai turėjo rimtą pagrindą pranašauti 
tūkstantmetės Dievo karalystės atėjimą, o popiežiaus valdžia — vėl 
atkūrinėti savo autoritetą nykstant pasaulietinei imperijos galiai*?. 

Romai vis labiau perimant krikščioniškojo pasaulio politines pa- 
reigas, ji natūraliai paveldėjo dar elementarios protodiplomatinės sis- 
temos privilegijas ir įpareigojimus. Walteris Ullmanas parodo, kaip 
toli siekė popiežių valdžia: 

Popiežiai, tarsi visuotiniai monarchai, iš dalies taikė romėnų principus, 

iš dalies juos plėtojo, o iš dalies sukūrė naujus, kurie nuo tol tapo vi- 

suotinai pripažinti tarptautinėje teisėje. Legatų apsauga, saugi ambasa- 

dorių veikla; diplomatinių derybų slaptumas; primygtinis reikalavimas 
laikytis pasaulietinių valdovų sudarytų sutarčių; sutarčių pažeidimų 
smerkimas; popiežiaus galia panaikinti ir paskelbti negaliojančiomis su- 
tartis ir susitarimus; sutarties sąlygų nustatymas; valdovų ekskomunika- 
vimas ir pašalinimas; įsakymai paleisti kalinius, humaniškai elgtis su jais, 
taip pat ir su įkaitais; tremtinių, svetimšalių ir žydų apsauga; „neteisin- 

gų“ karų ir piratavimo smerkimas; taikos sutarčių tvirtinimas ... ir t. (83 

Pripažįstant, kad popiežiaus valdžia protodiplomatijoje paliko gi- 
lų pėdsaką, nederėtų skubėti ir daryti išvados, kad ji padarė prakti- 
ką moralesnę. Pagrindinis popiežiaus valdžios rūpestis šiuo laikotar- 
piu buvo įtvirtinti dvasininkų nepriklausomybę nuo karaliaus kon- 
trolės, kad būtų sukurtas tam tikras hierokratinis silpstančios teok- 
ratijos pakaitalas. Tad diplomatinis imunitetas buvo dar ne tarpusa- 
vio santykių tarp suverenų, o popiežiaus egoistiškai deklaruotos val- 
džios padarinys. Todėl nenuostabu, kad vienas iš pirmųjų diploma, 
atsiradusių popiežiaus kanceliarijoje, buvo suklastota Konstantino do- 
vana, suteikusi Romai paveldėjimo teises į Konstantino turėtą aukš- 
čiausiąją valdžią. Nors šis dokumentas pasirodė aštuntojo amžiaus 
antroje pusėje, jis ėmė daryti įtaką tik pasibaigus devintajam amžiui, 
kai imperijos suirutė leido oficialiai paskelbti šios klastotės įteisintas 
galias; o kad tai klastotė, tik penkioliktame amžiuje įrodė Lorenzo 
Valla. Tačiau popiežiaus valdžios turėtas beveik visiškas švietimo mo- 
nopolis bei vienijanti bendros kalbos jėga garantavo jos kaip tarpi- 
ninkaujančio autoriteto pranašumą labiau, negu tai galėjo padaryti 
koks nors popiergalis. Popiežius ir toliau buvo tarsi tarpininkas tarp 
Dievo ir karaliaus, turinčio tapti imperatorium, tačiau po Karolio Di- 
džiojo šis santykis pasikeitė, nes „imperatoriai“ jau nebegalėjo val- 
dyti savarankiškai. O kadangi tai vis labiau buvo taikoma visiems 
vasalams ir miestams, priklausantiems popiežiaus sistemai, protodip- 
lomatija tapo dar vienpusiškesniu tarpininkavimu, priklausomu nuo 
vienintelio siuzereno. 

Iš tiesų ši vienašališka bendravimo forma, Martino Wighto nuo- 
mone, yra viena iš priežasčių, kodėl lotyniškas krikščioniškasis pa- 
saulis viduramžiais tapo ne galios pusiausvyra grindžiama valstybių 
sistema, o siuzerenine valstybių sistema, pagrįsta politiniu divide et 
impera principu“. Tai buvo įmanoma tik tol, kol mitinė vienybė, ku- 
rią įkūnijo popiežiaus valdžios piramidinė hierarchija, stelbė politi- 
nę pusiau suverenių valstybių apytikrės lygybės tendenciją. Tačiau 
Wighto teiginys, kad popiežiaus valdžia įstengė išlaikyti savo padėtį 
iškeldama teisės klausimus aukščiau interesų klausimų, kelia abejo- 
nių; bažnyčiai valdant trečdalį viso Vakarų krikščioniškojo pasaulio 
žemių ir bažnyčios dignitoriams neretai turint feodalinius titulus, per- 
nelyg uolus ratione peccati principo taikymas siekiant pateisinti kiši- 
mąsi į kasdienius dalykus galiausiai sukėlė bendrą pasauliečių pasi- 
piktinimą bažnyčia. Be to, nykstant skirtumui tarp pasaulietinės ir 
dvasinės sričių - kulminacija buvo Aleksandro VI, Julijaus II ir Me- 
dici popiežių machinacijos, - principo „skaldyk ir valdyk“ taikymas 
neišvengiamai lėmė popiežiaus hierarchijos skilimą. 

Tai įrodo pats Wightas, aprašydamas bažnyčios susirinkimų - šių 
laikų diplomatinių kongresų pirmtakų - formavimąsi ir galiausiai jų 
žlugimą. Konstanco susirinkime, paskutiniame iš viduramžių didžių- 
jų suvažiavimų, popiežiaus valdžią valdė jėgos, kurias ji mėgino su- 
skaldyti, ir tai aiškiai matyti iš dekreto Sacrosanta (1415): „Konstan- 
co susirinkimas, ekumeninis susirinkimas, kildina savo galią tiesiai 
iš Kristaus, ir visi Žmonės, taip pat popiežius, tikėjimo klausimais 
privalo jam paklusti '; Kadangi susirinkime dalyvavo daktarai (uni- 
versitetinė inteligentija), kunigaikščiai, taip pat paprasti vyskupai ir 
abatai ir kadangi dalyviai pirmą kartą buvo suskirstyti pagal „tau- 
tas“ (Italija, Prancūzija, Vokietija, Anglija ir vėliau Ispanija), jis pa- 
darė didelę įtaką krikščioniškajam pasauliui ir teologinei valdžiai. Pa- 
sak Martino Wighto, „Jis sustiprino popiežiaus valdžią siauresniu pa- 
grindu ir paskatino tarptautinę sustiprėjusių pasaulietinių valstybių 
anarchiją“**. 

Susiklosčius tokiai naujai galios sanklodai, popiežiaus valdžia su- 
sidūrė su kokybine karinės technikos pažanga, kuri sukėlė konkuren- 
ciją tarp karinių, klerikalinių ir tam tikru mastu —- prekiautojų (gin- 
klais) jėgų. Didžiausią reikšmę turėjo tai, kad atsirado ginklų, kuriais 
veiksmingai galėjo naudotis nekilmingieji ir buržuazija: arbaletas, 
muškieta ir bronzinė patranka. Mintį, kad būtent parakas sugriovė 


110 PROTODIPLOMATIJA 


feodalizmą ir apreiškė centralizuotą valstybę, galima rasti daugelio 
autorių, tarp jų Hume'o, Adamo Smitho ir Macaulay'aus, raštuose. 
Viduramžių ir Renesanso žinovas Johnas Huizinga rašė, kad „žmo- 
gaus dvasios atgimimas prasidėjo išradus šaunamuosius ginklus“. 
Vėlesnėje J. R. Hale'o apybraižoje „Parakas ir Renesansas“ matome, 
kad kiti kariniai veiksniai, tokie kaip nuolatinės armijos idėja, ko ge- 
ro, ne mažiau lėmė feodalizmo nykimą““; tačiau akivaizdu ir tai, kad 
šaunamųjų ginklų sukūrimas išjudino varžybas tarp diplomatijos 
prototipų. 

Intelektualinės pajėgos, sunerimusios dėl šios kylančios naujos 
grėsmės krikščioniškiesiems apribojimams, telkėsi kovai, kad ginklas 
būtų paskelbtas „velnio išradimu“*?. Miltonas garsioje ištraukoje iš 
Prarastojo rojaus priskiria šautuvų išradimą šėtono serafimams. Eraz- 
mas vadina juos „pragaro varikliais“ ir klausia: „Kas gali patikėti, kad 
šautuvus išrado žmonės?“** Iškalbingas mitodiplomatijos reakcijos pa- 
vyzdys yra Augustino De civitate Dei 1489 m. Bazelio leidimo ant- 
raštinis puslapis; čia pavaizduoti du sienų juosiami miestai, vienas 
apgyventas angelų, kitas - demonų, ginkluotų šautuvais“?. 

Tačiau šaunamųjų ginklų naudojimui pritarė besiformuojanti di- 
plomatija, ir jie skatino jos užuomazginių formų radimąsi. Vietoje re- 
liginių intelektualų vyriausybės samdė tokius mokslininkus kaip Ga- 
lileo ir Leonardo, kad jie sukurtų naują artileriją ir įtvirtinimus“. 
Stengdamasi vėl atgauti prestižą ir galią Italijoje, Bažnyčia buvo pri- 
versta panaikinti sankcijas prieš šaunamuosius ginklus. Ji nematė 
prasmės atsisakyti ginklo, kurį jau turėjo jos priešai - netikintieji bei 
miestai-valstybės, aukščiausiu autoritetu pripažįstantys raison d ėtat. 
Septynioliktame amžiuje sankcijos vis dar galiojo tik graižtvinėms 
muškietoms (jos galėjo būti naudojamos karininkams nušauti), o Baž- 
nyčia artileristams paskyrė šventąją globėją - Barborą. Protodiploma- 
tija ir karas kuriam laikui buvo suderinti su ekonominiais ir religi- 
niais principais. Tačiau ateityje bus pavyzdžių, kad vėl atgimsta mi- 
todiplomatinės sankcijos — nuo specialių nurodymų šaudyti iš kul- 
kosvaidžio pirmtako (Puckle'o šautuvo, 1718) apvaliomis kulkomis į 
krikščionis ir kvadratinėmis - į pagonis, iki šių dienų Bažnyčios nuo- 
statos, kad branduoliniai ginklai yra nemoralūs. Galų gale jų įtaka 
priklauso nuo to, kaip išsidėsto jėgos, panašios į konfliktavusias vi- 
duramžiais, tačiau nuo Eisenhowerio laikų žinomos kaip „karinis-pra- 
moninis kompleksas“. 

PRIE SUSVETIMĖJIMO SIENŲ: 
PRIGIMTINĖ TEISĖ, ŠVENTASIS KARAS IR DE INDIS 


Konfliktas tarp popiežiaus valstybės dvasinių santykių (vienyti tar- 
pininkaujant tarp Dievo ir susvetimėjusios žmonijos, pradedant im- 
peratoriumi) ir pasaulietinių santykių (divide et impera) galiausiai pa- 
kirto jos kaip siuzereno statusą ir sumenkino jos atliekamas proto- 
diplomatines funkcijas. Tačiau neturėtume ignoruoti materialistų ar- 
gumento, kad pats konfliktas neretai suponuoja jo sprendimo sąly- 
gas. Šią idėją plėtoja Marxas garsioje savo veikalo Dėl politinės eko- 
nomijos kritikos pratarmėje: 
Nė viena visuomeninė formacija nežlunga anksčiau, negu išsivysto vi- 
sos gamybinės jėgos, kurioms ji duoda pakankamai erdvės, ir nauji, aukš- 
tesni gamybiniai santykiai niekuomet neatsiranda anksčiau, negu subręsta 
materialinės jų gyvavimo sąlygos pačiose senosios visuomenės gelmėse 
... dėl to žmonija visuomet imasi tik tokių uždavinių, kuriuos ji gali iš- 
spręsti, nes ... visuomet pasirodo, kad pats uždavinys atsiranda tik tuo- 
met, kai jau yra materialinės jo sprendimo sąlygos arba bent vyksta jų 
susidarymo procesas?! 


Labai suprastinant galima teigti, kad šiuo atveju naujos materia- 
linės sąlygos buvo rinkos santykiai, plintantys į pietus iš Šiaurės ir 
Baltijos jūrų regionų ir į šiaurę iš Italijos pusiasalio kartu atnešdami 
diplomatijos sistemos pradmenis. Iškilo „uždavinys“ sukurti naujus 
santykius atitinkančias bendravimo priemones. Vienas iš „sprendimų“ 
buvo prigimtinė teisė. 

Pasak Marxo interpretacijos, nėra gatavų sprendimų. Prigimtinei 
teisei būdinga daug Augustino suformuluotų principų, tokių kaip jo 
teisingų karų doktrina, grindžiama teisėta valdžia, bei taikos, kuri 
esanti aukščiausias gėris, doktrina. Gerai žinoma, kad Tomas Akvi- 
nietis perėmė iš Aristotelio teleologijos valstybės kaip prigimties kū- 
rinio idėją. Taip pat pažymėtina, kad Akvinietis savo bendrųjų gė- 
rybių hierarchiją išreiškė remdamasis autoritetinga angelologija: že- 
miausio rango yra angelai, saugantys asmenį, vidurinio - angelai, be- 
sirūpinantys tautų gėriu, o aukščiausio — galingiausi angelai, dirban- 
tys visos žmonijos labui??. Taigi prigimtinė teisė perėmė daugelį uni- 
versalistinių Augustino sistemos prielaidų. 

Tačiau Vakarų krikščioniškajame pasaulyje prigimtinė teisė buvo 
nors ir nedidelis, bet žingsnis, žengtas nuo perdavimo prie savaran- 

kiško tarpininkavimo: šios teisės galia, nors galiausiai vis dar kildi- 
nama iš dievybės, buvo racionaliau susieta tiesiogiai su žmogumi. 
Panašiai, pasak prigimtinės teisės, ir valstybė, nors galų gale susiju- 
si su popiežiaus valdžia, įgyja galių iš prigimtinės bendruomenės, 
kadaise atskirtos Kristaus pareiškimu Petrui. Kadangi valstybė pri- 
klausė humana civilitas, nebuvo galios santykių, kuriems turėtų tar- 
pininkauti kunigai: prigimtinė būklė buvo savarankiška - bent jau 
teoriškai. Kol Marsilijus Paduvietis, Bartolas, Bodinas ir kiti nepra- 
plėtė loginių prigimtinės teisės implikacijų suformuluodami kylan- 
čio iš apačios, o ne iš viršaus suverenumo idėją, nebuvo manoma, 
jog valstybė turi visišką teisinę autonomiją. Buvo pamirštos Augus- 
tino idėjos, kad valstybė tapo reikalinga dėl žmogaus nuopuolio ir 
yra pateisinama vien todėl, kad ji tarpininkauja susvetimėjusioms 
(Dievo ir šio pasaulio) valstybėms. 

Be to, prigimtinės teisės tradicija iškilo tada, kai smarkiai keitėsi 
išoriniai susvetimėję Vakarų krikščioniškojo pasaulio santykiai. Nuo 
pačių ankstyviausių susidūrimų su islamu laikų krikščioniškojo pa- 
saulio ryšiai buvo antidiplomatiniai: kaip vaizdingai aprašyta Rolando 
giesmėje, pasirinkimas paprastai reiškė arba asimiliavimą („priimti 
Dievo atskleistą tikėjimą“) arba išnaikinimą („ir vėl karaliai sukry- 
žiuoja kardus“)?*. Martinas Wightas daro prielaidą, kad pagrindinė 
šio „ypatingo santykio“ tarp krikščioniškojo pasaulio ir islamo prie- 
žastis yra jų panašumai; aiškiausi pavyzdžiai būtų Augustino šven- 
tasis karas ir džihadas, susiję su Šventosios žemės atgavimo (atku- 
riant buvusias teises, nebūtinai šventuoju karu) ir dar-al-Harb atver- 
timo idėja. Žvelgiant atgal, atrodo neišvengiama, kad uolus šių uni- 
versalistinių prielaidų laikymasis turėjo virsti konfliktu“. Būta ir 
materialinių priežasčių: Vakarų centrinė valdžia buvo spaudžiama 
išdalyti užkariautas žemes nerimstantiems kariams bei naujiems pa- 
reigūnams, be to, dėl visuotinių teritorinių pretenzijų, kurias Bizan- 
tijos imperija paveldėjo iš Romos, taikus tarpininkavimas bendrau- 
jant su Rytais buvo beveik neįmanomas. Vis dėlto kryžiuočių - ir 
pirklių — kontaktai su saracėnais, kuriuos pagal daugelį standartų 
(ypač karinės technikos srityje) buvo galima laikyti pažangesniais, 
padėjo abiem šalims šiek tiek susipažinti. Jau tryliktame amžiuje ne- 
noriai dalyvavęs kryžiaus žygyje Frydrichas II, užuot kariavęs su 
musulmonais dėl Jeruzalės, galėjo su jais derėtis, nors popiežius Gri- 
galius IX jį ir ekskomunikavo. 

Wightas nemini dar vieno svarbaus įvykių sąryšio: tiek Vakaruo- 
se, tiek ir Rytuose vyko religiniai vidaus vaidai. Religiniu požiūriu 
Bažnyčios skilimas turėjo panašumų, mutatis mutandis, su šiitų erezi- 
jomis. Tuomet, kai Roma mėgino vėl įtvirtinti savo valdžią naudo- 
damasi „bizantiškaisiais“ vidaus santykiais (pavyzdžiui, klastotėmis, 
ratione peccati naudojimu) ir kovodama išorės šventuosius karus, mu- 
sulmonų pasaulyje dėl panašių priežasčių suklestėjo fanatizmas. Ta- 
baristane 1070 m. kovai su skaldymosi tendencija buvo įkurta šiitų 
asasinų sekta. Ji negailestingai naudojo labai nediplomatiškas priemo- 
nes ir todėl, palyginti su jos narių skaičiumi, tapo neproporcingai įta- 
kinga. Pasaulietinės intrigos rodė popiežiaus galios Vakaruose silpnė- 
jimą ir jį spartino, o iki keturiolikto amžiaus imperinė jo valdžia bu- 
vo taip sumenkėjusi, kad Prancūzijos karalius galėjo pagrobti popie- 
žių Bonifacą VIII ir nesulaukti nei Dievo, nei žmonių bausmės. Aba- 
sidų kalifato suktybės ir bedieviškumas jį susilpnino ir izoliavo, o tai 
atvėrė kelią mongolams sugriauti Bagdadą, dažnai vadintą islamiš- 
kąja Roma. Tai taip pat galutinai sužlugdė pretenzijas sukurti vieną 
viso islamo jurisdikciją pagal Šventąjį Įstatymą. 

Žinoma, tarp islamo ir krikščioniškojo pasaulio šiuo laikotarpiu 
būta didelių skirtumų. Kaip matysime, islamas ne kartą buvo trak- 
tuojamas kaip antitezė, Vakarų mąstymo riba, daugelyje to laikotar- 
pio raštų jis buvo tas „kitas“, suteikiantis Vakarams įsivaizduojamą 
tapatumą. Tačiau noriu pasakyti tai, kad ryškiausiuose antagonizmo 
taškuose raida vyko panašiai. Nuolatinis priešiškumas iš pradžių ska- 
tino vidinį solidarumą, tačiau kai konfliktas užsitęsdavo, o jo baig- 
tis būdavo neaiški, solidarumą pradėdavo veikti tos jėgos, kurios 
skatina rastis naujus, galinčius sušvelninti konfliktą tarpininkavimus. 
Prigimtinė teisė yra svarbus pavyzdys. Tai nereiškia, kad prigimti- 
nės teisės tradicija buvo visiškai priklausoma nuo Vakarų ir islamo 
santykių susvetimėjimo lygio svyravimų. Tačiau reikia pripažinti, 
kad jų susvetimėjęs ryšys buvo abipusiškai priklausomas, o tai lei- 
do abipusių privilegijų ir įpareigojimų sistemą, kurią įkūnijo prigim- 
tinė teisė, skleisti plačiau negu tą, kurią įkūnijo mitodiplomatija. Pa- 
vyzdžiui, nerandame, kad Tomas Akvinietis būtų pasmerkęs netikė- 
lius, nes jų valstybė, valdoma teisėtos valdžios, yra lygiai toks pat 
prigimtinis darinys kaip ir krikščioniškoji valstybė. Kai kurie krikš- 
čionių valdovai sugebėjo pasinaudoti šia „reta proga“: Bizantijos im- 

peratorius Manuilas II (1391-1425) nusiuntė nuolatinį pasiuntinį į 
Osmanų rūmus, o Prancūzijos karalius Pranciškus I sudarė 1535 m. 
sąjungą su turkais. 

Čia iškyla du klausimai. Jei būta tokių panašumų, tai kodėl pri- 
gimtinė teisė — ir protodiplomatija — nesiplėtojo islamo pasaulyje? Iš 
dalies galimybes pakirsti viską apimančią islamo teisę sukūrė vidi- 
niai sunitų ir šiitų islamo skilimai bei sufizmo iškilimas. Tarsi nu- 
matydamas Abasidų kalifato žlugimą, sufijų judėjimas, suasmenin- 
damas Šventojo Įstatymo priėmimą, labai smarkiai puolė ulemų tar- 
pininkavimo funkciją. Politiniai padariniai buvo panašūs į suverenu- 
mo suindividualinimą, kurį Marxas priskyrė Lutheriui, mat šis, at- 
kurdamas tikėjimo (įsitikinimo) autoritetą, sugriovė tikėjimą autori- 
tetu (atsidavimą)*. Tačiau kodėl tuomet Lutheris šešioliktame amžiuje 
teigė, jog „antikristas yra popiežius ir turkas kartu“; Grocijus septy- 
nioliktame amžiuje vadino islamą „bedievišku priešu, šėlstančiu su 
ginklu“, ir dar devynioliktame amžiuje Lorimeris minėjo „nesukal- 
bamą turko būdą“? Martinas Wightas nurodo priežastį, kurią pripa- 
žįsta ir daugelis kitų istorikų: „Nuo šešiolikto amžiaus saracėnai už- 
leido vietą osmanams, kurie buvo ir primityvesni, ir nepalyginti ga- 
lingesni bei pavojingesni Vakarų krikščioniškajam pasauliui““. Ma- 
no nuomone, tai iš dalies galima paaiškinti antgamtinės ir prigimti- 
nės teisės sąryšiu su viduramžių Europos ir islamo socialinėmis są- 
lygomis. Čia prireiks tam tikrų supaprastinimų. 

Ir krikščioniškasis pasaulis, ir islamas buvo sukurti ant feodaliz- 
mo pamatų. Iš tiesų, pats pranašas Mahometas, kuris, prieš pakel- 
damas kardą už Alachą, buvo pirklys, įkūnijo Vakarų feodalinės di- 
plomatijos triados prototipus. O islamui plintant į Afriką ir kitur, šis 
trinaris santykis ir toliau lėmė bendravimo sistemų pobūdį. „Pati is- 
lamo istorija nuo Mahometo laikų, - aiškina Ali Mazrui, - iš dalies 
yra prekių mainų ir ginklų balanso lygtis.“ O su prekyba atėjo reli- 
gija: „Musulmonas krautuvininkas kartais prilygdavo dvasininkui“*?. 

Abasidų imperija susikūrė užkariaujant jau egzistuojančius įtvir- 
tintus miestus; jos vienybę palaikė imperijos biurokratija, turinti gin- 
kluotą užnugarį, kurį sukurti galbūt paskatino persiškieji prototipai. 
Šventosios Romos imperijos atsiradimą jau aptarėme; pabrėžtina jos 
kaimiškoji genezė, kai solidarumo pagrindas buvo santykis su žeme. 
Kai susiformavo rinkos santykiai, nuosavybė buvo paleista į apyvar- 
tą pinigų pavidalu, o susvetimėję baudžiauninkai migravo į besiku- 

riančius miestus, tik tada susidarė miesto bendruomenė („prekybi- 
ninkai“), galėjusi mesti iššūkį kaimo politinei feodalinių lordų („ka- 
rių“) hegemonijai. Šį kontrastą atspindi ir atitinkamos jų religijos. 
Įžanginiame knygos Mohammedanism skyriuje H. A. R. Gibbas nuvai- 
nikuoja „seną legendą, kad islamas atsirado dykumoje“; islamas bu- 
vo miesto religija“. Teisės kodekso, kurį aiškindavo religinė biuro- 
kratija (ulemai) ir karių moralės (sustiprėdavusios džihado metu) 
svarba atspindėjo karinį ir administracinį pirmųjų įtvirtintų miestų 
pobūdį. Krikščionybė, priešingai, prasidėjo kaip pacifistinė „paslap- 
ties religija“, kaip reakcija į civilinę ir karinę romėnų mašiną. Jos pra- 
dinės dorybės - tikėjimas, viltis ir mielaširdystė — išliko nepakitusios 
augustiniškoje tradicijoje. 

Pažvelgę į pirmuosius „protestantų“ judėjimus, kilusius šiose re- 
ligijose, mes vėl kaip veidrodyje matome priešingus vaizdus. Sufijų 
judėjimas buvo tolimas miestų aristokratijos elitui ir plito imperijos 
ir Mažosios Azijos kaimiškuose vakaruose ir centrinėse stepėse. Di- 
džiausias jo ideologas al Gazalis, kitaip negu Tomas Akvinietis, nau- 
dojosi Aristotelio logika ne tam, kad racionalizuotų dieviškąją teisę, 
bet tam, kad paneigtų logikos kaip kelio į tiesą vertę. Vienas iš pa- 
darinių buvo tas, kad islamo teisė tapo emocingesnė ir labiau suas- 
meninta, taigi mažiau priimtinesnė rašytinei civilinei teisei. Ši nepa- 
prastai mistinė islamo srovė turėjo daug sekėjų tarp kaimo ir klajok- 
lių „prastuolių“. Tačiau krikščioniškajame pasaulyje šio laikotarpio 
prozelitų judėjimas — keliaujantys dominikonų ir pranciškonų vie- 
nuoliai — telkėsi miestuose ir rinkosi aprangą ir stilių, atitikusį pa- 
grindinę jų auditoriją, susvetimėjusią migruojančią darbininkiją. Sa- 
vo debatuose jie paprastai naudojosi Aristotelio logika, romėnų re- 
torika ir prigimtine teise (Tomas buvo vienas iš garsesnių domini- 
konų vienuolių)“. 

Visa tai leidžia padaryti keletą apibendrinimų apie protodiploma- 
tiją religinio susvetimėjimo pasienyje. Pirma, ankstyviausiais Švento- 
sios Romos imperijos ir Abasidų imperijos santykių tarpsniais stip- 
rus vidinis religinis, politinis ir ekonominis solidarumas atitiko stip- 
rią išorinę baimę ir susvetimėjimą. Antidiplomatija šventųjų karų ir 
džihadų pavidalu vyravo - išskyrus nurodytus atvejus — iki krikš- 
čioniškojo pasaulio suirimo. Ironiška tai, kad tik Vakarams persitvar- 
kius į pasaulietinių valstybių sistemą (1648 m. Vestfalijos taika), jie 
įstengė pasiekti pirmą lemiamą pergalę prieš turkus ir priversti juos 

derėtis (1699 m. Karlovicų taika)'. Antra, popiežiaus valdžiai pra- 
radus teisę tarpininkauti susvetimėjusiems feodalų („karių“) ir pre- 
kybos („pirklių“) santykiams bei santykiams tarp Dievo ir tautinių 
monarchijų, prigimtinė teisė buvo vis tvirtesnis intelektualinis vidi- 
nio tarpininkavimo pagrindas. Trečia, riboti prekybos santykiai ir 
nepriešiški kontaktai su islamu buvo plėtojami kaip tik tada, kai 
Vakaruose buvo skleidžiamos prigimtinės teisės įtvirtintos privile- 
gijos ir įpareigojimai. Ketvirta, skaldantis abiem siuzereninėms vals- 
tybių sistemoms (dėl skirtingų priežasčių), galiausiai susiklostė pa- 
lankios sąlygos Vakarams plėtoti protodiplomatinius santykius, grin- 
džiamus prigimtine teise ir prekyba. Tačiau nevienodas Rytų ir Va- 
karų išsivystymo lygis neleido užsimegzti jokiems tikrai abipusiš- 
kiems santykiams. 

Tai, ką atspindėjo „primityvi“ Osmanų prigimtis, buvo ekonomi- 
nis ir religinis atsilikimas nuo Vakarų. Kadangi Osmanų miestai bu- 
vo daugiau vartojimo negu gamybos centrai, o feodalinė sistema, kuri 
pakartotinai perdirbdavo savo sukurtą perteklių, buvo uždara, tai 
tarp krikščioniškojo pasaulio ir islamo negalėjo plėtotis jokie platūs 
ir ilgalaikiai prekybiniai mainai, grindžiami abipusiais poreikiais. Ta- 
čiau atsilikimas nebūtinai reiškia silpnumą. Prekyba tarp miestų Va- 
karuose skatino prekinę gamybą ir kartu kūrė naują socialinės galios 
šaltinį, o beveik nuolat Osmanų valdovų kariaujami karai įtvirtino 
vergijos sistemą su grėsminga karine galia - ypač pažymėtini garsieji 
janyčarai, „naujieji kariai“, kurie turėjo tam tikrų privilegijų, tačiau 
teisiškai buvo laikomi vergais. Tą patį galima pasakyti ir apie religi- 
nį atsilikimą. Nors sufijų judėjimas mistifikavo Koraną, jo didžiulis 
emocinis patrauklumas padėjo islamui išplisti daugiau negu dvigu- 
bai didesnėje už Abasidų imperiją teritorijoje. Kaip tik dėl šių prie- 
žasčių Osmanai buvo laikomi „nepalyginti galingesniais ir pavojin- 
gesniais Vakarų krikščioniškajam pasauliui“, ir tarp jų vyravo anti- 
diplomatiniai santykiai!*!, 


Prigimtinė teisė dar labiau paveikė susvetimėjusių santykių tvar- 
kymą, kai jos viešpatavimas ispanų conguistadores dėka, o neretai ir 
be jų pagalbos, išsiplėtė Vakarų kryptimi. Daugiausia čia nusipelnė 
ispanų scholastas Victoria, kuris šiuos užkariavimus laikė išmėgini- 
mu, kiek prigimtinė teisė gali būti pritaikoma prie besiplečiančios Va- 
karų visuomenės. Kaip Tomas pripažino pagonių prigimtinę teisę vie- 

nytis ir sukurti teisėtą valdžią, taip ir Victoria tikėjo ir parašė Relec- 
tio de Indis (1532), kad kiti patikėtų, jog čiabuviai „be abejonės, buvo 
tinkamai valdomi tiek viešuose, tiek ir privačiuose reikaluose, visai 
kaip krikščionys“'9?. Be to, remdamasis romėnų jus inter gentes, kad 
įrodytų civilizacijos vertybių universalumą, jis dar labiau prigimtinę 
teisę atskyrė nuo teologijos ir beveik atgyvenusios kanonų teisės. Taip 
iš popiežiaus valdžios galių telieka neįkūnyta dieviškoji apvaizda, vei- 
kianti per prigimtinę teisę. Victoria veikale nėra vietos šventiesiems 
karams. „Būtų keista, — teigia jis, — jeigu popiežius, kuris negali kur- 
ti įstatymų netikintiesiems, juos teistų ir baustų“ 103, 

Vienintelė teisė viešpatauti, kurią Victoria suteikia ispanams, yra 
savanoriško pasirinkimo teisė; santykių tarp svetimų kultūrų pobūdį 
nulems sutikimas, pagrįstas protu ir patvirtintas gyventojų. Užuo- 
mina apie tautų teisę, t. y. jų prisiimtas teises ir pareigas, rodo mer- 
kantilinį turinį. Į ispanų pareigą elgtis broliškai indėnai privalo at- 
sakyti įsipareigojimu leisti jiems judėti — ir laisvai įgyti: „Kadangi 
daiktus, kurie niekam nepriklauso, pagal tautų teisę įgyja pirmasis, 
kuris juos pasisavino, vadinasi, jeigu žemėje būtų aukso ar jūroje per- 
lų, ar upėje dar ko nors, kas nėra pasisavinta pagal tautų teisę, tai 
visa tai atiteks pirmam juos pasisavinusiam lygiai taip, kaip daro 
žuvys jūroje“ !0*, 

Nepripažinti ispanams šios teisės reiškia daryti jiems bloga augus- 
tiniškąja prasme, todėl jėgos naudojimas yra pateisinamas. Panašiais 
principais grindžiama ir neliečiamybės teisė; kadangi ispanai yra 
krikščioniškų tautų pasiuntiniai Naujajame Pasaulyje, tai indėnai pri- 
valo juos laisvai praleisti ir draugiškai juos išklausyti. Išryškėja gana 
savanaudiškas ryšys tarp prigimtinių teisių ir krikščioniškų pareigų, 
kai Victoria teigia, jog, ši teisė pagrįsta „brolišku baudimu, kurio, kaip 
ir broliškos meilės, reikalauja prigimties įstatymas“!9. 

Nors ir negalėdami sustabdyti vietinių gyventojų genocido Cen- 
trinėje Amerikoje, Victoria, Bartholomė de Las Casas ir daugelis vė- 
liau rašiusiųjų apie prigimtinę teisę prisidėjo prie protodiplomatinių 
santykių išlaisvinimo nuo be išimties krikščioniško tarpininkavimo. 
Pritardami daugeliui Augustino universalistinių prielaidų, jie praplėtė 
jas ir pakeitė kai kuriuos, jas transcenduoti leidžiančius galios ritua- 
lus, kad šios prielaidos tiktų tiek tikintiesiems, tiek ir pagonims; taip 
buvo išplėsta tarptautinė bendruomenė. Victoria darbuose matome, 
kad susvetimėjusių santykių tarpininkavimą, be prigimtinės ir krikš- 

čioniškosios teisės, lygiai taip pat lemia ir ekonominiai interesai. Mer- 
kantilizmo, tuo metu vyravusios mainų formos, vienpusiškumas at- 
sispindi daugelyje jo argumentų. Tai skatina kelti ginčytiną teiginį, 
kad Victoria ir kiti, prigimtinės teisės teorijomis maskuojantys prie- 
vartą, buvo tik imperinės intervencijos, turto užgrobimo ir beveik vi- 
siško indėnų išnaikinimo apologetai. Aš palieku kitiems, turintiems 
tvirtesnį epistemologinį pagrindą, spręsti šį klausimą; man atrodo, kad 
šio teiginio teisingumas ar klaidingumas priklauso nuo to, ar taip tei- 
giantis siekia tiesos, ar galbūt tik maskuoja, kaip kad daro Victoria, 
galios troškimą. Mūsų tyrimui yra svarbiau tai, kaip pamokos, ku- 
rias Victoria gavo, kai ispanai užkariavo indėnus, buvo internalizuo- 
tos ir padėjo plėtoti Vakarų diplomatinę kultūrą. 


PROTODIPLOMATIJA: 
NUO AUGUSTINO IKI MACHIAVELLI'O 


Nors ir reikšmingą įtaką protodiplomatijai padarė apie prigimtinę tei- 
sę rašiusieji Iberijos pusiasalio autoriai, visų jų padaryta įtaka nepri- 
lygsta tai, kurią Italijos pusiasalio sąlygoms padarė Machiavelli'o raš- 
tai. Būtent lakios Machiavelli'o teorijos išsprogdino mitinės krikščio- 
nių vienybės liekanas ir atvėrė kelią valstybių interesais grindžiamos 
diplomatijos sistemai. Friedrichas Meinecke savo darbe Machiavellism 
vaizdžiai apibūdina jo poveikį Europai: 
Machiavelli'o teorija buvo kalavijas, įsmeigtas į Vakarų pasaulio politi- 
kos kūną ir privertęs ją klykti ir baisėtis. Kitaip ir negalėjo būti - juk ne 
tik buvo rimtai pažeistas tyras moralinis jausmas, bet ir iškilo mirtina 
grėsmė visų bažnyčių ir sektų krikščioniškoms pažiūroms, taigi tvirčiau- 
siems saitams, siejantiems Žmones ir tautas, aukščiausiai dvasinei jėgai, 
kuri juos valdė!“. 


Tai buvo raison d'ėtat teorija. Pati idėja egzistavo jau antikoje nuo 
Trasimacho (teisingumas yra viskas, kas pravartu stipriausiai šaliai) 
ir Tukidido (interesų tapatumas yra tvirčiausias valstybių saitas) iki 
Cicerono (valstybės nauda yra svarbiau už moralę), tačiau ji buvo su- 
brandinta tik Machiavelli'o darbuose, kurie buvo reakcija į ypatin- 
gas, turint omenyje jos klasikinį palikimą, Italijos sąlygas. Penkiolik- 
tame amžiuje ir šešiolikto amžiaus pradžioje Italija buvo palyginti ly- 
gių miestų-valstybių pentarchija, kuri daugeliu atžvilgių buvo Euro- 
pos valstybių sistemos pirmtakė. Bendravimas su Rytais davė paja- 

mų, antikos idėjų ir naują sekuliarizuotą sąmonę; trumpai tariant, Re- 
nesanso pagrindus. Unikalios geopolitinės sąlygos pavertė pusiasalį 
naujos diplomatijos formos, grindžiamos nuolatinėmis atstovybėmis, 
kūriniu ir šią formą kuriančiu veiksniu. Šioje raidoje didelį - būtiną 
ir pakankamą - vaidmenį suvaidino raison d'ėtat kaip valstybės „pro- 
tas“, leidžiantis jai objektyviai suprasti savo aplinką. Jis buvo būti- 
nas, nes tiesioginė popiežiaus valdžios žlugimo ir stiprių monarchų 
sukelto pažeminimo (pasitraukimas į Avinjoną, Prancūzijos karalius 
Pilypas Gražusis pagrobė Bonaventūrą ir kt.) patirtis ir po to prasi- 
dėjusi anarchija išardė antgamtinius ir natūralius (feodalinės santvar- 
kos požiūriu) ryšius. Raison d'ėtat pakako, nes jis tarnavo vienai iš- 
liekančiai vertybei, kuri tebebuvo bendra visiems miestams-valsty- 
bėms - tai išgyventi palaikant ir didinant valdovo galią. Meinecke 
aiškiai parodo, kaip šiomis aplinkybėmis buvo glaudžiai susijusios rai- 
son d'ėtat ir diplomatijos ištakos: 
Būtent diplomatas, atsiunčiantis savo pranešimus, buvo pripažintas vals- 
tybių interesų žinovu, ... jis pasijuto priverstas bet kuriuo metu įvertinti 
ir susieti įvykius, planus bei galimybes. Taigi ši nauja doktrina atsirado 
kartu su šiuolaikine diplomatija — tai įvyko klasikiniu Machiavelli'o lai- 
kotarpiu!??, 


Tad faktiškai diplomatija įkūnijo raison d'čtat. Popiežiaus valdžios 
susilpnėjimas atitolino pradinius augustiniškuosius idealus, kurie lei- 
do tarpininkauti susvetimėjusiems subjektams. Prarasdama preroga- 
tyvą palaikyti šiuos tarpininkavimo santykius, ji prarado ir priemo- 
nes. Raison dėtat, kaip „valstybės tikslas ir priemonė siekiant jos eg- 
zistencijos viršūnės“, tiko šiai tuštumai užpildyti'“. Tačiau tai galų 
gale tik idėja, o vakuumui užpildyti reikia turinio. Tik idėjos mate- 
rializavimas - nuolatinė diplomatija — garantavo jos išlikimą ir skli- 
dimą. Kitu atveju Machiavelli galbūt būtų prisimenamas kaip įžymus 
„antiaugustinietis“ (arba „antidantininkas“); o iš tiesų Gentillet (Contre 
Niccolo Machiaval Florentin, 1576), Campanella ir Frydrichas Didysis 
(Antimachiavell, 1739) bei kiti didieji tarptautinės politikos teoretikai 
buvo klasifikuojami pagal jų priešiškumą Machiavelli'o teorijai. 

Tačiau, makiavelizmui plintant į šiaurę, ten, kur būta popiežiaus 
legatų sistemos liekanų, šio nuolatinio tarpininkavimo negalime trak- 
tuoti esant kuo nors daugiau negu tik protodiplomatija. Reikia prisi- 
minti, kad Machiavelli suformulavo raison d'čtat idėją (nors jis iš tik- 
rųjų niekuomet nevartojo šio termino) tam, kad parodytų italams, 

kaip jie galėtų susivienyti ir nugalėti prancūzus bei ispanus — diplo- 
matija (tai yra Valdovo telos, ir tai aiškiai rodo paskutinis skyrius „Ra- 
ginimas išvaduoti Italiją nuo barbarų“) ir karu (tai išsamiai išdėstyta 
Karo mene ir Samprotavimuose apie Livijų). Šiose analizėse pateikiamas 
ypatingo politinio susvetimėjimo ir anarchijos, o kartu ir didžiulio 
kultūrinio panašumo vaizdas. Protodiplomatija vis dėlto tebebuvo ka- 
ro švelninimas ar net jo pratęsimas kitomis priemonėmis. Kai kuriais 
atžvilgiais ji priminė vienpusišką antidiplomatiją, siejusią krikščioniš- 
kąjį pasaulį su islamu, bet protodiplomatija, ieškodama pigesnių už 
karą būdų siekti valstybės tikslų, jau galėjo remtis „mokslinėmis“, o 
ne transcendentinėmis vertybėmis. Tačiau Europoje už Alpių, kur su- 
sisiekimas buvo daug sudėtingesnis, karai daug brangesni, ekonomi- 
niai ir politiniai santykiai nevienodai išplėtoti ir kur dėl menkesnio 
Romos pažinimo buvo mažiau paniekos universalioms vertybėms, 
Machiavelli'o protodiplomatijos paradigmos nepakako tarpininkauti 
besikuriančios valstybių sistemos santykiams. Kad įsitvirtintų diplo- 
matija, reikėjo kurti naujas galios ir teisės strategijas. 

Kai popiežiaus nuncijus lankosi pas karalių, jis vilki viršutinį 
drabužį, vadinamą Rochet, o po juo - mažą apsiaustą, kuris reiš- 
kia nuolankumą, tačiau eidamas pas princus jis jo nedėvi; Vene- 
cijos Amb-Justiniani labai įsižeidė, kai nuncijus per vizitą pas jį 
nevilkėjo mažo apsiausto. 

Anoniminis traktatas apie diplomatų praktiką. Apie 1697 m. 


Yra žmonių, kurie iš pažiūros gyvena visai kitaip ir todėl yra 
svetimi ir nesuprantami. Tačiau mes įžvelgiame svarbiausias jų 
nuostatas, kurios leidžia mums įsivaizduoti save kaip žmones, gy- 
venančius visiškai kitokioje visuomenėje ir todėl visiškai kitokius 
negu mes. Kitaip tariant, atskleisdami tą tarpusavio priklausomy- 
bę, kuri yra apraizgiusi žmones, mes galime juos atpažinti, o be 
to, visi kontaktai tarp Žmonių - netgi tarp tyrinėtojo ir jo objekto, 
tarp gyvųjų ir mirusiųjų — turi kažką barbariška iš tų ankstesnių, 
žiauresnių Žmogaus raidos tarpsnių, kai kitų visuomenių žmonės 
buvo laikomi svetimomis būtybėmis ir kartais net ne žmonėmis. 

Norbert Elias, Rūmų visuomenė 


SISTEMŲ APIBRĖŽIMAS 


Apžvelgiau medijuojamų tarpusavio santykių raidą nuo Augustino iki 
Machiavelli'o paradigmų. Trumpai tariant, augustiniškoji mediacija bu- 
vo vienpusė, atspindinti vidinį mitinės vienybės susvetimėjimą atomi- 
zuotai tikrovei ir ypač išorinį radikalų vienos mitinės vienybės (krikš- 
čioniškojo pasaulio) susvetimėjimą kitai (islamui). Makiaveliškoji me- 
diacija taip pat buvo vienpusė, tačiau ji atitiko didžiulę anarchiją ir 
miestų-valstybių susvetimėjimą hegemoninėms imperijoms. Mano nuo- 
mone, daugeliu atžvilgių pati prigimtinės teisės tradicija buvo tarpi- 
ninkavimas tarp augustiniškojo centro ir makiaveliškosios periferijos, 
o tai lėmė lengvesnę abiejų paradigmų tarpusavio sąveiką ir savo ruož- 
tu - istorinį vėlyvosios protodiplomatijos skverbimąsi į Europą už Al- 
pių. Šiame skyriuje aš darau prielaidą, kad šiuolaikinių valstybių ir di- 
plomatinių sistemų iškilimas buvo būtinas atsakas į valstybių tarpusa- 

vio susvetimėjimą po to, kai žlugo viduramžių Christianitas, ir kad abie- 
jų sistemų suinstitucinimas buvo susijęs su tarptautinės teisės ir paly- 
ginti subalansuotos galios politikos raida. 


Šiuolaikinės diplomatinės sistemos formavimasis ir valstybių sis- 
temos raida nebuvo visai tapatūs procesai nei chronologiškai ir geog- 
rafiškai, nei priežasties-pasekmės ryšio prasme. Norėdami tarpusavyje 
susijusius jų plėtros aspektus atskirti nuo atsitiktinumų ir sąlygišku- 
mų, turime mėginti kaip nors apskritai apibrėžti šiuos terminus. 

Šiuolaikinės diplomatinės sistemos pradžia buvo ne 1455 m., kai 
Francesco Sforza, Milano kunigaikštis, pasiuntė Nicodemą de Pon- 
tremoli į Genują, kad šis įkurtų pirmą žinomą nuolatinę diplomati- 
nę misiją!. Nesusiformavo ji ir tada, kai po kelerių metų nuolatinės 
pasiuntinybės buvo įsteigtos Londone, Paryžiuje ir prie Karolio V rū- 
mų. Kaip jau sakiau, diplomatinę sistemą apibrėžia ne pati struktū- 
ra, O tie konfliktiški santykiai, kurie ją palaiko, stiprina ir kartais kei- 
čia. O kadangi dabar mus domina naujos sistemos atsiradimas, susi- 
jęs su vidiniais sistemos konfliktais ir konfliktais tarp sistemos ir jos 
pirmtakės, protodiplomatijos, pirmiausia nustatysime, kokios krizės 
padarė šiuos antagonistinius santykius matomus — ir apibrėžiamus. 
Šiuo požiūriu krizė - tai diachroniškas įvykis, arba, kalbant supran- 
tamiau, „takoskyra“, kuri leidžia mums nustatyti lemiamus diploma- 
tijos raidos momentus nepaneigiant netolygaus jos ritmo. Genealogija 
vengia tendencingos praktikos priskirti valstybių ar diplomatijos sis- 
temai „nekaltą prasidėjimą“. Martinas Wightas pateikia gana svarų 
įspėjimą dėl tokios praktikos (nors jis ne visuomet jo paiso) savo pla- 
čiai nuskambėjusioje apybraižoje apie valstybių sistemos kilmę: 

Jei tariama, kad valstybių sistema atsirado po 1648 m., o ne po 1494 m. tai 
ji įgauna kitokį aspektą. Sekuliarizuota politika, raison d'ėtat, arba naciona- 
linis interesas, ir sudėtinga galios pusiausvyra tampa norma, o Prancūzi- 
jos revoliucijos laikotarpio ir dvidešimto amžiaus ideologinė kova - nukry- 
pimu. Jei pradedame nuo 1494 m., tai nors Machiavelli ir parašo įžangą šiai 
istorijai, netrukus prasideda toks jos tarpsnis, kurio jis nei numatė, nei pa- 
jėgė suprasti, ir matome, kaip valstybių sistemą formuoja keturias kartas 
trukusio doktrinų konflikto ir dvipolės galios pusiausvyros įtampa“. 


Tai, ką Wightas vadina „istoriografiniu troškimu įtvirtinti tęstinu- 
mą“, yra įprasta kliūtis aiškiai diplomatijos teorijai sukurti. Genea- 
logijos tikslas nėra tiesiog įrodyti, kad diplomatija - tai daugiapolės 

galios pusiausvyros rezultatas, arba netiesiogiai įpiršti nuomonę, jog 
„doktrinų konflikto“ šaltojo karo versija yra nenormalus diplomati- 
jos istorijos epizodas. Ji veikiau bando atkurti ignoruotą (kas nors gal- 
būt pasakytų - neteisėtą) diplomatijos kilmę - diplomatijos, kurią is- 
torikai kaip pamestinukę paliko prie diplomatijos teoretikų durų 
slenksčio, o šie ėmėsi tyrimo tik išgirdę garsų riksmą, tokį kaip De 
jure belli ac pacis. Šalindami šias kliūtis, tik trumpai apžvelgsime tra- 
dicinius požiūrius į diplomatijos ir valstybių sistemos pradžią — juk 
klasikai daugiausia domisi, kaip paplito romėnų teisė bei praktika Re- 
nesanso laikotarpiu, - kad daugiau vietos galėtume skirti tiems au- 
toriams, kurie nedažnai patenka į diplomatijos teorijos panteoną, ta- 
čiau siūlo alternatyvius būdus, kaip tirti nutrūkstantį diplomatijos rai- 
dos kelią. Tad pirmiausia aptarsime konfliktus, iš esmės lėmusius di- 
plomatijos būtinybę, ir po to antrą svarbų veiksnį —- bendradarbiavi- 
mą, padariusį ją galimą. 

Turėtume prisiminti du jau minėtus veiksnius: Oxford English Dic- 
tionary pateiktą etimologinį įrodymą, jog žodžiai diplomatija ir media- 
cija įgijo dabartines reikšmes septynioliktame ir aštuonioliktame am- 
žiais, ir tai, kad nauja žodžių vartosena nebūtinai ženklina naujų reiš- 
kinių atsiradimą. Tačiau ji rodo kritinį diplomatijos istorijos momentą, 
kai puolama tradicinė diplomatijos praktika ir jos aiškinimai. Tad dip- 
lomatija sulaukia ir ontologinės, ir etimologinės pilnametystės tada, 
kai dar trapiai jos egzistencijai iškyla pirma rimta grėsmė - Prancū- 
zijos revoliucija. Rašydamas apie šio laikotarpio Prancūzijos politi- 
ką, Edmundas Burke'as atskleidžia modernią diplomatijos, kaip bū- 
do tvarkyti tarptautinius santykius, reikšmę. Tai jis darė tuo metu, 
kai tokie revoliucionieriai kaip Mirabeau ir Ducheras skelbė „tradi- 
cinės“ diplomatijos pabaigą ir „nouvelle diplomatigue“ pradžią. Pa- 
našiai ir valstybių sistemos idėja nebuvo iki galo išanalizuota arba 
visiškai pripažinta tol, kol Napoleonas nesukėlė didelio pavojaus jos 
egzistavimui. Pasak Hegelio, sistema, prieš įgydama tapatybę, turi 
stoti akistaton su savo priešingybe ir diskurso keliu būti paversta tik- 
rove. Šis dialektiškumas nėra ignoruojamas svariausioje šia tema pa- 
rašytoje knygoje - A. H. L. Heereno Europos ir jos kolonijų politinės 
sistemos istorijos vadovas. Pirmojo 1809 m. leidimo pratarmėje rašoma: 
„Autorius, ėmęsis išsamios Europos valstybių sistemos istorijos, ta- 
po svarbiausių jos elementų žlugimo liudininku... Jos istorija faktiš- 
kai buvo parašyta ant jos griuvėsių“. 

Diplomatijos genealogijos tikslas — taip pat stengtis nustatyti tuos 
momentus, kai jėgų santykiai virsta priešingais, o terminai perima- 
mi tam, kad būtų nukreipti prieš jų ankstesnius vartotojus. Vienas 
toks momentas, kurį aprašo Wightas, susiklosto konciliarinio judė- 
jimo pabaigoje: 1454 m., vieneri metai po Konstantinopolio žlugi- 
mo, metai, kai prasidėjo Italijos sutarimas (Lodžio taika), ir viene- 
ri metai prieš paskiriant pirmą nuolatinį ambasadorių“. Tai buvo 
popiežiaus Mikalojaus V sušauktas ir gegužės mėn. imperatoriaus 
Frydricho III organizuotas Rėgensburgo suvažiavimas, skirtas su- 
telkti visą krikščioniškąjį pasaulį galutiniam kryžiaus žygiui prieš 
turkus. Mikalojus buvo pasiekęs tam tikrą, tegul ir trumpą sėkmę 
tarpininkaudamas Milano įpėdinystės kare (1452-1454), kai pirmą 
kartą neutralioje vietoje surinko oficialius reziduojančius pagrindi- 
nių šio karo dalyvių pasiuntinius. Tačiau šį kartą krikščioniškaja- 
me pasaulyje nedaug kas atsiliepė į raginimą; iš pagrindinių vals- 
tybių atvyko tik Burgundijos Pilypas; netgi Frydrichas III rado prie- 
žastį neatvykti. Vis dėlto buvo sudarytas bendras veiksmų planas, 
o kitas susitikimas paskirtas rugsėjo mėn. Tas planas ir pats kry- 
žiaus žygis buvo tokie pat mitiniai, kokia tuo metu buvo krikščio- 
niškojo pasaulio vienybė. Juos sužlugdė iš tiesų egzistavusi anar- 
chiška valstybių bendrija, kurios narės labiau domėjosi viena kitos 
pasaulietiniais reikalais, negu nerimavo - ar jautė grėsmę - dėl „ne- 
sukalbamo turko“. Martinas Wightas pateikia ištrauką iš laiško, kurį 
imperijos delegatas iš suvažiavimo pasiuntė draugui į Italiją. Ši iš- 
trauka atskleidžia, kodėl suvažiavimas nepavyko, ir, o tai svarbiau, 
atspindi nuotaikas, būdingas kritiškais momentais, kai viena siste- 
ma žlunga, o kitos dar nėra: 


Kokią matote ateitį? Aš norėčiau likti ramus. Netgi norėčiau, kad mano 
nuomonė būtų visiškai klaidinga ir tapčiau netikru pranašu. Vis dėlto iš- 
dėstysiu savo blogas nuojautas. Aš nesitikiu to, ko norėčiau. Negaliu pri- 
siversti ir geriau vertinti padėtį. Jūs klausiate - kodėl? Atsakau: kodėl 
turėčiau puoselėti rožines viltis? Krikščioniškasis pasaulis neturi vado- 
vo, kuriam visi norėtų paklusti. Nei popiežius, nei imperatorius nesu- 
laukia to, kas jiems dera. Nėra nei pagarbos, nei paklusnumo. Popiežius 
ir imperatorius mums tėra tarsi pasakojimo vardai ar paveikslo figūros. 
Kiekviena valstybė turi savo karalių. Valdovų yra tiek pat, kiek ir kara- 
liškųjų giminių... Kaip įtikinti tiek krikščioniškojo pasaulio vadovų im- 
tis ginklo? Tarkime, kad visi šie karaliai kartu susiruošia į karą. Kaip rei- 
kės organizuoti vadovavimą? Kokia tvarka bus šioje armijoje?.. Kas su- 

pras skirtingas kalbas ir suderins skirtingus papročius? Kas sutaikys an- 
glus su prancūzais, Genują su Neapoliu, vokiečius su čekais ir vengrais 
... Visur - vien problemos". 


Toms „problemoms“ išspręsti reikėjo naujos mediacijos. Ji nega- 
lėjo būti augustiniškoji, kai siekiama suvienyti krikščioniškąjį pasau- 
lį, asimiliuoti arba sunaikinti susvetimėjusį periferinį priešą; nebuvo 
„nei nuolankumo, nei paklusnumo“, palaikančių tokiu atveju reikia- 
mą autoritetą. Tai negalėjo būti ir makiaveliškoji mediacija, grindžia- 
ma dėl anarchijos ar hegemonijos nepaprastai susvetimėjusių santy- 
kių derinimų; išaugus „karališkoms“ galioms, pripažįstančioms tik jė- 
gą, šitą mediaciją buvo galima pernelyg lengvai — ir šiurkščiai — su- 
menkinti. Mano nuomone, reikiamas sprendimas buvo tarpininkavi- 
mas derinant santykius tarp valstybių, kurios abipusiškai susvetimė- 
jusios mitinei ir pasaulietinei vienybei, tačiau kurias vis dar subtiliai 
sieja iš tos pačios vienybės perimtos integralios vertybės ir įpročiai. 
Trumpai sakant, „naujoji“ diplomatija turėjo būti tarpininkavimas abi- 
pusiškai susvetimėjusių valstybių santykiams. Kartu turėjo rastis dip- 
lomatinė kultūra, atliekanti dvi tarpusavy susijusios integracijos funk- 
cijas: pirmoji būtų skatinusi vidaus bendravimą; antroji per simboli- 
nes norminančias vertybes būtų nuosekliai mažinusi skirtumus (ar- 
ba taikiusi juos išorei — taip galima būtų aiškinti nacionalizmo ir im- 
perializmo istoriją). 

Tačiau tik tada, kai diplomatija drauge su suvereniomis valsty- 
bėmis tapo sistema, ji perėjo iš pradinės ir partikuliarinės raidos pa- 
kopos į dabartinę ir visuotinę. Tačiau čia reikėtų atsakyti į klausi- 
mą: kaip apibrėžti valstybių sistemą ir jos santykį su diplomatija? 
Nuo tada, kai Pufendorfas 1675 m. savo traktate De systematibus ci- 
vitatum pavartojo šį terminą apibūdindamas „keletą valstybių, ku- 
rios tiek susijusios, kad atrodo kaip vienas kūnas, bet jo dalys yra 
suverenios““, skrupulingi autoriai susidomėjo valstybių sistemos api- 
brėžimo problematika“. Užuot vėl leidęsis į popierinius mūšius dėl 
jos teorinės, teritorinės ir diachroninės kilmės, aiškindamas tarpu- 
savyje susijusį valstybių sistemos ir diplomatijos atsiradimą, aš su- 
jungsiu tas sudedamąsias apibrėžimų dalis, kurias dauguma auto- 
rių laiko esminėmis, ir pasiūlysiu savą apibrėžimą, laisvai adaptuo- 
tą pagal susvetimėjimo teorijas“. 

Akivaizdu, kad pirmoji sąlyga yra ta, jog tai būtų dvi arba dau- 
giau gretimų valstybių. Antra, valstybė turi būti suverenus politinis 

vienetas, t. y. turėtų aukščiausią vidaus valdžią ir galėtų savarankiš- 
kai veikti išorėje!. Trečia, reikia šiek tiek bendrų vertybių ir intere- 
sų. Ir galiausiai tam, kad visos sąlygos sudarytų sistemą, turi išryš- 
kėti ir tam tikras sąveikos modelis. A. H. L. Heerenas pabrėžė visus 
šiuos veiksnius, tiksliai apibūdindamas tą valstybių sistemą, kurią, 
jo nuomone, Napoleonas nepataisomai sugriovė: „... kelių gretimų 
valstybių, panašių savo papročiais, religija bei visuomenine santvar- 
ka, sąjunga, susidariusi dėl abipusiškų interesų“. 


VALSTYBIŲ IR SISTEMŲ SUSVETIMĖJIMAS 


Pirmiausia išnagrinėsime, kaip ir kodėl suverenios valstybės, kurdamos 
tarpusavio bendriją, balansavo tarp konflikto ir bendradarbiavimo. 

Mano nuomone, susvetimėjimas nepakankamai įvertintas kaip pa- 
dedantis suprasti sisteminius konfliktus, kurie buvo diplomatijos iš- 
kilimo sąlyga. Įvade aš apibūdinau šešias mediacijos paradigmas, bū- 
dingas teorinei ir istorinei susvetimėjimo kaitai. Dvi iš jų jau išnag- 
rinėjome. Tai mitodiplomatija ir protodiplomatija — vienpusiški, iš 
centro į periferiją nukreipti tarpininkavimai. Jos tarpininkavo susve- 
timėjimui svetimoms būtybėms, siuzerenams, arba būsenoms: Dievui, 
popiežiui, turkams, anarchijai ar hegemonijai. Diplomatija, priešingai, 
plėtojasi kaip tarpininkavimas valstybių tarpusavio susvetimėjimui. Ki- 
taip tariant, valstybės vienos kitas laiko svetimomis, ir tai išreiškia jų 
tarpusavio santykio orientacija, kuri gali keistis nuo abejingumo iki 
priešiškumo, — tai priklauso nuo to, ar jos viena kitą pažįsta ar ne, 
ar jų elgesys nuspėjamas, ar ne ir nuo kitų galios veiksnių“. Tačiau 
diplomatija suponuoja savitarpio orientacijų sistemą. 

Kaip atsiranda diplomatinė ir valstybių sistemos? Aš siūlau da- 
linį atsakymą, kurį gali duoti susvetimėjimo teorija: jos susikūrė iš 
valstybių abipusio susvetimėjimo savo pradinio solidarumo atsto- 
vams (religinei ir politinei siuzereninės valstybės sistemoms) ir nuo- 
latinių kovų dėl galios, dėl kurių susvetimėjo valstybių santykiai. 
Šios kovos dėl galios pobūdis ir tikslai bus analizuojami, kai nagri- 
nėsime Šventosios Romos imperijos ir popiežiaus valstybės - jas jau 
aptarinėjome kaip siuzereninės valstybės sistemas, kai viena valdžia 
hierarchiškai valdo jai subordinuotas valstybes, - transformacijas į 
formaliai lygių ir nepriklausomų valstybių grupę. Jų susvetimėjimas 
šioms sistemoms ir naujų sekuliarizuotų galios santykių susiklosty- 

mas reiškė, kad reikėjo naujo tarpininkavimo, arba „mediacijos medi- 
javimo“. Ši Marxo perimta iš Hegelio frazė reiškia dialektinį proce- 
są, kai suyra atgyvenęs tarpininkavimas, o iš jo liekanų kyla būti- 
nybė ir priemonės kurti naują tarpininkavimą. Kaip jis veikia šiuo 
kritišku diplomatijos istorijos momentu, aiškėja iš Maurice'o Keens- 
Soperio teiginio: „Popiežiaus valdžios nykimas — nuo krikščioniško- 
jo pasaulio „tarptautinės vyriausybės“ per tarpininkės, garantės ir 
stebėtojos vaidmenį iki nedidelės valstybės Italijoje padėties — yra 
atvirkščias pasaulietinių valstybių sistemos formavimosi vaizdas“. 
Pasak klasikinio požiūrio, šie du procesai susiliejo Miunsterio suva- 
žiavime, kai 1648 m. buvo suderėta Vestfalijos sutartis. Kaip tik ten 
popiežiaus valdžia paskutinį kartą suvaidino svarbų tarpininkės 
vaidmenį ir kaip tik šią sutartį popiežius bulėje Zelo domus Dei pa- 
skelbė nebegaliojančia'“. Menkas šios bulės poveikis rodo valstybių 
atšalimą popiežiaus tarpininkavimui. Valstybėms tapus pagrindinė- 
mis nacionalinių grupuočių tarpininkėmis, jos ėmė pripažinti „me- 
diacijos medijavimo“, arba, vienu žodžiu sakant, diplomatijos, rei- 
kalingumą ir galimybę. 

Tad pirmiausia parodysiu, kaip diplomatijos atsiradimą lėmė trys 
tarpusavyje susiję konfliktai: pirma, bendras valstybių susvetimėjimas 
siuzereninės valstybės sistemai; antra, jų tarpusavio susvetimėjimas 
tiems kraštutinumams, kuriuos sukėlė siuzereninės valstybės sistemos 
žlugimas - ypatingai hegemonijai arba anarchijai; trečia, valstybių tar- 
pusavio (ir bendras) susvetimėjimas, kai kiekvienos jų interesai prie- 
šinami visų kitų interesams. Aš atsižvelgiau į šiuos veiksnius plačiai 
apibrėždamas diplomatiją kaip tarpininkavimą savitarpiškai susveti- 
mėjusiems valstybių santykiams. Toliau nagrinėsime, kaip veikė nau- 
jos solidarumą skatinančios jėgos, atsiradusios iš susvetimėjimo siu- 
zereno valdžiai, ir jį ardančios jėgos, kurias sukūrė savų, atskirų in- 
teresų turinčios valstybės. Žinoma, susvetimėjimas centralizuotai po- 
piežiaus valdžiai taip pat paskatino rastis tokių skaldančių jėgų kaip 
religiniai karai ir iškilti tokias anksčiau sukurtas sąjungas kaip Ve- 
necijos lyga (1495) ar Šventoji lyga (1511), kurios veikė sinergetiškai. 
Tačiau diplomatijos paradigma unikali, nes ji padeda valstybėms su- 
balansuoti hegemonijos ir anarchijos jėgas. Kitaip tariant, diplomati- 
ja iškyla kaip kolektyvinė ir refleksyvi valstybių pagrindinės užduo- 
ties — išsaugoti save svetimoje aplinkoje - įkūnytoja. Tai paskata iš- 
kilti ir diplomatinei kultūrai, kuri svetimus religinius apribojimus pa- 

keičia priimtinesniais civilizuotais savęs suvaržymais. Pakaktų pažvelg- 
ti į kylančių nacionalinių monarchų dvarų gyvenimą ir rastume įsi- 
galėjusius šiuos internalizuotus socialinius suvaržymus. Ir nestebina 
tai, kad diplomatijos menas pirmiausia suklestėjo šalyje, kurios dva- 
ro gyvenimas buvo geriausiai matomas, taigi, ir sistemingiausiai ste- 
bimas. Diplomatijos pamokos, kurias Liudvikas XIV perdavė savo 
įpėdiniui, be abejonės, pagrįstos patyrimu, įgytu bendraujant su Ver- 
salio bei užsienio dvariškiais: „Menas valdyti visiškai nėra sunkus ar 
nemalonus. Tereikia žinoti, kokios yra tikrosios visų Europos valdo- 
vų mintys, reikia žinoti viską, ką žmonės mėgina nuo mūsų nuslėp- 
ti, jų paslaptis ir akylai juos prižiūrėti“!?. 

Pirmiausia atidžiau panagrinėsime, kuo apskritai skiriasi siuzere- 
ninė valstybės sistema ir valstybių sistema. Vidaus aspektu pirmuo- 
ju atveju atskirų žmonių ar valstybių bendravimui tarpininkauja sis- 
tema įpareigojimų ir privilegijų, kurias nustato svetimas valdovas. Ji 
būna vienašališka arba neorientuota į abipusiškumą. Išorės aspektu 
negali būti tarpininkavimo tarp dviejų siuzerenų, kai jie abu stengiasi 
būti viršesni ir nepripažįsta bendrų vertybių arba interesų. Iš tikrųjų 
siuzereno valdžiai būdinga įtvirtinti savo tapatumą projektuojant vi- 
daus priešiškumus į kitą siuzerenitetą. Kaip tik nepripažinimo ir su- 
svetimėjimo derinys skiria dviejų siuzerenų santykius nuo dviejų gre- 
timų valstybių santykių; tarp jų nėra abipusio susvetimėjimo buvusiam 
solidarumui, kuris būtinas, kad galėtų rastis ryškūs ir atpažįstami tar- 
pininkavimo požymiai. Norint nustatyti, ar tai yra atsitiktinė raida, 
ar pasikartojantis reiškinys, reikia išsamesnių istorinių tyrimų. Tačiau 
aš jau papasakojau, kaip prigimtinės teisės tradicija kėlė reikalavimą, 
kad krikščioniškos ir islamiškos siuzereninių valstybių sistemos abi- 
pusiai pripažintų viena kitą, tačiau susipainiojo, kadangi ji vis dėlto 
dar tebebuvo susijusi su teologija. Iš tiesų tik po 1856 m. Paryžiaus 
sutarties, kai Turkija buvo oficialiai priimta į vadinamąją „Europos 
sistemą“, Alacho ir Dievo įkūnytą susvetimėjimą galutinai sutaikė įgy- 
vendinama tarptautinė teisė ir galios pusiausvyros politika. 

Prigimtinės teisės skleidimas pačiose šalyse buvo būtina suverenių 
valstybių tarpusavio susvetimėjimo sąlyga. Plintančios Marsilijaus ir 
Bartolo valdymo ir teisės teorijos buvo lemiamai svarbios valstybėms 
įtvirtinant savo nepriklausomybę nuo „aukštesniosios“ valdžios. Taip 
pat reikėtų pažymėti, kad, pradedant Bartolu, daugelis prigimtinės 
teisės teoretikų rėmėsi romėnų lex regia, postuluodami liaudies suve- 

renumą, kurio pagrindas — asmeninių galių perdavimas vienai vie- 
šajai valdžiai. Tačiau nereikėtų skirti pernelyg daug vietos suvere- 
numo teorijoms. Aš čia noriu pabrėžti koreliaciją tų jėgų, kurios pa- 
skatino tuo pačiu metu kurti ir suverenumo, ir diplomatinio tarpi- 
ninkavimo teorijas. Pati ryškiausia to meto aplinkybė ta, kad tuo metu 
vyko partikuliarizmo ir universalizmo jėgų konfliktas, keliantis visuo- 
tinės anarchijos grėsmę. Šių aplinkybių kontekste ir turime vertinti 
klasikinių teorijų įtaką. Seniausios romėnų suverenumo idėjos kilo iš 
noro suteikti valdovui neribotas galias, kurios leistų jam atkurti im- 
perija virstančios respublikos tvarką. Matydamas Prancūzijos pilieti- 
nių ir religinių karų chaosą, Bodinas tikėjosi, kad įmanoma žmogiš- 
kąją ir dieviškąją teisę sujungti ir paversti amžino ir vienvaldžio su- 
vereno valdžia. Anksčiau minėtas Grocijaus nerimas dėl Trisdešim- 
ties metų karo paskatino jį sukurti suverenumo, kurį ribotų pozity- 
vioji ir prigimtinė teisė, koncepciją"*. O Hobbesas, kuris Leviatane pir- 
mą kartą aptaria šiuolaikinį suverenumą, teigia jį parašęs apimtas 
„Širdgėlos dėl savo šalies dabarties negandų“: norint išvengti tironi- 
jos ir anarchijos keliamų pavojų, privalu žinoti, kad „visos teisės pa- 
žinimas priklauso nuo suverenios galios pažinimo“2. Šio žinomo ga- 
lios ir pažinimo sąryšio kontekste ir tirsime, kaip suverenumo sąvo- 
ka ir kitos klasikinės teisės teorijos formavo galios perdavimo taisyk- 
les pirmiausia vidaus politikoje, o vėliau, gerokai mažesniu mastu — 
tarptautinėje politikoje. 

Protestantų judėjimas, kuris buvo labai svarbus veiksnys, lėmęs 
atskirų valstybių suverenumo radimąsi, buvo ir reikšmingas veiks- 
nys, lėmęs lygių valstybių savitarpio susvetimėjimą. Vėl galima pri- 
siminti Marxo žodžius apie Lutherį: „Jis sugriovė tikėjimą autorite- 
tu, nes atkūrė tikėjimo autoritetą“?!. Toliau Marxas teigia, jog tai „jau 
buvo nebe tas atvejis, kai pasaulietis kovoja su išorėje esančiu dvasi- 
ninku, bet atvejis, kai jis kovoja su dvasininku savo paties viduje, sa- 
vo dvasininkiška prigimtimi“? Ši ištrauka yra įtaigi sinekdocha, paro- 
danti, kaip keičiasi susvetimėjimo vaizdas“. Individai ir gentys, kad 
taptų iš dalies saugūs ir apytikriai lygūs, iš pradžių atsižadėjo savo 
autonomijos mitinės esybės naudai, o dvasininkai, veikdami kaip šios 
esybės atstovai, perėmė jiems perduotas galias ir jomis naudojosi. Re- 
formacija buvo, inter alia, protestas prieš vienpusišką tokio atstovavi- 
mo, arba medijavimo, pobūdį: dvasininkai buvo uzurpavę gautas ga- 
lias savo pačių tikslams; šitai aiškiai ir tiesiogiai liudijo prekyba in- 

dulgencijomis. Kai individai atgavo savo „dvasininkišką prigimtį“, ly- 
gybė prieš Dievą ir dvasininko valdžia perėjo naujoms tarpininkėms 
tarp žmogaus ir tikrovės (potencialios susiskaldžiusio krikščioniško- 
jo pasaulio anarchijos) — pasaulietinėms ir teisiškai lygioms valsty- 
bėms. Tai tiesiogiai veikė besikuriančio diplomatinio korpuso sudė- 
tį: valdovo suverenitetui vis labiau tolstant nuo siuzereninės popie- 
žiaus valdžios, dvasininkai kaip pasiuntiniai tapo mažiau reikalingi. 
Žinoma, ne visi valdovai išsižadėjo katalikybės, o ir pati popiežiaus 
valdžia padėjo skleisti suverenitetą, nes ji rėmė pavienius karalius 
prieš imperatorių vykstant daugybei ginčų dėl investitūros. Tačiau 
karinė aklavietė, į kurią buvo patekta religinių karų metu, pakanka- 
mai materialiai patvirtino dvasinius ir politinius sulyginimo aktus, o 
po Augsburgo taikos (1555) šis sulyginimas buvo išreikštas principu 
cujus regio - ejus religio. Vis dėlto šitos vienos, tik vokiečių kunigaikš- 
tystėms pritaikytos sutarties nepakako, kad būtų išsivaduota iš reli- 
ginių konfliktų, trukdžiusių plėtoti diplomatinę sistemą. To meto ar- 
chyvuose apstu pasakojimų apie tokią užsienio pasiuntinių padėtį, kai 
vietos valdžia atsisakydavo gerbti droit de chapelle, suteikusią diplo- 
matams privilegiją melstis pagal savo tikėjimą, kad ir kokia būtų juos 
priėmusios valstybės religija. Ankstyvuoju savo raidos tarpsniu di- 
plomatija smarkiai stengėsi ginti ir plačiau įdiegti šią privilegiją, taip 
pat ir vos besirandančią droit de guartier teisę, kuri taip pat ne kartą 
buvo išbandyta krauju; garsiausias konfliktas, įvykęs tarp Liudviko 
XVI ambasadoriaus hercogo de Crėgui ir popiežiaus, sukėlė karą ir 
baigėsi popiežių pažeminusia 1664 m. sutartimi“. 

interpretaciją iš to laikotarpio, kai jos buvo kuriamos: droit de chapel- 
le atrodo it teisė subanalinti santykius tarp valstybių, o droit de guar- 
tier — it teisė gyventi kupiname įvairiausių ligų miesto kvartale. Ži- 
noma, abi šios privilegijos buvo svarbios šiuolaikinių diplomatinių 
imunitetų plėtrai. Tačiau pažvelgę į iš tiesų tipišką pavyzdį - dieno- 
raštį, parašytą sero Williamo Trumbullo, kuris, prieš tapdamas vals- 
tybės sekretorium, ėjo Anglijos ambasadoriaus Prancūzijoje (1685— 
1686) ir Konstantinopolyje (1687-1691) pareigas, suprasime, kad di- 
džiųjų tarptautinių perversmų metais rašytuose tekstuose vyravo 
sveikatos ir religijos dalykai. Pavyzdžiui, daugiausia įrašų Neimege- 
no derybų metu skirta religinėms ceremonijoms (Švedijos ambasado- 
riai ir pasiuntiniai, būdami tos pačios religijos, „tikriausiai nesukels 

jokių rūpesčių“) ir savo bei kitų negalavimams papasakoti, pavyz- 
džiui, Prancūzijos ambasadorius „mirė ryte ... nuo gangrenos pilve“3. 
Kartais, kaip matyti iš 1689 m. balandžio 15 d. įrašo, problemų kel- 
davo ne tik gyvenimas svetimoje aplinkoje, bet ir gamta: Trumbul- 
las negalėjo miegoti dėl skrandžio skausmų („gavau šiek tiek džio- 
vintų slyvų ir žibuoklių sirupo“), o jam pavykus pusvalandžiui nu- 
migti, buvo pakeltas iš lovos žemės drebėjimo. Po ilgo šios liūdnos 
padėties aprašymo Trumbullas pažymi: „Vakare iš p. Jacobo sužino- 
jau, kad princas ir princesė Oraniečiai paskelbti Anglijos etc. Karaliu- 
mi ir Karaliene, todėl kapelionas p. Haley pakeitė savo maldas“. 

Mano nuomone, šios ištraukos ir kita archyvinė medžiaga rodo, 
kad kai kurie „trivialiausi“ dalykai buvo lemiami — ir ignoruoti — di- 
plomatinės praktikos formavimosi veiksniai. Visa tai pasakytina ir 
apie konfliktus, susijusius su pirmenybės klausimu. Šių laikų diploma- 
tijos interpretatoriai gali palaikyti absurdu, kad Prancūzija ir Ispani- 
ja 1661 m. vos nepradėjo karo dėl to, kurios iš jų karieta turi važiuoti 
pirma per Švedijos ambasadoriaus atvykimo iškilmes*; arba, kad po- 
piežiaus nuncijus tuo laikotarpiu turėjo pirma praleisti „princeses ..., 
nes jos yra damos“, tačiau niekada neatsiuntė karietos ir į savo at- 
vykimo ceremoniją nekvietė tų princų, kurie nepripažino jo pirme- 
nybės*. Tad „nereikšmingi“ galios ritualai ir ceremonijos lygiai taip pat 
daro įtaką diplomatijai, kaip ir „didieji“ galios politikos įvykiai ar ryš- 
kūs poslinkiai tarptautinės teisės srityje. 

Diplomatų kivirčai daugeliu aspektų atspindėjo Augsburgo, Vest- 
falijos (1648) ir Neimegeno (1677) „taikų“, tam laikotarpiui būdingą 
sąmyšį. Šis sąmyšis negailestingai aiškiai parodė, kad kovos dėl vals- 
tybių lygybės ir suverenumo buvo ir anarchiškų jų tarpusavio san- 
tykių sudėtinė dalis. Religijai suskaldžius valstybes, jų maištas prieš 
religiją atvėrė kelią pasaulietiniam solidarumui plėtotis?. Tačiau tam, 
kad būtų suvaržyti raisons des ėtats, nepakako nei abipusiško susve- 
timėjimo ankstesniajam mitiniam solidarumui, nei prigimtinės teisės. 
Reikėjo naujų pasaulietinių taisyklių, įkūnijančių pirmąjį iš šių veiks- 
nių pozityviosios teisės aspektu ir normatyvines antrojo veiksnio prie- 
laidas, kad atskiros susvetimėjusios valstybės pradėtų savitarpiškai 
viena kitą pripažinti. 

Hugo Grocijus neretai laikomas pirmuoju, kuris ėmėsi šios sinte- 
zės?. Jo tarp tautų galiojanti teisė, grindžiama taisykle jus gentium vo- 
luntarium inter civitates, daug labiau tiko savitarpiško suverenių vals- 


132 DIPLOMATIJA 


tybių susvetimėjimo sąlygomis negu krikščioniškoji jus gentium ver- 
sija ar Victoria - jus inter gentes. Nors abi - ir bažnytinės, ir prigimti- 
nės teisės - sampratos buvo sinchroninės ir pagrįstos universalistinė- 
mis prielaidomis, Grocijaus versija buvo istoriškesnė ir tinkamesnė ci- 
vitas sąlygomis“. Taigi Grocijaus samprata leido plėtoti suverenių 
valstybių formuluojamus pozityvius tarptautinius įstatymus. Tačiau, 
kaip pažymėjo Martinas Wightas, Hedley Bullas ir kiti, Grocijaus sche- 
mai būdinga tai, kad, siekiant sukurti taikią tarptautinę visuomenę, 
tebebuvo pasikliaujama dieviškuoju įstatymu?!. Arba, kaip sako Fried- 
richas Meinecke, „jis kiekviename žingsnyje įvairiausiais būdais su- 
plakdavo teisę su morale“?2. Čia vėl matome ir periferinį susvetimė- 
jimą; Grocijus neabejojamai turėjo galvoje užsienio netikėlius, teigda- 
mas: „Jokia teisė negali leisti to, kas būtų tiesiogiai ar netiesiogiai ža- 
linga religijai. Juk visų pirma turime siekti Dievo karalystės, t. y. 
skleisti evangeliją“*?. Iš tikrųjų tarp savo amžininkų Grocijus išgarsė- 
jo traktatais apie krikščionybę, o ne veikalu De jure belli ac pacis. 

Grocijaus atsidavimo krikščioniškiems priesakams ir universaliz- 
mui vidinė potekstė matyti jo požiūryje į karą - tai iš dalies perfor- 
muluota Augustino teisingo karo doktrina, pasak kurios valdžia tu- 
ri būti teisinga, karo priežastis pagrįsta, 0 jo naudojamos priemo- 
nės - teisėtos. Tačiau yra ir riteriškumo bei dar nesusiformavusio 
jo tęsinio - civilitė - elementų. M. H. Keenas savo veikale Vėlyvųjų 
viduramžių karo įstatymai mano, jog čia esama tiesioginio ryšio: 

Grocijaus principo, kad teisėtai kariauti gali tik suverenios valstybės, šak- 

nis galima rasti feodalinio senjoro droit de guerre ...; riteriškos garbės ir 

ištikimybės sąvokos, atsiradusios tais laikais, kai tautiškumo idėja nebu- 
vo iki galo suprasta, parengė dirvą tautų teisės idėjai“. 

Krikščioniški priesakai išryškėja ir Grocijui kalbant apie diploma- 
tines privilegijas: jis mini „pagarbą“ pasiuntinybėms, pasiuntinių „ne- 
liečiamybę“ ir „dieviškąjį bei žmogiškąjį įstatymą“, kuris pašventina 
diplomatinę teisę“. Be to, šias teises jis daugiausia grindžia tautų abi- 
pusiškai pripažįstamu ekstrateritoriškumo mitu“. O skyriuje „Paža- 
dai“ Grocijus, įrodinėdamas, jog sutartys tarp valstybių turi privalo- 
mą galią, suplaka religines teisingumo sąvokas, prigimtinę teisę ir 
šiuolaikinę civilinę nuosavybės perleidimo teisę“?. 

Galime spėti, kad Grocijaus ir prigimtinės teisės teoretikų epochai 
būdinga religinė prievarta paskatino juos vėl sumaišyti šias mitodip- 
lomatines ir protodiplomatines sankcijas bei privilegijas, nors tikro- 

vėje vis labiau buvo įsitikinama, kad jos neveiksmingos palyginti su 
tinkamesne droit de convenance“. Tačiau šiuo tarpuvaldžiu nuo siu- 
zereninės valstybės iki valstybių sistemos negalėjo būti teisinės alter- 
natyvos, kadangi daugiau nebebuvo vieningos aukščiausios - pasau- 
lietinės ar veikiančios Dievo vardu - valdžios, kuri vykdytų sankci- 
jas, ir jokia valstybė, besivadovaujanti raison d'ėtat, negalėjo arba ne- 
buvo pasirengusi atsisakyti būtinų galių. Tik tuomet, kai tarp abipu- 
siškai susvetimėjusių valstybių radosi trapi perleidžiamosios galios pu- 
siausvyra, ėmė plėtotis būsimoji sistema, kuri savo bendra vertybe pri- 
pažino tarptautinę teisę. 


SISTEMŲ DERINIMAS: GALIA 


Norėdami suprasti galios pusiausvyros funkciją diplomatinėje ir vals- 
tybių sistemose, turime apibrėžti pačią galią. Mat tarptautinė teisė bu- 
vo šitų sistemų vertė, galia — tarsi išreiškianti tą vertę moneta, o vals- 
tybės buvo jos pagrindiniai skolintojai. 

Tai, ką Meinecke pasakė apie raison d'ėtat, tinka ir svarbiausiam 
šios idėjos įrankiui: „Neįmanoma turtingo šios idėjos turinio ... 
įsprausti į siaurus abstraktaus apibrėžimo rėmus“? Raison d'ėtat idė- 
jos kūrėjas dažnai lygindavo galią su virtū, t. y. individo sugebėjimu 
veikti; šį panašumą vėliau makiavelininkai buvo linkę ignoruoti“. 
Hobbesas apibrėžė virtū kaip „Žmogaus dabar turimas priemones at- 
eityje įgyti kokį nors matomą gėrį“, šis apibrėžimas išliko tris šim- 
tus metų, kol Bertrand'as Russelas perfrazavo jį į „norimų pasekmių 
sukūrimą“*!. Viena iš priežasčių, lėmusių šiuolaikinių galios apibrė- 
žimų perteklių, Maxas Weberis laikė mokslininkų tuštybę, pasireiš- 
kiančią polinkiu manyti, kad jų mėgstama terminija yra tokia pati jų 
nuosavybė kaip ir jų dantų šepetukas. Ši Weberio kritika anaiptol ne- 
sukliudė jam suformuluoti savo apibrėžimą: „Galimybė, kad vienas 
iš socialinio santykio veikėjų ... realizuos savo valią““2. Kita painia- 
vos priežastis - tai, kad galia tarptautinėje politikoje gali reikštis įvai- 
rialypėmis formomis; kaip jau buvo nurodyta, valstybė gali turėti ga- 
lią, naudotis galia ir būti galia. Trečia, dažnai pamirštama priežastis 
yra ta, kad galia yra itin istoriška sąvoka. Apskritai jos pobūdis kin- 
ta kartu su epocha. 

Dėl šių priežasčių aš nepretenduoju atskleisti jokios originalios ga- 
lios prasmės. Neapžvelgsiu ir gausios literatūros, analizuojančios galią 

tarptautiniuose santykiuose, kadangi šioje genealogijoje stengiuosi su 
šia tema susijusias sąvokas analizuoti kitu — susvetimėjimo teorijų as- 
pektu. Be to, manau, jog tiek genealogija, tiek ir susvetimėjimo te- 
orijos puikiai tinka tam, kad išsklaidytų galios sąvoką gaubiančią mig- 
lą, nes leidžia geriau suprasti visas tris valstybių sukurtas galios kon- 
figūracijas. Šiame skyriuje daugiausia dėmesio bus skirta valstybės ga- 
liai diplomatijos formavimosi laikotarpiu. 

Galia pirmiausia yra santykis. Pats paprasčiausias būdas galiai api- 
brėžti — tai nurodyti jos santykį su poreikiais. Pasak Marxo, porei- 
kiai yra labai panašūs į Hobbeso „ateityje matomą gėrį“, jie yra kaž- 
kas trokštama, ko paprastai iš karto nebūna“. Priemonės, naudoja- 
mos norint patenkinti atitinkamą poreikį, yra galia, be to, jos taip pat 
sukuria galimas būsimas poreikio patenkinimo formas“. Kadangi šie 
poreikiai akivaizdžiai atsiskleidžia per išorės objektus, žmogui reikia 
šių objektų savo galioms išreikšti. Bet kadangi žmogus yra gamtos 
dalis, tai jis yra ir objektas; taigi savitarpiškas kiekvieno žmogaus ga- 
lios santykis su visais kitais žmonėmis yra pagrįstas abipusiu tarpu- 
savio poreikių pripažinimu. 

Hobbeso Leviatano pagrindas —- prigimtinei būklei būdingas fun- 
damentalus neatitikimas tarp žmogaus poreikių ir jo gebėjimo juos 
patenkinti. Pagrindinis poreikis - apsisaugoti nuo staigios ir smurti- 
nės mirties“. Tačiau šis ir kiti poreikiai, kylantys iš „mirties, skurdo 
ir kitų negandų baimės“ sukelia nepasotinamą galios troškimą, nes 
reikia ne tik tiesiogiai juos patenkinti, bet ir ateities garantijų, kad 
saugumas išliks“. Susiedamas šį pamatinį poreikį su garbės, turto ir 
įtakos troškimu, Hobbesas nustato „bendrą visos žmonijos polinkį, 
nuolatinį ir nepaliaujamą vis didesnės galios troškimą, kurį nutrau- 
kia tik mirtis“*". Taigi abipusis pripažinimas prilygsta abipusiam su- 
svetimėjimui, nes žmonėms svetima tai, ko jie bijo ir negali kontro- 
liuoti, svetima tai, ko jie nori ir negali įgyti. 

Tačiau abipusis susvetimėjimo pripažinimas prigimtinėje būklė- 
je parodo ir galimas jo įveikimo priemones. Pirmiausia tai yra re- 
ligija. Kilusi iš nerimo dėl ateities ir bendro žmogaus nepatyrimo 
susiejant priežastis ir pasekmes, ji sukelia regimybę, kad yra „tam 
tikra galia arba nematomas veikėjas“, ir įkvepia atlikinėti galios ritu- 
alus („dovanas, prašymus, dėkojimus, nuolankumą, pagarbius krei- 
pinius, kuklų elgesį, iš anksto apgalvotus žodžius, prisiekinėjimą ir 
dievagojimąsi, t. y. tarpusavio užtikrinimą, kad pažadų bus laiko- 

masi“)*. Antra priemonė yra kultūra, kuri kaip racionalus religijos 
atitikmuo veikia, kad žmonės būtų „paklusnesni, taikingi, gailestin- 
gi, laikytųsi įstatymų ir tiktų pilietinei visuomenei“*. Šios abi prie- 
monės turi elementų, labai svarbių tam, kad galiausiai rastųsi diplo- 
matinė kultūra; tačiau trečia ir radikaliausia Hobbeso siūloma prie- 
monė žmonių tarpusavio susvetimėjimui įveikti atskleidžia, kad 
vien diplomatinės kultūros nepakanka valstybių santykiams tvarky- 
ti. Mes jau išdėstėme, ką Hobbesas laikė vidine priemone - tai tei- 
sių ir galių išsižadėjimas aukščiausiosios valdžios naudai“. Ji tapo 
būtina dėl dviejų pirmųjų priemonių neveiksmingumo. Tiesiogiai 
patyręs pilietinius ir religinius septyniolikto amžiaus perversmus, 
Hobbesas mėgino demitologizuoti galią, kad ji galėtų veiksmingiau 
tenkinti svarbiausius valstybės poreikius. Tačiau, sąmoningai šalin- 
damas visas tarpvalstybinę galią švelninančias religines ir kultūri- 
nes vertybes, jis faktiškai vėl įstūmė valstybę į prigimtinę būklę. Iš 
naujo suvaidinusios didžiąją Hobbeso dramą, valstybės neilgai tru- 
kus sukūrė savus mitus - pakankamą įrodymą, kad susitarimai bei 
sutartys netinka išoriniams valdovų konfliktams spręsti. Iš esmės re- 
ligijos galią pakeitė galios religija. 

Kiti sutarties teoretikai stengėsi valstybės steigimosi metu vyks- 
tantį galios perdavimą apgaubti universaliomis vertybėmis. Tokiu at- 
veju galios perdavimas būtų galėjęs turėti ne tokių drastiškų pada- 
rinių tarptautiniams santykiams. Jau matėme, kaip Grocijus panau- 
dojo pozityviąją teisę ir išdėstė dieviškojo įstatymo elementus, tikė- 
damasis, kad tai padės sukurti organizuotą valstybių bendriją, - už 
tai jį puolė Rousseau, kurio nuomone, bendroji valia, o ne karaliaus 
suvereni valia yra raktas žmonijos bendruomenei sukurti'!. Tačiau 
turime grįžti prie Hegelio, kad sistemiškai išanalizuotume, kaip vi- 
duje ir išorėje kuriama valstybės galia ir kaip ją gali veikti univer- 
salios vertybės. Pirmiausia aptarsime, kaip jo Dvasios fenomenologi- 
joje filosofiškai aiškinama valstybės galios genezė ir organizacija, o 
po to, nagrinėdami, kokią funkciją atlieka diplomatija ir kultūra pa- 
naudojant galią santykiuose tarp valstybių, apžvelgsime vėlesnius 
istorijos veikalus. Čia per maža vietos - arba nesu pakankamai su- 
sipažinęs su Hegelio idėjomis, — kad deramai jas įvertinčiau, bet 
medžiagos turtingumas, o ką jau kalbėti apie tai, kad ją ignoravo 
tarptautinių santykių teorija, pateisina šią trumpą, nors gal ir sche- 
mišką analizę. 

Maždaug tuo metu, kai Heerenas bandė istorijos pagrindu rekonst- 
ruoti valstybių sistemą, Hegelis stengėsi sukurti filosofinę sistemą, 
kuri padėtų suprasti, kaip nesutariančios atskiros valios galėtų vėl 
susivienyti su pasauline dvasia (arba „dorovine substancija“) su- 
darydamos bendrą galią žemėje. Fenomenologijos pratarmėje Hege- 
lis rašo: 

Nesunku pastebėti, kad mūsų epocha yra gimdymo ir perėjimo į naują 

tarpsnį metas. Dvasia atitrūko nuo ankstesnio savo esaties ir vaizdinių 

pasaulio ir pasirengusi jį panardinti į praeitį ir imtis darbo persitvarkyti. 

Tiesa, ji niekada nėra rimties būsenoje, bet nuolat juda pirmyn??. 

Tam tikrais atžvilgiais Hegelis taip pat imasi mediacijos genealo- 
gijos, šiuo atveju — tarpininkavimų Žmogaus sąmonei, kuri susveti- 
mėjusi pasaulinei dvasiai. Jis mėgina atskleisti seniausius konfliktus 
ir nesuderinamumus, kurie pradžioje atskyrė žmogaus sąmonę. Ir, 
kaip matėme, jis atsargiai vertina įprastinius paaiškinimus: 

Tai, kas pažįstama, -— dėl to, kad tai pažįstama, - dar nėra pažinta. Pa- 

prasčiausias savęs ir kitų apgaudinėjimas —- pažinimo vyksme tarti kaž- 

ką esant žinoma ir šituo pasitenkinti; kad ir kas būtų plepama, toks ži- 
nojimas nejuda iš vietos ir nežinoma, kaip jam tai nutinka...53 


Sprendimas, kurį siūlo Hegelis, primena Sistemos fragmente iškel- 
tą idėją, kad kaip tik susiskaidymas ir susvetimėjimas lėmė filosofi- 
jos poreikį, ir tik filosofas (o ne dvasininkas ar politinis valdovas) turi 
galią atskleisti konfliktuose glūdinčius objektyvius principus, kurie ve- 
da į būsimą harmoniją“. Trumpai tariant, reikia liautis žinoti genea- 
logiją: 

Analizuoti kokį nors vaizdinį, kaip tai buvo daroma anksčiau, jau reiškė 

ne ką kita, kaip įveikti to vaizdinio žinomybės formą. Kokį nors vaizdi- 

nį išskaidyti į jo pirminius elementus reiškia sugrįžti prie jo momentų, 
kurie bent jau neturi išankstinio vaizdinio formos, bet sudaro betarpišką 
savasties nuosavybę“". 


Taigi nei religijos, nei sveiko proto nepakanka Hegelio užsibrėžtam 
uždaviniui išspręsti. Jo nuomonę verta pacituoti ilga ištrauka, kadangi 
ji išpranašauja diplomatijos teoretikų, tapatinusių diplomatiją su mi- 
nėtais dalykais, kai kuriuos neišsakytus tikslus ir ne tokius akivaiz- 
džius jų trūkumus: 

Ilgame švietimo kelyje į tikrąją filosofiją mes matome, kad turtingo ir gi- 
laus judėjimo, per kurį dvasia pasiekia žinojimą, tobulu ekvivalentu (ko- 
kiu, pavyzdžiui, laikoma cikorija, kuri šlovinama kaip kavos surogatas) 
buvo laikomas tiesioginis dieviškumo apreiškimas ir Žmogaus sveikas 
protas... Antra vertus, prigimtinis filosofavimas, plaukiantis ramesne svei- 
ko proto vaga, geriausiu atveju pateikia trivialių tiesų retoriką ... ir už- 
tikrina, kad prasmė ir pilnatvė glūdi jo širdyje, ir lygiai taip pat turi bū- 
ti ir kitiems ... tai esą giliausi dalykai, kurių neįmanoma nuginčyti ir iš 
kurių neįmanoma reikalauti ko nors daugiau.“ 


Hegelis savąją kritiką užbaigia gana maloningai: „Jei kas ieškotų 
karališko kelio į mokslą, būtų neįmanoma nurodyti patogesnio kelio 
už tą, kuriuo einant pasitikima sveiku protu“. Iš mįslingos ir dažnai 
painios Fenomenologijos logikos visiškai akivaizdu, kad Hegelis ma- 
no, jog norint pasiekti universalią tiesą, tenka filosofiškai nukentėti. 

Kelias į tiesą — ir valstybės galią — yra paženklintas susvetimėji- 
mo. Pirma, tai jau minėtas susvetimėjimas tarp pono ir tarno, arba 
suvereno ir valdinio, ir jis atsiranda iš „žūtbūtinės kovos“ dėl pri- 
pažinimo, kai kiekvienas individas stengiasi būti vienintelis bendry- 
bės atstovas“. Šio abipusio pripažinimo tiesioginis (tai yra nemedi- 
juojamas universalios kultūros) įgyvendinimas (jį plačiai suprantant 
kaip politinę ar visuomeninę raišką) labai primena Hobbeso prigim- 
tinę būklę: 

Taigi ši bendrybė, kuri yra duota, tėra visuotinis pasipriešinimas ir visų 
karas prieš visus, kuriame kiekvienas verčia skaitytis su jo atskirybe, bet 
tuo pat metu to nepasiekia, nes ši atskirybė patiria tą patį pasipriešini- 
mą ir savo ruožtu niekais paverčiama kitų. Tad tai, kas atrodo viešoji 
tvarka, yra šitas visuotinis vaidas, kuriame kiekvienas prisiplėšia, kiek tik 
pajėgia, kiekvienas smerkia kitų atskirybę ir įtvirtina savąją atskirybę, kuri 
lygiai taip pat išnyksta kitų dėka“. 


Kitas susijęs susvetimėjimas yra „idėjoje“: po to, kai prarandama 
pradinė vienybė su dorovine substancija, įvyksta keletas susvetimė- 
jimų sau, kuriuos Hegelis vadina nelaimingais, tačiau būtinais ben- 
drybės plėtojimuisi tarpasmeniniu lygiu. Būdamas „pasitraukimu iš 
tikrovės pasaulio“, pirmasis susvetimėjimas sau sukuria visuotinę re- 
ligiją, kuri susijusi su kitu pasauliu, taigi yra netobula. Čia sąmonės 
susvetimėjimas yra „mainais grindžiamas savęs atsisakymas“: tikė- 
damasi atgauti bent jau abstrakčią bendrybę, sąmonė „tarpininkui ar- 
ba pasiuntiniui (dvasininkui) atiduoda apsisprendimo laisvę, o kar- 
tu ir atsakomybę dėl savo veikos“. Tačiau tai yra „nelaimingos 5ą- 

monės“ tarpininkavimas, kadangi tai, ko individas atsižadėjo — tei- 
sės ir sprendimo galia, nuosavybė ir žemiškasis pasitenkinimas, — yra 
tik iš dalies susigrąžinama per dvasininko atliekamus aukojimus, ri- 
tualus ir ceremonijas. Šis „valios kaip tam tikro „kito“ valios teigi- 
mas“ reiškia, jog negali susikurti tikroji, visuotinė valia“. 

Nelaimingi, tačiau būtini susvetimėjimai sukelia panašių padari- 
nių ir pasaulietinėje srityje. Dorovinė visuotinybė tėra pripažinta tik 
abstrakčiai, ir tik nuosavybės srityje, o nėra priskiriama asmenims. Ne- 
„turėdama jokio socialinio pagrindo, dorovinė teisė nepriklauso indi- 
vidui. „Jos turinys priklauso, — teigia Hegelis, - tam tikrai savai jė- 
gai, kuri yra kažkas kita nei formali bendrybė, t. y. atsitiktinumui ir 
savivalei.“*! Taigi politinė galia yra tokia pat savavališka ir, neturė- 
dama jokio ryšio su dvasia, priklauso nuo prievartos, kuria išgauna- 
mas valdinių pripažinimas ir paklusnumas: 

Pasaulio viešpats tikroviškai suvokia tai, kas jis yra, - bendroji tikrovės 
galybė, - matydamas tą griaunančią galią, kurią jis realizuoja jam prieš- 
priešiais esančių jo pavaldinių savasties atžvilgiu. Juk jo galybė nėra dva- 
sios vienybė, kurioje asmenys atpažintų jų pačių savimonę; ne, kaip as- 
menys jie esti sau ir paneigia tolydų ryšį su kitais, nugrimzdami į abso- 
liutų savo atomiškumą,?. 

Kitame skyriuje, apie kultūrą, Hegelis išsamiai atskleidžia, kaip iš 
pozityvaus dvasios susvetimėjimo atsiranda visuotinė valstybinė ga- 
lia. Pirma, jis aprašo dvasios, kuri, kaip galime tarti, reiškia Vakarų 
krikščioniškąjį pasaulį apskritai, dvilypę būseną: yra „tikrovės, arba 
[dvasios] susvetimėjimo sau, pasaulis“ ir dvasia anapus jo, arba „gry- 
nosios sąmonės eteris“. Dabar uždavinys - jam spręsti filosofijos prie- 
monių duoda Švietimas - vėl susigrąžinti visuotinę esmę, transcen- 
dentiškai suteiktą religijai ir netobulai įtvirtintą krikščioniškajame pa- 
saulyje. Arba, Hegelio žodžiais tariant, pasaulis „įgyja tikrovę tik tiek, 
kiek susvetimėja su savimi; šitaip suteikdamas sau visuotinumo, ir 
šita visuotinybė yra jo galiosena ir tikrovė““. Atsirandanti tarpusa- 
vio lygybė nėra „teisės lygybė, nėra betarpiškas sąmonės pripažintu- 
mas ir jos galiosena tuo pagrindu, kad ji yra; ne, kad galiotų, ji turi 
susvetiminančiu tarpininkavimu save įtvirtinti““*. 

Pasak Hegelio, spiritualisto par excellence, valstybinė galia, pirmiau- 
sia tampa visuotine abstrakcija, kai laisvai susvetiminama savimonė: 

Bet valstybinė galia, kuri iš pradžių buvo tik ideali bendrybė, būtis-savy- 

je, kaip tik dėl šio judėjimo tampa estinčia visuotinybe, tikroviška galy- 

be. Ji yra tokia tik esant tikram paklusnumui, kurio ji pasiekia savimo- 

nės sprendimu, kad ji (galia) yra esmė, o kartu ir laisvu savimonės pasi- 

aukojimu. Ši veika, esmę sujungianti su savastimi, sukuria dvejopą tikro- 
vę: save, kaip tai, kas pasižymi tikra tikrove, ir valstybinę galią, kaip Tie- 
są, kuri pripažįstama“. 

Mąstymo plotmėje visuotinanti jėga yra Bildung: svetimo romėnų 
palikimo perėmimas Renesanso ir ypač Švietimo epochose ir yra tai, 
ką, mano nuomone, turi galvoje Hegelis“. „Estinčią visuotinybę“ ga- 
lima aptikti feodalams telkiantis į nacionalinę monarchiją. Feodaliz- 
me „valstybinė galia nėra savimonė, kuri suvokia save kaip valsty- 
binę galią“, nes „išdidus vasalas, veikiantis valstybinės galios vardu“, 
yra pasirengęs tik iš dalies perduoti savo tarnybą. Pirmą svarbų pa- 
sikeitimą parodo „perdavimas“, kuris įvyksta tiktai kalboje““". Gana 
įdomu, kad universalią valstybinę galią sukuria perėjimas iš karių 
klasės į courtier klasę: „Tylios tarnybos heroizmas virsta meilikavi- 
mo heroizmu““. Mūšį pakeičia kalba, o tiksliau, palaižūniška kalba 
kaip tarpininkavimas tarp dalinės didikų valios ir universalizuojan- 
čios monarcho valios. Hegelis puikiai apibūdina abipusiškas jėgas, nu- 
manomas Liudviko XIV posakyje „L' ėtat, c'est moi“*: 


Taigi pačiu savo pavadinimu monarchas yra absoliučiai atskirtas nuo visų 
kitų, išskirtinis ir vienišas: būdamas monarchas, jis yra vienintelis ato- 
mas, kuris su nieku negali dalytis savo prigimties esme ... Ir atvirkščiai, 
jis, šis ypatingas asmuo, pats suvokia, kad jis, šis asmuo, yra visuotinė 
galia, žino, kad didikai ne tik yra linkę ir pasirengę tarnauti valstybinei 
galiai, bet kad jie buriasi aplink sostą tarsi dekoracija ir kad jie nuolat jam, 
soste sėdinčiam, kartoja, kas jis yra“. 


Taigi matome, jog čia veikia sutarties ryšys, tiesiogiai neišreikš- 
tas ir rafinuotesnis, negu jį vaizdavo Grocijus, Hobbesas ir Rousse- 
au. Didikai atsisako veikimo ir minties nepriklausomybės, o mainais 
gauna tikrą valstybinės galios visuotinumą, taip pat pagausėjusius 
turtus. Trumpai tariant, Hegelis atskleidė sudėtingą susvetimėjimo 
kelią, kai visuotinei kultūrai, arba Tiesai, būna suteikiama kolekty- 
vinė galia. 

Tuomet kyla klausimas, ar šis sutarties kelias galėtų atvesti į tašką, 
kurį pasiekus, iš diplomatinės kultūros išsirutuliotų antvalstybinė galia. 
Kol kas visokie mėginimai atsakyti į šį klausimą nuvestų mus už diplo- 


* Valstybė - tai aš (pranc.). 

matijos genealogijos ribų į pavojingai spekuliatyvią sritį. Tačiau galime 
trumpai išdėstyti, kaip Hegelis suprato tokios raidos perspektyvą. 
1805-1806 m. Hegelis savo Paskaitose aiškiai atsisako minties apie 
kokį nors sutartinį ryšį, kuris galėtų evoliucionuoti iki tikrai pasaulinės 
valstybės. Reikėtų prisiminti, kad Hegelis visuotinybės sąvoką taikė 
konkrečiai aptariamai tautai. Netgi kai Hegelis vartoja šį terminą abst- 
rakčiai, jis neturi omeny visos žmonijos. Taigi Hegelis galėjo, neprieš- 
taraudamas pats sau, liaupsinti visuotinybės ir jos tobuliausios išraiš- 
kos - bendros valstybės - pranašumus. Turint omeny, kokiu laikotar- 
piu kūrė Hegelis, nestebina, kad jis manė, jog santykiai tarp valstybių 
primena Hobbeso aprašytą visų karą prieš visus. Toliau pateikiama Pa- 
skaitų ištrauka yra tarsi stiprus smūgis Kanto amžinosios taikos idėjai: 
Visko esmė yra individas, žmonės, kurie stovi vieni prieš kitus. Abe- 
jingumo būklės tarp individų - prigimtinės būklės — atkūrimas tik čia 
tampa tikrove. Ši padėtis iš dalies yra taikus individų egzistavimas ne- 
priklausomai nuo jų suverenių valstybių, o iš dalies sąjunga per susi- 
tarimus. Tačiau susitarimai nėra tiek realūs kaip tikros sutartys, jie nė- 
ra egzistuojanti galia. Visuotinybę kaip egzistuojančią galią reprezentuoja 
individualūs žmonės. Taigi susitarimai neturi civilinių sutarčių galios; 
jie neįpareigoja, jei viena iš šalių jų atsisako. Tokia yra amžina apgau- 
lė, lydinti susitarimų sudarymą, - įsipareigojama, o po to įsipareigoji- 


mai anuliuojami??. 


Ne sutartys, bet karas tarp valstybių taps aukščiausia visuotiny- 
bės išraiška, kadangi kaip tik tiesioginė galios kovų dialektika paver- 
čia pasaulinę dvasią tikrove. 

Ši valstybės pagrindinio vaidmens, beveik Machtpolitik, perspek- 
tyva yra dar ryškesnė vėliau parašytose Filosofijos istorijos paskaitose. 
Tačiau žinodami, jog Hegelis vertino valstybę kaip geriausią laisvės 
įgyvendinimą, galime atmesti klaidingą teiginį, kad Hegelis — tai to- 
talitarizmo pirmtakas. Tai, kas iš pirmo žvilgsnio atrodo kaip vals- 
tybės apoteozė, iš tikrųjų tėra dalis platesnės vizijos, kad valstybė yra 
vienintelė visuotinybė, kurioje žmonės gali sąmoningai, protingai ir 
laisvai įveikti savo susvetimėjimą. Hegelis aiškina: 

Toliau būtina žinoti, jog visa žmogaus vertė, visa jo dvasios tikrovė eg- 

zistuoja tik valstybės dėka ... Juk tiesa yra visuotinės ir subjektyvios va- 

lios vienybė, o visuotinybė egzistuoja valstybėje, jos įstatymuose, jos ben- 
druose ir protinguose potvarkiuose. Valstybė yra dieviškoji idėja, egzis- 
tuojanti žemėje?!. 

Hegelis taip pat nesiūlo ir kokios nors visuotinės dieviškos mo- 
narchijos. Jis nori padaryti valstybės sąrangą ir veiksmus supranta- 
mus ir protingus. Tad, priešingai negu daugelis veidmainiškų jo am- 
žininkų, Hegelis pritaria Machiavelli'o sukurtam Valdovui, kadangi jis 
„moksliškai“ siekia šių tikslų. „Ši knyga, - teigia Hegelis, - neretai 
buvo su pasipiktinimu atstumiama kaip kupina bjauriausios tironi- 
jos principų; tačiau blogiausia, ką apie ją galima pasakyti, tėra tai, 
kad jos autorius, gerai įsisąmoninęs valstybės sudarymo būtinybę, at- 
skleidė principus, kuriais tų laikų aplinkybėmis ir tegalėjo būti grin- 
džiamos valstybės.“72 

Hegelio susvetimėjimo teleologija baigiasi valstybe. Ar sudėtingą 
jo argumentacijos logiką galima veiksmingai pritaikyti universalizuo- 
jančiai diplomatinei valstybių sistemos kultūrai, aptarsime vėliau. Ta- 
čiau Hegelis, pateikdamas įdomią istorinę analogiją, daro prielaidą, 
kad dialektinės galios kovos, panašios į vykusias krikščioniškajame 
pasaulyje, gali vykti tarptautinėje plotmėje, o joms vykstant gali ras- 
tis naujas, nors dar dalinis, susvetimėjusių santykių tarpininkavimas: 

Graikų pasaulį ir jo tik idealią vienybę atitinka laikotarpis iki Karolio V, 

kai reali vienybė nebeegzistuoja, kadangi visos atskirumo fazės yra nu- 

statytos privilegijomis ir ypatingomis teisėmis. Kaip pačių karalysčių vi- 

duje išsiskiria įvairūs luomai su skirtingomis teisėmis, taip ir įvairios 

valstybės savo užsienio aspektais tik išoriškai santykiauja viena su kita. 

Atsiranda diplomatijos politika, kuri Europos galios pusiausvyros intere- 

sais jungia jas vieną su kita ir vieną prieš kitą““. 

Paėmę galios sąvoką iš Hobbeso neistorinės „prigimtinės būklės“ 
ir Hegelio dvasios pasaulį ir juos susieję, kaip tai daro Marxas, su 
besiformuojančia prekybos sistema, matome, kad žmogaus susveti- 
mėjimas savo produktui sutrikdė galios — reikmės santykį ir suteikė 
jam naują, tarpvalstybinę formą. Tai, kaip teigia Marxas, yra anksty- 
vosios antagonistinės tarpusavio priklausomybės šaltinis: 

Mainai gali tik išjudinti ir suaktyvinti kiekvieno iš mūsų požiūrį į sa- 

vo produktą, taigi ir į kito produktą. Kiekvienas mūsų mato savo pro- 

dukte sudaiktintas tik savo paties egoistiškas reikmes, taigi ir kito pro- 
dukte jis mato tik kitos reikmės, nepriklausomos nuo jo ir svetimos, 
sudaiktinimą“. 

Šiame interesų konflikte abipusiai poreikiai sukuria abipusiškai an- 
tagonistišką galią. Marxo pateiktas šio santykio aprašymas primena 

Hobbeso teoriją apie galią prigimtinėje būklėje ir Machiavelli'o idėją 

apie virti, priešinamą fortuna ir necessita galioms: 
Šiame fone būtinai glūdi ketinimas grobti ir apgaudinėti. Juk jeigu mū- 
sų mainai yra egoistiški ir iš mano, ir iš jūsų pusės, ir jeigu kiekvieno 
mūsų egoizmas mėgina įveikti kito egoizmą, tai mes neišvengiamai mė- 
giname apgauti vienas kitą. Žinoma, tam tikra galia, kurią aš įgyju ob- 
jekto atžvilgiu palyginti su jumis, turi būti jūsų pripažinta, kad taptų re- 
ali galia. Tačiau abipusis pripažinimas tų savitarpio galių, kurias turime 
mūsų objektų atžvilgiu, yra kova, kurioje nugali tas, kuris turi daugiau 
energijos, jėgos, įžvalgumo ir miklumo. Turėdamas pakankamai fizinės 
jėgos, aš jus tiesiog apiplėšiu. Jei fizinė jėga nebelemia, tai mes siekiame 


apgauti vienas kitą, ir laimi tas, kuris miklesnis?. 


Šiose ištraukose iš Mano pastabų apie Jameso Millio veikalą Po- 
litinės ekonomijos elementai glūdi užuomazga tų idėjų, kurias Marxas 
tiesiogiai išdėsto Ekonominiuose ir filosofiniuose rankraščiuose. Kitame 
skyriuje aš aptarsiu „vertikalaus“ sluoksnių susvetimėjimo toje pa- 
čioje socialinėje sistemoje padarinius. Čia pakanka pažymėti Marxo 
požiūrį, kad skirtingas galios mastas lemia susvetimėjimo sąlygotus 
nelygius mainus, o galios susisluoksniavimo rezultatas - privati nuo- 
savybė, arba „galutinė materiali susvetimėjimo išraiška“. Tačiau 
mes galime pritaikyti Marxo valstybinės galios kilmės teoriją, kad 
geriau suprastume, kaip tarpvalstybinės galios segmentacija lėmė 
„horizontalų“ susvetimėjimą tarp valstybių. Šioje schemoje galia pri- 
mena Meinecke'as apibūdintą raison d'ėtat: tai yra „ir augimo ... prie- 
monė (mainai), ir tikslas (nuosavybė)“77. 

Esant „prigimtinei“, arba „pradinio“ solidarumo, būklei, kiekvie- 
ną galią atitinka tam tikras poreikis, būtent šios galios produktas ar- 
ba „norimas rezultatas“ suvartojamas nesukeliant susvetimėjimo. 
Tai būdinga vidinei feodalinei galiai, kai savo poreikius tenkinan- 
tis valstietis neparduoda savo produkto, o valdovas arba jo vasa- 
lai tiesiogiai vartoja tai, ką tiekia baudžiauninkai. Galios perteklius 
kaupiamas kaip išorinė karinė galia. Perfrazuodami Marxą (jis pats 
perfrazavo Adamą Smithą), galime teigti, jog feodalinė galia yra 
„vartojamoji vertė“. Ji perduodama ir naudojama pagal paprotines, 
paprastai hierarchiškai surikiuotas taisykles. Tačiau, kaip jau paro- 
džiau, prekyba ir karas tarp svetimų galių sukuria socialinę galios 
formą, grindžiamą mainų santykiu?". Kai šis prekybinių mainų prin- 
cipas prasiskverbia į bendruomenę, prasideda vidaus prekyba ir ši 

komercija ima ardyti pirminį solidarumą. Taigi galima teigti, kad 
panašiai ir galia tampa besikuriančių valstybių mainomąja verte, ka- 
dangi jos produkto vertingumas taip pat apibrėžiamas kaip prekė“. 
O kitos galios vartojamosios vertės plėšimas ir užgrobimas jau ne- 
bevyrauja kaip vienintelė priemonė galiai kaupti; atsiranda tokia 
nauja sąveika kaip laisvas dvišalis prekių perdavimas, kurį aprašė 
Marxas Kapitale: 


Kad tie daiktai galėtų tarpusavyje santykiauti kaip prekės, prekių savi- 
ninkai turi tarpusavyje santykiauti kaip asmenys, kurių valia valdo tuos 
daiktus: tuo būdu vienas prekių savininkas tik pagal kito valią, vadi- 
nasi, kiekvienas iš jų tik pagal vieną, jiems abiem bendrą valios aktą, 
gali pasisavinti svetimą prekę, perleisdamas savo prekę. Vadinasi, jie 
vienas kitą turi pripažinti privačiais savininkais. Šis teisinis santykis, ku- 
rio forma yra sutartis ... yra valios santykis, kuriame atsispindi ekono- 
minis santykis?!. 

Remiantis šiuo abstrakčiu galios modeliu, nedaug ką galima įro- 
dyti. Tačiau čia kyla keletas įdomių klausimų dėl kapitalizmo gene- 
zės ir diplomatijos genezės santykio. Į šiuos klausimus Nicolsonas 
nesigilino, aiškindamas, kad, formuojantis diplomatijai, svarbiausią 
įtaką padarė amatai, prekyba ir buržuazinis sveikas protas. Pavyz- 
džiui, ar įmanoma perduodamos ekonominės galios, galėjusios „būti 
universaliu vertės matu“, atsiradimą susieti su diplomatijos, priklau- 
somos nuo visuotinės valstybės galios, iškilimu? Jei taip, ar reikėtų 
peržiūrėti mūsų metodus, taikomus norint nustatyti, kaip kuriama 
valstybės galia, kaip ji įvertinama, kaip ji derinama per diplomatiją? 
Dažniausiai literatūroje apie tarptautinius santykius analizuojama tai, 
ką pavadinome galios vartojamąja verte: tai gamtiniai ištekliai, geo- 
grafija, bendrasis nacionalinis produktas, karinis pajėgumas ir kt. 
O kaip galios mainomoji vertė? Ar galios apyvarta per diplomatiją 
tam tikru atžvilgiu nekuria valstybei „pridedamosios vertės“*2? Jei 
diplomatų darbas sukuria galios perviršį, kuris yra virš ir anapus 
valstybės galios, tai galbūt ir jie susvetimėja savo veiklai, produktui 
ir kolegoms diplomatams taip, kaip atsitinka darbininkui, kai jis pats 
nekontroliuoja savo veiklos, o jo produktą pasisavina kiti? Taigi ga- 
lime teigti, kad galios politika plėtojasi kaip šios mainomosios ver- 
tės, arba diplomatinės galios (priešingai vartojamajai vertei, valsty- 
bės galiai), „fetišizmas“, lygiai taip pat, kaip Marxo apibūdintas pre- 
kinis fetišizmas, kai prekės pradeda valdyti žmones, o ne žmonės 

prekes. Analogija, kurią Marxas pateikia šiai fetišizmo formai iliust- 
ruoti, taip pat byloja apie panašumą į mitodiplomatijoje besireiškiantį 
susvetimėjimą: 

Prekinė forma ir tas darbo produktų vertės santykis, kuriuo ji reiškia- 

si, visiškai nieko bendro neturi su fizine daiktų prigimtimi ir iš jos iš- 

plaukiančiais daiktų santykiais. Tai — tik tam tikras visuomeninis pa- 
čių žmonių santykis, kuris jų akyse įgyja fantastinę santykio tarp daik- 
tų formą. Norint rasti tam tikrą analogiją, mums tektų įsibrauti į mig- 
lotas religinio pasaulio sritis. Čia žmogaus smegenų produktai įsivaiz- 
duojami kaip savarankiškos būtybės, galinčios savaimingai gyvuoti, 
esančios tam tikruose santykiuose su žmonėmis ir vienos su kitomis. 

Tai aš vadinu fetišizmu, kuris yra savybingas darbo produktams, jei tik 

jie gaminami kaip prekės, taigi, kuris yra neatskiriamas nuo prekinės 

gamybos, 

Šis iš Marxo perimtas ir pritaikytas galios modelis padeda su- 
prasti, kodėl būtina ir galima, kad diplomatinė galia būtų susveti- 
minama ir susvetimėjusi. Vienas iš pavyzdžių yra sutartys; jei di- 
plomatinės galios neturėtų tokių savybių, sutartys būtų neįmano- 
mos ir nereikalingos. Tačiau šio modelio vis dėlto nepakanka di- 
plomatinei praktikai suprasti. Nors šis modelis nušviečia, kaip ku- 
riama ir naudojama tarpvalstybinė galia, jis palieka nuošalyje di- 
plomatinę kultūrą, kuriančią norminimo galią. Tad Hegelio susveti- 
mėjimo samprata (ir jos palikimas poststruktūralistiniame mąstyme) 
labiau tinka mūsų tikslams, kadangi ji leidžia aiškinti abipusį ga- 
lios ir tiesos kūrimą. 

Jau matėme, kaip susvetimėjimas abipusiškai sąlygoja santykį tarp 
atskiros valios ir visuotinės substancijos: „kiekvienas savo susveti- 
mėjimu suteikia pastovų buvimą „kitam“, ir lygiai taip pat tokį bu- 
vimą gauna iš „kito““*. Individualybei formuojant save per kultūrą, 
dėl šio santykio abipusiškas ir lygus atskirų valių pripažinimas gali 
pavirsti valstybine galia. Kas atsitiktų, jei, nepažeisdami Fenomeno- 
logijos logikos, truputėlį įsikištume į jos teleologiją, t. y. pratęstume 
dialektinį susvetimėjimo kelią iki valstybių sistemos ir diplomatinės 
kultūros susiformavimo? Jei dėl to diplomatijos iškilimas taptų su- 
prantamesnis — o aš šito ir tikiuosi, - tada tai būtų pateisinama. Be 
to, apskritai mįslingą Fenomenologijos argumentaciją įmanoma ekstra- 
poliuoti. Todėl Hegelio teiginį, kad „šis pasaulis, nors ir atsiradęs 
dėl individualybės, savimonei yra tai, kas yra tiesiogiai susvetimė- 

ję, ir jai turi nepajudinamos tikrovės formą“, galėtume interpretuoti 
kaip besisteigiančių valstybių pozicijos yrančio krikščioniškojo pasau- 
lio atžvilgiu aprašymą. 

„Tačiau kartu, — teigia Hegelis, - būdama tikra, kad šis [krikščio- 
niškasis] pasaulis yra jos substancija, ji stengiasi jį užvaldyti.“** Pro- 
cesas, kai krikščioniškasis pasaulis skaidosi į valstybes, o valstybės 
telkiasi į sistemą, yra tarpusavyje priklausomas galios ir kultūros per- 
davimas: „Ji [valstybė] pasiekia šią valdžią [krikščioniškajame] pasau- 
lyje per [diplomatinę] kultūrą, kuri šiuo požiūriu pasireiškia taip, kad 
prisiderina prie tikrovės [valstybių sistemos] ir prisiderina tiek, kiek 
jai tai leidžia pirmapradžio charakterio ir talento energija [arba, per- 
frazuojant Satową, tiek, kiek tai leidžia sumanumo ir takto pritaiky- 
mas santykių tarp valstybių praktikai, t. y. diplomatijai]/* Apiben- 
drindami galime sakyti, kad valstybės galia ir diplomatinė kultūra 
atsiranda priklausomai viena nuo kitos, kai abipusiškai susvetimėju- 
sios ir formaliai lygios valstybės sudaro sistemą, kurioje kultūros uni- 
versalizavimas, sekuliarizavimas bei norminimas ir galios perdavimas, 
organizavimas bei reguliavimas abipusiškai palaiko vienas kitą ir sa- 
vitarpiškai veikia kaip konkrečios priemonės, padedančios siekti sis- 
temos tikslo. 

Istoriniu požiūriu galios veikimo vaizdas keitėsi atvirkščiai: nuo 
abstrakčios esybės nedalomos galios, kuriai tarpininkavo Kristus, po- 
piežius, imperatorius, valdovas ir pan., - iki segmentuotų ir abipu- 
siškų galios santykių, kuriems tarpininkauja abipusis pripažinimas ir 
susitarimas, o ne teisė — dieviškoji ar pasaulietinė“'. Kintama galios 
prigimtis iš dalies paaiškinama jos perdavimu vykstant vartojamųjų 
verčių mainams. Čia galia, kaip priemonė, primena pinigus tuo po- 
žiūriu, kad reprezentuoja „susvetimėjusias žmonijos galias“*š. O kadangi 
ji yra būtinas tarpininkas tarp valstybių ir jų poreikių, tai ji tampa 
tuo, kuo tos valstybės nori ją paversti; taip atsiranda galios politi- 
ka“?. Turėdamos bendrus, įvertinamus, keičiamus „pinigus“, valsty- 
bės toli pažengė sistemindamos tarpusavio santykius. Tačiau dar vis 
dėlto nebuvo būtinos galios struktūros. 

Apibendrindami galime pasakyti, kad galia apskritai yra susiju- 
si su santykiu, kai tam tikri veiksmai modifikuoja kitus veiksmus“. 
Galia, kuri tiesiogiai ir betarpiškai veikia kitus, yra prievarta. Diplo- 
matijos galią apibrėžia — ir skiria ją nuo kitų galios formų - tai, kad 

ji yra netiesioginė ir tarpininkaujama kitų veiksmų. Tai nereiškia, 
kad diplomatijos galia potencialiai neleidžia naudoti prievartos. Ta- 
čiau diplomatijos galia suponuoja tam tikrą struktūrą arba tarpinin- 
kavimą, kad būtų išlaikyta veikimo laisvė. Ta struktūra yra galios 
pusiausvyra. 


SISTEMŲ DERINIMAS: 
GALIA, KULTŪRA IR GALIOS PUSIAUSVYRA 


Nestebina, kad Machiavelli'o amžininkas Francesco Guicciardini bu- 
vo vienas pirmųjų mąstytojų, suformulavusių „atsvaros“ idėją, kuri 
turėjo užkirsti kelią vienos galios hegemonijai Italijoje?!. Raison d'ėtat 
idėjos kristalizavimasis, subtili galingų valstybių pentarchija ir - o tai 
turbūt svarbiausia - palanki geografinė Italijos padėtis - mat izoliuo- 
to pusiasalio rytinės bei vakarinės pakrantės kartu tiko jūreivystei bei 
prekybai plėtoti, — visi šie veiksniai skatino rutulioti vietinės (posiste- 
mės) galios pusiausvyros idėją ir įgyvendinti ją praktiškai. Šie veiks- 
niai lėmė ir nemenką Anglijos vaidmenį plėtojant galios pusiausvyros 
politiką, kai, iširus Ispanijos-Habsburgų imperijai, sumažėjus Prancū- 
zijos imperinei galiai ir iškilus Didžiajai Britanijai, Prūsijai ir Rusijai, 
atsirado bendroji (sistemos) pusiausvyra ir susidarė didžiųjų valsty- 
bių grupė. Iš tikrųjų kai kurie autoriai šios idėjos užuomazgų randa 
jau kardinolo Wolsey'aus žodžiuose, pasakytuose apie Henriko VIII 
diplomatiją: Cui adhaero praeest“*. Kiti ją vertina kaip popiežiaus val- 
džios machinacijų, bandant išsaugoti tai, kas liko iš jos autoriteto, pa- 
saulietinį rezultatą?*. Tačiau mums rūpi ne galios pusiausvyros struk- 
tūros genezė (ją nuodugniai ištyrė kiti), o susvetimėjimo sąlygos ir ga- 
lios santykiai, lėmę jos atsiradimą. Tačiau nenoriu nutylėti šią idėją 
gaubiančių nesutarimų: pradedant įžymiu Cobdenu, neigusiu apskri- 
tai kada nors egzistavus galios pusiausvyrą („chimera ..., tik žodžiai, 
reiškiantys ne idėjas, bet garsus“)**, baigiant Hedley Bullo proziškes- 
niu perspėjimu („šis terminas yra liūdnai pagarsėjęs dėl daugybės jo 
prasmių“)*“, būta daug ginčų dėl jos pobūdžio ir net dėl to, ar ji ap- 
skritai egzistuoja. Vengdamas plačios šio klausimo apžvalgos, pasiten- 
kinsiu de Vattelo pateiktu bendru galios pusiausvyros apibūdinimu (čia 
implicitiškai glūdi abipusiško susvetimėjimo elementas): „Tokia padė- 
tis, kai nė viena iš galingų valstybių negali įgyti lemiamos persvaros 

prieš kitas ir diktuoti joms sąlygų““. Remdamasis šiuo apibūdinimu, 
pateiksiu alternatyvų istorinį bei teorinį požiūrį į susvetimėjimo jėgas, 
padėjusias susiformuoti galios pusiausvyrai. 

Svarbi diplomatinės praktikos ir galios pusiausvyros politikos 
užuomazga, anksčiau per menkai vertinta, yra taikos kongresų or- 
ganizavimas šešioliktame amžiuje. Kongresai, kuriuos kai kurie ko- 
mentatoriai manė esant natūraliais penkiolikto amžiaus Bažnyčios su- 
sirinkimų (Konstance 1414-1418, Bazelyje 1431-1439, Feraroje ir Flo- 
rencijoje 1438-1445) įpėdiniais, buvo tarsi dabartinės diplomatijos ug- 
dymo vietos“. Nors šiuose susirinkimuose visur darė įtaką daugelis 
anksčiau aprašytų diplomatijos prototipų, jie laikytini diplomatine 
praktika tiek, kiek čia nebuvo siekiama konkrečių religinių, karinių 
ar prekybinių tikslų tam, kad būtų subalansuota galia apskritai. 

Kardinolas Wolsey pasirodė sugebąs subalansuoti galią, kai 
1518 m. buvo sudaroma Londono sutartis; nors dėl šios sutarties vy- 
ko dvišalės britų ir prancūzų derybos, ji laikoma kongreso rezulta- 
tu, kadangi Wolsey'aus primygtiniu reikalavimu jos sudarymą ste- 
bėjo ir galiausiai prie jos prisidėjo popiežiaus pasiuntiniai, impera- 
torius ir Ispanijos karalius. Įsidėmėtina ir tai, kad jis sulaukė ir mi- 
todiplomatinio pritarimo; praėjus dienai po pasirašymo, ji buvo pa- 
tvirtinta priesaikomis per ceremoniją Šv. Povilo katedroje“. 

Henrikas VIII tikėjosi, kad Wolsey'ui dar kartą pasiseks antrame 
svarbiame amžiaus kongrese —- sudarant Kambrė taiką (1529), tačiau 
dėl vidaus rūpesčių jis buvo paliktas namie. Vietoj jo kongrese blan- 
kiai pasirodė vyskupas Tunstallas, bet jo nesėkmę su kaupu kom- 
pensavo jo palydovas Thomasas More'as. Patyręs pasiuntinys Mo- 
re'as, buvęs prekybininkas Mercerso kompanijoje Londone, tapo ka- 
raliaus atstovu ir dalyvavo keliose derybose užsienyje, taip pat ir 
1521 m., sudarant politinius bei prekybos susitarimus su vokiečių 
Hanza. Tada jis aplankė ir savo draugą Erazmą (turbūt tam, kad iš- 
moktų kai kurių mandagumo subtilybių?)“. Svaresnis įrodymas, 
kad courtoisie vaidindavo procedūrose svarbų vaidmenį, — tai ne 
toks žinomas kongreso pavadinimas: Paix des Dames. Šis pavadini- 
mas susijęs su Margarita, Nyderlandų valdove ir Karolio V (jis su- 
teikė jai visus įgaliojimus derėtis) teta, bei Luiza iš Savojos, atsto- 
vavusia savo sūnui Pranciškui I. Tegalime spėlioti, kaip jos galėjo 
paveikti „machodiplomatiją“. 

Matyt, svarbiausias buvo 1559 m. kongresas, kuriame buvo pa- 
siekta Kato-Kambrezi taika. Jis vertinamas įvairiai: tai buvo bandy- 
mas žūtbūt išsaugoti besiskaldantį krikščioniškąjį pasaulį — arba, ki- 
ta vertus, aiškus mėginimas žengti į naują Europos valstybių siste- 
mą. Senosios protodiplomatijos procedūros, tokios kaip pasikeitimas 
įkaitais (vienas iš jų buvo Vilhelmas Oranietis) sutarčiai garantuoti, 
čia derinamos su labai šiuolaikišku balansavimo aktu, kuriuo valsty- 
bės nutolino vidinį susvetimėjimą iki krikščioniškojo pasaulio sienų 
žodiniu susitarimu nelaikyti taikos sulaužymu karo veiksmų į vaka- 
rus nuo Azorų salų ir į pietus nuo Vėžio atogrąžos!". Vieną koją tarsi 
inkarą palikdamas praeityje ir pernelyg nekantraudamas kita tvirtai 
žengti į nežinomą ateitį, krikščioniškasis pasaulis šiais savo pirmai- 
siais galios politikos bandymais primena paranojos apsėstą šizofre- 
niką, kuris desperatiškai siekia šiokios tokios dvasinės pusiausvyros, 
perduodamas savo baimes ir susvetimėjimą kitam, tačiau taip tik su- 
kursto naujas, dar labiau nepažįstamas priešiškas jėgas. 

Mes jau citavome trumpą Hegelio nuorodą į galios pusiausvyrą 
susvetimėjimo kontekste. Marxas taip pat mažai ką tepasakė apie ga- 
lios pusiausvyrą, iš esmės todėl, kad vertino ją kaip periferinį — ar- 
ba šalutinį - reiškinį, palyginti su svarbesne - klasių pusiausvyra!“!. 
Sąvoka vartojama jo gausiuose straipsniuose Amerikos laikraščiui 
New York Daily Tribune. Vertindamas galios pusiausvyrą tik kaip dar 
vieną didžiųjų valstybių naudojamą įrankį stabdyti pažangiąsias jė- 
gas, Marxas atsiliepdavo apie ją niekinamai ir paprastai rašydavo šį 
terminą kabutėse. Vienas pavyzdys, paimtas iš jo gausių rašinių Ry- 
tų klausimu, gerai perteikia jo panieką šiai sąvokai: 

Turkija tebepūva ir pus tol, kol egzistuos dabartinė „galios pusiausvy- 

ros“ sistema ir bus palaikomas status guo; nepaisant visų kongresų, pro- 

tokolų ir ultimatumų, ji kasmet kels diplomatinius sunkumus ir tarptau- 


tines rietenas lygiai taip, kaip bet kuris dvokiantis kūnas nuodija aplin- 
ką, išskirdamas pernelyg daug sieros vandenilio ir kitų kvapnių dujų!“?. 


Tačiau, mano nuomone, verta dėmesio, netgi ypatinga, yra kita 
citata, kurioje Marxas paaiškina šios idėjos naujoviškumą paradigmiš- 
kai, 4 la Kuhn, o ne materialistiškai. Toliau pateikiama ištrauka pa- 
imta iš straipsnio, 1842 m. parašyto laikraščiui Rheinische Zeitung'“. 
Tai buvo Kėlnische Zeitung redaktoriaus, kuris teigė religiją esant tau- 
tos gyvybine dvasia, puolimas. Įdomu tai, jog Marxas pradeda 

straipsnį ištrauka iš Lukiano Dievų pašnekesių, „Hermio skundu“; tai 
redaktoriui Karlui Heinrichui Hermesui skirtas žodžių žaidimas: 


Hermis Brangioji Motina, ar yra visame danguje Dievas labiau varga- 
nas nei aš? 

Marija Nekalbėk taip, mano sūnau! 

Hermis Kodėl neturėčiau taip kalbėti? Aš, kuris privalo dalyvauti 
sprendžiant daugybę reikalų, turiu dirbti vienas ir suteikti tiek 
daug patarnavimų. Aš turiu keltis iš pat ankstaus ryto ir išva- 
lyti pietų menę, išdėlioti pagalvėles tarybos posėdžiams, o kai 
viskas jau sutvarkyta, laukti Jupiterio ir ištisą dieną praleisti 
jo tuščiai siuntinėjamas. Vos tik sugrįžęs, visas dulkinas, aš 
turiu pateikti ambroziją. O skaudžiausia tai, kad aš vienintelis 
neturiu ramybės netgi naktį, nes privalau lydėti mirusiųjų 
sielas pas Plutoną ir dalyvauti jų teisme. Lyg dar nepakaktų 
man darbo dieną, kai aš dalyvauju gimnastikoje, vykdau šauklio 
pareigas žmonių susirinkimuose ir padedu liaudies oratoriams 
išmokti savo kalbas. Bet ne, aš, blaškomas tokios daugybės 
darbų, dar privalau rūpintis visais mirusiųjų reikalais!“, 

Šią citatą verta pateikti visą, kadangi po kelių šimtų metų ji bu- 
vo nuostabiai pakartota žurnale Time paskelbtame apžvalginiame 
straipsnyje apie diplomatiją: „Daugelis diplomatų skundžiasi, kad ne- 
teko manevro „laisvės“ ir yra paversti geriausiu atveju „vykdytojais“, 
o pasak vieno buvusio Prancūzijos ambasadoriaus, „pasiuntinuku, ke- 
lionių agentu ir užeigos šeimininku“ vienu metu“ 16, 

Atrodo, jog nuotolis tarp mitodiplomato ir šiuolaikinio jo atitik- 
mens ne visai atitinka juos skiriantį laiką. O dėl „mirusiųjų reika- 
lų“, tai šių laikų diplomatai tikriausiai taip pat tik savo „motinoms“ 
(CŽV kontržvalgybos vadovo slapyvardis) skundžiasi savo amba- 
sadų „antraisiais sekretoriais“ arba, kaip jie kartais vadinami, „vai- 
duokliais“. 

Toliau Marxas savo straipsnyje kritikuoja nuomonę, jog krikš- 
čionybė yra lemiamai svarbi šių laikų valstybei, siekiančiai savo to- 
buliausios raiškos. Atskleisdamas savo sąsają su jaunaisiais hėgeli- 
ninkais, Marxas siūlo skaitytojams, „norintiems suprasti, kokia psi- 
chologinė praraja skiria idealią „krikščionišką valstybę“ ir tikrovę, 
skaityti šv. Augustino De civitate Dei“. Būtent filosofija, o ne te- 
ologija esanti šiuolaikinės egocentriškos valstybės supratimo raktas. 
O galios pusiausvyros plėtotę Marxas aiškina „protu žmonių san- 
tykiuose“: 

Filosofija politikoje nedarė nieko, ko fizika, matematika, medicina ar bet 
kuris kitas mokslas nebūtų daręs savo srityse... Prieš tai ir po to, kai 
Kopernikas padarė didįjį atradimą - atskleidė tikrąją Saulės sistemos są- 
rangą, tučtuojau buvo atrastas valstybės traukos dėsnis. Buvo išaiškin- 
ta, kad valstybės traukos centras yra pati valstybė. Įvairios Europos vy- 
riausybės iš pradžių šią išvadą mėgino su praktikai būdingu paviršuti- 
niškumu pritaikyti galios pusiausvyrai tarp valstybių. Panašiai iš pradžių 
Machiavelli ir Campanella, o vėliau - Hobbesas, Spinoza ir Hugo Gro- 
cijus iki pat Rousseau, Fichte's ir Hegelio ėmė vertinti valstybę Žmogiš- 
kuoju požiūriu ir, vadovaudamiesi protu bei patyrimu, išplėtojo jos pri- 
gimtinius dėsnius. Jie rėmėsi teologija ne daugiau negu Kopernikas - Jo- 
zuės paliepimu, kad saulė sustotų virš Gibeono, o mėnulis — virš Aija- 
lono slėnio!9?, 


Marxas daro išvadą, kad pasaulietiškas ir apibusiškas santykis tarp 
„galios pusiausvyros praktikos“ ir šių naujų egoistiškų bei raciona- 
lių Renesanso ir Švietimo jėgų kaip tik ir išstūmė nepasaulietišką ir 
vienpusišką krikščionybės medijavimą. Savo knygoje Anarchiška vi- 
suomenė Hedley Bullas šį perėjimą taip pat sieja su dar tik pradėju- 
siomis plisti diplomatijos teorijomis: „Idealaus ambasadoriaus kaip 
asmens, besivadovaujančio savo protu, o ne aistromis, idėja ... su- 
sijusi su racionalizmo atsiradimu septynioliktame amžiuje, o ypač su 
idėja, kad tikrasis valstybių tikslas yra rūpintis savais interesais, o 
ne savo garbe ar tikėjimu“!8, 


KELETAS BENDRO POBŪDŽIO TEIGINIŲ 


Turėdamas omenyje koreliatyvų susvetimėjimo pobūdį bendroje ga- 
lios ir kultūros matricoje, pateiksiu keletą bendro pobūdžio pastabų 
apie valstybių ir diplomatinės sistemos atsiradimą. 

Galios pusiausvyra pirmiausia buvo krikščioniškojo pasaulio ne- 
paprasto susvetimėjimo islamui rezultatas. Šis susvetimėjimas buvo 
horizontalus susvetimėjimas tarp dviejų galių, turėjusių nedaug pa- 
našumo, ir jis, mano nuomone, apibūdina paprastą bendrąją galios pu- 
siausvyrą'". Tačiau vėlyvaisiais viduramžiais būta ir vidinio popie- 
žiaus valdžios susvetimėjimo pasaulietiškėjančioms pusiau valsty- 
bėms. Šis susvetimėjimas peraugo į keleto labai panašių galingų vals- 
tybių susvetimėjimą. Aš jį vadinsiu sudėtinga vietine galios pusiausvy- 
ra. Esant paprastai bendrajai galios pusiausvyrai, tarpininkavimo 
funkcija buvo išsaugoti ir didinti krikščioniškojo pasaulio galią tur- 

kų keliamos grėsmės akivaizdoje: kadangi pasaulietinė ir dvasinė ga- 
lia buvo palyginti vieninga ir egzistavo kaip Šventoji Romos imperi- 
ja, o islamas buvo „nesukalbamo“ būdo, tarpininkavimas paprastai 
būdavo vienpusis ir antidiplomatiškas. Jo tikslas buvo išlaikyti vidi- 
nį solidarumą išorinės grėsmės akivaizdoje. Tačiau vėlyvaisiais vidur- 
amžiais, kai merkantilizmas, prigimtinė teisė, raison d'ėtat ir kita ėmė 
ardyti Šventosios Romos imperijos solidarumą, vertikalus susvetimė- 
jimas atitinkamai sumažėjo. Šios transformacijos padariniai atsispin- 
di jau minėtų prigimtinės teisės teoretikų raštuose; ir kiti, kaip antai 
Dubois (De recuperatione terrae sanctae, 1306), Marsilijus Paduvietis (De- 
fensor pacis, 1326) ir Bohemijos karalius (Traitė des alliances et confėdėra- 
tions, 1458), propaguoja jau nebe vieną dominuojančią popiežiaus val- 
džią kaip atsvarą turkams, bet kelių susivienijusių valstybių konfe- 
deraciją ar ką nors panašaus!!", 

Tačiau popiežiaus valdžiai, kuri ir toliau buvo ištikima hierarchi- 
nės vienybės mitui, trūko ir valios, ir priemonių vadovauti tokiai 
konfederacijai. Jos reakcija tapo divide et impera politika, kuria bu- 
vo siekiama išlaikyti vidinį vertikalų susvetimėjimą. Jau parodžiau, 
kaip ši politika tik didino vienodą bei abipusišką valstybių susve- 
timėjimą pontifikatui ir sukūrė valstybių sistemą, kurią suponuoja 
sudėtinga bendroji galios pusiausvyra. Be to, bendros ir sudėtingos 
galios pusiausvyros plėtotė buvo būtina sąlyga, kad diplomatija iš- 
spręstų prieštaravimą tarp paprastos bendrosios ir sudėtingos vie- 
tinės galios pusiausvyrų atliekamų tarpininkavimų; pirmuoju atve- 
ju vienpusiškas tarpininkavimas vyko tarp abipusiškai ir vienodai 
susvetimėjusių siuzerenų, kurie, remdamiesi galios pranašumu, sie- 
kė vienyti teritorijas ir valdyti vienas kitą; antruoju atveju jis vyko 
tarp siuzereno, siekiančio skaldyti ir valdyti susvetimėjusias paval- 
džias valstybes. Politinė jų sintezė buvo vienodo ir abipusio susve- 
timėjimo „suvienytų vienos su kita ir vienos prieš kitą“ valstybių 
sistema ir sudėtinga bendroji galios pusiausvyra. Šiuo momentu iš- 
kyla diplomatija kaip tarpininkė tarp vienodai ir abipusiškai susve- 
timėjusių valstybių. 

Baigdami šį teorinį apibendrinimą, galime paminėti keletą istori- 
jos gairių. Po Jono Sobieskio ir Šventosios Lygos pergalės prieš tur- 
kus prie Vienos (1683) faktiškai baigėsi horizontalaus susvetimėjimo 
dominavimas. Be nugalėtojų baigęsis Ispanijos įpėdinystės karas 

(1702-1713) reiškė vyravusio vertikalaus susvetimėjimo pabaigą. O 
Utrechto sutartis (1713) — paskutinė, kurioje minima res publica Chris- 
Hiana, ir pirmoji, kurioje tiesiogiai minima galios pusiausvyra. Ši su- 
tartis tapo diplomatine takoskyra, skiriančia medijavimą mitinei vie- 
nybei dieviškojo įstatymo ir galios persvaros pagrindu nuo tarpinin- 
kavimo susvetimėjusioms valstybėms tarptautinės teisės ir galios pu- 
siausvyros pagrindu. To meto aplinkybėmis abipusiškas keitimasis 
oficialiai akredituotais pasiuntiniais buvo laikomas ir būtina, ir pa- 
kankama valstybių sistemos sąlyga. 


1 


ANTIDIPLOMATIJA 


Mes abu atpažįstame savo antitipą: aš esu idiliškas, jis yra uto- 
piškas. 

Jis paniekinamai žiūri į mano Žuvies pilvą, aš su nerimu - į 
jo Skorpiono burną. 

Jis norėtų, kad aš valyčiau išvietes. Aš norėčiau, kad jis atsi- 
durtų kitoje planetoje. 

Mes nesikalbame. Kas tarp mūsų galėtų būti bendra? 

Žvelgdamas į lempos gaubtą parduotuvės vitrinoje, pagalvo- 
jau, jog jis yra pernelyg bjaurus, kad jį kas pirktų; Jo nuomone, 
jis per brangus valstiečiui. 

Aš nusisuku praeidamas pro rachitiką lindynių vaiką. Jis nu- 
sisuka praeidamas pro apskritaveidį. 

Aš tikiuosi, kad mūsų senatoriai elgsis it šventieji, jei tik ne- 
auklės manęs. Jis tikisi, kad jie elgsis kaip baritoni cattivi, ir tada, 
kai vėlai Tvirtovėje dega šviesos, 

Aš (niekuomet nebuvęs policijos nuovadoje) esu sukrėstas ir 
galvoju: „Jei miestas būtų toks laisvas, kaip jie sako, tai, nusilei- 
dus saulei, visos jo įstaigos tebūtų didžiuliai juodi akmenys“. 

Jis (keletą kartų buvęs sumuštas) visiškai nėra sukrėstas, o gal- 
voja: „Vieną gražią dieną ten darbuosis mūsų vaikinai.“ 

Taigi, matote, kad tarp manojo Rojaus ir jo Naujosios Jeruza- 
lės negali būti susitarimo ... 

W. H. Auden (Bertoltui Brechtui), Mišparai: „Horae Canonicae“ 


DIPLOMATIJOS ANTITEZĖ 


Pirmojoje knygos dalyje aiškinau, jog seniausia diplomatijos forma bu- 
vo tarpininkavimas tarp žmogaus ir svetimo dievo. Apžvelgiau šio 
tarpininkavimo institucionalizavimą nuo šventikų iki popiežiaus val- 
džios, kad parodyčiau, kaip žmonės ir valstybės atitinkamai susveti- 
mėja šiam antgamtiniam ir antnacionaliniam tarpininkavimui. Tarpu- 
savio susvetimėjimo raida padėjo rastis valstybių sistemai, kurios vie- 
na iš institucinių apraiškų buvo pasaulietiškas ir abipusiškas diplo- 
matinis tarpininkavimas. Šiame skyriuje ketinu nuodugniau aptarti 

naujai susiformavusias valstybes ir pažvelgti į jų vidinį susvetimėji- 
mą, lėmusį naują paradigmą, turėjusią revoliucingų tarpnacionalinių 
padarinių - antidiplomatiją. 

Antidiplomatijos teorijos atsiradimas bus pagrindinė šio skyriaus 
tema. Šios teorijos tarptautiniai padariniai Prancūzijos ir Rusijos re- 
voliucijų metu bus nagrinėjami kitame skyriuje apie neodiplomatiją. 
Idėjos, kurias apskritai pavadinau antidiplomatija, šmėkščiojo nuo pat 
diplomatijos aušros ir prisidėjo prie jos plėtros. Jau atkreipiau dėmesį 
į diplomatijos teorijai būdingą tendenciją remtis keletu pasirinktų vei- 
kalų ir kurti nuoseklios diplomatijos istorijos vaizdą. Pamėginau at- 
sverti šią tendenciją atkreipdamas dėmesį į mąstytojus ir teorijas, ku- 
rie paprastai nebuvo aptariami ir svarstomi. Šitaip elgsiuos ir šiame 
skyriuje, daugiausia gvildensiu mažiau žinomų asmenų antidiploma- 
tines idėjas, taip pat ne tokias garsias žinomų veikėjų mintis. Tačiau 
norėdami nustatyti, kokioje dirvoje galėjo rasti vietą antidiplomatija, 
atskirai nagrinėsime ir Hobbesą bei Marxą - mat jie sukūrė daugelį 
sąvokų, kuriomis grindžiama diplomatija, ir susistemino daugelį ker- 
tinių diplomatijos teorijos idėjų. Iš šių dviejų mus labiausiai domina 
„ankstyvasis“ Marxas, kadangi jo bandymas susieti religinį bei pa- 
saulietinį susvetimėjimą ir sutaikyti partikuliarizmą bei universaliz- 
mą skatinančias jėgas yra teorinis antidiplomatijos genealogijos su- 
pratimo pagrindas!. Po Hobbeso ir Marxo pažvelgsime į utopinius 
mąstytojus ir philosophes, kurie nuo šešiolikto amžiaus mėtė pirmuo- 

Kadangi pirmiausia reikia įrodyti, kad antidiplomatija egzistuoja, 
aš nerepetuosiu argumentavimo arba neužbėgsiu jam už akių abst- 
rakčiu apibrėžimu. Tačiau galbūt bus naudinga išvardyti kai kurias 
mano anksčiau nurodytas skirtis. Pirma, diplomatijos plėtra yra vi- 
sų pirma horizontali, o antidiplomatijos — vertikali. Antra, abiem at- 
vejais šios plėtros pavidalas atspindi abipusio susvetimėjimo pobū- 
dį: pirmuoju — tarp valstybių, antruoju — tarp sluoksnių pačiose vals- 
tybėse. Tačiau norint, kad tarpininkavimą būtų galima apibūdinti di- 
plomatijos terminija, susvetimėjimas turi būti sisteminis. Trečia, ir di- 
plomatija, ir antidiplomatija dėl susvetimėjimo tampa šiek tiek soli- 
darios: pirmuoju atveju tai įvyksta, kai partikuliaristiniai politiniai da- 
riniai abipusiškai susvetimėja universalistinei Bažnyčiai ir monarchi- 
jai, antruoju — kai naujos universalizmo jėgos, utopistai, abipusiškai 
susvetimėja diplomatijos partikuliarizmui. Ketvirta, diplomatija galų 

gale yra ir segmentacijos rezultatas, ir jos išsaugojimo veiksnys, o an- 
tidiplomatija yra jos griovimo veiksnys. Tad diplomatijos turinys yra 
derybos tarp valstybių, o antidiplomatijos - propaganda tarp tautų. 
Trumpai tariant, diplomatijos tikslas yra tarpininkauti susvetimėju- 
siems santykiams, o antidiplomatija siekia įveikti visus susvetimėju- 
sius santykius. 


UNIVERSALIZMAS PRIEŠ PARTIKULIARIZMĄ 
JUDĖJIŠKOJE-KRIKŠČIONIŠKOJE TRADICIJOJE IR MARKSIZME 


Diplomatiją vis labiau tapatinant su partikuliaraus valstybių susveti- 
mėjimo tarpininkavimu, antidiplomatijos teorija plėtojosi priešinga 
kryptimi - kaip visuotinio žmonijos susvetimėjimo tarpininkė. Šis kon- 
fliktas tarp partikuliarizmo ir universalizmo yra pagrindinis teorinis, 
o kartais - kaip matysime Prancūzijos ir Rusijos revoliucijų atveju — 
ir istorinis diplomatijos antitezės šaltinis. Todėl pirma išnagrinėsime 
dvi artimas mąstymo tradicijas, kurios vertinamos kaip šio konflikto 
rezultatas ir kaip galimas jo sprendimas. 

Skyriuje apie mitodiplomatiją išsamiai apibūdinta antinomija tarp 
judaizmo „šiurkštaus“ realizmo ir krikščionybės universalistinio idea- 
lizmo duoda keletą įžvalgų apie dialektinį diplomatijos ir antidiplo- 
matijos ryšį. Judaizmo atveju genčių antagonizmo perdavimas vie- 
nai aukščiausiajai dievybei sukūrė tautą, kurios galia reiškėsi santy- 
kiuose tarp „išrinktosios“ ir dar svetimų Jahvei tautų. Horizontali di- 
ferenciacija buvo svarbiausias veiksnys, tai liudija paprasčiausi mai- 
nų santykiai: „Kas yra nugaišęs, to nevalgysite. Gaišeną valgyti gali 
duoti ateiviui ... ar parduoti ją svetimšaliui, nes tu esi tauta, pašvęsta 
Viešpačiui, savo Dievui“?. Taip pat buvo labai svarbus draudimas pa- 
lūkininkauti; jis dažnai kartojamas: „Kai skolinsi mano žmonėms, sa- 
vo vargšams, nesielgsi su jais kaip skolintojas, nereikalausi iš jų pa- 
lūkanų““. O horizontalus susvetimėjimas padėjo švelninti vidinį ver- 
tikalų susvetimėjimą. Pakartoto Įstatymo knygoje skaitome: „Kadangi 
krašte beturčių niekad netruks, todėl įsakau tau: ištiesk ranką varg- 
šui ir beturčiui artimui savo krašte““. 

Kaip ir judaizmas, krikščionybė plėtojosi religinės ir politinės anar- 
chijos sąlygomis. Tačiau ji susvetimėjimui priešstatė idealizuotą ben- 
druomenę, atvirą visiems, priėmusiems mesianistinį Kristaus moky- 
mą. „Išrinktąją tautą“ pakeitė „visuotinė žmonijos brolybė“, o naujos 

susvetimėjimo sienos atskyrė šventuosius ir nusidėjėlius, bet ne tau- 
tas. Šiuo atžvilgiu krikščionybė buvo antidiplomatinė tarpininkė. Kai 
kolektyvinio susvetimėjimo sau sukurta galia buvo sutikrovinta Baž- 
nyčioje ir naudojama valdovų, ši vienpusiška antidiplomatijos orien- 
tacija buvo išoriškai perkelta į santykius su islamu, o po to, kaip jau 
matėme, - su Naujuoju Pasauliu. Tačiau, kaip parodėme anksčiau, šis 
išorinis ir vidinis religinis susvetimėjimas galiausiai paskatino skaldytis 
krikščioniškąjį pasaulį, o tai pranašavo diplomatijos raidos pradžią. 

Šis labai schemiškas išdėstymas turėtų padėti nušviesti susvetimė- 
jimo sukeliamą prototipinį prieštaravimą, kurio išraiškos yra diploma- 
tija ir antidiplomatija, — tai prieštaravimas tarp atskirybės ir visuoti- 
nybės?. Jis matyti pereinant iš mitinės Rojaus harmonijos į žmogaus 
nuopuolį, ribotų tautinių Judėjos ištakų priešstatoje krikščioniškojo pa- 
saulio universalizmui, o po to - krikščioniškojo pasaulio susidūrime 
su islamu ir atsiskyrusiomis valstybėmis. Šis prieštaravimas - tai prieš- 
taravimas tarp judaizmo partikuliaristinio realizmo ir krikščionybės 
universalaus spiritualizmo. 

E. B. Tyloras savo veikale Origins of Culture pateikia vieną aiškų 
susvetimėjimo pavyzdį. Šį susvetimėjimą sukėlė konfliktas tarp reli- 
ginės visuotinybės ir nacionalinės atskirybės kritišku viduramžių vie- 
nybės žlugimo laikotarpiu. Iš pradžių Tyloras išsamiai pasakoja apie 
viduramžiškus prietarus, pasak kurių, žydai turi uodegas kaip ir vel- 
niai“. Po to jis aprašo, kaip ši kitoniškumo stigma susiejama su pu- 
siau religinėmis, o galų gale nereliginėmis, tautinėmis charakteristi- 
komis. Pakeliui Tyloras cituoja „uolų ir šiek tiek cinišką reformato- 
rių vyskupą Bale'ą“, kuris pradeda nuo paplitusios nuomonės, jog 
tie, kurie įžeidė šv. Augustiną, turėję uodegas, o baigia mintimi, jog 
šis mitas apskritai pakenkė anglams: 

Johnas Capgrave'as ir Alexanderas iš Ešbio teigia, jog dėl to, kad mėtė 

žuvų uodegas į šį Augustiną, Dorsetšyro vyrams užaugo uodegos. Ta- 

čiau Polydrous pritaikė tai Kento vyrams Straude prie Ročesterio, nupjo- 
vusiems Thomaso Becketo žirgui uodegą. Taip Anglija per savo rašyti- 
nes melagingas legendas visose kitose šalyse patyrė amžiną gėdą dėl uo- 
degų, o dabar iš tiesų nežino, ką bedaryti ..., anglas dabar negali keliauti 

į kitą šalį prekiauti ar imtis kito garbingo verslo, nes jam su didžiausia 

panieka prikišama, kad visi anglai uodeguoti?. 

Tokie pasakojimai gali atskleisti, koks susvetimėjimo vaidmuo. Jie 
lokaliniu mastu parodo, kaip, iš naujo apibrėžiant „svetimšalio“ są- 

voką, dialektiškai sąveikavo du veiksniai - jėgos, kurias išlaisvino re- 
liginės visuotinybės suirimas, ir tautinio partikuliarizmo radimasis. 
Pasak Michaelo Howardo, Oksfordo naujosios istorijos karališkojo 
profesoriaus, šiuo laikotarpiu daugelis manė, kad „svetimšaliai yra 
už artimiausios kalvos““. Šis regionalizmas trukdė formuotis ypatin- 
gai galiai - valstybei, ir trukdė tol, kol diplomatija patyrė didžiulę 
„nesėkmę“ — turima galvoje tai, kad ji tęsėsi karais, pareikalavusiais 
per prievartą įvesti visuotinę karinę prievolę, kuri buvo devyniolik- 
to amžiaus dovana tautiniam homogeniškumui. 

Apie tai, kaip Europos elitas ir kapitalizmo jėgos keitė senuosius 
visuotinybės mitus naujais, kalbama Marxo apybraižoje „Žydų klau- 
simu“. Čia ne tiek atsakoma į anksčiau pasirodžiusį Bruno Bauerio 
straipsnį, kiek paaiškinama, kaip skilimas tarp „civilinės visuomenės“, 
kaip dalinių, individualių interesų sankaupos, ir „valstybės“, kaip 
abstrakcijos, idealo, visuotinybės, yra susijęs su to meto žydų ir krikš- 
čionių religijų susipynimu bei sekuliarizacija?. Marxas pradeda da- 
bar gerai žinoma prielaida, kad dėl judaizmo tolerancijos palūkinin- 
kavimui jis tapo seniausia „kapitalizmo dvasia“. Tai „chimeriška žy- 
do tautybė ..., prekeivio ir visų pirma finansininko tautybė“, išardė 
visuomeninį krikščioniškojo pasaulio susitelkimą ir sukūrė sąlygas „ci- 
vilinei visuomenei“!?. Universalistinę krikščionybės dvasią suskaldė 
„Civilinės visuomenės, egoizmo sferos, bellum omnium contra omnes dva- 
sia. Ji yra jau ne bendrumo, bet atskirumo pradas“!!. 

Pažymėtina, jog Marxas „visų karo prieš visus“ nesieja su hipote- 
tine prigimtine būkle, kaip tai darė Hobbesas'*. Ne, tai judaizmo „ka- 
pitalistinė dvasia“, „universalizuota krikščionybei įsigalėjus“, „išskai- 
do žmonių pasaulį į atomistinių, vienas kitam priešiškų individų pa- 
saulį ...“3 Aišku, kad Marxas perėmė iš Hobbeso demitologizuotą val- 
džios sampratą, leidusią Hobbesui postuluoti „mirtingąjį dievą“, arba 
Leviataną, galintį duoti tvarką ir įstatymą visuomenei, iš kurios atim- 
ta dieviškoji valdžia. Bet Marxas žengia toliau ir, norėdamas nustaty- 
ti tikrąjį Leviatano galios šaltinį, įsiskverbia į „civilinės visuomenės vi- 
durius“. Nepakanka teigti, kaip daro daugelis rašiusiųjų apie visuo- 
menės sutartį, kad žmogus iš dalies ar visai išsižada savo individua- 
lios laisvės arba lygybės, siekdamas įgyti tam tikrą saugumą kaip pi- 
lietis. Juk laisvė, teigia Marxas, kaip „Žmogaus teisė, remiasi ne žmo- 
gaus ryšiais su kitais žmonėmis, o atvirkščiai — vienų žmonių atskyri- 
mu nuo kitų... Praktinis laisvės teisės panaudojimas reiškia žmogaus 

privatinės nuosavybės teisę“!*. O lygybė „kaip tik yra laisvės lygybė 
..., kiekvienas žmogus vienodai laikomas savaiminga monada““. Tad 
saugumas ne išvaduoja žmogų iš anarchijos būklės, bet, „priešingai, 
saugumas yra civilinės visuomenės egoizmo garantija“'“. O kas tada 
yra visuomenę saistanti jėga? Marxas atmeta idealistinę Hegelio so- 
cialinės substancijos sąvoką ir Benthamo tikėjimą individo „protingu 
egoizmu“. Ši saistanti jėga yra pinigai kaip „susvetimėjusi žmogui jo 
darbo ir jo esaties esmė, ir ši svetima esmė privertė žmogų jai paklus- 
ti, ir jis ją garbina“!. Ne Leviatanas, o Mamona yra tas „mirtingasis 
dievas“, kuris vėl integruoja visuomenę: „Žydų dievas pasidarė pa- 
saulietiškas, jis tapo pasaulio dievu“?8. 

Taigi civilinės visuomenės egoistiškas šališkumas, siekiant jį iki ga- 
lo patenkinti ir norint užmaskuoti tikruosius susvetimėjusio darbo su- 
kurtus padalijimus, yra iškeliamas iki abstrakčios „visuotinybės“. 
Valstybė kaip šios dirbtinės visuotinybės atstovė perima religijos vaid- 
menį: „Kaip Kristus yra tarpininkas, kuriam žmogus priskiria visą 
savo dieviškumą, visą savo religinį ribotumą, taip ir valstybė yra tar- 
pininkė, kuriai jis suteikia visą savo nedieviškumą, visą savo žmo- 
giškąją laisvę“ “. 

Pritaikę Marxo analizę valstybių tarpusavio santykiams, galime ki- 
taip interpretuoti konfliktą tarp atskirybės ir visuotinybės. Šiuo at- 
veju diplomatija, būdama netobula visuotinybė, mėgina tarpininkauti 
ne paprastam, pavyzdžiui, Hobbeso, „visų karui prieš visus“, o su- 
svetimėjimui, būdingam valstybių „civilinei visuomenei“. 

O kas, Marxo nuomone, yra šio susvetimėjimo šaltinis? Politinėje 
bendruomenėje, teigia Marxas, „Žmogus yra visuomeninė būtybė; bet 
civilinėje visuomenėje jis veikia kaip privatus asmuo, kitus žmones lai- 
ko priemone, pats nusižemina ir tampa priemone bei svetimų jėgų 
žaisliuku“?. Taigi civilinėje visuomenėje žmogus susvetimėja kitiems, 
kai yra laikomas priemone tikslui pasiekti. Kaip ir Hobbeso teorija, 
šis tikslas iš esmės yra pati galia arba, tiksliau, toks galios pertek- 
lius, kuris garantuoja individo saugumą. Hobbesas Elements of Phi- 
losophy numato požiūrį į galią, pasak kurio, kiek vienas individas ga- 
lios laimi, tiek kitas pralaimi: „Kadangi vieno galia priešinasi kito ga- 
liai ir trukdo jai veikti, galia paprasčiausiai tėra tai, kuo vieno galia 
viršija kito galią“*!. Be to, Hobbesas aprašo galią grindžiančius eko- 
nominius mainus ir tarsi numato Marxo idėją, kad žmonės, susveti- 
mėdami savo produktui, susvetimėja savo pačių galiai ir kitiems žmo- 

nėms. „Žmogaus vertė, arba vertingumas, - teigia Hobbesas, - be viso 
kito, yra jo kaina; ji yra tokia, kiek būtų duota už jo galios panaudo- 
jimą: ir todėl tai yra ne absoliutus dydis, bet dalykas, priklausomas 
nuo kito reikmės ir nuomonės ..., kaip ir kitiems dalykams, taip ir 
žmogui kainą nustato ne pardavėjas, bet pirkėjas.“2 Tad Marxas yra 
„Hobbeso sekėjas“ tiek, kiek jis pripažįsta visuotinę kovą dėl galios; 
tačiau aišku, kad jis susvetimėjimą laiko šios kovos esmine priežas- 
timi, o ne vienu iš jos padarinių, kaip teigia Hobbesas. 

Vadinasi, Marxo nuomone, įveikus susvetimėjimą, valstybių ko- 
va dėl galios liausis. Jau matėme, kad Hobbeso nuomonė yra kito- 
kia: Leviatanas yra ir veikia kaip įsiamžinanti galia. Pirminis jo ga- 
lios šaltinis yra savanoriškas galios perdavimas susitarimu; tačiau ap- 
linkybės, kurios lemia Leviatano būtinumą, yra ne susvetimėjimas, 
bet visuotinė galių kova dėl saugumo, kuris ir yra ta priežastis, ko- 
dėl Leviatanui suteikiama absoliuti ir visuotinė aukščiausioji valdžia. 
Žinoma, tai reiškia, kad tarp leviatanų vyraus „amžinas ir nuolati- 
nis vis didesnės galios troškimas, pasibaigiantis tik su mirtimi“. 
Hobbesas nepalieka vietos galimybei, jog valstybės galėtų perduoti 
savo galias sukurdamos antvalstybinį Leviataną: „Viena nuo kitos ne- 
priklausomose valstybėse ir respublikose kiekviena jų ... turi abso- 
liučią laisvę daryti tai, ką nuspręs labiausiai prisidedant prie jos ge- 
rovės“2. Ši suvereno laisvė kyla iš to, kad žmonės išsižada laisvių 
mainais už siekiamą saugumą. 

Tačiau Marxas mano, kad ši laisvė — ir jos tariama visuotinybė - 
yra mitologizuotos. Be to, galia, kuriai ji yra pajungta, taip pat pa- 
daro valstybes priklausomas vieną nuo kitos, o tai neigia Hobbeso 
teiginį apie amžiną Leviatano nepriklausomybę: „Jei politika idealiu 
požiūriu yra pranašesnė už pinigų galią, tai iš tikrųjų ji yra tapusi 
jos baudžiauninke“*. Trumpai tariant, lygiai kaip šališkų ekonomi- 
nių interesų galia per abstrakčią visuotinybę, valstybę, viešpatauja vi- 
soje civilinėje visuomenėje, taip, Marxo požiūriu, valstybių bendruo- 
menėje stipriausias šališkas interesas viešpatauja per „universalų“ 
aparatą, diplomatiją. Tačiau valstybės ir diplomatija nesąmoningai 
skatina savo pačių išnykimą, kadangi galia kaip mainomoji vertė 
(t. y. pinigai) „tapo pasaulio valdžia, ir praktiška žydo dvasia tapo 
praktiška krikščionių tautų dvasia““. Tai papildo vėlesnį Marxo ir 
Engelso mechanistine kapitalizmo prieštaravimų analize grindžiamą 
teiginį, kad valstybė „nunyks“. 

Šis „ankstyvojo“ Marxo ir Hobbeso pažiūrų palyginimas rodo, 
kaip jie, nors ir remdamiesi istoriškai skirtingomis prielaidomis, bet 
vienodai nujausdami krizę, ėmėsi „realistiškai“ kritikuoti tą diplo- 
matiją, kuri buvo praktikuojama atitinkamai devynioliktame ir sep- 
tynioliktame amžiais*?. Hobbesas, išgyvenęs Anglijos pilietinį karą, 
padarė išvadą, kad tautos ar kurios nors jos dalies nekontroliuoja- 
mą ir įsiamžinančią aukščiausią valdžią padarė būtiną visuotinė kova 
dėl galios. Taip jis perkėlė tą kovą dėl galios į tarptautinę areną ir 
užkirto kelią bet kokiam tarpininkavimui, grindžiamam moralės ar 
teisės įstatymais. Šiuo požiūriu Hobbeso Leviatanas yra „realistinė“ 
krikščioniškojo pasaulio diplomatijai būdingų universalistinių prie- 
laidų kritika. 

Kita vertus, Marxas turėjo tą pranašumą, kad kapitalizmo „kri- 
zė“ sudarė galimybę nustatyti naujas telkiančias, nors ir šališkas, vi- 
suomenės jėgas, kurios netrukus galėjo iškilti kaip visuotiniai santy- 
kiai. Jis iškėlė sau užduotį „realistiniais“, t. y. materialistiniais, argu- 
mentais paneigti „utopinę“ interesų darnos teoriją, pasak kurios ša- 
liški arba privatūs interesai paties likimo buvo paverčiami visuoti- 
niais arba visuomeniniais interesais*. Savo Grundrisse Marxas kon- 
trastingai Hobbesą priešstato Adamui Smithui, kad paneigtų neisto- 
rinį šio teiginį, jog kiekvienas, siekdamas savų interesų, prisideda prie 
bendrojo intereso: 


Iš šios abstrakčios frazės lygiai taip pat būtų galima padaryti išvadą, kad 
kiekvienas individas blokuoja kito individo interesų gynimą, taigi vieto- 
je bendro sutarimo šis visų karas prieš visus sukuria bendrą neigimą. Iš 
tikrųjų reikalas yra tas, kad privatus interesas jau pats savaime yra vi- 
suomeniškai apibrėžtas interesas, kuris gali būti pasiektas tik visuome- 
nės nustatytomis sąlygomis ir tomis priemonėmis, kurias suteikia visuo- 
menė: taigi jam reikalingas šių sąlygų ir priemonių atgaminimas“. 
Kosmopolitinės jėgos, slypinčios už šių „visuomeniškai determi- 
nuotų interesų“, yra neatsiejamos nuo kapitalo gamybinių jėgų, ku- 
rių pagrindas yra visuotinė komercija ir pasaulinė prekyba. Šis pa- 
grindas, kaip teigia Marxas, teikia „universalaus individų vystymosi 
„ir pastovaus visų apribojimų, suvokiamų kaip apribojimai, o ne 
kaip šventa riba, panaikinimo galimybę““?. Marxo kritika, kuriai vis 
dar darė didelę įtaką Hegelio ir Feuerbacho metafiziniai susvetimė- 
jimo formų tyrimai, yra daugiau filosofinė negu sociologinė: jis aiš- 
kina, kad valstybės — o laikantis šios logikos, ir valstybių sistemos - 

yra „tariamos“ visuotinybės. Pamatysime, kad ši, kaip ir interesų dar- 
nos, doktrina devynioliktame amžiuje turėjo įtakos „utopinei“ anti- 
diplomatijos teorijai. Bet netgi šiuo pradiniu susvetimėjimo teorijos 
raidos tarpsniu ši teorija implikuoja, kad valstybės ir jų netobuli uni- 
versalistiniai priedai — diplomatija ir tarptautinė teisė — yra siaurai 
šališki klasiniu požiūriu. Jos implikacijos yra reikšmingos „realistinei“ 
antidiplomatinei kritikai. Tad galima teigti ir tai, kad ši kritika turė- 
jo „revoliucinių“ (arba „kantiškų“) padarinių diplomatijai, nes ji, at- 
mesdama juridinę sutarties formą kaip klasinio viešpatavimo priedan- 
gą, kartu atmeta visus „racionalistinius“ (arba „Grocijaus tipo“) prie- 
sakus, kaip tarptautiniais susitarimais ar sutartimis sukurti egalitari- 
nę pasaulio tvarką?!. 


DIPLOMATIJOS IŠSTŪMIMAS: 
UTOPIZMAS IR ANTIDIPLOMATIJA 


Esminis antidiplomatinės teorijos aspektas yra utopizmas. Tai yra til- 
tas, jungiantis eschatologinius ir milenaristinius mitodiplomatijos ke- 
liamus reikalavimus su šių laikų pasaulietiniais bandymais pakeisti 
diplomatiją. Atsiradusi tarptautinių santykių teorija itin daug dėme- 
sio skyrė utopinio mąstymo tikslams ir padariniams. E. H. Carras 
knygoje Twenty Years Crisis atskleidė tarptautinių santykių utopinio 
mąstymo tendenciją ir pripažino jos sekėjų reikšmę. Jis palygino juos 
su viduramžių alchemikais, kurie galbūt niekuomet nepasiekė užsi- 
brėžto tikslo - paversti šviną auksu, tačiau sukūrė metodus ir sąly- 
gas, reikšmingus šiuolaikinio fizikos mokslo plėtrai??. Tačiau alche- 
mikai ir utopistai, ypač gyvenę tarp dviejų pasaulinių karų, negalėjo 
išspręsti iškilusių konfliktų nes, pasak Carro, „jų kūrinys buvo ne ana- 
lizės, bet siekių rezultatas“. 

Po Carro intelektualinis domėjimasis utopizmu tai sustiprėdavo, 
tai vėl atslūgdavo. Kaip galima numanyti iš jo knygos pavadinimo, 
utopinė mintis neretai iškyla krizių metu, kai paaiškėja, kad seni me- 
todai ir tikslai netinka naujoms problemoms spręsti. Tačiau Carrą 
(kritiškai vertinusį Tautų Sąjungos utopizmą) ir kitus autorius labiau- 
siai domina žalingi utopinio mąstymo padariniai, arba, kaip tai buvo 
apibūdinta, „taikomoji utopistika“. Yra tikrai svarių priežasčių 
kruopščiai tirti utopinį mąstymą, ypač todėl, kad pulti diplomatijos 

tradicijas Prancūzijos ir Rusijos revoliucijų metu dažnai skatino tos 
idėjos, kurios buvo perimtos iš septyniolikto, aštuoniolikto ir devy- 
niolikto amžių utopijų. Tačiau yra ir kitų, aktualesnių priežasčių tir- 
ti utopinį mąstymą. 

Svarbiausia yra tai, kad jis radosi kartu su diplomatija šešiolikta- 
me ir septynioliktame amžiais. Jau matėme, kad diplomatijos genea- 
logija tiria konfliktus, baimes ir susvetimėjimą, lėmusius diplomati- 
jos būtinumą ir galimumą. Utopijos yra labai svarbios šiai genealo- 
gijai, kadangi utopinis geriausios visuomenės vaizdinys kartu yra ir 
karštas prarastos vienybės troškimas, padaręs mitodiplomatiją gali- 
mą, ir baimės bei susvetimėjimo sąlygų, padariusių diplomatiją bū- 
tiną, kritika, ir įspūdinga programa, kaip padaryti diplomatijos pa- 
baigą jei ne tikėtiną, tai bent jau iš principo įmanomą. Šis pastarasis 
utopinio mąstymo bruožas suteikia jam ypatingą vietą antidiploma- 
tijos paradigmoje. 

Prieš nuodugniau tirdami šiuos tris utopijos bruožus, turime im- 
tis nelengvos užduoties apibrėžti utopiją. Beveik neišvengiamai utopi- 
jos negalima apibrėžti vienintele reikšme. Tačiau mūsų tyrimo tema 
ir struktūra šiek tiek riboja nagrinėjamą dalyką. Pirma, mes aptarsi- 
me tik tipiškas šešiolikto, septyniolikto ir devyniolikto amžių utopi- 
jas, kuriose glūdi svarbių įžvalgų tiek diplomatijos, tiek ir antidiplo- 
matijos teorijoms. Antra, nagrinėjamos tik tos utopijos, kurios siste- 
miškai kritikuoja šališkumą, nesantaiką ir susvetimėjimą ir siūlo uni- 
versalias formules, kaip visa tai įveikti. Trumpai tariant, utopinę tra- 
diciją susieję su antidiplomatija, kaip kad judėjiškoji-krikščioniškoji 
tradicija buvo susieta su mitodiplomatija, analizuosime ją kaip dis- 
kursą ir kaip hermeneutiką tokio diskurso, kuriuo mėginama vaizduo- 
tėje įveikti tikrovėje ne iš karto įveikiamus prieštaravimus ir susveti- 
mėjimą. Todėl iš bendro pobūdžio apibrėžimų, kuriuos radau išsa- 
miame Manuelso veikale apie utopijas, kaip tinkamiausią (gal ir turi- 
ningiausią) pasirinkau Rogerio Mucchielli'o veikale Le Mythe de la citė 
idėale (1961) pateiktą apibrėžimą: „Mitas, sužadintas asmeninio maišto 
apskritai prieš žmogaus padėtį, kurią įkūnija konkrečios aplinkybės; 
maišto, kuris, susidūręs su kliūtimi ar bejėgiškumu, sukuria vaizduo- 
tėje kitą arba niekur, kur visos tos kliūtys yra pašalintos“*. Šis apibrė- 
žimas yra parankiausias, kadangi pritaikomas galios ir tiesos matri- 
cai, kuri yra ir antidiplomatinio, ir utopinio diskurso pagrindas. Ki- 

taip tariant, jis mums nurodo jų bendrą, mitinę funkciją: vaizduotėje 
suderinti galią ir tiesą, kad žmonija galėtų įveikti visuotinę susveti- 
mėjimo būklę. 

Tad pagrindinis šešiolikto ir aštuoniolikto amžių utopijos bruožas 
yra žmonijos mitinės vienybės ilgesys. Akivaizdu, kad šią nostalgiją 
kurstė po krikščioniškojo pasaulio suirimo įsivyravusi anarchija. Kad 
būtų aiškiau, diplomatijos teoriją ir antidiplomatijos teoriją vaizda- 
vau diametraliai priešingas. Tačiau iš jų pirmosios reakcijos į šią anar- 
chiją matyti, kad jos abi vienaip ar kitaip natūraliai krypo į krikščio- 
niškus mitus. Kalbant apie diplomatijos teoriją, tai buvo sutarties mi- 
tas arba praeities vaizdinys, kurį po nuopuolio puoselėja žmogus, su- 
laužęs sutartį su Dievu ir amžinai mėginantis įstatymais vėl šiek tiek 
priartėti prie Rojaus“. Kita vertus, antidiplomatinė teorija remiasi uto- 
pijos mitu, arba milenariniu ateities vaizdiniu. Remdamiesi visuome- 
nės telos — o ne kilmės — pažinimu, utopistai tikėjosi sukurti žinoji- 
mu grindžiamą galią tai visuomenei pertvarkyti. Utopistai darniai 
manė, kad taika esanti didžiausias gėris ir galutinis Europos visuo- 
menės tikslas. Teoriškai buvo susietos individo dvasios ramybė ir 
valstybės taika. 

Tačiau buvo aišku, kad krikščionybė nebegali išlaikyti tos lemtin- 
gai svarbios taikai sąsajos. Tad utopistai, eidami alchemikų ir vienuo- 
lių, prekeivių ir jūrininkų pramintais takais, ėmėsi naujų mokslų, pri- 
siminė graikų mitą apie idealią valstybę ir domėjosi vienuoliškomis 
institucijomis bei naujai atrastų žemių tikrove, kad sukurtų sekulia- 
rizuotas taikaus pasaulio vizijas. Šiose ankstyvosiose utopijose vis dar 
vyravo krikščioniškosios vertybės, tačiau jų atrama buvo humaniz- 
mo dvasia, būdinga Erazmui, Rabelais, More'ui ir kitiems šešiolikto 
amžiaus šviesuoliams, kurie, helenizuodami krikščionybę, padėjo at- 
gaivinti Europos kultūrą. 

Šis kultūros atgaivinimas galbūt yra vienas svarbiausių utopinio 
mąstymo nuopelnų diplomatijai. Arba, jei norite, jį galima vertinti 
kaip kultūros remitologizavimą stengiantis rasti atsvarą anarchijos 
jėgoms, kurias išlaisvino jau minėtas Hobbeso atliktas galios demi- 
tologizavimas. Svarbu tai, kad suverenios galios šaltinis nėra pagrin- 
dinis ankstyvųjų utopijų klausimas“. Dažnai pagrindinė utopijos te- 
ma - kaip ta galia įgyvendinama. Ji visuomet atskleidžiama galios ri- 
tualais. Matydami atvirus ir neretai žiaurius galios nulemtus pada- 

rinius žmonių visuomenėje, utopijų autoriai konstruoja ritualus kaip 
kultūriškai reikšmingus socialinius aktus, turinčius sušvelninti tą ga- 
lią. Daugeliu atžvilgių utopijos tikslas yra racionalizuoti galią — ne- 
būtinai pasitelkus protą, bet per kolektyvinę sistemą įpročių, ku- 
riuos galima racionaliai paaiškinti ir įdiegti per kultūrą. Čia glūdi 
svarbus utopizmo ir diplomatinės kultūros ryšys. „Pirmasis“ diplo- 
matas privalo atlikti nepaprastai iracionalų veiksmą, kai, užuot nu- 
žudęs priešą, nutaria su juo kalbėtis. Kadangi jis ir jo priešas pa- 
klūsta ne to paties suvereno teisei, tai jo sėkmė - ir būsimasis sau- 
gumas - daugiausia priklauso nuo vienintelio veiksnio — galios pa- 
versti tą iracionalų veiksmą ritualu, būtent racionaliai jį paaiškinti 
ir suteikti jam socialinę reikšmę, kurią bendruomenė įpras pripažin- 
ti. Mes jau nurodėme daugelį galios ritualų, padėjusių plėtotis di- 
plomatijai, pavyzdžiui, aukojimas, pasikeitimas dovanomis, pirme- 
nybė, courtoisie ir civilitė. Šie ritualai atitinka hierarchiškai žemėjan- 
čias nesantaikos ir susvetimėjimo mediacijas Dievo, Kristaus, popie- 
žiaus ir monarcho atžvilgiu. Utopijos autorius projektuoja dar vie- 
ną žingsnį žemyn ir žingsnį į šoną, galima sakyti, diagonalinio tar- 
pininkavimo link, nes, Thomaso More'o žodžiais sakant, jis „labiau 
nori, negu tikisi“, kad per ritualą racionalizuota galia ateityje tar- 
pininkaus sau. Mes negalime įvertinti, kokiu mastu utopistų įsivaiz- 
duojama internalizuotos, sunormintos, sukultūrintos būsimosios ga- 
lios vaizdinys tiesiogiai ar priešingai paveikė Vakarų diplomatinę 
kultūrą. Tačiau remdamasis Manuelso ir kitų darbais, trumpai su- 
pažindinsiu su kai kuriomis utopijomis, kritikavusiomis diplomati- 
ją ir kūrusiomis jai alternatyvas ankstyviausiais ir jautriausiais jos 
raidos tarpsniais. 

Reikėtų pradėti nuo mąstytojo (ir ambasadoriaus), sukūrusio pa- 
tį terminą, Thomaso More'o. Jo Utopija (1516) buvo mėginimas už- 
pildyti po universalios religinės kosmologijos suirimo likusią tuštu- 
mą - išsamiai pavaizduoti idealią bendruomenę, kurioje ramybę ga- 
rantuoja nuosavybės ir išsilavinimo lygybė bei teisės diktatas. Gat- 
vės yra dvidešimties pėdų pločio, visi dirba bendruomenei šešias va- 
landas per dieną, visi vienodai apsirengę, vietoje pagamintas per- 
teklius yra kruopščiai paskirstomas, „taigi visa sala yra tarsi viena 
šeima“. Alchemikai More'o Utopijoje liktų be darbo; auksas yra nu- 
vertėjęs, kadangi naudojamas tik naktipuodžiams ir vergų grandi- 

nėms gaminti. Puikioje satyrinėje scenoje More'as savo panieką ne- 
tikriems jo epochos poreikiams, pompastikai ir tuštybei perteikia per 
užsienio ambasadoriaus personažą, kuris atvyksta į Utopiją apsikars- 
tęs auksu ir brangakmeniais ir nesuvokia, kodėl čiabuviams atrodo 
toks juokingas. 

Utopijos išoriniai santykiai visiškai priklausomi nuo vidaus po- 
reikių. Užsienio prekyba reikalinga tik geležiai įsigyti, nes saloje jos 
trūksta, ir pertekliui gauti, kuris naudojamas kaip užmokestis sam- 
domiems kareiviams; patys Utopijos gyventojai nesitepa krauju mū- 
šyje. Tuo pačiu laikotarpiu Machiavelli buvo priešingos nuomonės 
ir samdinių buvimą laikė valstybės silpnėjimo priežastimi bei įro- 
dymu. Bet dėl karo metodų jie abu sutaria: pateisinamos visos prie- 
monės, kurios būtinos pergalei iškovoti??. Tačiau More'as manė, kad 
tik tris karo priežastis galima vadinti pateisinamomis: gynimąsi nuo 
įsiveržimo, sąjungą su kita užpulta valstybe ir tautos išlaisvinimą 
nuo tironijos. Yra ir išimčių; pažymėtina tai, kad jos susijusios su 
periferiniais, t. y. neeuropiniais, santykiais, kuriuos mes jau nagri- 
nėjome kaip Europos susvetimėjimo perkėlimą išorėn“. Naujojo Pa- 
saulio užkariavimą Utopijos gyventojai „vertino kaip visiškai teisin- 
gą karo priežastį, nes jei kokie nors žmonės laiko tuščią ir pelningai 
nenaudojamą žemę ..., tai ji, nepaisant prigimtinės teisės, turi būti 
išvaduota ir puoselėjama““?. Vis dėlto karas laikomas neišvengiama 
blogybe ir nesulaukia jokių feodalinių pašlovinimų. Utopijoje perkai- 
nojami beveik visi feodaliniai įpročiai. Čia nėra baronų dvarų, didi- 
kai — tai tik barbariški užsienio priešai, o diplomatinį korpusą su- 
daro ne kareiviai, o teisininkai ir valdininkai. Utopijoje More'as vi- 
sai nekalba apie islamą, tačiau atsigriebia už šį tylėjimą savo kūri- 
nyje Pasikalbėjimai apie paguodą nuo nelaimių, kuris buvo parašytas 
1534 m., kai jis kalėjo Taueryje*?. Čia More'ui rūpi ne jo paties sun- 
ki padėtis, o Europos likimas — kas būtų, jei nepavyktų sunaikinti 
Kristaus priešų liuteronų. 

Gana įdomu, kad antrą įtakingiausią po More'o utopiją sukūrė 
Campanella Neapolio kalėjimuose, kur praleido dvidešimt septyne- 
rius metus; ne už tai, kad parašė garsųjį Saulės miestą, o už ereziją 
ir, kaip spėjama, už tai, kad užsitikrino turkų paramą 1599 m. per 
Kalabrijos sukilimą prieš ispanus. Jo utopinis veikalas vertingas to- 
dėl, kad čia stengiamasi intelektualiai užgrįsti didėjančią prarają 

tarp mokslo ir religijos, o tarptautinėje plotmėje - tarp augustiniš- 
kosios ir makiaveliškosios diplomatijos paradigmų. Kaip ir Baco- 
nas Anglijoje, Andreae Vokietijoje, o vėliau Komenskis (Comenius) 
Moravijoje, Campanella įsivaizdavo utopiją įkūnijančią visus pan- 
sofijos principus. Pansofija buvo vadinama šešiolikto amžiaus uto- 
pinė fantazija, kad, norint Europoje atkurti krikščioniškąją valsty- 
bę, galima sujungti naujuosius mokslus ir krikščioniškąsias verty- 
bes. Bacono aforizmas „pažinimas yra galia“ ir jo utopija Naujoji 
Atlantida reprezentuoja šį aktyvistinį tikėjimą, kad mokslinio paži- 
nimo galia leis pertvarkyti visuomenę. Pansofijos tipo organizacija 
ir žinių skleidimas turėtų sukurti naujas žmonių santykių valdy- 
mo taisykles. Šiuo aspektu pansofijos tipo utopijos skyrėsi nuo Mo- 
re'o sukurtos utopijos: tai buvo ne valdovams skirti geranoriški ap- 
mąstymai, bet švietimo sistemos, kurias tuojau pat turėjo įdiegti ap- 
sišvietę žmonės. Tokių utopijų vadovai paprastai yra mokslininkai- 
dvasininkai; jų galia reiškiasi nešališku pakylėtumu, didinančiu jų 
budrumą. Bacono žodžiais sakant, jie veikia kaip „tikra karalystės 
akis“ — galima suprasti žmogų, kuris visą savo gyvenimą buvo dva- 
riškis, budriai stebimas karalienės Mergelės*!. Bacono amžininkas 
Campanella sukūrė Saulės miesto valdytoją, įkūnijantį visą galią, vi- 
są pažinimą ir visą meilę. Campanella'os utopija yra naujoviška ne 
tuo, kad akcentuoja mokslinį pažinimą, o tuo, kad utopinį miestą 
vaizduoja kaip mokslo šventovę: turimos žinios turėjo būti pavaiz- 
duotos paveiksluose ant septynių sienų, ratais juosiančių miestą. 
Faktiškai mokslas yra sakralizuojamas, kad būtų išstumta šventa is- 
torija. Campanella'os įsivaizduojami ambasadoriai atlieka tas pačias 
funkcijas, kurias išvardija Baconas: slapčia rinkti žinias visame pa- 
saulyje**. Be to, tikriausiai remdamasis sava vienuolio dominikono 
patirtimi, Campanella ragino ne tik panaikinti asmeninę nuosavy- 
bę - nors tai buvo įprastas septyniolikto amžiaus utopijų princi- 
pas, - bet ir atsisakyti šeimos. Tačiau Friedrichas Meinecke pelny- 
tai mini jį savo veikale apie makiavelizmą. Jo dviveidis it Janas ide- 
alios bendruomenės vadovas, teigia Meinecke, simbolizuoja skilimą 
į seną ir naują visuomenes: vienas veidas žvelgia atgal į viduram- 
žišką teokratiją, sumodeliuotą pagal Augustino magnus sacerdo, o ki- 
tas - pirmyn, į egoistinę makiaveliško tipo valstybę“. Nors Cam- 
panella laikė save antimakiavelininku ir plūdo florentiečio „pražū- 

tingas išmones“, apskritai jo veikalas, atrodo, buvo mėginimas at- 
gaivinti visuotinę krikščionybės galią, papildytą „moksliniais“ rai- 
son d'ėtat pranašumais. Antai jis valstybės labui pritaria raciona- 
lioms karinių mokslų studijoms, eugenikai ir netgi belytei armijai 
(panašiai į turkų janyčarus). 

Kaip ir Campanella'os Saulės mieste, Emerico Cruce'o plane, pa- 
teiktame jo darbe Nouveau Cynėe (1623), buvo mėginama vėl susieti 
universaliąsias krikščionybės vertybes su nauja susiskaldžiusių vals- 
tybių tikrove. Be to, jo visuotinės taikos, įgyvendinamos per valsty- 
bių lygą, planas skirtas ir nekrikščioniškoms tautoms, tokioms kaip 
Persija, Kinija ir net nekenčiami turkai. Tačiau, kaip aiškina F. A. 
Hinsley, Cruce'as buvo „realistas“ tarp septyniolikto amžiaus utopis- 
tų, nes visuotinė monarchija turėjusi ne valstybes pakeisti, bet būti 
„priemone mūsų valstybėms apsaugoti“**. Ypač įdomūs yra du Cru- 
ce'o taikos planą grindžiantys motyvai. Pirma, jis viešai smerkia vy- 
raujančią nuomonę, kad svetimumas turkams galėtų būti pakanka- 
mai stiprus motyvas susiskaldžiusioms krikščioniško pasaulio vals- 
tybėms susivienyti į sąjungą. Advokatavimas turkams iš dalies atspin- 
di jų kaip epizodinių prancūzų sąjungininkų vaidmenį. Tačiau žvelg- 
damas daug toliau ir plačiau negu jo amžininkai, Cruce'as pripažįs- 
ta, kad ateityje didžiausią grėsmę taikai — 0 tai ir svarbiausias aksti- 
nas iš naujo organizuoti tarptautinę valdžią — kels artimų, homolo- 
giškų valstybių tarpusavio susvetimėjimas ir baimė. Pradėdamas Nou- 
veau Cynėe jis rašo: 

Taikos siekiama ... ne visai nuoširdžiai. Kai kas įkalbinėja krikščioniš- 

kus valdovus taikytis ... jų bendro priešo akivaizdoje, ir net žymiausios 

asmenybės parodė ketinimus per maždaug ketverius metus sunaikinti tur- 
kus ..., kiti rūpinasi tik savimi sėdami nesantarvę tarp kaimynų, kad pa- 
tys taikoje gyventų. Tačiau aš manau visiškai kitaip, ir man atrodo, kad, 
matant degantį ar ištiktą nelaimės kaimyno namą, reikia ne tik gailėtis, 


bet ir bijoti, kadangi žmonių visuomenė yra vienas kūnas“. 


Antroji paskata siekti taikos kildinama iš vidinio susvetimėjimo ir 
baimės. Priešingai negu amžininkai, Cruce'as manė, kad saugumą 
valstybės viduje taip pat garantuosianti visuotinė taika: 

Taikai įsitvirtinus tarp visų valdovų ... ir visų monarchų ... nebūtų la- 


bai sunku sulaukti jų tautų paklusnumo ... Juk monarchus nuolaidžiau- 
ti savo valdiniams verčia baimė, kad šie susivienys su svetimšaliais arba 

kad pastarieji turės naudos iš nesutarimų ir kivirčų tarp valdinių ir val- 
dovo. Dabar ši baimė nebebūtų pagrįsta ... turint paramą kitų valdovų 


..., kurie taip pat suinteresuoti nubausti maištininkus. Taigi valdovams 


atitektų svarbiausias visuotinės taikos vaisius“. 


Cruce'as nepasakė nieko aiškaus apie savo siūlomą valstybių ly- 
gą. Turbūt reikėtų pasakyti, kad jis buvo didesnis „realistas“ nei kiti 
utopiniai mąstytojai, pateikę aibę tokių detalių, kurios niekuomet ne- 
galėjo būti pritaikytos. Tačiau Cruce'as pritarė tam, kad būtų plėto- 
jamos užuomazginės taiką kuriančios institucijos — pasaulinė preky- 
ba ir arbitražas. Tai, kad jis atgaivino arbitražą ir iškėlė jį į tarptau- 
tinę areną, taip pat jo tikėjimas prekybos universalizuojančiomis ga- 
liomis rodo, jog trūko tikėjimo - apie jį kalbėjome skyriuje apie pro- 
todiplomatiją - esamų institucijų galimybėmis tarpininkauti konflik- 
tui. Šiais klausimais Cruce'o analizė buvo „realistiška“, kadangi jos 
nepersmelkė vien išorinės krikščioniškos taikos siekiai. 

Dar nepasibaigus amžiui, įvykiai pralenkė utopistų siekius, o kar- 
tais jų siekius paneigdavo. Karų tarp Didžiosios Britanijos ir Nyder- 
landų (1652-1674) virtinė negailestingai sudaužė viltį, kad komerci- 
nė prekyba neišvengiamai atneš taiką ir kad ypatinga valdymo for- 
ma - ar tai būtų visuotinė monarchija, ar popiežiaus valstybė, ar de- 
mokratinė respublika — galėtų priartinti amžinąją taiką. Visa tai su- 
kėlė tokią reakciją, kad smarkiai pagausėjo mitodiplomatijos elementų 
utopiniuose kūriniuose. Puikus - ir nepastebėtas — šio žanro pavyz- 
dys yra Moravijos humanisto Jano Amoso Komenskio, išgarsėjusio 
daugiau savo pansofiniais raštais, veikalas Taikos angelas“. Šioje kny- 
goje, skirtoje Anglijos ir Olandijos pasiuntiniams, 1667 m. susirinku- 
siems Bredoje derėtis dėl taikos, išdėstyta daugelis tų irenistinių prin- 
cipų, kurie vėliau pasirodė populiaresniuose Penno (Essays toward the 
Present and Future Peace, 1693), Bellerso (Some Reasons for an Europe- 
an State, 1710) ir Saint-Pierre'o (Perpetual Peace, 1712) darbuose“. Iš 
pirmųjų knygos žodžių visiškai aišku, kad Komenskis stengiasi su- 
teikti diplomatijai ganytojišką krikščionybės galią ir universalų pan- 
sofijos pažinimą. Nenuostabu, kad jo pagrindiniu dokumentu tampa 
Biblija. Jis pradeda knygą bibline aliuzija: 

Ir jei tie, kurie jus pasiuntė čia, yra dievai žemėje ..., ir jeigu jūs, jų pa- 

siuntiniai, esate verti angelų vardų (jais Dievas iš tiesų sumanė pagerbti 

jus pranašo lūpomis kalbėdamas apie ANGELUS arba TAIKOS pasiun- 

tinius,(Iz 33, 7), dabar džiūgaukite, kad esate taip pagerbti ir kad esate 
priskirti dangaus dvasioms, kurios įgaliotos saugoti pasaulį ...*? 


Kita vertus, Komenskis labai šiuolaikiškai apibūdina krikščioniš- 
kąjį pasaulį varginančias blogybes. Jis pasisako už laivybos laisvę, 
kad būtų užkirstas kelias sekinantiems konfliktams, persekiojusiems 
kovą dėl viršenybės prekyboje“. Be to, jis ragina visas valdymo for- 
mas — monarchiją, aristokratiją ar demokratiją - susitaikyti: „Valdžios, 
kurios yra — tos Dievo nustatytos (Rom 13, 1). Todėl neleiskite, kad jos 
trukdytų, juo labiau griautų, o tepadeda viena kitai“?!. Be to, jo nuo- 
mone, turkams nebepriklauso žemiškojo blogio monopolis; visos tau- 
tos tam tikru metu vienodai pademonstravo savo pasirengimą būti 
„šėtono, nesantaikos sėjėjo“, pagalbininkėmis*?. Vis dėlto Komenskis 
teigia, jog „nėra abejonės, kad nekaringa turkų tauta tampa tokia di- 
dinga ir galinga ne dėl savo pačios narsumo, o dėl nuolatinių krikš- 
čionių nesutarimų ...“** Pabrėždamas savo pagrindinę temą, kad ne 
neapykanta bendram priešui, o abipusiška taikos meilė yra gerai su- 
tvarkytos ir teisingos pasaulio bendruomenės pagrindas, Komenskis 
cituoja Horacijų („Oderunt peccare mali formidine poenae, oderunt 
peccare boni virtutis amore“)**. Komenskis manė, kad jo ekumeninė 
harmonijos žinia yra realistiškesnė negu kolektyvinis Europos mėgi- 
nimas neigti, jog ji pasaulyje vėl vaidina menką vaidmenį, ir jos ira- 
cionalūs mėginimai iš naujo primesti vienybę. 

Tačiau galiausiai Komenskio nurodymai grindžiami pranašiška ir 
apokaliptine galia. Jis baigia prilygindamas savo žodžius „šauksmui 
to galingojo angelo, kurį Jonas savo apreiškime matė nužengiant iš 
dangaus, kad paskelbtų pasauliui didžiąją permainą““*. Didžiausias 
Komenskio nuopelnas yra tai, kad savąją taikos žinią jis skyrė visoms 
tautoms: „Tenebūnie po saule KALBOS, kuri neišgirstų mano ragi- 
nimo trimito“““. 

Paskutinį mano pasirinktą pavyzdį iš septyniolikto amžiaus taip 
pat ignoravo tarptautinės politikos teoretikai, nors jie itin domėjosi 
Jameso Harringtono amžininku Hobbesu. Tačiau Harringtonas bu- 
vo plačiai žinomas tuo metu, kai parašė Oceana (1656) ir ilgą laiką 
po to, nes Heinrichas Heine aiškiai teigia, jog Marxas iš jo nugvel- 
bęs daug idėjų". Kaip ir daugelis utopijų, sukurtų Anglijos pilieti- 
nių karų metais, Oceana yra šiek tiek ribota ir nuobodi. Vis dėlto tai 
yra vertinga ir naujoviška utopija, nes čia bene pirmą kartą tiesio- 

giai buvo susietos vertikaliosios ir horizontaliosios galios apraiškos. 
Kaip spėjama, Venecijos Respublikos stabilumas įkvėpė Harringto- 
nui viltį sukurti pusiausvyros modelį, tinkamą naujajai respublikai. 
Gana paprastai, bet labai originaliai jis ėmėsi uždavinio susieti „nuo- 
savybės pusiausvyrą“ ir „galios pusiausvyrą“. Nėra tiesioginių įro- 
dymų, kad Harringtono darbas turėjo įtakos tarptautinės galios pu- 
siausvyros idėjai. Tačiau vėlesnieji mąstytojai siejo vidines ir išori- 
nes pusiausvyras. Pavyzdžiui, remdamasis tuo faktu, jog Anglijos 
parlamentas ir Lenkijos seimas gali priversti karalių skelbti karą ar- 
ba sudaryti taiką, Calliėres'as teigia, kad „geras derybininkas žinos, 
kaip rasti vidaus galios pusiausvyrą“. Palyginę Harringtono pateik- 
tą galios diferencijavimą su Hobbeso monolitiškos ir homogeniškos 
galios teorija, imame suprasti kai kuriuos „aspiracinio“ mąstymo tei- 
kiamus pranašumus. 

Harringtonas nustatė tris galios tipus, atitinkančius nuosavybės pa- 
skirstymą: 

Koks (išskyrus miestą, nes čia maža žemės, arba jos visai nėra, o paja- 

mos gaunamos iš prekybos) yra žemės valdų arba nuosavybės planas ar 

balansas, toks yra ir valdymo pobūdis. 

Jei vienas žmogus yra vienintelis žemvaldys arba aiškiai pranoksta kitus 

žmones ..., jo valdymas yra absoliutinė monarchija. 

Jei nedaugelis arba diduomenė, arba diduomenė su dvasininkija yra žem- 

valdžiai, arba panašiai pranoksta kitus žmones, tai turime gotišką pusiau- 

svyrą ..., o valdymas yra mišri monarchija. 

Ojei visi žmonės yra žemvaldžiai arba žemė tarp jų pasidalyta taip, 

kad nei vienas Žmogus, nei tam tikras jų skaičius, pvz., tik nedaugelis 

arba aristokratija, jų nepranoksta, tai valdymas (be jėgos įsikišimo) yra 
respublika??. 

Pusiausvyra dingsta, kai viena grupė be atitinkamo nuosavybės 
paskirstymo užgrobia politinę valdžią arba kai nuosavybės paskirs- 
tymo pokyčiai nebūna susiję su panašiais galios pokyčiais. Tai gali 
pasirodyti girdėta studentams, dar nepamiršusiems Tocgueville'io, 
Weberio ir Marxo, tačiau reikia pabrėžti, kad šitokiu būdu reikšmin- 
gai nukrypta nuo vyraujančio požiūrio, kad nuosavybė yra neatima- 
ma ir, žinoma, ne laisvai atimama tarsi prekė, kurią galima „įtraukti 
į balansą“. Ne mažiau svarbi yra Harringtono išvada, kad galia yra 
apskaičiuojamas dydis, nes ji atitinka nuosavybės pasiskirstymą, ir 
kad turintieji mokslo žinių gali manipuliuoti šios galios pusiausvy- 

ra. Tačiau Harringtonas į savo skaičiavimus neįtraukia „plėšikiškų 
nuomos mokesčių“ ir palūkininkavimo; jie, nors ir teikia nemenką 
„naudą valstybei“, nebuvo numatyti jo balanse, kaip ir miestai“!. 

Dar svarbiau yra tai, kaip Harringtonas vartoja ekonominės pu- 
siausvyros sąvoką aiškindamas, kuo Europos valstybės skiriasi nuo 
Turkijos: „Jei vienas žmogus yra vienintelis teritorijos žemvaldys ar- 
ba pranoksta visus žmones ..., tai jis yra Didysis Senjoras — juk taip 
pagal turimą nuosavybę yra vadinamas turkų valdovas, o jo vieš- 
patavimas yra absoliutinė monarchija... Turkijoje niekas neturi tei- 
sės valdyti žemės, išskyrus Didįjį Senjorą““?. Pats faktas, kad turkai 
jau galėjo būti apibūdinti racionaliais ekonomikos terminais, o ne 
religijos požiūriu - kaip velnio įsikūnijimas - liudija du tarpusavyje 
susijusius procesus: aspiracinio mąstymo sekuliarizavimą ir Osma- 
nų valstybės galios (ir jos keliamos grėsmės) mažėjimą. Tad ar įma- 
noma tiesiogiai susieti utopistus su antidiplomatijos plėtra? Reikia 
atsižvelgti į keletą istorijos faktų. Dauguma utopistų laikė diploma- 
tiją Machiavelli'o išmone ir apskritai žengė petys į petį su antima- 
kiavelininkais““. 

Nuomonė, pareikšta abato Fleury, kuris laisvalaikiu rašė utopines 
knygas ir yra Rėflexions sur les oeuvres de Machiavel autorius, puikiai api- 
bendrina septyniolikto amžiaus utopistų pažiūras. „Bet tu (Machiavelli) 
sakai, kad jei valdovas būtų geras, jis neišsilaikytų, nes žmonės yra 
blogi. Pirma, dauguma jų nėra nei labai blogi, nei labai geri ..., be to, 
jei nori valdyti, tai privalai juos padaryti geresnius: štai koks yra tei- 
singos politikos tikslas ...““* Kaip ir daugelis antimakiavelininkų, Fleu- 
ry interpretuoja Valdovą supaprastintai ir turbūt sąmoningai klaidina- 
mai. Tačiau ši ištrauka taikliai parodo, jog jis ir kiti utopistai teikia pir- 
menybę tam kunigaikščiui, kuris auklėja, o ne kuris valdo. Štai Fleury 
draugas Fėnėlonas, stengdamasis vienu atsikvėpimu ar veikiau viena 
utopija įdiegti visas dorybes jaunajam Burgundijos hercogui, drįsta už- 
sipulti Liudviko XIV despotišką valdymą ir savęs šlovinimą (Telema- 
cho nuotykiai, 1699). Fėnėlono kūrinį galima laikyti antidiplomatiniu dėl 
dar vieno panašaus aspekto, būdingo daugeliui jo amžininkų utopi- 
nių rašytojų. Tai pikta, kandi tirada prieš dvariškius, kuriais Liudvi- 
kas apsupo save Versalyje. Tais laikais, kai diplomatinis korpusas nei 
savo sudėtimi, nei, o tai dar svarbiau, manieromis nesiskyrė nuo dva- 
ro visuomenės, toks dvariškių veidmainiavimo ir padlaižiavimo smer- 

kimas, be abejo, buvo skirtas tiems, kurių užduotis ir buvo pažinti rai- 
son d'ėtat ir jam atstovauti. 

Fleury, Fėnėlonas ir pirmieji utopijų autoriai viešai smerkia rai- 
son d'ėtat dėl tos pačios priežasties, dėl kurios tą patį daro Botero: 
„Jei visur vadovaujamasi nepagrįstu ir žiauriu ragione di stato, tai vi- 
suotinai silpninami tikėjimo saitai, jungiantys sielas ir tautas““. Ta- 
čiau utopistus nuo jo skiria tai, kad, siekdami savo tikslų, jie dėl 
daugelio priežasčių, kurias jau aptariau, nepasisakė už grįžimą prie 
mitodiplomatijos. Tarp tų priežasčių svarbiausios buvo šios: 1) išori- 
nio horizontalaus susvetimėjimo mažėjimas; 2) vidinio (krikščioniš- 
kojo pasaulio ir besisteigiančių valstybių) susvetimėjimo stiprėjimas; 
3) vaizduotės sekuliarizavimas. Vietoj „atgyvenusios“ mitologijos 
reikėjo naujų, pasaulietiškų mitų. Pirmieji utopistai rodo polinkį at- 
gaivinti senąją tvarką arba dangstyti naująją tvarką prielaidomis, 
kildinamomis iš nuosavybės nebuvimo ir lygybės būklės, kuri taria- 
mai egzistavusi ante peccatum. Tačiau, ryškėjant vidiniam galios ir 
tautų sluoksniavimuisi bei skirtumui tarp valstybės ir visuomenės, 
buvo kuriamos naujos, į ateitį orientuotos vizijos, kurių tikslas — pa- 
gerinti susvetimėjusius santykius valstybėse ir tarp valstybių. Iš pra- 
džių kaip priemonė buvo pasirinktas geranoriškas despotizmas, ku- 
ris galėtų įdiegti, o dažniau - auklėjimu įtvirtintų vienodumą ten, 
kur buvo prarasta vienybė. Tačiau pamažu imta stengtis prisitaikyti 
prie naujos susiskaldžiusios ir segmentuotos tikrovės arba, kaip 
Harringtono atveju, mėginta ją priartinti, kad būtų sumažintas ar- 
ba panaikintas žmonių ir valstybių tarpusavio susvetimėjimas, bu- 
vo siūlomos, „balansuojamos“ ir galiausiai kuriamos laisvos federa- 
cinės sąjungos, kuriose būtų laisvai perduodamos nuosavybė ir ga- 
lia. Pramoninės revoliucijos apyaušriu, kai susvetimėjimas pradėtas 
sieti su darbo produktais ir valstybės politinės galios (socialistai 
utopistai ją laikė priverstinio susvetimėjimo arba socialinės galios 
eksproprijavimo padariniu) didėjimu, pradėta skelbti ir pačios vals- 
tybės panaikinimą. 

Kad šios utopinės tradicijos permainos turėjo reikšmės antidiplo- 
matijai, įrodo požiūris į karą. Taika, kaip ją pasiekti ir kaip ją išsau- 
goti palaikant santykius su išore - tai klausimai, kuriais labiausiai do- 
mėjosi utopijų autoriai. Kai kurių iš ankstyvųjų utopistų veikalai tė- 
ra tik mitodiplomatinė reakcija į makiaveliško stiliaus karo teorijas 

ir praktiką. Savo kūrinyje Prarastasis rojus Miltonas karščiausiai stojo 
prieš velnio militarizmą, o More'o teisingo karo doktrina iš esmės 
pakartoja Augustino doktriną. Tačiau utopijų autoriai didžiai verti- 
no tikroviškumą ir, gyvendami vienu brutaliausių Europos istorijos 
laikotarpiu, nesiryžo teigti, kad visi karai bus išgyvendinti krikščio- 
niškuoju „tebūnie“ arba amžinos taikos sutartimi. Derėtų prisiminti, 
kad, pirmųjų utopistų požiūriu, karas iš esmės buvo vidaus reikalas. 
Jų interesą paprastai formavo visuotinės monarchijos telos - tai bu- 
vo siekis išvengti pilietinių karų. Tarptautiniai taikos pažeidimai at- 
sidūrė antroje vietoje ir iš esmės buvo vertinami kaip pavojingos 
kliūtys, galinčios sugriauti vidinį utopijos stabilumą. Tad buvo die- 
giama autarkija ir ribojami prabangūs bei tušti poreikiai, dėl kurių 
tokia autarkija anksčiau buvo neįmanoma. Diplomatai, kurie dėl jų 
partikuliaristinių žinių buvo laikomi partikuliaristinių jėgų tarnais, 
buvo nuvertinti arba kai kuriais atvejais jiems buvo suteikiamas uni- 
versalių Pansofijos žinių kaupėjų rangas. 

Tačiau, kaip jau sakėme, utopistams buvo svarbus tikėtinumas, ir 
sumažėjus iš naujo suvienytos teokratinės imperijos perspektyvoms, 
jų nuostatos dėl galimų karo priemonių bei jo pateisinimo atitinka- 
mai pasikeitė. Iš pat pradžių daugelis utopistų pritarė Botero sufor- 
muluotam realistiškam karo įvertinimui: „Prie mūsų vartų ir mūsų 
flanguose turkai - ar begali būti teisingesnis ir garbingesnis argumen- 
tas karo naudai?““ Tačiau vis labiau skaldantis Europai ir didėjant 
jos segmentacijai, kai kurie utopistai, pavyzdžiui, Campanella Saulės 
mieste, karą ėmė traktuoti kaip racionalią priemonę visuotinei kara- 
lystei įsteigti. Buvo toliau ieškoma universalizuojančios galios, o dėl 
utopinių socialistų daromos įtakos Marxas pagaliau pavadino karą 
universalios klasės įrankiu. Apskritai utopiniam mąstymui būdingas 
antidiplomatinis elementas iš antgamtinio ir (arba) despotiško prie- 
vartos medijavimo buvo transformuotas į prievartinį paties tarpinin- 
kavimo atmetimą. 


DIPLOMATIJOS ATMETIMAS: TERORO UTOPIJA 


Kai prievarta tampa utopijos telos, ji sukuria teroro utopiją. Šios uto- 
pijos istoriją verta tirti dėl daugelio priežasčių, o pati aktualiausia — 
politinis terorizmas, neretai keliantis grėsmę diplomatui. 

Terorizmo apibrėžimų daugėjo beveik taip pat sparčiai, kaip ir 
institucijų bei vyriausybinių agentūrų, įsteigtų šiam reiškiniui tir- 
ti“. Kadangi dabar šis terminas labai parankus politikai, tai jis ta- 
po neapibrėžtesnis: JAV ambasados sprogdinimas Artimuosiuose 
Rytuose yra teroristinė veikla, o abortų klinikos sprogdinimas pa- 
čiose JAV - ne. Apvertę Nietzsche's aforizmą, kad galima apibrėžti 
tik tai, kas neturi istorijos, neaprašinėsime, kokių problemų moks- 
lo vyrams ir prezidentui kyla dėl šio termino, ir verčiau trumpai 
apžvelgsime istoriją to smurtinio politinio bauginimo, kurį įkvėpė 
arba pateisino utopinis mąstymas ir kuris turėjo padarinių diplo- 
matijai. 

Tačiau, norėdami išvengti kai kurių akivaizdžių logikos klaidų, tu- 
rime paklausti: ar terorizmas — tai „maištas prieš žmogaus padėtį“ 
ir ar jis, radikaliai panaudodamas mitą, „sukuria vaizduotėje kitą ar- 
ba niekur““ė. Iš esmės teroro utopija nuo kitų utopijų skiriasi tuo, kad 
jos tikslas — pašalinti „bejėgiškumo kliūtis“ ne tik pasitelkus vaizduo- 
tę, bet ir tiesiogiai, o prireikus — ir prievarta. Nurodydami kitus šių 
utopijų skirtumus, galime tiksliau apibrėžti teroro utopiją. Pirma, tai 
jau minėtas faktas, kad teroro utopijoje prievarta ne tik priimtina kaip 
priemonė - jai pritariama ir kaip tikslui. Antra, septyniolikto amžiaus 
utopijose skelbiamos tiesa grindžiamos sampratos, o čia būtina su- 
kurti teroro režimą: kad utopija būtų įgyvendinta dabar, reikia įdieg- 
ti valdymą, grindžiamą visuotiniu prievartiniu bauginimu. Trumpai 
tariant, galime teigti, kad galios ritualai, taikiai sugyvenantys su pan- 
sofizmu, teroro utopijoje vaizduotėje, o kartais ir tikrovėje, pakeičia- 
mi prievartos ritualais, kurių išraiška yra pandestrukcionizmas. Ši uto- 
pija skelbia, kad pasiekti valdžią trukdo universalaus pažinimo idė- 
jos, kildinamos iš galių, kurių neturi būti. Teroristas ir jo utopija ga- 
li pasiekti tikslą nepasikeisdami arba nežūdami tik tuo atveju, jeigu 
smurtu pažeis ir, jeigu būtina, e1 route sugriaus visas konvencijas. 
Antai Bakunino „Revoliucionieriaus katekizme“ (1871) skaitome, jog, 
plėšikas yra pats tikriausias revoliucionierius, nes jo nevaržo išsi- 
mokslinimas ar buržuaziniai skrupulai“?. O Tarptautinis anarchistų 
kongresas, įvykęs 1881 m. Londone, nepaisydamas Kropotkino prieš- 
taravimų, pritarė rezoliucijai, raginančiai visus anarchistus įgyti dvie- 
jų dalykų - technikos ir chemijos mokslų — žinių, t. y. išmokti ga- 
minti bombas*?, 

Nenoriu, remdamasis asociacija, sutapatinti anarchizmo su tero- 
rizmu. Tačiau teigčiau, kad jų sąlytis nėra vien atsitiktinis - juk at- 
viri anarchistai vykdo teroro aktus. Galima įrodyti, jog jų sąryšį lė- 
mė atitinkamos utopijos. Iš tiesų, dabartinės jų formos atsirado be- 
veik vienu metu. Tada, kai Williamas Godwinas svarbiame savo dar- 
be Politinis teisingumas pirmąkart ėmėsi apibūdinti anarchizmo prin- 
cipus, St Justas diena iš dienos rašė savo teroro utopiją ir ją įgyven- 
dino. Derėtų prisiminti, kad teroras Prancūzijos revoliucijos metu iš 
pradžių buvo suvokiamas ir vertinamas teigiamai. Savo pamokomo- 
je teroro utopijoje Fragments sur les institutions (apie 1792-1794) St Jus- 
tas negailestingai aiškiai duoda suprasti, kad teisingumas tampa ne- 
atskiriamas nuo teroro, kai žmonės liaujasi svajoti apie naujas visuo- 
menes ir pradeda jas kurti. Jis retoriškai klausia: „Ko nori tie, kurie 
nenori nei dorybės, nei teroro? Jėga nepadaro dalyko protingo ar tei- 
singo. Tačiau turbūt neįmanoma be jėgos pasiekti, kad teisingumas 
ir protas būtų gerbiami“7!. 

Atskleisdamas teroristo nepakantumą delsimui vykdyti reformas, 
St Justas apverčia Montesguieu, Rousseau ir ankstyvųjų utopistų idė- 
jas; užuot pasikliovus auklėjimu, kad susiformuotų universalūs mo- 
eurs, kurie sukurs dorybingus įstatymus, bus griebtasi teroro, kad bū- 
tų per prievartą internalizuoti įstatymai, kurie tiesiogiai veiks kaip 
universalūs moeurs. Utopinė susireguliavimo idėja vis dar išlieka, ta- 
čiau dabar pagrindinis kontrolės centras - nebe budri maloningo des- 
poto akis ar mokslininko-dvasininko pansofija, bet pasaulietis inkvi- 
zitorius su giljotina. Nenuostabu, kad netrukus po termidoro 9 d. te- 
roras įgavo neigiamą atspalvį. O jau 1795 m. Burke'as, rašydamas 
apie „tūkstančius tų teroristais vadinamų išgamų“, terminui suteikė 
niekinamą prasmę“. 

Be abejo, prievartinis bauginimas ir mesianistinė gyvenimo be val- 
džios vizija buvo glaudžiai susieti gerokai anksčiau negu įvyko Pran- 
cūzijos revoliucija. Zelotai Palestinoje (66-73) buvo ekstremistai, na- 
cionalistai teroristai, nepripažinę paklusnumo jokiai žemiškai valdžiai, 
o jų programa, priešiška dvasininkams kaip Jahvės ir žmogaus tar- 
pininkams, padarė juos antimitodiplomatine, gal ir antidiplomatine 
jėga. Be to, Vakarų mąstymui darė įtaką ilga nevakarietiškų teroris- 
tinių utopijų, tokių kaip islamo asasinų ir Indijos „galvažudžių“ (thug- 
gecs) utopijos, istorija. Be to, atrodo, prieštarautume sau, jei anarchi- 

jos utopiją (ar net ją taip vadintume), kuriai ateities projektai buvo 
smerkimo objektai, susietume su teroro utopija, kurios pirmoji šiuo- 
laikinė forma buvo ir steitistinė, ir nacionalistinė. Be vidinio prieš- 
taravimo tarp realaus ir idealaus, įkvepiančio visą utopinį mąstymą, 
egzistuoja ir istoriškai sąlygotas prieštaravimas, kurį atspindi šių 
dviejų utopijų ryšys. Tai nesuderinamumas tarp dieviškosios monar- 
chijos turimo prievartos monopolio ir naujų ekonominių jėgų, bur- 
žuazijos ir proletariato, manančių, jog šį monopolį galima sugriauti 
tik naudojant prievartą. Anarchistų ir teroristų utopijos sąmoningai 
atmeta vadinamąją visuotinę moralę, nulemtą esamos galios ir tie- 
sos matricos, nes ji vertinama kaip kliūtis, trukdanti sugriauti tą prie- 
vartos monopolį. Ironiška tai, kad mėginimus ją iš naujo suformu- 
luoti jos vertina kaip „utopinius“ tuo požiūriu, kad universalias Ži- 
nias apie ateities visuomenę gali spontaniškai kurti tik toje visuo- 
menėje gyvenančios laisvos asmenybės. Išskyrus keletą retų išimčių, 
teroristams ir anarchistams labiausiai rūpėjo ne gyvenimas ateities 
„Niekur“, bet tai, kaip tas būsimasis gyvenimas galėtų būti sukurtas 
dabar ir čia. 

Istorinius padarinius, kuriuos ši bendra vizija sukėlė diplomati- 
jai, aptarsime kitame skyriuje apie neodiplomatiją. Čia mus domi- 
nančios teorinės jos implikacijos diplomatijai yra šiek tiek dvipras- 
miškos. Teroro ir anarchijos utopijos daugeliu atžvilgių yra priešin- 
gos septyniolikto amžiaus istorijos versijai, kuri yra antidiplomatinė 
savo siekimu atkurti visuotinę monarchiją. Pirmosios teroristinės ir 
anarchistinės utopijos, nukreiptos prieš tai, ką jos vadino tironijos 
formulėmis, netiesiogiai palaiko susiskaldžiusią, pasaulietinę pavie- 
nių valstybių sistemą. O paradoksalus šalutinis viso šito padarinys 
yra tai, kad jos tapo distopiniais šių laikų tarpvalstybinių santykių 
modeliais, ir tai liudija tokie posakiai kaip „teroro pusiausvyra“ ir 
„anarchiška visuomenė“. 

Trumpam tardami, kad utopijos poveikį galima bent iš dalies įver- 
tinti pagal jos išprovokuotų distopijų skaičių, galime spėti, jog tero- 
ro ir anarchijos utopijos turėjo ir toliau turės kur kas didesnę įtaką 
nei ta, kurią jos padarė tarptautinių santykių žodynui. Tai darosi vis 
labiau tikėtina dabar, kai valstybės kuria administracines sistemas tar- 
pusavio santykiams reguliuoti, o teroro ir anarchijos utopijos verti- 
na šį administravimą kaip labiau užmaskuotą, bet ne mažiau tironišką 

status guo atramą. Ateina laikas, kai šios utopijos ima kelti tiesioginę 
grėsmę tam, ką Maurice'as Keens-Soperis pavadino „diplomatijos li- 
beralia nuostata“?. Pasak Keens-Soperio, ši liberali nuostata - tai 
„pliuralizmo, tvarkos ir permainų“ derinys, kuris „įpareigoja valsty- 
bes elgtis gana pragmatiškai, sąlygiškai ir tolerantiškai, t. y. libera- 
liai“. Diplomatijos liberalus telos yra „prijaukinti galią institucijose re- 
miantis teise““*. Taigi diplomatai tapo mėgstamu teroro ir anarchijos 
utopijų taikiniu ne tik todėl, kad jie yra akivaizdi hierarchinių ir pa- 
veldimų anciens regimes luomų liekana, bet ir todėl, kad jie yra iš nau- 
jo įtvirtintos tarptautinės galios sistemos „tarnai“. Keens-Soperis iš 
dalies paaiškina šios gilios antipatijos atsiradimą nurodydamas reiš- 
kinį, kuris, mano nuomone, visą laiką buvo susijęs su diplomatinės 
sistemos plėtra: „Tai yra susvetimėjimo jausmas, kurį patiria besilai- 
kantys skirtingų mandagumo tradicijų naujokai, susidūrę su vyrau- 
jančiu diplomatijos europietiškumu“'?. 

Šis momentas, į kurį Keens-Soperis atkreipia dėmesį, tačiau toliau 
jo nesvarsto, gerai dera su skyriuje apie protodiplomatiją išdėstyta 
argumentacija, jog mandagumo tradicija, kuri galiausiai įsiviešpatauja 
tarptautiniu mastu, yra unikalus Europos reiškinys, išplitęs iš nacio- 
nalinių monarchų dvarų kaip reakcija į vasalų prievartą bei anarchi- 
ją. Tai, ko Keens-Soperis neįžvelgia, yra abipusiško susvetimėjimo 
tarp šiuolaikinės diplomatijos ir utopinio terorizmo dinamika: šiuo- 
laikinės diplomatijos sampratas apibrėžia vis didėjantis jos susveti- 
mėjimas prievartai ir anarchijai, kuri dabar jau ne feodalinė, o glo- 
balinė; o utopinius teroristus propaguoti prievartą verčia iš vakarie- 
tiško mandagumo plaukianti hegemonija. Akivaizdu, kad, formuo- 
jantis teroro utopijai, svarbų vaidmenį vaidina susvetimėjimas tam 
tikriems ryškiems visuomenės bruožams. Ir teroristas tikisi padidin- 
ti šį susvetimėjimą savo veiksmais — arba tiesiogiai terorizuodamas 
savo taikinį ir aukas, arba netiesiogiai — priversti valdžią imtis dras- 
tiškų priemonių ne tik prieš teroristą, bet ir prieš visą visuomenę, 
kurią jis stengiasi pakeisti. Tačiau yra ir trečias, dažnai neįžvelgia- 
mas, tarpusavio ryšio tarp teroro utopijos ir susvetimėjimo aspektas. 
Teroras laikomas būtinu, kad būtų įveiktas ne tik susvetimėjimas tarp 
tironiškos valdžios ar hegemoniškos kultūros ir pavergtų žmonių, bet 
ir tariamai esantis susvetimėjimas tarp visų žmonių. Išraiškingą šio 
tipo teroristinės utopijos pavyzdį galima rasti Franzo Fanono knygoje 

The Wretched of the Earth"“. Prievartinė kova prieš kolonijinį išnaudo- 
toją, teigia Fanonas, esanti svarbi dėl dviejų priežasčių: pirmoji ir aki- 
vaizdžiausia yra tautos išlaisvinimas iš kolonijinės priespaudos. Ant- 
roji priežastis ne tokia racionali, daugiau mitinė, taigi utopinė — tai 
subjekto išlaisvinimas nuo represijos, t. y. visų tų Vakarų valstybių 
vertybių ir metodų, kuriuos engiamas subjektas nesąmoningai ėmė 
laikyti savais. Savo ruožtu prievarta, taikoma engėjui ir represijai, tu- 
rinti sukurti saitus tarp išlaisvintojų. 

Šią mintį apie mitinius saitus, atsirandančius prievartinio kolek- 
tyvinio veikimo prieš represyvią galią metu, pirmasis išpopuliarino 
Georges'as Sorelis savo veikale Apmąstymai apie prievartą (1906)"". 
Buržuazija jo nemėgo dėl jo požiūrio, kad visuotinio streiko mitas, 
deramai parengtas ir įteigtas proletariatui, gali būti revoliucinė jė- 
ga. Kadangi Sorelio knyga yra teroro ir anarchijos utopija, joje ne- 
numatoma, kokia bus visuomenė po visuotinio streiko. Iš tiesų, kaip 
teigia autorius, „mitų detalės, kurios iš tikrųjų taps ateities istorijos 
dalimi, nėra svarbios — netgi įmanoma, kad jos niekuomet neatitiks 
tikrovės“ 8. 

Modernesnė, veržlesnė teroro utopija iškyla įspūdingoje, vietomis 
nenuoseklioje Sartre'o Dialektinio proto kritikoje. Ne toks lyriškas ir, 
žinoma, ilgesnis už Sorelio knygą, šis didžiulis veikalas, grindžia- 
mas teroro ir laisvės sąvokomis, yra parašytas tokiu stiliumi, kurį 
Simone de Beauvoir apibūdino kaip „nepalaužiamą įsitikinimą“. 
Kaip ir Godwinas savo knygoje Politinis teisingumas, Sartre'as atme- 
ta idėją, jog visuomenės sutartis yra arba būtina, arba tinkamiausia 
valdžios organizavimo forma. Godwinas atmeta ją radikaliai inter- 
pretuodamas prigimtinę teisę, o Sartre'as atmeta ją remdamasis 
Hobbeso aprašymu, kaip baimė plinta tarp kitų: laisvę, kurios išsi- 
žadėti privertė būtinumas, dabar galima laisvai atgauti tik teroru. 
„Teroras, - rašo Sartre'as, - yra bendra laisvė, sulaužanti būtinumą, 
kadangi būtinumas egzistuoja *ik atsisakant suverenios galios ir iš- 
sižadant tam tikros laisvės.“ Kaip ir Sorelio mitas, teroras yra sai- 
tų tarp Žmonių katalizatorius, kai kiekvienas kitame atpažįsta savo 
paties suverenios galios atsižadėjimą ir per „pasižadėjimo“ mecha- 
nizmą kuria „brolybę“. 

Buvo pažymėta, jog Sartre'o Kritikoje pateikiami argumentai yra 
nepaprastai abstraktūs, netgi padriki; tačiau, stengdamasis reabilituoti 

iš pradžių buvusias teigiamas teroro konotacijas, jis atliko puikią ir 
neortodoksišką Prancūzijos revoliucijos analizę pradėdamas laikotar- 
piu prieš pat žirondistų pašalinimą (1793 gegužė-birželis) ir baigda- 
mas tuo laikotarpiu, kai teroras pradeda naikinti pats save??. Čia ne- 
įmanoma glaustai perteikti Sartre'o argumentų, tačiau dėl potencia- 
lios jo idėjų vertės diplomatijos teorijai juos, mano nuomone, reikia 
nuodugniai išnagrinėti. Tai, kad jis vadina nepriteklių pagrindiniu su- 
svetimėjimo šaltiniu, jo vartojama pasižadėjimo kaip „tarpininkauja- 
mo abipusiškumo“, kuris įveikia susvetimėjimą ir pakeičia aukščiau- 
sią valdžią, sąvoka, taip pat idėja, kad teroras yra išlaisvinanti ir tel- 
kianti jėga, turi mažų mažiausia euristinę vertę tiek kovojant su su- 
svetimėjimu, tiek ir labai svarbiai antidiplomatinei šios kovos išraiš- 
kai - vadinamajam „trečiojo pasaulio maištui“. 

Kyla pagunda nenagrinėti amžinos „įtakų“ problemos ir pereiti 
prie kitos temos. Kaip būtų galima „įrodyti“, kad utopiniame mąs- 
tyme glūdėjo antidiplomatinės implikacijos, ir ne tik teoriškai, bet ir 
praktiškai? Arba: ar toks „įrodymas“ apskritai yra galimas, ypač kai 
turima reikalo su utopijomis, kurios iš esmės yra nuotaikos, o ne, kaip 
rašė More'as, būsenos, kurių „labiau norima, negu tikimasi“? Nors 
utopijos yra vertingos interpretaciniu požiūriu, reikėtų paieškoti ko- 
reliacijų tarp įvykių ir idėjos, kurią utopijos teigia, arba — tai svar- 
aptvarėlis“ — ir per mažas, ir per daug didingas, kad čia tilptų tie, 
kurie žudo arba buvo nužudyti dėl įgyvendinamos utopijos. Darbais, 
ir Merleau-Ponty žodžiais tariant, istorija yra tiesiog teroras; kupina 
dviprasmybių ir atsitiktinumų, tačiau be „įrodymų“. Mes galime tir- 
ti tik perspektyvas, t. y. matomą ryšį tarp svarbių veikėjų ir utopinių 
mąstytojų bei jų meto idėjų. 

Įprasta istorikų gudrybė - savo išvadas grįsti tuo, kad svarbi kny- 
ga buvusi reikalinga garsiam pasaulio istorijos veikėjui. Antai nere- 
tai nepagrįstai sakoma, kad Gustavas Adolfas savo balnakrepšiuose 
turėdavęs Grocijaus De jure belli ac pacis arba kad vos ne visi Euro- 
pos valdovai, taip pat ir didieji „antimakiavelininkai“, tokie kaip 
Frydrichas Didysis, po pagalve laikydavo po Valdovo egzempliorių?'. 
Kol kas susilaikysime nuo pagundos susisaistyti šia ypatinga įtakų 
grandine; neieškosime revoliucionierių lovose ir lagaminuose Cam- 
panella'os, Sorelio ir kitų kūrinių egzempliorių. Šitaip iš tiesų gali- 

ma utopinį mąstymą perkelti į diplomatinę ir antidiplomatinę veik- 
1ą; tačiau tokios knygos gali daryti tik tiek įtakos, kiek jos daro kny- 
gos, kurias tarptautinių santykių profesorius laiko savo lentynose. Yra 
ir kitų kelių. 

Pirma, iškyla įtikinamumo klausimas: kiek įtikinama turi būti uto- 
pija, kad paskatintų veikti? Dažniausiai tai būna įmantrūs, netgi fan- 
tastiški prasimanymai. Tačiau, kad utopija taptų populiari, ji pirmiau- 
sia turi būti labai įtikinama. Pavyzdžiui, More'o Utopija šešioliktame 
amžiuje buvo išversta beveik į visas didesnes Europos kalbas, sulaukė 
daugiau kaip šimto leidimų, be to, sakoma, kad šešioliktame amžiu- 
je kuo rimčiausias Mertono kolegijos Oksforde rektorius paprašė sa- 
vo vyresnybės paskirti jį Utopijos vyskupu*?. Vienas labai laisvai iš- 
verstas leidimas 1780 m. buvo dedikuotas grafui Vergennesui, užsie- 
nio reikalų ministrui. Dedikacijoje buvo teigiama, kad jo vadovauja- 
ma ministerija sėkmingai įgyvendino Utopijos įstatymus“. 

Antra, daugelis pirmųjų utopijų autorių turėjo įtakingus politinius 
postus: ir More'as, ir Baconas buvo lordai kancleriai, o More'as buvo 
išgarsėjęs kaip puikus karaliaus Henriko VIII pasiuntinys. Praleidęs 
daugiau kaip dešimt metų Neapolio kalėjimuose, Campanella tapo ar- 
timu popiežiaus Urbono VIII patarėju. Likimo ironija: tas pats žmo- 
gus, kuris susilaukė garbės, apsaugojęs popiežių nuo blogų mėnulio 
užtemimo padarinių, buvo apkaltintas (Williamo Prynne'o 1660 m.) 
dėl Anglijos pilietinio karo ir pagerbtas įrašu ant obelisko Raudonojo- 
je aikštėje už tai, kad sukūrė socialistinio realizmo principus“*. Tais lai- 
kais Campanella aktyviai stengėsi pakeisti diplomatiją: po Kalabrijos 
sąmokslo jis savo kvotėjams sakė, jog vienintelis jo nusikaltimas bu- 
vęs tarpininkavimas kariaujančioms frakcijoms, o ne, kuo jį kaltino, 
utopinės valstybės kūrimas remiant turkams. O prieš mirtį Campanella 
kreipėsi į Richelieu, į kurį dėjo daugiausia vilčių, kad bus sukurtas Sau- 
lės miestas, - dedikavo jam naują 1637 m. savo utopijos leidimą bei 
asmeniškai jam parašė“. 

Komenskiu taip pat pasitikėjo diplomatai. Jie klausėsi jo pamoks- 
lų apie taiką Bredos konferencijos metu, o Cottonas Matheras, pra- 
nešęs, kad Komenskiui buvo siūloma užimti Harvardo kolegijos pir- 
mininko vietą, apgailestavo, kad šis atmetė pasiūlymą: „Tai Švedijos 
ambasadoriaus užmačios nukreipė jį kitu keliu, kad neprilygstama- 
sis moravas netaptų amerikiečiu“'*6. 

Trečia, yra ir keletas pavyzdžių, kai ne tokie garsūs utopistai įkvė- 
pė garsesnius filosofus, kurie savo ruožtu giriami sugebėję taip įkū- 
nyti laikotarpio kolektyvinę sąmonę ir veiklą, kad yra verti paradig- 
minių mąstytojų vardo. Antai Davidas Hume'as, kuris savo apybrai- 
žoje „Tobulos valstybės idėja“ apskritai niekinamai įvertino utopinį 
žanrą, yra pasakęs pagiriamųjų žodžių apie Harringtono utopiją: 
“Oceana yra vienintelis vertingas valstybės modelis, kada nors buvęs 
pasiūlytas visuomenei“*?. Matyt, teisingiau būtų pripažinti, kad įta- 
kos turėjo įtampa tarp įvairių mąstytojų. Ji skatino tobulinti utopijas 
ir rašyti kai kurias gerai žinomas jų kritikas. Ryškiausi pavyzdžiai — 
Marxas ir Engelsas. Jie galėjo tai pliekti Oweno utopinį socializmą 
arba išjuokti Proudhono anarchistinę utopiją, tai tuoj pat imtis liaup- 
sinti utopines Babeufo ir Buonarotti dorybes; galų gale Marxas savo 
utopiškiausiame darbe Gotos programos kritika iš Saint-Simono nu- 
kniaukė garsųjį „mokslinio socializmo“ šūkį: „Iš kiekvieno pagal su- 
gebėjimus, kiekvienam pagal poreikius“*. Šie plitimo keliai veda iki 
pat Lenino, kuris daugelį Gotos programos kritikos idėjų įtraukė į sa- 
vo veikalą Valstybė ir revoliucija. 

Pabaigai pakalbėsime apie veiklos žmones, kurie dėl vienos ar ki- 
tos priežasties teigė pasisėmę minčių iš utopinių rašytojų. Kartais jie 
šitaip tiesiog dangsto įgimtą savo intelekto menkumą. Dėl to liūdnai 
pagarsėjo Mussolini, kuris pirma veikė, o ex post facto įsitikino esąs so- 
reliškasis mito kūrėjas“. Atrodo, kad juo labiau prievartinis ir nevar- 
žomas (žodis „nemoralus“ turi pernelyg neigiamą potekstę, kad jį čia 
vartotume), t. y. teroristinis, yra veikimas, tuo labiau tikėtina, kad jis 
bus siejamas su utopiniu idealu. Utopija geriausiai iš visų kuriamų 
mitų nustatinėja sankcijas, ir šis jos vaidmuo dar labiau komplikuoja 
įtakų klausimą. Šios dvi funkcijos prieštarauja viena kitai ir susipla- 
ka lygiai taip, kaip utopinio teroristo ar anarchisto sąmonėje susipi- 
na utopijos idėja ir tikrovė, kurią siekiama pakeisti. Iš tokio priešta- 
ravimo ir tokio susipynimo kyla siekis, kuriame teroristas įžvelgia ir 
kuriam mėgina priskirti paslėptą galią pertvarkyti visuomenę. Povei- 
kis diplomatinei teorijai, jei jis būna, paprastai yra netiesioginis; ta- 
čiau kai kuriems diplomatams jis vis labiau tampa pernelyg tiesiogi- 
nis. Tad norint paaiškinti, kodėl patraukli teroro utopija, gerai tinka 
Front de Libėration du Oučbec (FLO), 1970 m. pagrobusio britų diplo- 
matą Jamesą Crossą, atstovo spaudai Pierre'o Vallieres'o žodžiai: 

Vos jums pradėjus veikti, senoji sistema skuba paversti jus grėsme vi- 
suomenei ir nusikaltėliu, kad galėtų palaidoti gyvus dar prieš tai, kol 
jūsų „idealizmas“ įduos Molotovo kokteilius, dinamitą ir šautuvus į 
rankas darbininkų ir jaunų žmonių, labai imlių Utopijos idėjai, kuri 
ir yra tai, ko jie laukia, kad pakiltų en masse prieš tuos, kurie organi- 
zuoja priespaudą, ją gina ir iš jos pelnosi. Kad ir ką kapitalizmo, neo- 
kapitalizmo ir imperializmo ideologai sakytų apie Utopiją, tai ne filo- 
sofų utopija: ji apibendrina troškimus, kuriuos verkiant reikia ne tik 
pastebėti ir suprasti, bet pirmiausia realizuoti. Utopija nėra ir galuti- 
nis taškas, žmonių evoliucijos pabaiga ... - priešingai, ji yra tik star- 
to, pradžios taškas, pirmoji pakopa naujos istorijos, kurią žmonės kartu 
ims kurti, kai išsilaisvins iš savo, kaip negrų, kaip pusiau žmonių, pa- 
dėties*?, 

Pamėginome atskleisti, kaip utopinis mąstymas įsiskverbia į anti- 
diplomatijos teoriją ir kaip galėjo paveikti diplomatijos teoriją ir prak- 
tiką kaip jų antitezė. Į tai atkreipė dėmesį, nors tik netiesiogiai, dip- 
lomatijos teoretikas Maurice'as Keens-Soperis. Kalbėdamas apie su- 
svetimėjimo, maldymo politikos ir ideologijos ekscesus, kurie sutrikdė 
diplomatiją, jis tvirtina, jog gal „būtų teisingiau teigti, kad diploma- 
tiją iš dalies apibrėžia tie pasikėsinimai ir iškraipymai, kurie nuola- 
tos graso jos tikslams“?!. Utopizmas ir yra tokia grėsmė, tam tikrais 
aspektais analogiška tam poveikiui, kurį islamas darė protodiploma- 
tijai. Ši tezė neseniai vėl įtaigiai buvo patvirtinta Artimuosiuose Ry- 
tuose; mat ten, kur susiduria teokratinės islamo ir judaizmo utopi- 
jos, diplomatai buvo imami įkaitais ir sprogdinamos ambasados. Iš 
Audeno „Mišparų“ citatos atrodytų, jog „negali būti susitarimo“. Ir 
net kai kartą utopizmas trumpam nusileido realizmui ir tarp Libano 
ir Izraelio vis dėlto buvo sudaryta sutartis, ją papildė „slapta“ su- 
tartis, kurioje nepaisoma tarptautinių suverenumo koncepcijų ir iz- 
raeliečiams suteikiama teisė kaimynystėje esančią palestiniečių „teroro 
utopiją“ perkelti už horizonto. 

Tačiau Audenas nenori, ir mes taip pat, vaizduoti utopinio mąs- 
tymo vien negatyviai. Iš tikrųjų esu įsitikinęs, kad „klasikinės“ uto- 
pijos galėtų būti geriausiu priešnuodžiu toms naujoms „bihevioristi- 
nėms“ utopijoms, kurios tarptautinių santykių teorijoje mėgina aspi- 
raciją pakeisti prognozavimo pseudomokslu. Be to, utopiniai ateities 
vaizdiniai visuomet bus svarbus akstinas pozityviam kultūriniam — 
ypač diplomatinės kultūros - atsinaujinimui. Priešingu atveju tik ga- 

lia būtų netinkamas ir negatyvus atsakas į visus naujus diplomatinei 


IXX- 


ŠVIETIMO HARMONIJOS 


Gali pasirodyti keista, kad, kalbėdami apie utopizmą, nepaminėjome 
philosophes indėlio į antidiplomatijos teoriją. Tačiau philosophes iš karto 
atmetė visus ryšius su utopizmu. Jų nuomone, utopistams stigo ener- 
gijos ir racionalumo, jie, norėdami tik gero sau ir visuomenei, per- 
nelyg pasikliovė vaizduote. Popieriuje utopijos atrodė it sterili dan- 
gaus be pragaro versija; o praktikoje jos sukūrė tokias pavojingas ir 
fanatiškas sektas kaip anabaptistai. Apskritai philosophes manė, kad 
pasauliui būtų geriau be utopijų. 

Prisimindami Marxo ir Engelso paneigimus, neturėtume pernelyg 
skubėti ir patikėti philosophes žodžiais, jog jie nebuvo nei utopistai, 
nei domėjosi utopijomis. Encyclopėdie, Švietimo biblijoje, nerandame 
tiesioginio utopizmo požymių, ir iš tiesų, tarp utilitė ir „Utrechtui“ 
skirtų straipsnių nėra utopizmui skirto straipsnio. Taip pat ir Dide- 
rot, Encyclopėdie didaktikas, netikėjo, kad sukauptos žinios sukurtų 
pansofijos galią; tiesiog kita karta turėtų labiau apsišvietusį elitą, kuris 
galėtų žavėtis savo pirmtakų intelekto energija ir išmintim. Aštuo- 
niolikto amžiaus švietėjai kritiškai vertino ir kitus šešiolikto bei sep- 
tyniolikto amžių utopijų skelbiamus principus. Visuomeninė nuosa- 
vybė ir radikalus egalitarizmas gal ir tiko kilniam laukiniui iš philo- 
sophes darbų, tačiau nė vienas jų iš tikrųjų nemanė, kad tai būtų pa- 
geidautina ar netgi apskritai įmanoma Europoje. Naujojo Pasaulio įvy- 
kiai privertė Voltaire'ą pritarti kontrutopijai, kuri pateisino kilnių lau- 
kinių žudynes, jeigu jų nebuvo įmanoma be didelių pastangų atvers- 
ti“. Rousseau populiarino Saint-Pierre'o amžinosios taikos planus, ta- 
čiau jo išvados toli gražu nebuvo utopiškos: šie planai galėjo būti įgy- 
vendinti Europai susijungus į vieną valstybę, bet tai, jo nuomone, bu- 
vo neįmanoma. 

Iš esmės philosophes manė, kad pasauliui (ir jiems patiems) bus 
daugiau naudos, jeigu jie savo gausias Žinias ir energiją tiesiog atsi- 
neš į valdovų rūmus. Diderot užrašų knygutės buvo pilnos idealios 
visuomenės kūrimo planų, skirtų tik Jekaterinai Didžiajai. Gerai Ži- 
noma apie Voltaire'o, kaip Frydricho II patarėjo, vaidmenį, ir tai, kad 

tuo metu fiziokratų būta visuose kituose dvaruose. O Rousseau pa- 
rengta Korsikos konstitucija yra geras jo politinės programos pavyz- 
dys. Apskritai philosophes reformistinė vizija yra kur kas siauresnė ne- 
gu utopistų, o jų ateities planai - gerokai praktiškesni. Pakanka pa- 
lyginti vien tik pavadinimus: Komenskio De rerum humanarum emen- 
datione consultatio catholica (Bendrasis patarimas apie visų žmogiškųjų da- 
lykų pataisymą) ir Rousseau Emile. Taigi, jeigu philosophes (prieš jų va- 
lią) priskirtume utopinio mąstymo krypčiai, tai jų darbus turėtume 
priskirti mikroutopijų porūšiui. Būtent tokiame kontekste analizuosi- 
me jų reikšmę antidiplomatijai. 

Jau minėjau vieną iš pačių pirmųjų, „švietėjiškų“ utopinių reak- 
cijų į Europos susiskaldymą ir susisluoksniavimą - tai interesų dar- 
nos doktrina. Nors E. H. Carras veikale Twenty Years Crisis ir netai- 
ko atskirybės — visuotinybės konstrukcijos, bet jis pateikia su ja su- 
derinamą įtikinamą argumentaciją, kuria susieja visuotinių kapita- 
listinių santykių iškilimą su šia nauja skirtingų interesų tarpininka- 
vimo filosofija. Pirma, jis atpasakoja jos pasaulėžiūrą, neva pamati- 
nis žmonių bei tautų konfliktas yra konfliktas tarp racionalaus arba 
etinio pareigos pagrindo ir pareigos, kildinamos tik iš galios („stip- 
resniojo teisės“). Šį konfliktą išsprendžia gerai žinoma ekonominė 
doktrina (ją vėliau kritikavo Marxas), pasak kurios, daliniai ir visuo- 
tiniai interesai natūraliai sutampa: „Siekdamas savo paties intereso, 
individas siekia bendruomenės intereso, o prisidėdamas prie ben- 
druomenės intereso, jis padeda savajam. Tai yra garsioji interesų dar- 
nos doktrina“. 

Reaguodamas į merkantilizmą ir - moraliniu aspektu - į dieviš- 
kosios teisės liekanas, Adamas Smithas sukūrė laissez-faire politinę 
ekonomiją. Vidinį visuomenės susisluoksniavimą jis pripažino be- 
veik taip pat kaip ir Harringtonas, tačiau išskyrė visiškai kitokias 
grupes: tie, kurie gyvena iš rentos, tie, kurie gyvena iš darbo už- 
mokesčio, ir tie, kurie gyvena iš pelno. Atsižvelgdamas į du kapi- 
talizmo raidos lygmenis, Harringtonas grindė savąją formulę žemės 
nuosavybės pasiskirstymu, o apie nuosavybę, paverstą mainomąja 
verte (t. y. kapitalu) pasakė tik tiek, kad ji nesusijusi su pusiausvy- 
ra. Bet Smithui rašant veikalą Tautų turtas, daug kartų padidėjo 
mainomosios vertės galia, ir iškilo, kaip galime spėti, jos apskaičia- 
vimo problema. Harringtonas pasiūlė aiškiais įstatymais garantuo- 

ti deramą pusiausvyrą ir stabilų valdymą, o Smithas palieka šią 
problemą spręsti garsiajai „nematomai rankai“, kad ši susietų tar- 
pusavyje pusiausvyras arba „interesus“. Taigi, kai laissez-faire dok- 
trina pradedama taikyti valstybių politiniams santykiams aiškinti, 
kaip buvo tuomet ir tebėra dabar, matome, jog ja remiantis mėgi- 
nama paaiškinti, o kartais ir pateisinti, numanomą galios pusiausvy- 
ros veikimą. Tad ji užbaigia ilgą „gamtos dėsnių“ grandinę, tarp 
kurių yra ir Keplerio planetų judėjimo dėsniai bei Newtono gravi- 
tacijos dėsniai ir ne tokios moksliškos idėjos, pavyzdžiui, Frydricho 
Didžiojo laikrodžio analogija, kurie visi galios pusiausvyros idėjai 
suteikė savaiminio susireguliavimo mistikos atspalvį. Pasak šio po- 
žiūrio, raison d'ėtat grindžiama diplomatija duoda geriausių rezul- 
tatų, kai ji suderinta su galios pusiausvyra ir laissez-faire. O loginė 
išvada būtų tokia: valstybei siekiant savų interesų, prisidedama ir 
prie valstybių sistemos interesų. 

Kita vertus, antidiplomatiją su Iaissez-faire doktrina sieja ambiva- 
lentiškas ir neretai prieštaringas ryšys. Tai rodo parengusių dirvą 
Smitho doktrinai fiziokratų istorija ir jų įtaka. Buvo manoma, kad ga- 
lios politiką, arba fausse politigue, sukuria merkantilinė konkurencija, 
kuri, pasak fiziokratų pradininko Ouesnay'aus, nepaiso tikrojo tau- 
tos gerovės šaltinio, jos žemės ūkio. Jei būtų galima atsikratyti mer- 
kantilizmo, kurį fiziokratai laikė ekonominio mąstymo viduramžiais, 
tada išnyktų skirtingi interesai ir jų nulemtas visuomenės pasidaliji- 
mas. Priemonė šiam tikslui pasiekti buvo laissez-faire propagavimas, 
tačiau — tai svarbi išlyga, - kad raison d'ėtat būtų suderintas su natū- 
ralia ekonominio gyvenimo eiga, reikėjo išmintingos ir apsišvietusios 
biurokratijos. Tikėdami pažanga ir proto galia, fiziokratai sugebėjo 
įsikurti keliuose didesniuose ir mažesniuose Europos dvaruose ir ėmė 
įtikinėti valdovus, jog merkantilinių interesų išlaisvinta prekyba ir vi- 
suotinio žemės mokesčio įvedimas pripildys valstybės iždą ir panai- 
kins poreikį didinti jos galybę kariniu būdu. Kai nebereikės pasižy- 
mėti kare, ir žmonių šlovės troškimą, ir valstybės interesus paten- 
kins moksliniai tyrimai. Neperdėdami galėtume teigti, kad fiziokra- 
tų amžinosios taikos planai iš esmės buvo amžino tyrimo planas — 
savotiška seniausia mokesčių mažinimu grindžiama strateginės gy- 
nybos iniciatyva. Kadangi fiziokratai, norėdami įgyvendinti savo įsi- 
vaizduotą tikslą - amžinąją taiką, buvo pasirengę veikti per politinį, 

netgi despotišką tarpininkavimą, jų idėjos vertintinos kaip utopinė ir 
realistinė antidiplomatijos priemaiša. 

Tačiau kada didėjo atotrūkis tarp universalistinių laissez-faire pre- 
tenzijų ir jos šališkų rezultatų, išaugusi prekyba, karo išlaidos bei fi- 
ziokratų moksliniai tyrimai neatnešė ilgalaikės taikos, ir antidiploma- 
tijos kryptis pasikeitė. Anglijoje ir kitose labiau išsivysčiusiose vals- 
kį besiformuojantis proletariatas, kuris buvo labiau suinteresuotas tei- 
singais nuosavybės mainais negu nekontroliuojama gamyba. Be to, 
sluoksniavimąsi, kuris atitiko vertikalų susvetimėjimą, laissez-faire po- 
litika „darė horizontalų“, nes labiau išsivysčiusi ir galingesnė valsty- 
bė, prisidengdama interesų darna, sėkmingai įtvirtindavo viešpatau- 
jančių klasių interesus mažiau išsivysčiusių, silpnesnių valstybių są- 
skaita“. Trumpai tariant, kai Marxas ir kiti socialistai Iaissez-faire dok- 
triną paskelbė viešpataujančios klasės arba valstybės diplomatijos ide- 
ologiniu įrankiu, antidiplomatija tapo priklausomos klasės ar valsty- 
bės atstovų ideologiniu ginklu kovojant su Iaissez-faire. 


Daugelis philosophes pripažino prieštaringą fiziokratų požiūrį į lais- 
sez-faire doktriną ir jos reikšmę valstybių tarpusavio santykiams. Sa- 
vo garsiuose veikaluose apie Paix Perpetuelle Rousseau plėtoja ir puo- 
selėja daugelį abstrakčių fiziokratų ekonominių idėjų, iškeldamas min- 
tį, jog proto, prekybos ir bendravimo išplėtoti saitai galiausiai galė- 
tų sukurti mažų, taikingų valstybių konfederaciją. Iš pirmo žvilgs- 
nio jo žodžiai „kiekvienas, tapdamas pavaldus visiems, netampa pa- 
valdus niekam atskirai“ primena interesų darnos doktriną“. Bet jo 
realistinę Saint-Pierre'o amžinosios taikos projektų kritiką galima pri- 
taikyti ir fiziokratams, kurie, norėdami sulaukti valdovų pritarimo, 
turėjo pasikliauti proto galia: kaip teigia Rousseau, nebuvo „nieko ne- 
įmanoma šiame projekte, išskyrus tai, kad jam turėjo pritarti tie žmo- 
nės“*“. Ir vėl priežastis yra nesuderinamumas, arba tiksliau — tai, ką 
Rousseau manė esant būdingu dalinių ir visuotinių interesų neatiti- 
kimu: „Kad šis projektas būtų įgyvendinamas ..., reikėtų ..., kad pri- 
vačių interesų suma nenusvertų bendro intereso““?. 

Rousseau Visuomenės sutartyje įrodinėjo, jog šalyje privatūs ir 
bendri interesai nesutaps tol, kol nebus pasiekta socialinė lygybė: po- 
litinės lygybės nepakanka, kadangi „kai valdymas netikęs, ši lygy- 

bė tik tariama ir apgaulinga; ji tarnauja tik tam, kad vargšą laiky- 
tų skurde, o turtuoliui padėtų išsaugoti tai, ką jis pasisavino“. Iš 
to, kaip F. H. Hinsley apibūdino Rousseau požiūrį į taikos perspek- 
tyvas, galime suprasti, kad šis vidinis susisluoksniavimas ir išori- 
nis susvetimėjimas užkerta kelią tarptautiniam solidarumui; Rous- 
seau savo darbe Jugement sur la paix Perpetuelle (1756) retoriškai 
klausia: „Ar yra pasaulyje nors vienas valdovas ..., kuris nepasi- 
piktintų pačia idėja priversti jį būti teisingą ne tik užsieniečiams, 
bet netgi savo paties valdiniams?“? Visuomenės sutarties pavadini- 
mas nurodo vidinį susisluoksniavimo problemos sprendimą. Tačiau 
santykiams tarp valstybių Rousseau pasiūlo tik utopinį sprendimą, 
tikriausiai neįveikiamą prieštaravimą, kuris primena Hobbeso bellum 
omnium contra omnes, ir numato Marxo civilinės visuomenės /vals- 
tybės dialektiką: 

Pagrindinis dalykas, į kurį atkreipiu dėmesį, yra akivaizdus žmonijos pa- 
dėties prieštaringumas... Tarp žmonių mes gyvename civilinės valstybės 
sąlygomis, valdomi įstatymų; tarp tautų mes turime prigimtinę laisvę, 
kuri blogina padėtį. Vienu metu gyvendami ir visuomeninėje santvarko- 
je ir prigimtinėje būklėje, mes kenčiame nuo abiejų keliamų nepatogu- 
mų, nė vienoje nerasdami saugumo... Mes regime žmones, siejamus dirb- 
tinių saitų, bet siejamus tam, kad jie naikintų vienas kitą; ir visi karo bai- 
sumai kyla iš tų atsargumo priemonių, kurių žmonės imasi, kad užkirs- 
tų jiems kelią!0, 

Taigi Rousseau žvilgsnis krypo į nacionalinius judėjimus, būtent į 
sutartinį valdymą, kai vadovai vadovaujasi bendrąja valia ir neturi 
priežasties baimintis, kad juos gali „versti būti teisingus ne tik už- 
sieniečiams, bet netgi savo pačių valdiniams“!*'. Ne veltui F. H. Hin- 
sley taip apibūdina Rousseau: „Joks internacionalistas nebuvo karš- 
tesnis nacionalistas už jį “92. Kitame skyriuje matysime, kaip pati Pran- 
cūzijos revoliucija įkūnijo šį prieštaravimą sau ir primetė jį tradici- 
nei diplomatijai, o tai turėjo jai žalingų padarinių. 

Šios internacionalistinės ir nacionalistinės antidiplomatijos apraiš- 
kos susilies po Rousseau rašiusių philosophes kūryboje. Kadangi jų idė- 
jos darėsi vis artimesnės kylančiai prancūzų buržuazijai, tai antidip- 
lomatija tapo įrankiu pulti aristokratijos teises ir privilegijas, iš ku- 
rių svarbiausia buvo diplomatijos monopolis'**. Laikinas prieglobs- 
tis, kurį šios idėjos rado Prancūzijos revoliucinio režimo neodiplo- 
matinėje praktikoje, taip pat bus apžvelgtas kitame skyriuje. 

Tačiau iš Diderot veikalų galime suprasti, kodėl antidiplomatija, 
glaudžiai ir iš esmės susijusi su socialiniu, politiniu bei religiniu su- 
svetimėjimu, turėjo būti intelektualiai patraukli revoliucionieriams. 
Pirma, jo Correspondance ištraukoje išdėstomi „pasaulietiniai“ pada- 
riniai, kuriuos lemia „įnirtingas“, racionalistinis svetimos mitologijos 
puolimas: 


La premičre attague contre la superstition a ėtė violente, sans mesure. 
Une fois gue les hommes ont osė d'une maniėre guelcongue donner I'as- 
saut a la barričre de la religion, cette barričre la plus formidable gui existe 
comme la plus respectėe, il est impossible de s'arreter. Des gu'ils ont 
tournė des regards menegants contre la majestė du ciel, ils ne mangueront 
pas, le moment d'aprės, de les diriger contre la souverainetė de In terre. La 
cable gui tient et comprime !'humanitė est formė de deux cordes; une 
ne peut cėder sans gue V'autre vienne a romprel“*. 


Antra, iš Encyclopėdie straipsnio apie „Journalier“ matyti, kad Di- 
derot, kaip ir Rousseau, mano, jog tautos socialinis susvetimėjimas lė- 
mė išorinį politinį susvetimėjimą: „si le journalier est misėrable, — ra- 
šo jis, - le nation est misėrable“1*“**. Ir trečia, jo straipsnyje „Paix“ aiš- 
kinama, kad dėl karo ir užkariavimų kalti valdovai, kurie savo pačių 
„Neprotingas aistras“ klaidingai laiko tautos interesais!“. Taigi philo- 
sophes darbuose raison d'ėtat priartėja prie tiesioginės šio žodžio reikš- 
mės: apibrėžtas, apskaičiuotas ir proto kontroliuojamas valdymas at- 
skleistų, kad valstybių interesai nėra nesutaikomi, o yra suderinami!??, 
Protingai taikant raison d'ėtat, būtų paneigtas ir tradicinis diplomati- 
jos požiūris, kad kiek vienas laimi, tiek kitas pralaimi. Antai Mirabeau, 
norėdamas ištaisyti „malheureux principe renfermė dans ce prover- 
be“, siūlo moksliškesnę orientaciją: „Nul ne perd gue V'autre ne gag- 
ne, principe barbare autant gue faux; et moi je dis, soit dans le physi- 
gue, soit dans le moral: Nul ne perd gu'un autre perd“ 18***, 


* Pirmasis tikėjimo prietarais puolimas buvo smarkus, beribis. Kai žmonės jau iš- 
drįsta šturmuoti kadaise labiausiai gerbiamos religijos tvirtovę, jų nebeįmanoma sulai- 
kyti. Nukreipę grėsmingus žvilgsnius į aukščiausiąjį danguje, po kurio laiko jie nepamirš 
tą žvilgsnį nukreipti į valdovus žemėje. Žmoniją supančiojusį lyną sudaro dvi virvės, ir 
vienos negalima nutraukti nenutraukus kitos (pranc.). 

** Jei padienininkas neturtingas, tai ir tauta neturtinga (pranc.). 

*** Šioje patarlėje skelbiamą nelaimingą principą ;... „niekas nepralaimi“ yra bar- 
bariškas ir neteisingas posakis; o aš tvirtinu, kad ir fizikoje, ir moralėje „niekas nepra- 
laimi, kai kitas pralaimi“ (pranc.). 

Tačiau, kaip kruopščiai dokumentais pagrįstoje aštuoniolikto am- 
žiaus diplomatijos studijoje atskleidė Felixas Gilbertas, daugelis kitų 
svarbiausių diplomatijos naudojamų priemonių tapo nenuilstamų an- 
tidiplomatijos atakų objektu. Populiarus taikinys buvo galios pusiau- 
svyra. Mirabeau suniekino ją kaip „idėe favorite des gazettes et des 
caffes [sic] politigues“*, o Mably savo „Principes des nėgociations“ 
kaltino už tai, kad „reduisant toute la science de la politigue a ne 
savoir gu'un mot, elle flattoit ėgalement V'ignorance et la paresse des 
ministres, des ambassadeurs et de leurs commis“!?**. Netgi sutartys 
ir sąjungos, kurias tokie ankstesnieji praktikai kaip Richelieu ir Calliė- 
res'as pripažino svarbiausia Europos diplomatijos varomąja jėga, su- 
silaukė triuškinančių philosophes smūgių. Jos buvo vadinamos „trahi- 
sons preparėes“, o slaptos derybos dėl jų sudarymo buvo laikomos 
ketinimo apgauti įrodymu. 

Netgi paviršutiniškas britų ir prancūzų archyvų tyrimas suteikia 
duomenų, patvirtinančių philosophes įtarimus. Daugelis šio laikotar- 
pio sutarčių turi slaptų ir ypač slaptų priedų. Geras pavyzdys, ku- 
riame užsimenama apie galios pusiausvyrą, dinastines vedybas ir 
slaptumo būtinybę, yra antrosios Vienos sutarties (1731), kuri nutrau- 
kė ilgai trukusį susvetimėjimą tarp Jurgio II ir Karolio VI, priedas. 
Lordas Harringtonas laiške Thomasui Robinsonui, kuris derybose dėl 
sutarties atstovavo Didžiajai Britanijai, mini „article secretisme ... 
dont la Puissance et les Etats Bourbons puorront donner les justes 
craintes touchant la conservation de I'Eguilibre en Europe“!!****. Svar- 
bu tai, kad straipsnyje yra tam tikrų garantijų, „jog nė viena iš er- 
chercogienių neištekės už tokio valdovo, kad vedybos sukeltų kokį 
nors pagrįstą nepasitikėjimą galios pusiausvyra Europoje“!'!. Po dvie- 
jų mėnesių ir telikus mėnesiui iki sutarties pasirašymo, Robinsonas 
gauna šifruotą lordo Chesterfieldo kovo 29 d. laišką; lordas reiškia 
panašų susirūpinimą dėl „erchercogienės vedybų su valdovu, kuris 
pernelyg galingas pusiausvyros Europoje požiūriu“"'?. Tačiau Ches- 
terfieldui daugiausia nerimo kelia tai, kad apie šį slaptą straipsnį gali 
sužinoti Ispanija ir Prancūzija, kurios „įtartų esant ir kitų slaptų įsi- 


*... politinių laikraščių ir kavinių mėgstamą idėją (pranc.). 

** „. taip sumenkina visą politikos mokslą, kad jis težino tą vieną žodį; ji taip pat 
pridengia ministrų, ambasadorių bei jų tarnautojų nemokšiškumą ir tinginystę (pranc.). 

*** „. slapčiausią straipsnį..., dėl kurio didžiajai valstybei ir Burbonų valstybėms ga- 
lėtų kilti pagrįstų nuogąstavimų, ar Europoje bus išsaugota pusiausvyra (pranc.). 

pareigojimų, ypač nukreiptų prieš jas“. Kad to neįvyktų, rašo Ches- 
terfieldas, reikia užtikrinti, kad apie šį straipsnį nebūtų „pranešta Res- 
publikai“!"*, 

Apskritai manau, jog Diderot satyrinis kūrinys Principes de Politi- 
gues des Souverains geriausiai apibendrina tas antidiplomatines pažiū- 
ras, kurios vyravo tarp philosophes Prancūzijos revoliucijos išvakarė- 
se: „Ne former des alliances gue pour semer des haines. Allumer et 
faire durer la guerre entre mes voisins. Point des ministres au loin 
mais des espions... Etre neutre, ou profiter de I'embarras des autres 
pour arranger ses affairs, c'est la meme chose“!“4, 

Diderot ir kitų mąstytojų idėjos apie diplomatiją skiriasi nuo Ma- 
chiavelli'o paradigmos tuo, kad vienintelis išpažįstamas jų tikslas — 
panaikinti diplomatiją. Tai, kas galiausiai skiria jų idėjas nuo augus- 
tiniškosios paradigmos ir visiškai paverčia jas antidiplomatijos dali- 
mi, yra jų pasaulietiška, dažnai utopinė priemonė šiam tikslui pa- 
siekti — tai vien proto galia. 

Kai virš mūsų galvų susirinko pakankamai daug paukščių, Lechas 
davė man ženklą paleisti kalinį. Jis pakilo aukštyn, laimingas ir 
laisvas vaivorykštės šlakelis debesų fone, o po to nėrė į lūkuriuo- 
jantį rudą pulką. Akimirksnį paukščiai buvo sumišę. Spalvotas 
paukštis suko ratus nuo vieno pulko galo į kitą, veltui mėginda- 
mas savo gentainius įtikinti, kad jis yra vienas iš jų. Bet šie, apa- 
kinti blizgančių spalvų, abejodami sklandė aplink jį. Spalvotas 
paukštis atkakliai bandė įsiterpti į pulko gretas, bet buvo gena- 
mas vis toliau ir toliau į šalį. Netrukus mes pamatėme, kaip 
paukščiai vienas po kito pasirengė įnirtingai atakai. Po kiek laiko 
daugiaspalvis kontūras dingo iš dangaus ir krito žemėn. Kai ga- 
liausiai mes suradome spalvotąjį paukštį, jis jau buvo nebegyvas. 

Jerzy Kosinski, Spalvotas paukštis 


Žmogus neturi vidinės suverenios teritorijos; jis visas ir visuomet 
yra pasienyje; žvelgdamas į savo vidų, jis žvelgia į kito akis arba 
kito akimis. 

Michailas Bachtinas, Dostojevskio kūrybos problemos 


PRANCŪZIJOS REVOLIUCINĖ DIPLOMATIJA: 
PRINCIPAI 


Prancūzijos revoliucija neužbaigė, kaip kad pranašavo philosophes, dip- 
lomatijos. Tačiau antidiplomatijos idėjos sklandė aukščiausiuose re- 
voliucinės vyriausybės lygiuose ir trumpu, neramiu laikotarpiu tos 
idėjos lėmė Prancūzijos užsienio reikalus. Šį antidiplomatijos persi- 
kūnijimą į trumpalaikę kontrdiplomatiją, arba neodiplomatiją, reikia pa- 
aiškinti, lygiai taip pat kaip ir po šimtmečio įvykusią jos transforma- 
ciją Rusijos revoliucijos metu, nes tai turėjo ilgalaikių padarinių di- 
plomatijos teorijai ir praktikai!. 

Kai Prancūzijos nacionalinis susirinkimas 1790 m. gegužės mėn. 
pirmą kartą svarstė diplomatijos reikalus, nuosaikieji, kurių požiūrį 
išdėstė Mirabeau (jis vėliau vadovavo Diplomatiniam komitetui), pri- 

vertė radikalus atsisakyti reikalavimų nedelsiant nutraukti slaptas su- 
tartis, galios politiką ir apskritai visas „ces opėrations clandestines 
du ministėre“2. Nors nuosaikieji sutiko, kad, įsivyravus visuotinei lais- 
vai prekybai, diplomatija taps nebereikalinga ir „I'Europe ne sera 
gu'une seule famille“*, jie kritikavo radikalų principus, kurie tiko to- 
limai, tikriausiai utopinei ateičiai. Mirabeau kalbos ištraukos šiandien 
skamba it britų socialdemokratų moralai buvusiems kolegoms apie 
vienašališko nusiginklavimo, šiuolaikinės antidiplomatijos išraiškos, 
beprotiškumą: „Je me suis demandė d'abord 4 moi-meme si nous de- 
vions renoncer a faire des traitės, et cette guestion se rėduit 4 savoir 
si, dans Y'ėtat actuel de notre commerce, et celui de |'Europe, nous 
devons abandonner au hasard Y'influence des autres puissances sur 
nous, et notre reaction sur V'Europe““**. 

Po dvejų metų, kai Prancūzija kariavo su aristokratinės Europos 
(paskubom sutelktomis) jungtinėmis pajėgomis, radikalai nuosaikie- 
siems atsirevanšavo revoliucine užsienio politika. Į garsųjį gruodžio 
15 d. dekretą Konventas įtraukė daug antidiplomatijos idėjų: karas 
buvo pateisintas kaip išlaisvinanti jėga, paraginta nuversti esamas 
vyriausybes, paskelbtas liaudies suverenitetas ir panaikintos visos di- 
duomenės privilegijos*. Po metų šios idėjos prasiskverbė į aukščiau- 
sias užsienio reikalų įstaigas. Moniteur rašytuose straipsniuose Du- 
cheris - Prancūzijos užsienio reikalų žinybos pareigūnas - apibūdi- 
no principus, turėjusius padėti sukurti naują tvarką: tai absoliutus 
neutralumas dėl karų tarp monarchų; pateisinami tik gynybiniai ar- 
ba tironų valdomų valstybių išlaisvinimo karai; santykiai grindžia- 
mi laisva prekyba tarp lygių ir nepriklausomų tautų; taikos garanti- 
ja - natūralūs laisvų Žmonių ryšiai. Ducheris rašė, kad pritaikius 
šiuos naujus principus Prancūzijos užsienio reikalams tvarkyti, bus 
sukurta „nouvelle Diplomatie““. Prieš nagrinėjant, kokį poveikį šios 
idėjos turėjo Prancūzijos revoliucinio režimo diplomatinei praktikai, 
pirmiau reikia atsakyti į su genealogija susijusį klausimą: ar šios idė- 
jos iš tikrųjų buvo kažkas nauja devyniolikto amžiaus Europos di- 
plomatijai? 


* Europa bus viena šeima (pranc.). 

** Pirmiausia aš pats sau iškėliau klausimą: ar mes turėtume atsisakyti sudarinėti 
sutartis, o reziumuojant šitą klausimą, ar esant dabartinei mūsų prekybos ir Europos 
būklei, turime palikti atsitiktinumui kitų didžiųjų valstybių galimą įtaką mums ir mū- 
sų poveikį Europai (pranc.). 

Neutralumo idėja yra tokia pat sena kaip Tukidido pasakojimas 
apie meliečius, kurie atėniečiams pasakė norintys būti „draugais, o 
ne priešais, bet nė vienos iš šalių sąjungininkais“, o gal dar senesnė, 
bet neutralumo prasmė Ducherio straipsnio kontekste kildinama iš 
palyginti naujo reiškinio. Ducheris čia kalba ne apie pacifizmą ar vals- 
tybes, nevykdančias aktyvios užsienio politikos, o apie jūrinę gink- 
luoto neutralumo naujovę. Tačiau tą vietą, kur ji atsirado, vargu ar ga- 
lima laikyti revoliucinga. Ginkluotą neutralumą pirmąkart 1780 m. 
paskelbė Rusijos imperatorė Jekaterina, o jos tikslas buvo teisiškai 
bent iš dalies apsaugoti mažesnes jūrines valstybes nuo Amerikos 
karo metu kariavusių valstybių vykdytos politikos - sulaikyti ir kar- 
tais užgrobti laivus, įtariamus prekiaujant su priešu. Deklaracijas apie 
prisijungimą prie ginkluoto neutralumo 1780 m. paskelbė Danija ir 
Švedija, 1781 m. - Prūsija ir Austrija, o 1782 m. - Portugalija“. Deja, 
kaip meliečių pareikštas neutralumas paskatino Atėnus įsiveržti, taip 
ir 1780 m. Olandijos deklaracija apie prisijungimą buvo veiksnys, pa- 
skatinęs Didžiąją Britaniją tų pačių metų gruodžio mėn. paskelbti jai 
karą. Nestebina, kad Didžioji Britanija, jūrose pranašesnė už visas 
kitas valstybes, atsisakė pripažinti ginkluoto neutralumo principą, o 
Ispanija ir Prancūzija tai padarė. Taigi neutralumo idėja buvo grin- 
džiama ir strateginiais, ir pamokomais motyvais. Geriausias pavyz- 
dys - Prancūzijos diplomato ir ministro (užsienio reikalų, jūrų ir ka- 
ro) Choiseulo žodžiai ir politika. Jis laivyno atkūrimą laikė svarbiau- 
siu dalyku, nes britai, „apsimesdami, kad saugo pusiausvyrą sau- 
sumoje, kuriai niekas negrasina ..., visiškai griauna pusiausvyrą jū- 
roje, kurios niekas negina“?. 

Tad neutralumas per se nebuvo „naujas“ dalykas. Tačiau jo per- 
kėlimas į sausumą buvo naujas dalykas, o taikymas „karui tarp mo- 
narchų“ - radikalus. Žinoma, galima teigti, jog idėja, kad dinasti- 
nės varžybos ir aristokratijos militaristiniai polinkiai yra svarbiau- 
sia karo priežastis, nėra visai nauja. Popiežius, Hume'as ir Herde- 
ris buvo paskelbę keletą panašių idėjų. O Diderot Encyclopėdie 
straipsnyje „Paix“ beveik kaip žinomą faktą minėjo, kad „aklos val- 
dovų aistros“ yra didžiausia grėsmė taikai“. Taip pat ir teiginys, kad 
valstybė dėl doktrininių priežasčių turi teisę kištis į kitos valstybės 
reikalus jau vien tam, kad išvaduotų engiamą tautą, nelabai skiriasi 
nuo reformacijos laikų kalvinizmo ir kontrreformacijos laikų katali- 
kybės pretenzijų“. 

Negalima ir teigti, kad Europos diplomatijai buvo svetima pre- 
kybos sutarčių praktika. Iš tikrųjų Utrechto sutartis (1713), šiandien 
plačiai pripažįstama kaip galios pusiausvyros politika grindžiamų su- 
sitarimų prototipas, daugelio ją sudarant dalyvavusių diplomatų ir 
jų amžininkų buvo vertinama daugiau dėl su ja susijusių prekybinių 
derybų. Tai ne tik tiesiogiai rodo neproporcingai didelis skaičius de- 
pešų, skirtų prekybos dalykams ir ginčams dėl prekybos sutarčių (gin- 
čai tęsėsi dar ilgai po to, kai buvo pasiektas politinis susitarimas), 
bet netiesiogiai — ir įvykio ikonografija, pavyzdžiui, 1713 m. Allard'o 
išspausdinta atminimo graviūra, kurioje pavaizduota Taika, reprezen- 
tuojanti Europą ne tik caduceus, tradiciniu gydymo (ir ambasadorių) 
simboliu, bet ir gausybės ragu, simbolizuojančiu potencialų „tautų 
turtą“!?. Tinkamesnis pavyzdys galėtų būti 1786 m. Pitto sudaryta 
prekybos sutartis su Prancūzija. Šią sutartį Burke'as vertino kaip par- 
sidavimą nesutaikomam priešui. 

Prancūzijos revoliucinės diplomatijos „naujumo“ nerasime nei jos 
idealuose, nei praktikoje. Mano nuomone, sinergetines jėgas, paver- 
tusias šiuos idealus ir praktiką neodiplomatija, lėmė nepastovus Pran- 
cūzijos vidaus ir tarptautinių kovų su svetima galia ir tiesa derinys. 
Šias kovas įžiebė šalies susidūrimas su ancien rėgime tikrove. Kovos 
vyko dviejose stovyklose: šalies viduje jos leido Prancūzijai nutrauk- 
ti visus ryšius su tradicine praeities diplomatija, o tarptautinėje are- 
noje jos privertė Prancūziją diplomatiškai ir kariniu būdu priešintis 
sąjungininkų pastangoms atkurti praeitį. Norint deramai apžvelgti šių 
kovų sąveiką, reikėtų išdėstyti Prancūzijos revoliucijos istoriją. Tai nė- 
ra mūsų tikslas. Mes ketiname pateikti alternatyvų požiūrį, o tai pa- 
daryti leidžia susvetimėjimo teorijos, galinčios padėti bent jau iš da- 
lies paaiškinti pirmosios neodiplomatijos pakilimą nuo to laikotarpio, 
kai Užsienio reikalų ministerijai vadovavo Dumouriez, iki tada, kai 
vadovavimą perėmė jo (ir daugelio kitų) ėminence grise Talleyrand'as. 

Geriausia būtų pradėti nuo neodiplomatijos atsiradimo išvakarė- 
se (1791-1792) išspausdintos Thomaso Paine'o knygos Žmogaus tei- 
sės!L. Šioje tuomet labai populiarioje knygoje Paine'as mėgino patei- 
sinti revoliucijos vidaus kovą ir atremti Burke'o argumentus, išdės- 
tytus jo knygoje Apmąstymai apie revoliuciją Prancūzijoje (1790)?. At- 
mesdamas radikalias naujoves ir pasisakydamas už konservatyvias, 
pamažu diegiamas permainas valdant apsišvietusiems monarchams, 
Burke'as baiminosi „naujos valdžios“, kurią iškėlė Prancūzijos revo- 

liucija: „Kai žmonės veikia institucijose, laisvė yra valdžia. Apdairūs 
žmonės prieš pareikšdami savo nuomonę stebės, kaip naudojamasi 
valdžia, ypač kai kalbama apie tokį dalyką kaip nauja valdžia, kurios 
nariai — nauji asmenys, apie kurių principus, charakterius ir nuosta- 
tas jie mažai išmano arba visai nieko nežino ...“! Stengdamasis pa- 
keisti įsitikinimus tų anglų, kurie savaip vertino Prancūzijos revoliu- 
ciją, Burke'as teigė, kad, jei nebus nedelsiant griebtasi atsakomųjų 
priemonių, ši „nauja valdžia“ imsis iš pagrindų pertvarkyti Europos 
diplomatinį kraštovaizdį: 
Susiklosčius tokiai padėčiai, įdiegiamas naujas sąjungų ir karo principas. 
Vestfalijos sutartis Prancūzijai tėra pasenęs mitas. Teisės ir laisvė, kurias 
ji privalėjo saugoti, dabar jai yra neteisybės ir tironijos sistema, kurią pri- 
valu sugriauti. Jos gerus ir blogus polinkius atskleidžia tos pačios prie- 
monės. Taikiai skleisdama žmonių teises, ji iš tiesų parodo savo draugišku- 
mą; versdama valdovus paklusti toms teisėms, ji parodo savo priešiškumą“. 


Reaguodamas į „nepasitikėjimą“, „baimingumą“ ir „priešiškumą“, 
t. y. į susvetimėjimą Prancūzijos teisių deklaracijos atžvilgiu, Paine'as 
pasinaudoja philosophes idealais (juos vėliau perėmė Ducheris) ir iš 
naujo pagrindžia Europos diplomatiją, kuri, jo nuomone, svirdulia- 
vo prie savo pačios išsikastos duobės krašto. Gana įžvalgiai Paine'as 
aprašo naują ir pavojingą Europos galių konfigūraciją, kai vertikalio- 
sios reakcijos jėgos telkiasi prieš naują horizontaliąją grėsmę, kurią 
kelia Prancūzijos revoliucija: 

Ji dabar atsiveria pasauliui kaip nauja sistema. Europos dvarai rezga są- 

mokslus, kad jai sutrukdytų. Agituojama kurti sąjungas, priešingas vi- 

soms buvusioms sistemoms, o bendri dvarų interesai stoja prieš bendrus 

žmogaus interesus. Šis derinys brėžia liniją per visą Europą, ir tai yra 
taip nauja, kad paverčia niekais visus apskaičiavimus, padarytus anks- 
tesnėmis aplinkybėmis“. 

Manydamas, kad situacijos nebegalima sureguliuoti tradicine ga- 
lios pusiausvyrų politika, Paine'as daug tikisi iš prekybos santykių: 
kartą išlaisvinti nuo dvaro interesų machinacijų, jie sukurs tarp tau- 
tų tarpusavio saitus, kurie nekurstys sąjungų priešiškumo ir nepasi- 
tikėjimo. Paine'o požiūris bendrais bruožais tarsi numato Kanto „pre- 
kybos dvasią“: 

Jei prekybai būtų leista veikti taip visuotinai, kaip ji gali, tai ji išrautų 

su šaknimis karo sistemą ir revoliucingai pakeistų necivilizuotus vyriau- 

sybių santykius... Ji neišvengiamai veikia kaip abipusis dalykas; tik pu- 

sė jos galios yra tautoje ir ji visa taip pat veiksmingai sugriaunama su- 

griaunant išorinę pusę, kaip ir sugriovus vidinę; juk nė viena negali veikti 
be kitos“. 

Sukonkretindamas Paine'as mini Amerikos prekybinių draugystės 
sutarčių modelį ir nurodo Benjaminą Frankliną kaip naujosios diplo- 
matijos įkūnytoją: 

Reikėtų paminėti ir dr. Franklino, Amerikos ministro Prancūzijai, padė- 

tį. Vien dėl savo pobūdžio diplomatija savaime yra siauriausia žmogaus 

visuomeninės veiklos sritis. Dėl abipusių įtarimų draudžiama bendrauti; 

o diplomatas yra tarsi atskiras atomas, nuolatos atstumiantis ir atstumia- 


mas. Tačiau su dr. Franklinu buvo ne taip. Jis buvo ne dvaro, o ŽMO- 
GAUS diplomatas". 


Ši citata taip pat reikšminga todėl, kad „diplomatinę“ padėtį 
vaizduoja taip neišvengiamai susvetimėjusią, kartu netiesiogiai reiš- 
kiamas požiūris, kad revoliucija yra kelias į „laisvą nuo susvetimė- 
jimo“ būklę. Tačiau ji svarbi ir todėl, kad parodo, jog revoliuciniai 
įvykiai skatina iš naujo interpretuoti žodžius, kadangi tai, kaip Pai- 
ne'as vartoja žodį „diplomatinis“, yra vienas pačių pirmųjų užfik- 
suotų atvejų (panašiai šį žodį po ketverių metų, 1796 m., galbūt 
Paine'o įkvėptas, pavartojo Burke'as), kai šis terminas siejamas su 
žmonėmis, įsitraukusiais į tarptautinį bendravimą ir derybas, bei šių 
veiksmų vykdymą. 

Radikalus susvetimėjimas socialinei sanklodai, slaptoms deryboms 
ir ancien rėgime galios politikai buvo pagrindinės jėgos, paskatinu- 
sios formuotis neodiplomatiją. O su šiuo susvetimėjimu susijusi izo- 
liacija dar labiau skatino Prancūzijos režimą ignoruoti Europos val- 
dovų dvarus ir ieškoti kitų, jiems nelojalių elementų paramos. Ne- 
turėdami tokių palankių, kaip Jungtinės Valstijos, geopolitinių sąly- 
gų, kurios parijų diplomatiją pavertė gyvybingu pasirinkimu, pran- 
cūzai buvo priversti imtis radikalių priemonių, kad galėtų veiksmin- 
gai bendrauti su juos engiantiems valdovams susvetimėjusiais už- 
sieniečiais ir patrauktų juos savo pusėn. Iš pradžių jakobinų ir ži- 
rondistų vidaus kova dėl valdžios sutrikdė rimtus debatus dėl to, 
kaip reformuoti diplomatiją, kad būtų patenkinti šie poreikiai. O kol 
Liudviko galva vis dar tvirtai laikėsi ant pečių, Europos valstybės 
nenorėjo atsisakyti palyginti naujų nesikišimo principų, tad nebuvo 
ir pasirengusios imtis taisyti tą politinės anarchijos padėtį, kuri, kaip 

atrodė, sumažins, o ne padidins Prancūzijos galią Europos pusiau- 
svyroje. Tačiau 1790 m. abi šalys — ir revoliucionieriai, ir rojalistai — 
kūrė diplomatinius pamatus, turėjusius pateisinti būsimąjį kišimąsi 
į tarpusavio reikalus. Anglijoje Burke'as įtikinėjo didinti išlaidas ka- 
riuomenei. Jis sutiko su Charlesu Foxu ir kitais, kad Prancūzijos ke- 
liamas pavojus galios pusiausvyrai Europoje kol kas galbūt yra su- 
mažėjęs. Per 1790 m. vasario 5 d. debatus parlamente jis sakė, kad 
Prancūzija „ligšiol visais atžvilgiais buvo svarbiausias objektas kal- 
bant apie galios pusiausvyrą. Prancūzijos buvimas arba jos nebuvi- 
mas visiškai keitė visus su šia pusiausvyra susijusius samprotavi- 
mus... Šiuo metu Prancūzija politiniu požiūriu vertintina kaip iš- 
braukta iš Europos sistemos. Nelengva spręsti, ar ji galėtų kada nors 
vėl čia atsidurti kaip pirmaujanti valstybė...“ 

Kai Prancūzijos „negailestingo despotizmo“ grėsmė buvo panai- 
kinta, jo vietą užėmė nauja, mažiau nuspėjama jėga. Ji kėlė didesnį 
pavojų ne tik dėl savo nenuspėjamumo, bet ir dėl to, kad, regis, at- 
metė visus politinius tarpininkavimus, galėjusius ją sulaikyti. Jei žodį 
„demokratija“ pakeistume šiuolaikine Dievo rykšte - „komunizmu“, 
Burke'o metamas kaltinimas Prancūzijos revoliuciniam režimui šian- 
dien stulbinamai primintų kai kurių Komiteto, nagrinėjančio šiais lai- 
kais kylančius pavojus JAV gynybos išlaidoms, narių pranešimą: 
„Dabartiniu metu mums gresiantis pavojus yra būdingas nenuosai- 
kaus būdo žmonėms; ir, kalbant apie valdymą, tai yra anarchijos pa- 
vojus. Tai pavojus, kad besigėrint sėkminga apgavyste ir prievarta, 
bus mėgdžiojami iracionalios, nedorovingos, draudžiančios, konfis- 
kuojančios, plėšiančios, žiaurios, kruvinos ir tironiškos demokratijos 
kraštutinumai“?. 

Po keturių mėnesių Steigiamasis susirinkimas pirmą kartą svars- 
tė karo ir taikos reikalus ir, be jau paminėtų neodiplomatijos prin- 
cipų, paskelbė: „Prancūzų tauta smerkia bet kokį karą dėl užkaria- 
vimų ir niekuomet nepanaudos savo pajėgų prieš jokios tautos lais- 
vę“?. Ši „neužkariavimų“ politika buvo oficialiai pripažinta 1791 m. 
Konstitucijoje ir vėl patvirtinta 1792 m. balandžio 19 d. Įstatymų lei- 
džiamojo susirinkimo. Po kelių dienų Prancūzija paskelbė karą Aust- 
rijai - ir neodiplomatija „subrendo“, kai jos principus į praktiką įdie- 
gė radikalai, ėmę kontroliuoti Nacionalinį susirinkimą. 

Kas atsitiko per šiuos dvejus metus — nuo baisių Burke'o prana- 
šysčių ir Prancūzijos 1790 m. paskelbto užkariavimų pasmerkimo iki 

Pilnico deklaracijos ir garsiojo Konvento dekreto (1792 m. lapkričio 
19 d.), siūlančio „brolybę ir paramą visoms tautoms, norinčioms at- 
gauti laisvę“, - kad Prancūzijai atsirado galimybė, o iš tikrųjų tapo 
būtina, imtis neodiplomatijos praktikos? Ir vėl priežasčių buvo ne vie- 
na. Tais metais vykstant vidaus kovoms dėl valdžios, neodiplomati- 
jos idėjos anksti tapo aktualios. Tačiau, kaip jau sakėme, Mirabeau 
vadovaujami nuosaikieji sugebėjo įgyti persvarą įrodinėdami, kad, ga- 
lios politikai vis dar lemiant Europos reikalus, dar neatėjęs laikas 
toms radikalioms diplomatijos naujovėms, kurias įsivaizdavo Robes- 
pierre'as, Rewbellas, Volney ir kiti". Bet Prancūzijos izoliacijos ir su- 
svetimėjimo jausmas stiprėjo proporcingai jos susigaudymui, kad pa- 
didėjo monarchų solidarumas. Šis abipusis susvetimėjimas plito po 
Europą. 1791 m. balandžio mėn. popiežius Pijus paskelbė visuotinį 
revoliucijos pasmerkimą. Brissot šalininkų organizuota kampanija nu- 
versti nuo sosto visus Bourbonus sukėlė ant kojų Europos monarchus, 
ir šios rėksmingos ideologinės grėsmės akivaizdoje natūralūs jų tar- 
pusavio prieštaravimai ėmė slopti. Grafo d'Artois vadovaujamų 
ėmigrės sąmokslai dar labiau sumažino apdairumą tokių valdovų 
kaip Austrijos imperatorius Leopoldas, kuris svyravo tarp giminys- 
tės keliamų įsipareigojimų ir vis dar naujo, nelengvai iškovoto nesi- 
kišimo į teritorinės valstybės vidaus reikalus principo?. 1791 m. sau- 
sio mėn. mirus Mirabeau ir tų pačių metų birželio mėn. karaliui su 
karaliene pabėgus į Vareną, sustiprėjo Brissot šalininkų, troškusių su- 
lošti karo korta, pozicijos. Progą jiems suteikė rugpjūčio mėn. Pilni- 
co manifestas. 

Pilnico manifestas yra geras istorijos pavyzdys, kaip susvetimėji- 
mas, daugiausia pagrįstas tarpusavio nesupratimu, gali peraugti į ka- 
rą. Pirma, abipusis susvetimėjimas visuotinai pripažintai Prancūzijos 
ideologinei grėsmei nusvėrė tradicinį priešiškumą tarp Prūsijos ir 
Austrijos monarchijų. Antra, dėl vidaus politinių priežasčių Brissot 
šalininkų frakcija šį manifestą, nors jis turėjo išlygą „jei“ (vokiečiai 
įsikištų tik tada, jei Europos valstybės sutiktų veikti kolektyviai) ir 
buvo maža tikimybė įžiebti kontrrevoliuciją, traktavo kaip tiesioginį 
pavojų /a patrie; lošdami liaudies nesaugumo korta, Brissot šalinin- 
kai sugebėjo Susirinkime įgyti neproporcingai didelę galią“. Patrau- 
kęs savo pusėn žirondistus, Brissot veiksmingai izoliavo Robespier- 
re'ą, maniusį, kad karas būtų naudingas tik Liudvikui XVI ir padi- 
dintų vidaus kontrrevoliucijos galimybę“. Dar svarbiau buvo tai, kad 

Brissot ir žirondistai sugebėjo perimti Susirinkimo diplomatinio ko- 
miteto kontrolę ir priversti pašalinti pacifistą Delessart'ą iš Užsienio 
reikalų ministerijos. Padedamas gabaus Talleyrand'o, naujasis minist- 
ras Dumouriez ketino vesti tautą į visuotinį karą ir toliau siekti uni- 
versalių to karo tikslų per neodiplomatiją. 1792 m. sausio mėn. Con- 
dorcet savo bendražygiams patriotams pareiškė: „Kovodami už sa- 
vąjį reikalą, jūs kovojate ir už kitų tautų reikalą“; revoliucinis karas 
ir neodiplomatija buvo kruvinos šio beveik sartriško engiamųjų gy- 
dymo nuo susvetimėjimo priemonės“. 

Būtent šio revoliucinio karo kaip ginkluoto konflikto, turėjusio su- 
griauti esamą tarptautinę sistemą, kontekste reikėtų vertinti tas Du- 
mouriez, Lebruno ir Talleyrand'o neodiplomatines naujoves. 1791 m. 
Dumouriez, be abejonės, turėjo galvoje save, kai memorandume ja- 
kobinams rašė, kad užsienio reikalų ministras „doit etre un homme 
d'un patriotisme ėprouve““*, kuris užsienio reikalus tvarkytų taiky- 
damas naujus principus ir metodus*. Kaip ir jie, jis manė, kad „un 
grand peuple, un peuple libre et juste est alliė naturel de tous les 
peuples, et ne doit point avoir d'alliances particuliėres gui le lient 
au sort, aux intėrets, aux passions de tel ou tel peuple“**. 1792 m. 
vasarį, belikus mėnesiui iki Dumouriez paskyrimo užsienio reikalų 
ministru, jo planus reformuoti Užsienio reikalų ministeriją leidinyje 
Journal des dėbates de la Sociėtė des Amis de la Constitution pristatė Sil- 
lery*. Dumouriez ragino imtis visiškai atviros diplomatijos, kad vi- 
sa diplomatinė korespondencija būtų prieinama žmonėms - netgi kitų 
Europos valstybių ministrams. „Garbingo šnipo“ laikai baigėsi („Le 
rėgime de ces espions protėgės est passė“), o ambasadorius turėjo 
atsisakyti smulkmeniškos courtoisie („Les ambassadeurs de France doi- 
vent ėtre purs et simples dans leurs maniėres“***), nes jis dabar at- 
stovavo visai tautai, o ne vien tik aristokratų klikai?. Be to, diplo- 
matiniai atstovai turėjo būti ne vien informacijos rinkėjai, bet ir žmo- 
gaus teisių skleidėjai. 

Kaip jau sakėme, karas iškėlė patriotą Dumouriez į vadovo postą 
ir Prancūzijos užsienio reikalų žinybai suteikė palankią progą įgyven- 


*... turi būti išbandytas patriotas (pranc.). 

** Didi tauta, laisva ir teisinga tauta yra visų tautų natūrali sąjungininkė. Ji neturi 
sudaryti jokių ypatingų sąjungų, kurios ją susietų su vienos ar kitos tautos likimu ar 
šališkais interesais (pranc.). 

**+ Prancūzijos ambasadoriai turi būti nepriekaištingi ir paprastų manierų (pranc.). 

dinti neodiplomatiją. Tačiau beveik tuoj pat karo logika, arba, pripa- 
žįstant Clausewitzo nustatytą esminį skirtumą, greičiau karo kalba ėmė 
stelbti neodiplomatijos principus ir praktiką. Kai Prancūzijos „ginkluo- 
tus misionierius“ pasitiko patrankų ugnis, o ne trokštantys būti išva- 
duoti „patriotai“, internacionalistiniai neodiplomatijos elementai atsi- 
traukė beveik taip pat greitai kaip ir prancūzų kariai. Ir vieni, ir kiti 
persigrupavo 1792 m. rudenį: armijai buvo naudinga Gribeauvalio ar- 
tilerijos reforma, Lavoisier parakas ir Dumouriez neortodoksiška tak- 
tika, o neodiplomatijai - Talleyrand'o manevrai ne mūšio lauke sie- 
kiant sudaryti su laisvomis tautomis traitės de fraternitė, o su ancien rėgi- 
me vyriausybėmis — „conventions passagėres“ , turėjusias suderinti revo- 
liucijos principus su neatidėliotina būtinybe gauti politinę, karinę ir pre- 
kybinę paramą iš užsienio. Vis dėlto radikalaus susvetimėjimo paša- 
liečiams jausmas, kuris, paskelbus, kad Ia patrie est en danger, virto tie- 
siog paranoja, bei pasikartojantys complots de Vėtranger nuolat žlugdė 
universalistinius neodiplomatijos siekius. Be to, kovotojas už atvirą di- 
plomatiją Dumouriez dar prieš išvykdamas vadovauti armijai jau bu- 
vo pradėjęs slapta susirašinėti su karaliumi; o Talleyrand'as netrukus 
sukūrė slaptų agentų armiją, beveik tokią pat didžiulę kaip ir Liudvi- 
ko XV „kriptodiplomatija“, secret du roi; ji turėjo papildyti, o kartais ir 
„apeiti“ oficialaus diplomatinio korpuso pastangas“. 

Kariniai laimėjimai, ypač Dumouriez stulbinama pergalė prie Že- 
mapo ir Austrijos Nyderlandų užėmimas buvo pirmasis tikras neo- 
diplomatijos išbandymas. Ar vis dar puoselėjami internacionalistiniai 
jos idealai atsilaikys prieš tradicinius argumentus - imtis aneksijos, 
kad būtų garantuotas Prancūzijos nacionalinis saugumas? Kalbėda- 
mas Konvento Diplomatiniam komitetui, Carnot ragino vykdyti to- 
kią politiką, kuri įtvirtintų Prancūzijos „gamtines sienas“ Reino upe, 
Alpių ir Pirėnų kalnais. Carnot argumentus, kurie apibendrino Rous- 
seau Gamtos sampratą ir Prancūzijos geopolitinius poreikius, visiš- 
kai palaikė Dantonas ir žirondistų deputatai, o 1792 m. lapkričio 
27 d. Konventas balsavo už Savojos aneksiją. Nors Savoja tikrai bu- 
vo palanki aneksijai, kitos kaimyninės sritys nė kiek netroško tapti 
„broliškomis respublikomis“. Konvento atsakas buvo garsusis Gruo- 
džio 15 d. dekretas: visos užimtos teritorijos privalėjo sušaukti sa- 
vus revoliucinius susirinkimus, sudarytus tik iš piliečių, prisiekusių 
„būti ištikimais laisvei ir lygybei bei atsižadėti privilegijų“?! Strate- 
giškai svarbiose Belgijos ir Reino žemės srityse prisiekti sutiko tik gy- 

ventojų mažuma. Gal ne vienas ir pritarė skelbiamiems antifeodali- 
niams dekreto principams, bet daugumą atstūmė ta jo dalis, pagal 
kurią generolams už konfiskuotą nuosavybę buvo leidžiama mokėti 
sparčiai nuvertėjančiais popieriniais pinigais, assignat. Kitais metais 
dėl pernelyg padidėjusios kariuomenės ir atsinaujinusių politinių ko- 
vų tarp Robespierre'o frakcijos ir žirondistų revoliucinio internacio- 
nalizmo galia buvo pakirsta ir prislopintas jo entuziazmas. Gruodžio 
dekreto nesėkmę liudija 1793 m. rugsėjo 15 d. dekretas, paskelbęs, 
jog Respublikos generolai nebeturi diegti „filantropiškos idėjos ... ir 
stengtis, kad užsienio tautos įvertintų laisvės kainą ir pranašumus“? 
Nuo to laiko jie turėjo elgtis su Prancūzijos priešais taip, kaip tie prie- 
šai elgėsi su jais. Karas suteikė impulsą vienašalei neodiplomatijai; o 
iš karinės būtinybės ancienne diplomatie vėl tapo abipusė. 

Bet karo ir diplomatijos dialektika turėjo įvairialypį poveikį ir ko- 
alicijos valstybėms. Kariniai pralaimėjimai 1792 m. rudenį jas skau- 
džiai pamokė. Buvo akivaizdu, jog vien karinės persvaros nepakan- 
ka norint sustabdyti šios „naujos galios“ ekspansiją. Antra, tradicinė 
galios pusiausvyros diplomatija, susidūrusi su dinamiška revoliuci- 
ne valdžia, pasirodė esanti nepajėgi sutelkti kolektyvinę jėgą. Tradi- 
cinės Austrijos ir Prūsijos, Prūsijos ir Rusijos varžybos, taip pat Ang- 
lijos vienu ar kitu metu vykusios varžybos su beveik visomis konti- 
nentinėmis valstybėmis, pakirto karinę jų galią, o diplomatinės jų in- 
trigos, rezgamos bandant įveikti savo atomizmą, regis, tik pakurstė 
prancūzų revoliucinį kovos įkarštį. Koalicijos valstybės, kiekviena 
stengdamasi neleisti varžovei išlošti, klaidžiojo pačių susikurtame di- 
plomatiniame labirinte: Belgijos ir Bavarijos iškeitimo planas, Sankt 
Peterburgo susitarimas, Lenkijos padalijimas ir Koburgo hercogo ba- 
landžio 5 d. manifestas — tai tik paviršutiniškas to laikotarpio diplo- 
matinių machinacijų vaizdas. Kartais diplomatai į šią naują, revoliu- 
cinę grėsmę sistemai reaguodavo kūrybiškai. Vienas iš pavyzdžių — 
barono von Thuguto 1793 m. kovo mėn. imperatoriui įteiktas memo- 
randumas. Čia buvo išdėstyta daugelis galios pusiausvyros diploma- 
tijos principų, tokių kaip teritorinė kompensacija nugalėtojams, tačiau 
buvo įrašyti ir egalitariniai principai („une scrupuleuse ėgalitė dans 
les avantages reciprogues“*), tikintis šitaip įveikti nemažą nepasiti- 
kėjimą ir pavydą dėl būsimų kontribucijų. 


* Skrupulinga abipusės naudos lygybė (pranc.). 

Gali būti, kad koalicijos valstybių kolektyvinė diplomatinė vaiz- 
duotė (jei galima sakyti, kad toks dalykas yra) nesusidorojo su jai iš- 
kilusia užduotimi“. Vienoje stovykloje atsidūrė dorovinio kryžiaus žy- 
gio šalininkai, tokie kaip Burke'as, kvietęs į tiesioginę kontrrevoliu- 
ciją. Tačiau pati Prancūzijos revoliucijos samprata nekėlė grėsmės sis- 
temai; revoliucija išsiveržė į išorę tik tuomet, kai, vykstant vidaus ko- 
voms dėl valdžios, tam tikri elementai sugebėjo pasinaudoti Pilnico 
manifesto sužadintu visuomenės nesaugumo jausmu. Didžioji Euro- 
pos dalis, o ypač iš tradicijos balansuotojos vaidmenį atlikusi D. Bri- 
tanija, buvo kitoje stovykloje: žodžiais buvo apgailima žlugusio mo- 
narcho nelaimė, tačiau buvo visada realistiškai vertinama galimo su- 
sidūrimo su Prancūzija nauda ir nuostoliai. Kai tik pjudomas revo- 
liucijos drakonas „nutrūko nuo grandinės“, pirmieji kontrrevoliuci- 
nės kariuomenės pralaimėjimai parodė, kokia pažeidžiama yra ancien- 
ne diplomatie. Ji negalėjo nei prisitaikyti prie revoliucinių permainų, 
nei veiksmingai panaudoti tradicinę galios pusiausvyros politiką joms 
sušvelninti, kadangi Prancūzijos įgyvendinamos karinės ir diploma- 
tinės strategijos iš esmės naudojo priemones ir taikė taisykles, sveti- 
mas ancienne diplomatie. 

Ypač išsiskyrė dvi viena nuo kitos neatsiejamos strategijos. Pir- 
moji buvo karinė: Ievėe en masse. Iš tikrųjų 1793 m. rugpjūčio 23 d. 
įstatymo reikšmė buvo kur kas didesnė, ne tik karinė. Tai buvo pir- 
moji nacionalinė mobilizacija karui. Plėtojant 1793 m. vasario mėn. 
įdiegtą amalgame principą, sujungusį savanorių ir reguliariąją armi- 
jas, levėe taip pat ragino moteris, vaikus ir senelius padėti kariaujan- 
tiems, siūti palapines ir uniformas, „remontuoti komunalinius įren- 
ginius, įkvėpti kariams drąsos ir puoselėti Respublikos vienybę bei 
ugdyti neapykantą monarchijai“**. 

Kita nauja Prancūzijos revoliucijos tendencija, turėjusi nemažą po- 
veikį diplomatijai, yra tiesiogiai susijusi su amalgame, levėe en masse 
ir vėlesniu Jourdano įstatymu dėl visuotinės karinės prievolės. Kal- 
bama apie strateginį nacionalumo (tautiškumo) efektą. Nacionalumu va- 
dinami įvairūs dalykai, ir jis reiškiasi keliais aspektais. Bendra kal- 
ba, tam tikra teritorija ir kultūrinio homogeniškumo lygis dažnai būna 
laikomi nacionalumo kriterijais. Mus domina tas nacionalumo elemen- 
tas, kuris susijęs su diplomatijos genealogija, arba, kitaip tariant, na- 
cionalumas, pasireiškiantis diplomatiniame elgesyje kaip valstybių tar- 
pusavio baimė ir susvetimėjimas. Šiuo revoliuciniu laikotarpiu nacio- 

nalumo negalima apibrėžti netaikant susvetimėjimo ir karo kriterijų, 
kadangi jis susiformuoja tada, kai kolektyvinę sąmonę įgyja ne tik val- 
dantieji, bet ir tauta, priešindamasi svetimųjų viešpatavimui. Micha- 
elas Howardas savo esė „Karas ir tautinė valstybė“ tai apibūdina itin 
glaustai: „Susitapatinimas su tauta beveik neišvengiamai implikuoja 
susvetimėjimą kitoms bendruomenėms, ir dauguma įvykių kolekty- 
vinėje atmintyje yra neatsiejami nuo konflikto su kitomis bendruo- 
menėmis ir pergalės. Prancūzija buvo Marengas, Austerlicas ir Jėna: 
karinis triumfas įtvirtino atrastą nacionalinę savimonę“. 
Tarptautinio karo poreikiai, tapę dar aktualesni po Napoleono 
briumero coup d'ėtat, privertė sąjungines Europos valstybes įteisinti 
visuotinę karo prievolę, paskatinusią tų šalių nacionalizmo plėtrą. 
Restauracija galbūt sulėtino jos eigą, ir daugelis aristokratinių nor- 
mų bei etiketo taisyklių buvo su kaupu atkurtos, bet jos negalėjo pa- 
naikinti socialinių, kultūrinių ir psichologinių revoliucijos padarinių, 
vėliau vėl atgaivinusių daugelį neodiplomatijos principų ir normų. 
Kaip įtikinamai parodė Tocgueville'is, Prancūzijos revoliucijos ironi- 
ja buvo tai, kad, užuot sugriovusi ancien rėgime, ji iš esmės įtvirtino 
daugelį jame slypėjusių idėjų — tarp jų ir neodiplomatijos idėjas. 


PRANCŪZIJOS DIPLOMATIJOS PRAKTIKA 


Dabar, kai apžvelgėme bendras neodiplomatijos atsiradimo sąlygas, 
galime atidžiau panagrinėti joje įvykusias konkrečias reformas, ku- 
rių keletas pergyveno revoliuciją ir galiausiai išstūmė ancienne diplo- 
matie taisykles bei ritualus. 

Iš Ministre des Relations Extėrieures archyvo matome, kad neodip- 
lomatijos principai buvo taikomi įvairiems dalykams, pradedant eti- 
ketu bei tinkama ambasadoriaus apranga ir baigiant derybų filosofi- 
ja“. Ambasadoriams nurodoma įteikiant lettres de crėance triskart pri- 
klaupti prieš užsienio monarchus. Sukuriama ambasadorių uniforma; 
karinės uniformos atsisakoma, kadangi ji yra „en contradiction avec 
une Ministėre de Paix et d'Amitiė“, ir patvirtinama „habit simple et 
du travail“ su auksiniu alyvmedžio šakelių medaliu ant tunikos krū- 
tinės. O viename pranešime aptariami reziduojančios diplomatijos pa- 
keitimo keliaujančiais ambasadoriais pranašumai“. 

Reikšmingesnis yra nepasirašytas dokumentas, paprastai pavadin- 
tas Mėmoire sur le bureau diplomatigue, kurio keturiuose puslapiuose 

trumpai aprašomi diplomatinės įstaigos pareigos ir tikslai“. Jį verta 
šiek tiek pacituoti, kadangi čia matome daugelio utopinių antidiplo- 
matijos idealų ir praktinių politikos krypčių sintezę, kurios reikia ko- 
vai su „Ie systėme de coalition entre les puissances gue veulent 
dėtruire la libertė francaise““*. 

Iš Mėmoire pirmos pastraipos galima įžvelgti Rousseau įtaką: 


L'existence de ce bureau a son raison dans I'organisation meme du corps 
politigue. Ce corps ne peut pas lui-meme exercer I'autoritė, instituėe pour 
veiller a la suretė des droits de |'homme et du citoyen, ainsi gu'a V'ob- 
servation de les devoirs essentiels 4 les conservations des droits ... c'est 
done une nėcessitė gu'il en confie V'exercise 2 un Magistrat - unigue ou 


collectif.** 


Taigi diplomatinės įstaigos pateisinimas ir valdžia primena tai, kas 
parašyta Visuomenės sutartyje: kad liaudies suvereniteto, „kuris yra tik 
bendros valios įkūnijimas, niekada negalima atsisakyti ir kad suve- 
renui, kuris yra kolektyvinė būtybė, gali atstovauti tik jis pats: atsi- 
sakyti galima valdžios, bet ne valios“?. Toliau dokumente teigiama, 
kad vidinio saugumo reikmė sukuria „rapport“ su kitomis tautomis 
imperatyvą, o aukščiausioji valdžia vienaip ar kitaip turi prievolę ska- 
tinti šį „rapport“ ir jį saugoti: 

Le devoir du gouvernement n'est pas seulement de veiller aux affaires 
intėrieurs de I'Etat, la suretė du corps politigue exigiė gu'il porte ses re- 
gards sur tout ce gui se passe au dehors. Car les membres du corps po- 
litigue n'ont pas seulement des rapports entr'eux et avec le souverain; 
mais comme formant une nation, ils soutiennent des rapports avec les 
autres nations***. 


Toliau autorius svarsto, kas lemia rapport pobūdį ir esmę. Pirma, 
jis susieja tautos vidinius ir išorinius santykius: „Les rapports des na- 


* . didžiųjų valstybių, norinčių sunaikinti Prancūzijos laisvę, koalicijos sistema 
(pranc.). 

** Šio įstaigos egzistavimo priežastis yra pati politinio darinio organizacija. Pats po- 
litinis darinys negali būti valdžia, įkurta žmogaus ir piliečių teisėms garantuoti, taip 
pat atlikti būtinus darbus, kad tos teisės būtų garantuotos ... taigi šį reikalą jis patiki 
vienam pareigūnui ar pareigūnų kolektyvui (pranc.). 

*** Vyriausybės pareiga yra ne tik rūpintis valstybės vidaus reikalais, dėl politinio 
darinio saugumo reikia, kad ji nukreiptų akis į visa tai, kas vyksta išorėje. Juk politinio 
darinio nariai palaiko santykius ne tik vienas su kitu ir su valdovu; bet, sudarydami 
tautą, jie palaiko santykius su kitomis tautomis (pranc.). 

tions entre elles sont essentiellement les memes gue ceux gui exis- 
tent entre les individus d'une meme nation“*. Taigi diplomatinio at- 
stovo užduotis — užtikrinti sveikus vidinius santykius skatinant „une 
amitiė constante et une rėciprocitė de services non interrompues en- 
tre les diffėrentes nations gui ne peuvent ėtre trop persuadėes, gue 
tous le divers rapports, gu'elles ont a soutenir entre elles, viennent 
tous rayonnėes dans un intėrėt commun““*. 

Tačiau autorius suvokia, kad tikroji padėtis neatitinka vaizdinio, 
jog šie abipusiškai šališki interesai „radijuoja“ į vienintelį bendrą in- 
teresą. O priežastis? „Oue cette opinion si funeste, si deshonoran- 
te pour I'ėsprit humain a ėtė trop long-temps, elle est meme enco- 
re aujourd'hui YV'opinion dominante ... - le systėme de la balance 
politigue“***. 

Po išsamios klaidingų prielaidų, iškeltų „apologistes de la balan- 
ce politigue“, kritikos, iš kurios visiškai aišku, kad kalbama apie ga- 
lios pusiausvyros politiką, dokumentas numato alternatyvią taikin- 
gų ir broliškų santykių tarp valstybių sistemą - konfederaciją, kurioje 
„Vintėret particulier est l'intėret propre“ ir kurioje valstybės būtų sub- 
ordinuotos „N'interet commun ... de cette confėdėration gėnėrale et 
tacite“****. Kaip reikėtų įgyvendinti šią konfederaciją? Tai bus pada- 
ryta ne derybų keliu ar sąjungos sutartimis („il n'est par conseguent 
besoin ni de nėgotiations, ni de traitės d'alliance“*****). Į konfedera- 
ciją sutelks pats Ia connaisance des rapports. Vidinė lygybės ir laisvės 
tendencija bus paskleista visoms pasaulio tautoms. Svarbiausias di- 
plomatinių atstovų tikslas — įtikinėjimu ir švietimu spartinti šį pro- 
cesą. Iš tiesų pasitelkus revoliucinį įkarštį ir pasaulietines idėjas vėl 
atgaivinamas pansofizmas neodiplomatijos tarnyboje. 

Šiame įsidėmėtiname Mėmoire galime išskirti keletą jau minėtų 
sprendimų, kuriuos philosophes pasiūlė susvetimėjimo problematikai 


* Tautų tarpusavio santykiai iš esmės yra tokie patys, kaip ir santykiai tarp atskirų 
vienos tautos žmonių (pranc.). 

** „. nuolatinę draugystę ir nuolat teikiamas abipusiškas paslaugas tarp skirtingų 
tautų, kurios negali būti pernelyg tikros, kad visi tie įvairūs santykiai, kuriuos jos turi 
palaikyti viena su kita, priskirtini bendram interesui (pranc.). 

*** Per ilgai išsilaikė ši žalinga, nedaranti garbės žmogaus dvasiai pažiūra, ji net 
šiandien yra dominuojanti... - politinės pusiausvyros sistema (pranc.). 

**** .. politinės pusiausvyros apologetų; ... atskiras interesas yra savas interesas; ... 
tos visuotinės ir savaime suprantamos konfederacijos ... bendram interesui (pranc.). 

***** Tad nereikalingos nei derybos, nei sąjungų sutartys (pranc.). 

spręsti. Pirma, yra esminis prieštaravimas tarp atskirybės ir visuoti- 
nybės valstybės vidaus ir tarpvalstybiniu lygiu. Gvildendamas šią 
problemą, autorius naudojasi Rousseau bendrosios valios idėja ir pa- 
stūmėja ją vieną (horizontalų) žingsnį į priekį - pasiūlo sutartinius 
santykius tarp tautų. Antra, vidinių reikalų sąveikos su tarptautiniais 
reikalais akcentavimas primena ankstesnę Diderot pastabą apie so- 
cialinius ir politinius susvetimėjimo padarinius („si le journalier est 
misėrable, la nation est misėrable“)*?. Bet Mėmoire vėl išplečiama šia 
įžvalga - ji pritaikoma diplomatijai. Pagaliau pagrindinė priemonė su- 
svetimėjimui tarp valstybių galutinai įveikti perimama iš Švietimo - 
tai proto galia atpažinti joms būdingus bendrus interesus. Vis dėlto 
Mėmoire pripažįstama, kad tos galios organizavimas yra svarbiausias 
dalykas tiek nacionaliniu lygiu siekiant padidinti administracijos veik- 
los efektyvumą, tiek ir tarptautiniu lygiu; juk jei protas nepadės at- 
sikratyti valstybei aristokratinių stigmų, tai vietoj konfederacinės vals- 
tybių organizacijos įsivyraus „absurdiška ir neteisinga“ politikos pu- 
siausvyra. 

Prieš pereidami prie antro istorinio neodiplomatijos pavyzdžio, tu- 
rime išsiaiškinti, koks ryšys sieja radikalų susvetimėjimą ir pirmąją 
revoliucinę diplomatiją. Pirma, 1792 m. susiklostė tokia padėtis, kad 
vidinis (vertikalus) susvetimėjimas atitiko išorinį (horizontalų) susve- 
timėjimą. Tai buvo abipusiškas ir stiprėjantis ryšys: žirondistai, va- 
dovaujami Brissot ir palaikomi nepastovaus liaudies patriotizmo bei 
paranojiškumo, ruošėsi paskelbti Prancūzijos karą Austrijai norėda- 
mi izoliuoti nuosaikiuosius ir Prancūziją suvienyti savo valdžioje; ta- 
čiau šį žingsnį padarė galimą, jei ne privertė jį padaryti, Pilnico de- 
klaracija, kuri buvo laikoma įrodymu, jog, tradiciniai „horizontalūs“ 
priešai, imperatorius ir Hohenzollernų karalius, susimokė su Prancū- 
zijos Bourbonais, kad nugalėtų naują „vertikalų“ priešą, revoliucinę 
Prancūziją. Antra, dėl ypatingo Prancūzijos išorinio susvetimėjimo, 
kurį lėmė karaliaus nužudymas, ir karo paskelbimas Olandijai, D. Bri- 
tanijai ir Ispanijai, susikūrė sąlygos rastis neodiplomatijai: pasirodžiusi 
kaip naujos, „nesusvetimėjusios“ tvarkos šalininkė, Prancūzija laimėjo 
vertikalią paramą ten, kur vyravo horizontalus priešiškumas. Trum- 
pai tariant, neodiplomatija iškilo kaip revoliucinis tarpininkavimas, 
kurio tikslas — tęsti revoliucinį karą naudojant kitas priemones. 

Tačiau neodiplomatija pasėjo susinaikinimo sėklą. Visiškai atmes- 
dama galios pusiausvyrą ir atsisakydama dinastinio legitimumo prin- 

cipo, ji sparčiai mobilizavo ir konsolidavo tas jėgas, kurioms ji save 
priešino. Kai paaiškėjo, kad proto galia neprilygsta rinktinėms kara- 
liškųjų dinastijų samdinių armijoms, atsiskleidė karinis neodiploma- 
tijos veidas: levėe en masse. Po įspūdingų pirmųjų piliečių armijos lai- 
mėjimų ėmė ryškėti jos žalingi šalutiniai padariniai, iš kurių anaip- 
tol ne menkiausias buvo tai, kad tokias armijas pradėta kurti kon- 
trrevoliucinėje stovykloje, o Olandijoje, Ženevoje, Pjemonte ir kitur 
plito priešiškas kontrnacionalizmas. Prireikus išmaitinti tokią didžiulę 
armiją, teko imtis griežtesnės ekonominės kontrolės ir eksproprijuoti 
maisto produktus, o tai savo ruožtu paskatino miesto ir kaimo su- 
svetimėjimą. „Išlaisvinimas“ ir internacionalizmas atvėrė kelią anek- 
sijai ir išoriniam susvetimėjimui, kadangi ieškantys ekonominės ir po- 
litinės paramos vis labiau izoliuojami montanjarai darėsi vis priklau- 
somesni nuo užkariavimų užsienyje ir tuos užkariavimus vykdančių 
generolų. Savo ruožtu patriotizmo pakilimas ir revoliucijos tapatini- 
mas su nacionalumu neleido išsipildyti „confėdėration gėnėrale et ta- 
cite“ galimybei ir atvėrė kelią sekuliarizuotai visuotinei monarchijai. 
Praradusi savo internacionalistinius idealus ir „raison d'organisation“, 
neodiplomatija išsigimė į tradicinę Realpolitik praktiką. Kai Napoleo- 
nas sėdo ant žirgo, neodiplomatija jau buvo mirusi. 


REVOLIUCINĖ DIPLOMATIJA RUSIJOJE: PRINCIPAI 


Matėme, kaip neodiplomatija, grindžiama internacionalizmu ir proto 
galia, metė iššūkį „senajai“ diplomatijai, sukurtai ant dinastinio legi- 
timumo ir galios argumentų pamato. Šitos įtampos rezultatas rodo, 
kad kovos tarp paradigmų nebūtinai kuria naują, „pažangią“ para- 
digmą. Kova tarp neodiplomatijos ir „ancien“ diplomatijos tuojau pat 
sukūrė barbariškesnę diplomatijos formą, turinčią totalines priemo- 
nes ir totalinius tikslus. Pirmiausia nukentėjo diplomatiniai imunite- 
tai ir privilegijos. Tai parodė Pitto ir Granville'io atsisakymas 1792 m. 
gruodžio mėn. pripažinti naująjį Prancūzijos įgaliotąjį ministrą Chau- 
veliną, netikėtas Prancūzijos direktorijos nurodymas atleisti užsienio 
pasiuntinius dėl ideologinių priežasčių ir tai, kad 1799 m. balandžio 
mėn. Austrijos husarai nužudė du Prancūzijos įgaliotuosius atstovus, 
grįžtančius iš Raštato kongreso*!. Isaacas Deutscheris, įžvalgiai inter- 
pretuodamas Alberto Sorelio L'Europe et la Rėvolution frangaise, cituoja 
jį, kad atskleistų šio proceso šaknis: „Tam, kad susitartų su Prancūzi- 

jos revoliucija, senoji Europa atsižadėjo savo principų; kad susitartų 
su senąja Europa, Prancūzijos revoliucija iškraipė savuosius...“ O štai 
kita ištrauka: 


Negalėdama sunaikinti visų monarchijų, ji [revoliucija] buvo priversta su- 
sitarti su monarchais. Ji malšino savo priešus, ji persekiojo juos savo te- 
ritorijoje, jos užkariavimai buvo didingi, bet norint visa tai taikiai išlai- 
kyti, buvo būtina tartis, o norint tartis, reikėjo derėtis, o derybos reiškė 
grįžti prie įprastų dalykų. Ancien rėgime ir Prancūzijos revoliucija pada- 
rė kompromisą ne dėl principų, kurie buvo nesutaikomi, bet dėl sienų, 
kurias buvo galima keisti. Tebuvo viena bendra idėja, kurios pagrindu 
senoji Europa ir respublikoniškoji Prancūzija galėjo suprasti viena kitą 
ir susitarti: tai buvo raison d'ėtat.*? 

Šis Sorelio minčių kontekstas leidžia ieškoti panašumų su kita re- 
voliucine galios ir tiesos kova. Rusijos revoliucijos įkarštyje matome 
Trockį, kuris, ką tik paskirtas pirmuoju užsienio reikalų sekretoriumi, 
skelbia antidiplomatijos šūkius: „Aš išleisiu keletą revoliucinių atsišau- 
kimų, o po to uždarysiu kromelį“**. Vėliau susidūrusi su karo ir izo- 
liacijos tikrove, iškilo neodiplomatija; jai toną uždavė Bresto derybos, 
kurių metu buvo viešai paskelbtos ir denonsuotos slaptosios sutartys 
ir aneksijos, o diplomatinė kalba buvo išjuokta. Apskritai visos neodip- 
lomatinės propagandos ir kurstymo gudrybės buvo skirtos potencia- 
liai revoliucinėms tautoms, o ne buržuazinėms valstybėms. 

Norint suprasti šios neodiplomatijos proveržį Rusijos revoliuci- 
jos metu, reikia šiek tiek prisiminti istoriją ir įvykius, susijusius su 
jos iškilimu, ir idėjas, įkvėpusias bolševikų vadovybės veiksmus. Su- 
prantama, atlikdami tyrimą, remsimės Prancūzijos neodiplomatijos 
sukurtais precedentais. Pirma, tai leis aiškiai įvertinti, kaip tam tik- 
rų pasikartojančių įvykių — tarptautinio karo, konflikto tarp klasių 
ir ancienne diplomatie nesėkmių - sąveika lėmė neodiplomatijos for- 
mavimąsi. Antra, lyginamasis tyrimas gali atskleisti, kokiu mastu so- 
vietų vadovai vadovavosi ir rėmėsi tarptautiniuose santykiuose Pran- 
cūzijos revoliucionierių idėjomis ir modeliais ir kiek tai lėmė neodip- 
lomatijos pobūdį. 

Nustatyti, kas darė teorinę įtaką sovietų neodiplomatijai, yra šiek 
tiek lengviau negu Prancūzijos atveju. Mes apžvelgėme daug utopi- 
nių projektų ir philosophes kūrinių, kuriuose ginčijamos tradicinės di- 


+ - 


lėmė iš esmės vienas žmogus, arba, tiksliau kalbant, du žmonės, tu- 

rėję vienodą nuomonę apie tai, kaip išlaisvinti pasaulį nuo susveti- 
mėjusių valstybių. Nors būtų galima šiek tiek ginčytis dėl Engelso 
originalaus indėlio į marksizmą, tačiau aišku, kad be Engelso atsi- 
davimo ir pastangų po Marxo mirties nebūtų ir „ortodoksinio mark- 
sizmo“, kuris įkvėpė Rusijos revoliucionierius*“. Kadangi daugiau- 
sia kaip tik Lenino ir Trockio interpretuotas ortodoksinis marksiz- 
mas formavo Rusijos diplomatijos veidą, jiems čia ir skirsime dau- 
giausia dėmesio. 

Tačiau kalbant apie marksizmą ir Rusijos revoliuciją, reikia pažy- 
mėti du svarbius momentus, susijusius su susvetimėjimo sąvoka. Pir- 
ma, pats marksizmas buvo svetimas Rusijos patirčiai. Tam tikru mas- 
tu tą patį būtų galima pasakyti apie philosophes santykį su Prancūzi- 
jos revoliucija, mat juos iš dalies įkvėpė Anglijos porevoliucinė pa- 
tirtis. Tačiau philosophes galų gale buvo daugiausia prancūzai, rašę 
apie Prancūziją, o marksizmą kūrė beveik vien Vakarų europiečiai 
kitokiomis negu Rusijos sąlygomis. Tokie Marxo ekonomikos darbai, 
kaip Grundrisse ir Kapitalas, buvo daugiausia grindžiami Anglijos in- 
dustrializavimo padarinių analize, o tokie jo politiniai veikalai, kaip 
Komunistų partijos manifestas, Briumero aštuonioliktoji ir Klasių kova 
Prancūzijoje, buvo susiję su Vakarų Europos revoliuciniais įvykiais — 
ir realiais, ir įsivaizduojamais. Išskyrus labai nuodugniai analizuotą 
laišką Verai Zasulič ir straipsnius laikraščiui New York Daily Tribune 
Rytų klausimu, Marxas beveik neturėjo nieko bendra su Rusija“. Tai 
lėmė ne jam iš tiesų būdingos, kaip ir daugumai devyniolikto am- 
žiaus vokiečių, antislaviškos nuotaikos, bet tai, kad, Marxo nuomo- 
ne, Rusija atrodė mažiausiai tinkama Europos vieta, kurioje galėtų 
įvykti socialistinė revoliucija. Čia nebuvo esminių socializmo prielai- 
dų, t. y. labai industrializuotos ir mechanizuotos visuomenės ir ge- 
rai organizuoto proletariato. 

Taip prieiname prie antro aspekto. Nuo Petro Didžiojo laikų Rusi- 
ja, išskyrus keletą išimčių, stengėsi nenutolti nuo Vakarų Europos ir 
selektyviai periminėjo jos technologiją, kultūrą ir - o mums tai ypač 
svarbu - diplomatiją. Šis procesas plėtojosi netolygiai palyginti su Eu- 
ropa, ypač diplomatijos srityje*“. Pirmuosius Petro nepaprastuosius pa- 
siuntinius Vakaruose vienas stebėtojas apibūdino kaip „pakrikštytus 
lokius“, o paties Petro „Didžioji pasiuntinybė“ Londone 1697-1698 m. 
pasižymėjo tuo, kad laužė ne tik diplomatinius papročius, bet ir be- 

veik sugriovė namą, kuriame buvo apsistojusi“. Nuo Jekaterinos Di- 
džiosios, per Aleksandrų viešpatavimą iki Nikolajaus II valdymo Ru- 
sijos diplomatinis korpusas darėsi vis kosmopolitiškesnis ir kompeten- 
tingesnis. Tokie jo atstovai kaip Nesselrode (užsienio reikalų minist- 
ras Aleksandro I ir Nikolajaus I laikais), Brunovas (beveik trisdešimt 
metų buvęs Nikolajaus I ambasadoriumi Londone) ir Šuvalovas (Bru- 
novo įpėdinis ir Rusijos pagrindinis derybininkas Berlyno kongrese) 
reputacija ir įgūdžiais beveik nesiskyrė nuo kolegų europiečių. Iš tie- 
sų jie daug kuo buvo panašūs į prancūzų diplomatus, dirbusius be- 
veik šimtmečiu anksčiau. Kaip ir Liudviko secret du roi atveju, Rusijos 
diplomatai patirdavo dvigubą carų „neoficialaus komiteto“ diploma- 
tinę galią. Be to, išmokę civilitė manierų salonuose, kurių beveik ne- 
buvo ten, kur atsirado pati civilitė, devyniolikto amžiaus ir dvidešim- 
to amžiaus pradžios Rusijos diplomatai būtų sulaukę labai gero Cal- 
liėres'o įvertinimo. 

Rusijos diplomatijai subrendus, į šalį prasiskverbė šmėkla, radi- 
kaliai pakeitusi jos ateities raidą. Jau atkreipėme dėmesį, jog rusiš- 
kąjį Kapitalo leidimą — pirmąjį jo vertimą į užsienio kalbą — cenzo- 
rius praleido nusprendęs, jog knyga yra pernelyg nesuprantama, kad 
keltų pavojų; be to, marksizmas galėjo plisti „legaliai“, nes jis palan- 
kiai vaizdavo Rusiją kaip atsikratančią bendro atsilikimo ir besisten- 
giančią pasivyti Vakarų ekonominį lygį. Marksizmas nekėlė grėsmės 
Rusijos valstybei, taigi ir grėsmės tradicinei diplomatijai tol, kol jis 
buvo tik atsiskyrusios inteligentijos akademinis „arkliukas“. Be to, 
marksistai ortodoksai aiškino, kad jei Rusijoje įvyktų revoliucija, tai 
ji būtų buržuazinė ir nacionalinė; o Vienos kongrese diplomatija, pa- 
dariusi kai kurias menkas ceremonijų ir rangų protokolo reformas, 
įrodė sugebanti amortizuoti, o iš tiesų užkirsti kelią plėstis interna- 
cionalistinėms jėgoms, sukilusioms prasidėjus revoliucijoms. 

Tačiau du įvykiai Rusijoje turėjo revoliucinę reikšmę diplomatijai. 
Pirmasis iš jų susijęs su teorija: ir Leninas, ir Trockis paskelbė doktri- 
nas, kurios taip revizavo marksizmą, kad jomis remiantis buvo gali- 
ma paaiškinti, kodėl ir kaip Rusijoje turėtų įvykti socialistinė revoliu- 
cija ir, puldama visas Vakarų viešpatavimo formas, pasklisti po pa- 
saulį. Antras įvykis — tai pasaulio istorija: Rusijos pralaimėjimas Pir- 
majame pasauliniame kare suteikė Leninui ir Trockiui palankią progą 
pritaikyti savo revoliucinius principus diplomatijos praktikoje. 


NEODIPLOMATIJA 211 


Svarbiausias Lenino indėlis į marksizmą — imperializmo teorija. 
diplomatijai, bet ir todėl, kad ji ilgą laiką kurstė „trečiojo pasaulio 
maištą“, kuris ne kartą įgaudavo antidiplomatinį pobūdį“. Tikriau- 
siai jokia kita marksizmo revizija arba, tiesą sakant, jokia vakarietiš- 
ko mąstymo sistema nepadarė tiek įtakos skleidžiant antidiplomati- 
jos principus, kiek jos padarė Lenino imperializmo teorija. Šie prin- 
cipai pirma sklido iš Rytų, o po to — iš Šiaurės į Pietus. 

Žinoma, būtų ne visai teisinga, kalbant apie imperializmo teoriją, 
priskirti ją tik Leninui. Marxas ir Engelsas palietė šią temą analizuo- 
dami Indijos ir Airijos ekonomiką, bet niekuomet jos sistemingai ne- 
nagrinėjo. Be abejonės, Lenino doktrinos pagrindą sudaro Marxo pa- 
teikti išsamūs kapitalistinės visuomenės aiškinimai, atskleidę, jog, vi- 
suotinė gamintojų ir vartotojų tarpusavio priklausomybė yra pažen- 
klinta susvetimėjimo ir išnaudojimo. O savo istorinėse ir sociologi- 
nėse 1848 ir 1871 m. revoliucijų analizėse (iš jų Leninas pasisėmė 
daug idėjų, kurios randamos veikale Valstybė ir revoliucija) Marxas 
smarkiai kritikavo valstybės mechanizmus, kuriais bandoma vidaus 
socialinius prieštaravimus stabilizuoti išoriniais prekybiniais, o kar- 
tais ir tikrais karais“. Tačiau tik devyniolikto amžiaus pabaigoje, pra- 
sidėjus grumtynėms dėl kolonijų, susidarė palankios sąlygos formuo- 
tis imperializmo teorijai. 

Arba, ko gero, imperializmo teorijoms. Pritaikydamas marksisti- 
nės politinės ekonomijos principus Būrų karo įvykiams, J. B. Hobso- 
nas veikale Imperializmas (1902) padėjo pagrindus Leninui. Savo dar- 
be Imperializmas kaip aukščiausioji kapitalizmo stadija (1916) Leninas pri- 
sipažino pasisėmęs idėjų iš Hobsono; tarp jų buvo tokios idėjos: ma- 
žų atlyginimų ir menkos perkamosios galios poveikis; kapitalo išve- 
žimas nesant palankių galimybių investuoti šalyje; būtinumas poli- 
tiškai kontroliuoti kapitalo investicijas užsienyje kaip apsidraudimo 
forma; imperialistinių valstybių formavimasis konkuruojant dėl tarp- 
tautinių rinkų“. Leninas taip pat plačiai naudojosi Kautsky'o idėjo- 
mis, kurias jis iškėlė veikale Sozialismus und Kolonialpolitik (1912) ir 
Vokietijos socialdemokratų žurnalui Die Neue Zeit parašytuose straips- 
niuose (apie 1914). Tiksliau pasakius, Leninas piktnaudžiavo Kaut- 
sky'o darbais, naudodamasis jais kaip kontrastu, kad paneigtų „ul- 
tranesąmonę“, jog didžiosios valstybės žengia į „ultraimperializmo“ 
fazę, kai pasaulis bus taikiai pasidalytas ir taps savotišku tarptauti- 

niu karteliu. „Kautsky'o klaida, - tvirtino Leninas, - buvo tai, kad 
jis manė, jog „būdinga imperializmo ateitis“ yra „neprievartinis“ ir 
„pažangus“ pramoninis kapitalas, o ne „prievartinis“ ir „aneksinis“ 
finansinis kapitalas*'. Polemikos įkarštyje Leninas pamiršo tikruosius 
Kautsky'o motyvus, kuriais vadovaudamasis šis išskyrė dvi kapita- 
lizmo stovyklas - taikingąją ir agresyviąją. Anksčiau Kautsky taip pat 
manė, kad imperializmas gali sukelti tarptautinį karą ir revoliuciją. 
Savo veikale Kelias į valdžią (1909) jis aprašė, kaip sukilimas Indijoje 
sužlugdytų Didžiąją Britaniją, o ekonominis konfliktas Azijoje suar- 
dytų netvirtą pusiausvyrą Europoje. Tačiau jei karas prasidėtų, tai 
ne vien dėl ekonominių imperializmo padarinių. Jį sukeltų Europos 
pretenzijos ne tik į užsienio rinkas, bet ir į Lebensraum, ir ne tiek ap- 
skritai imperialistinės jėgos, kiek ypač finansininkus valdanti „užka- 
riavimų dvasia“. Kautsky'o daromas apibendrinimas primena Nicol- 
sono kario-prekybininko dichotomiją. Jis teigia: “Finansininkas yra iš- 
laidus ir karingas, o pramonininkas — taupus, santūrus ir taikus, pa- 
lankus parlamentarizmui ir pasirengęs daryti nuolaidų savo darbi- 
ninkams““ž. Kautsky norėjo pabrėžti, kad kapitalizmas turi elemen- 
tų, kurie gali sklandžiai tranformuotis pereinant į socializmą, ir už- 
sitraukė Lenino pyktį. Pasak Kautsky'o karas ir revoliucija nėra bū- 
tini ir neišvengiami imperializmo padariniai. 

Nereikėtų imti už gryną pinigą nei Kautsky'o pasiūlyto buržua- 
zijos skirstymo į dvi minėtas stovyklas, nei Nicolsono nurodytų pre- 
kybinės ir karinės tendencijų diplomatijoje. Tačiau Kautsky'o prie- 
laida apie taikingus ir karingus elementus turėjo tam tikros reikš- 
mės būsimai diplomatijos raidai tiek jos pagrindimo, tiek ir jos, kaip 
antitezės Lenino doktrinai, požiūriais. Mums rūpi ne tai, kiek racio- 
nalūs ir nuoseklūs Kautsky'o argumentai, bet jų santykis su Marxo 
teorija. Mus domina, kaip marksizmas, tarpininkaujamas Lenino ir 
Trockio, prisidėjo prie neodiplomatijos iškilimo. Todėl nemėginsiu 
įrodyti ar paneigti įdomaus teiginio, jog „pramoninė“ diplomatija bū- 
tų savaime taikingesnė už „finansinę“. Kalbėdami apie Kautsky'o ir 
Marxo idėjų suderinamumą, pasakytume, kad Kautsky galėjo - ir 
tikriausiai iš tiesų tai darė - pasinaudoti Marxo analize, atlikta jo 
darbuose Briumero aštuonioliktoji ir Klasių kova Prancūzijoje, kur nag- 
rinėjama socialinė „finansinės aristokratijos autokratijos“ prievarta 
laikotarpiu nuo Liepos revoliucijos iki Napoleono III režimo. Pralai- 
mėjus 1848 m. revoliucijai, liberalus bankininkas Lafitte'as tariamai 

Orleano hercogui pasakė, jog „dabar valdys bankininkai“. Tai buvo, 
rašė Marxas, „revoliucijos paslaptis... Ne Prancūzijos buržuazija valdė 
Luji Pilypo laikais, bet tik jos dalis, bankininkai, akcijų biržos kara- 
liai, geležinkelių karaliai, anglių bei geležies pramonės ir miškų sa- 
vininkai, aplink juos susibūrusi žemės savininkų dalis - vadinamoji 
finansinė aristokratija““*. Tačiau Marxas labai aiškiai nurodo, kad tuo 
metu finansinė aristokratija teikė pirmenybę taikai tarptautinėje are- 
noje ir kad ji buvo pramoninės ir smulkiosios buržuazijos smarkiai 
pliekiama už nedrąsią užsienio politiką: 

Rien pour la gloire! Šlovė neatneša pelno! La paix partout et toujours! 

Karas mažina trijų ir keturių procentų kursą! Šiuos žodžius ant savo vė- 

liavos užrašė biržos žydų Prancūzija. Todėl jos užsienio politika buvo 

pralaimėta, ne kartą užgavus prancūzų nacionalinį jausmą, kuris juo 
smarkiau sureagavo, kai, Austrijai aneksavus Krokuvą, buvo užbaigtas 

Lenkijos plėšimas ir kai Guizot Šveicarijos separatistiniame kare aktyviai 

stojo Šventosios Sąjungos pusėn'*. 

Kautsky nepastebėjo - ir, pasak Engelso, tai nebuvo padaryta ne- 
tyčia“, - jog Marxas laikė prievartą savybe, būdinga ne kuriai nors 
klasei ar klasės elementui, bet antagonistiniams santykiams tarp kla- 
sių ir pačiose klasėse. Taigi Napoleono III tarptautiniai karai - Mar- 
xo nuomone, pirmojo Napoleono karų parodijos, - galiausiai buvo 
karo pačioje klasėje rezultatas: paneigę vienas kito politinę įtaką, nei 
pramoninis, nei finansinis kapitalas nepajėgė primesti savo valios (ar 
taikingos, ar agresyvios) visai valstybei. „Tik valdant antrajam Bo- 
napartui, - teigia Marxas, - valstybė, regis, tapo visiškai nepriklau- 
soma.“ Tačiau po to Marxas šį teiginį papildo svarbia išlyga: „Vis 
dėlto valstybinė valdžia nėra pakibusi ore. Bonapartas atstovauja kla- 
sei, ir šiuo metu pačiai gausiausiai Prancūzijos visuomenės klasei, 
smulkiesiems valstiečiams““. Bet Napoleonas nevykdo konservatyvių 
valstiečių valios dėl paprastos priežasties — jie neturi valios. Matė- 
me, kad Marxas niekinamai palygino valstiečius su „bulvių maišu“, 
nes juos galima suburti ir jais manipuliuoti, o jie patys nerodo jo- 
kios kolektyvinės galios. Priežastis, kuriomis Marxas aiškina keistą 
valstietijos klasinio sąmoningumo stoką, verta pacituoti, nes jos yra 
svarbi mūsų pasirinkto nacionalumo, kaip susvetimėjimo kitai ben- 
druomenei kuriamo tapatumo, interpretavimo „vertikali“ išvada. 
Briumero aštuonioliktojoje jis tęsia: 

Jei milijonai šeimų gyvena tokiomis ekonominėmis sąlygomis, kad sa- 
vo gyvenimo būdu, interesais ir kultūra atsiskiria nuo kitų klasių, tam- 
pa joms priešiškos, tai jos sudaro klasę. Jei šiuos smulkius savininkus 
valstiečius tesieja vietiniai ryšiai ir jų interesų tapatumas nesukuria tarp 
jų bendrumo, nacionalinių saitų ir politinės organizacijos, jie nesudaro 
klasės??. 

Kaipgi tuomet jų atomistinė galia perduodama Napoleonui III? „Jų 
atstovas turi tuo pat metu būti jų šeimininku, virš jų iškilusiu auto- 
ritetu, beribe valdžios galia, saugančia juos nuo kitų klasių ir siun- 
čiančia jiems iš aukštybių lietų ir saulės šviesą. Taigi smulkiasavinin- 
kų valstiečių politinės įtakos galutinė išraiška — visuomenę subordi- 
nuojanti vykdomoji valdžia:“8 

Savo veikale Valstybė ir revoliucija Leninas vėl užsipuola Kautsky, 
šį kartą už tai, kad šis „iškraipė“ Marxo Briumero aštuonioliktosios pa- 
mokas. Kokios tai buvo pamokos? Pasak Lenino, „proletariatui būti- 
na valstybės valdžia, centralizuota jėgos organizacija, prievartos or- 
ganizacija — ir išnaudotojų pasipriešinimui nuslopinti, ir, „tvarkant“ 
socialistinį ūkį, vadovauti didžiulėms gyventojų masėms — valstieti- 
jai, smulkiajai buržuazijai, pusiau proletarams““*. Čia glūdi esminis 
skirtumas tarp Lenino atliktos marksizmo revizijos ir oficialaus Kaut- 
sky'o, Bernsteino bei kitų neseniai įkurtos Vokietijos socialdemokra- 
tų partijos teoretikų „revizionizmo““. Prancūzijos revoliucija buvo vo- 
kiečių revizionistams pamoka, jog mažumos revoliucija, nors ir la- 
bai gerai organizuota ir klasiškai labai sąmoninga, yra avantiūrizmas. 
Vieno iš autorių žodžiais sakant, jie „Louis Blancui suteikė pirmeny- 
bę prieš Blangui““!. Priežastys, kodėl jie reformistiškai aiškino Mar- 
xą, yra akivaizdžios. Vadovaujamą parlamento deputatų SDP suda- 
rė daugiausia proletarai, tačiau, palyginti su Rusijos partija, gauses- 
ni ir turtingesni. Kitaip tariant, vokiečiai, eidami į revoliuciją be jo- 
kios sėkmės garantijos, turėjo gerokai daugiau ką (materialaus turto 
ir parlamentinės valdžios prasme) prarasti, o ne vien „grandines“. 

Leninas susidūrė su iš esmės kitokia socialine tikrove. Šalyje, ku- 
rioje valstiečiai skaičiumi labai pranoko proletariatą, buvo maža vil- 
ties suformuoti parlamentinę daugumą, galinčią pamažu perimti vals- 
tybės valdžią. O kadangi proletariatas sudarė mažiau negu ketvirta- 
dalį visų gyventojų, tai vadovauti revoliucijai turėjo proletariato „gin- 
kluotas avangardas“; ginkluotas, t. y. turintis ne tik būtinus valdžios 
svertus, būtent prievartą, bet ir tiesos strategijas. Būtent Rusijos avan- 

gardas turėjo panaudoti savo strategijas tam, kad sutelktų vargingų- 
jų valstiečių paramą ir įžiebtų tarptautinio proletariato politinę re- 
voliucinę galią. 

Lenino Imperializme dėstomos strategijos yra reakcija į aplinkybes, 
kurios susiklostė kuriantis valstybių sistemai: pavyzdžiui, 1559 m. į 
Kato-Kambrezį susirinkę diplomatai susidūrė su situacija, kai, yrant 
Respublica Christiana, stiprėjo kovos dėl galios ir tiesos. Jie reagavo į 
tai suvaldydami, o iš tiesų transformuodami savo susvetimėjimą vieni 
kitiems taip, kad buvo nustatytos „taikingų santykių gairės“ nauja- 
jame pasaulyje“?. Jų pastangos nemažai prisidėjo prie Europos vals- 
tybių sistemos atsiradimo. Lenino nuomone, devyniolikto amžiaus pa- 
baigoje vyko panašus procesas, lėmęs tarptautinės imperializmo sis- 
temos formavimąsi. Taigi susvetimėjimas buvo nutolinamas, tačiau 
šiuo vėlyvuoju kapitalizmo raidos tarpsniu į kolonijas buvo perke- 
liami ne susvetimėjimo tarp valstybių, bet susvetimėjimo tarp klasių 
padariniai. Tad Leninas manė, kad prasidėjusios galingų valstybių ko- 
vos sukels ne nacionalizmą (vadovaujamą buržuazijos mažumos), o 
internacionalizmą (vadovaujamą proletariato ir remiamą valstiečių 
daugumos). Leninas citavo „archiimperialistą“ Cecilį Rhodesą ir ža- 
vėjosi jo atvirumu šiuo klausimu: 

Norėdami išgelbėti 40 milijonų Jungtinės Karalystės gyventojų nuo pra- 
gaištingo pilietinio karo, mes, kolonijiniai politikai, turime užvaldyti nau- 
jas žemes, kad būtų galima įkurdinti gyventojų perteklių, įgyti naujų rin- 
kų fabrikuose ir rūdynuose gaminamoms prekėms parduoti. Imperija - 
aš visuomet tai sakiau - yra duonos ir sviesto klausimas. Jeigu jūs ne- 
norite pilietinio karo, turite pasidaryti imperialistais“?. 


Kalbėdamas apie imperializmo „trupinių“ barstymo darbininkams 
taktiką, Leninas neabejojo jos laikina sėkme. Tai dėl jos susiformavo 
„darbininkų aristokratija“, parėmusi nacionalistinę bei reformistinę 
politiką ir neleidusi Antrajam internacionalui sukurstyti visuotinio 
streiko prieš karą. Tačiau, jo nuomone, pasaulinis karas įrodė ir tai, 
kad „finansinis kapitalas ir jo ištikima „draugė“ diplomatija“ negali 
įtvirtinti tam tikros nuolatinės taikos tarp nacionalinių valstybių“. Jau 
matėme, kaip Leninas išjuokė Kautsky'o tikėjimą tokia galimybe; dėl 
tos pačios priežasties jis puola ir Hobsoną bei jo pateiktus feodali- 
nius palyginimus. „Krikščioniškasis pasaulis, — teigia Hobsonas, - su- 
skirstytas į keletą didelių federalinių imperijų, kurių kiekviena turi 
necivilizuotų kolonijų ir priklausomų šalių, daugeliui atrodo esąs dės- 

ningiausias šių laikų tendencijų paplitimas, be to, toks, kuris teiktų 
daugiausia vilčių sulaukti nuolatinės taikos tvirtu interimperializmo 
pagrindu““. Šis Kanto idėjų atgaivinimas buvo ne ką geresnis už 
Kautsky'o „ultraimperialistinę“ nuolatinę taiką. Nors imperializmas 
namie ir kūrė konservatyvią darbininkų aristokratiją, užsienyje jis kū- 
rė naują proletariatą bei buržuaziją. Dėl imperializmo sąlygotos ne- 
tolygios raidos kolonijų proletariatui atitenka uždavinys užbaigti bur- 
žuazines demokratines revoliucijas ir pralaužti silpniausią imperia- 
listinės sistemos grandį. Baigdamas imperializmo kritiką, Leninas ci- 
tuoja austrų marksistą ekonomistą Hilferdingą, glaustai apibūdinusį 
sąveiką tarp imperializmo ir susvetimėjimo bei tarp nacionalizmo ir 
išsilaisvinimo: 
Iš naujo atsivėrusiose šalyse ten įvežamas kapitalas didina prieštaravi- 
mus, nacionaliniam sąmoningumui bundančios tautos vis labiau prieši- 
nasi atėjūnams; šis priešinimasis lengvai gali paskatinti imtis pavojingų 
priemonių prieš užsienio kapitalą. Iš pagrindų revoliucingėja seni socia- 
liniai santykiai, nyksta tūkstantmetis agrarinis „istorijos neturinčių tau- 
tų“ izoliuotumas, jos įtraukiamos į kapitalizmo sūkurį. Pats kapitalizmas 
pamažu suteikia pavergtiesiems priemonių ir būdų išsivaduoti, ir jie ima 
siekti kadaise atrodžiusio aukščiausio Europos tautų tikslo — vieningos 
nacionalinės valstybės kaip kelio į ekonominę ir kultūrinę laisvę.“ 


Tad imperializmas pažadins susvetimėjusias kolonijines ir pusiau 
kolonijines tautas, kurios sukils prieš Europos viešpatavimą; jų suki- 
limas sukurstys klasių kovas Europoje; šios kovos savo ruožtu išsi- 
plės į tarptautinį pilietinį karą, kuris baigsis pasauline revoliucija, o 
ji įvyks tik esant ginkluotam ir organizuotam proletariato avangar- 
dui, pasirengusiam vadovauti ištroškusiam žemės valstietijos sluoks- 
niui - tokios buvo „lenininės“ dogmos ir taktika, dariusios revoliu- 
cinį poveikį Europos diplomatijai. Jos išsirutuliojo iš žymiausių epo- 
chos marksistų polemikos. Bet svarbiausias Lenino ginčas, lėmęs kon- 
fliktą prieškario laikotarpiu ir bendradarbiavimą po karo, vyko su bū- 
simuoju užsienio reikalų liaudies komisaru Levu Trockiu. Neodiplo- 
matijai buvo reikšminga jo „permanentinės revoliucijos“ teorija. 

Trockio teorija buvo pavadinta „radikaliausia nauja socialistinės 
revoliucijos prognoze, gal net revizija, nuo Marxo Komunistų partijos 
manifesto laikų““?. Iš tikrųjų atrodytų, kad Trockio permanentinės re- 
voliucijos sampratą įkvėpė tam tikros fragmentiškos idėjos, kurias 
Marxas pirmąkart išdėstė rašydamas apie 1848 m. revoliucijas“. Iš 

esmės Marxas ir jo sekėjai ilgai buvo įsitikinę, kad socialistinė revo- 
liucija gali įvykti šalyje tik tada, kai proletariatas sudaro gyventojų 
daugumą. Tačiau, atslūgus pradiniam optimizmui, Marxas ėmė kri- 
tiškai vertinti politines 1848 m. revoliucijų realijas ir padarė išvadą, 
kad socialistų vadovybės tikslai buvo pernelyg utopiški, o jos taiko- 
mi metodai - per daug baugštūs. Schemiški socialistiniai principai ne- 
davė naudos, nes 1848 m. revoliucijos reiškė nuolat kintančias situa- 
cijas ir joms reikėjo lanksčių strategijų. Todėl 1850 m. Centro Komite- 
to kreipimesi į Komunistų sąjungą jis pasisakė už „nuolat vykstančią re- 
voliuciją“?, o tais pačiais metais darbe Klasių kova Prancūzijoje išdėstė 
aiškiai blankistinį pritarimą tam, kad „būtų paskelbtas revoliucijos 
permanentiškumas“, o tai, jo nuomone, reiškė, jog „klasinė proleta- 
riato diktatūra yra būtinas pereinamasis laikotarpis, kol bus apskri- 
tai panaikinti klasiniai skirtumai, panaikinti visi tie gamybiniai san- 
tykiai, kuriais jie pagrįsti, panaikinti visi visuomeniniai santykiai, ku- 
rie atitinka tuos gamybinius santykius, surevoliucintos visos tos idė- 
jos, kurios randasi iš tų visuomeninių santykių“7?. Šios bendros idė- 
jos tapo Trockio teorijos bei jo strategijos, kaip surevoliucinti statiš- 
kas diplomatijos idėjas, pamatu. 

Tačiau į Trockio teoriją nereikėtų žiūrėti tik kaip į Marxo idėjų 
ekstrapoliavimą. Kaip rašė pats Trockis savo apybraižoje „1789-1848— 
1905“, kurioje yra daug užuomazginių vėlesnio veikalo Permanentinė 
revoliucija idėjų, mechaniškai pritaikius Marxo teorijas Rusijos patir- 
čiai, būtų padaryta dviguba klaida. „Istorija nesikartoja“, — teigia 
Trockis; Rusijos revoliucijos negalima laikyti Prancūzijos revoliucijos 
pakartojimu, kadangi „devynioliktas amžius nepraėjo veltui“?!. Tai 
ypač tinka Rusijai dėl jos ypatingos, pusiau azijinės, pusiau europi- 
nės, raidos. Nuo 1905 m. iki mirties Trockis unikalioje istorinėje ir 
socialinėje Rusijos raidoje ieškojo įrodymo, kad permanentinė revo- 
liucija gali prasidėti pusiau feodalinėje, atsilikusioje valstybėje ir pa- 
sklisti po visą Europą ir pasaulį. Čia negalime deramai įvertinti su- 
dėtingų argumentų, kuriuos Trockis pateikė tuo laikotarpiu, tad teks 
tenkintis jų santrauka. 

Trockis pripažino, kad iš Parvuso, vieno iš apgaulingiausių anks- 
tyvosios socialdemokratijos istorijos veikėjų“, perėmė pagrindinę per- 
manentinės revoliucijos teorijos prielaidą, kad Rusija, nors ir atsili- 
kusi, bet kaip tik todėl tuo metu buvusi silpniausia kapitalizmo gran- 
dis, ir todėl potencialiai ji esanti tikėtinas tarptautinės kapitalizmo sis- 

temos sprogimo taškas. Tačiau pats Trockis šią idėją plėtojo ir su- 
formulavo carizmo autokratijos sisteminę diagnozę, mat Rusijos-Ja- 
ponijos karo pralaimėjimas ir jos svyravimai per 1905 m. maištą, jo 
nuomone, liudijo ne tik visišką carizmo autarkijos išsigimimą, bet ir 
neišvengiamą žlugimą. 

Kaip ir Leninui, Trockiui labiausiai rūpėjo klausimas, kas vado- 
vaus revoliucijai ir perims valstybės valdžią. Įvairiausių įsitikinimų 
Europos marksistai beveik neabejojo, kad ši užduotis teks Rusijos bur- 
žuazijai, nes atsilikusiai carinei Rusijai reikėjo demokratinės naciona- 
linės revoliucijos pagal Prancūzijos 1789 m. modelį. Trockis įsivaiz- 
davo iš esmės kitokį kelią: 


Permanentinės revoliucijos teorija, atsiradusi 1905 m., paskelbė karą šioms 

idėjoms ir nuotaikoms. Ji nurodė, kad atsilikusių buržuazinių nacijų de- 

mokratiniai uždaviniai mūsų epochoje veda tiesiai į proletariato dikta- 
tūrą, o proletariato diktatūra į dienotvarkę įtraukia socialistinius užda- 
vinius. Tai ir yra pagrindinė teorijos idėja“?. 

Trockis pateikia keletą priežasčių, kodėl tokiose pusiau feodalinėse 
šalyse kaip Rusija buržuazinės ir socialistinės revoliucijos etapai su- 
sijungs, arba „susilies“. Pirma, dėl netolygios Rusijos raidos čia ne- 
buvo savarankiškos vietinės buržuazijos, norinčios arba pakankamai 
pajėgios nuversti carą, atsikratyti pusiau feodalinių santykių kaime, 
suteikti apsisprendimo teisę engiamoms mažumoms ir paskelbti de- 
mokratines laisves — kitaip sakant, padaryti visa tai, ką tradiciškai 
padarydavo buržuazinės nacionalinės revoliucijos. Pagrindinė tokios 
padėties priežastis buvo ta, kad Rusijos ekonomikos raida buvo pa- 
našesnė į islamo (žr. 5 skyrių), o ne į Europos modelį. Dėl milžiniš- 
kos teritorijos, negausių gyventojų ir kitų istorinių veiksnių senoji Ru- 
sijos valstybė buvo kuriama administracinių, karinių ir prekybinių 
miestų — „vartojimo, o ne gamybos centrų“"* - pagrindu. Susidūrusi 
su Vakarų Europos valstybių, ypač Lietuvos, Lenkijos ir Švedijos ka- 
riniu pranašumu, carinė valstybė sunaudodavo didelę dalį jau ir taip 
menko (palyginti su Vakarais) privilegijuotųjų klasių perteklinio pro- 
dukto, o tai dar labiau stabdė lėtą šių klasių formavimąsi. Čia mato- 
me dviejų susvetimėjimo procesų sąveiką. Kad kariniu požiūriu įveik- 
tų savo atsilikimą nuo Vakarų ir „nusavintų dalį jai reikalingo visuo- 
meninio produkto, valstybei reikėjo hierarchinės luomų organizacijos“". 
Todėl, kadangi nebuvo tautos susisluoksniavimo, valstybė turėjo jį su- 

kurti. Iškilusi būtinybė modernizuoti šalį skatino skolintis pinigų ir 
diegti naujausias Vakarų technologijas, kurių reikėjo stambioms pra- 
monės šakoms plėtoti. Vykstant šiam procesui, viršuje susiformavo 
labai centralizuota biurokratinė ir autokratinė valstybė, apačioje - la- 
bai organizuotas, susitelkęs proletariatas, o tarp jų tebuvo silpna vi- 
durinioji klasė. Bijodama didėjančios proletariato galios, ši nedrąsi 
buržuazija visuomet pasikliaus aristokratiška caro valdžia kaip pas- 
kutiniu prieglobsčiu ir nemes jai iššūkio. Tad Trockis manė, jog pro- 
letariatas neturėjo kito pasirinkimo, tik vadovauti revoliucijai ir ją už- 
baigti, kadangi vienintelė kita klasė - valstietija (tai žinojo visi mark- 
sistai) neturėjo organizacinių sugebėjimų ir revoliucinės valios bei ga- 
lios. Vis dėlto Trockis tebebuvo ortodoksinis marksistas tuo požiū- 
riu, kad tikėjo, jog socialistinei revoliucijai įvykti būtina gyventojų 
dauguma. Rusijoje tai reiškė vargingųjų valstiečių paramą, kuri būtų 
garantuota pažadėjus jiems žemės ir - po keleto katastrofiškų Rusi- 
jos pralaimėjimų Pirmajame pasauliniame kare — taiką. 

Antras ir trečias permanentinės revoliucijos teorijos aspektai su- 
siję su tarptautiniu socialinės revoliucijos pobūdžiu. Trockis, reikš- 
damas - kai kas pasakytų, jog tai nesuderinama, — ir Realpolitik bū- 
dingą pesimizmą dėl socialistinės revoliucijos perspektyvų laimėti pa- 
čioje Rusijoje, ir optimistinį tikėjimą, kad tarptautinis proletariatas at- 
eis jai į pagalbą, tuoj pat susilaukė menševikų, negalėjusių toleruoti 
buvusio kovos draugo „revoliucinio romantizmo“, o vėliau ir Stali- 
no, priklijavusio jam valstietijos priešo etiketę, puolimų. Pastarąjį kal- 
tinimą, šiek tiek įtartinai skambantį žmogaus, kuris ėmėsi Rusijos „iš- 
buožinimo“, lūpose, lėmė Trockio dažnai palaikytas teiginys, jog vals- 
tietija geriausiu atveju būtų nepatikima sąjungininkė. Kai tik ji gau- 
tų taip geidžiamos žemės ir kai tik prasidėtų radikalesni socialisti- 
nės revoliucijos etapai, t. y. būtų pradėti įgyvendinti kolektyvizmas 
ir internacionalizmas, proletariato ir valstietijos sąjunga greitai susilp- 
nėtų. Paaiškėtų, jog jos nepakanka tam, kad būtų išlaikyta sovietų 
valstybinė valdžia. Tebuvo vienintelis sprendimas: 

Socialistinė revoliucija prasideda nacionaliniu pagrindu, bet ji negali bū- 
ti užbaigta šiuo pagrindu ... įsigalėjus izoliuotai proletariato diktatūrai, 
kartu su pasiektais laimėjimais neišvengiamai didėja vidiniai ir išoriniai 
prieštaravimai. Jei proletarinė valstybė lieka izoliuota, jai galiausiai lem- 
ta tapti šių prieštaravimų auka. Jos vienintelė išeitis — labiausiai išsivys- 
čiusių šalių proletariato pergalė“. 


220 NEODIPLOMATIJA 


Trockis nurodo daugybę permanentinės revoliucijos teorijos siū- 
lomų politinių priemonių, kurios garantuotų materialinę ir strategi- 
nę tarptautinio proletariato paramą. Čia išryškėja Trockio teorijos vo- 
liuntarizmas. „Ekonomikos, technikos, mokslo, šeimos, dorovės ir kas- 
dienio gyvenimo revoliucijos, - teigia Trockis, - plėtojasi sudėtingai 
sąveikaudamos tarpusavyje ir neleidžia visuomenei pasiekti pusiau- 
svyros.“" Permanentinės revoliucijos tikslas — pulti bet kurią politi- 
nę valdžią, siekiančią palaikyti reakcingą pusiausvyrą, ir per šią ko- 
vą sukurti socializmo vaizdinį, prie kurio prisiderintų Europa, o ga- 
liausiai ir visas pasaulis. Šie principai, suderinti su Lenino principais 
ir pritaikyti tarptautinei galios pusiausvyrai, dominavo toje neodip- 
lomatijos praktikoje, kurią Trockis pirmiausia įgyvendino sudarant 
Bresto taiką. 


RUSIJOS NEODIPLOMATIJOS PRAKTIKA 


Revoliucinę diplomatiją grindžiančių idėjų šaltinis buvo Lenino ir 
Kautsky'o, taip pat menševikų ir bolševikų intelektualų tarpusavio 
konfliktai. Tačiau būtent karas, ne akademiniai mūšiai ar imperialis- 
tiniai prekybos karai, o Pirmasis pasaulinis karas padarė šias idėjas 
svarbias pasauliui. Žadėdami nutraukti karą, perdalyti žemę ir su- 
teikti duonos alkstantiesiems, bolševikai įstengė nuversti visiškai iš- 
sekusią valstybės valdžią. Uždavinys sudaryti taiką su Vokietija — 
„Svarbiausias darbotvarkės klausimas“ — teko Trockiui. 

Koks buvo Trockio požiūris į tradicinę diplomatiją prieš jam pe- 
rimant Užsienio reikalų ministeriją? Jo bendra nuostata atskleidžia- 
ma apybraižoje, pavadintoje „Kaip permanentinės revoliucijos teori- 
ja atrodė praktiškai?“ Trockis šią teoriją apibrėžė žodžiais: „Joje vi- 
duramžiškumo naikinimą su socialistine revoliucija susieja vis smar- 
kėjantys socialiniai mūšiai". Iš pirmųjų jo, užsienio reikalų liaudies 
komisaro, veiksmų matyti, jog tradicinę diplomatiją Trockis prisky- 
rė likviduotinų viduramžiškų liekanų kategorijai. Paties Trockio po- 
žiūris į diplomatiją gana nuodugniai išdėstytas mažai žinomoje bro- 
šiūroje, kurią jis parašė 1914 m., prasidedant karui. Spėjama, jog šio 
leidinėlio signalinį egzempliorių, išspausdintą 1918 m. Amerikoje ant- 
rašte Karas ir Internacionalas, užsisakė prezidentas Wilsonas; ir išties 
daug Trockio frazių, tokių kaip „jokių reparacijų“, „jokių aneksijų“ 
ir „tautų apsisprendimas“, atsirado paties Wilsono paskelbtoje taikos 

programoje?". Pritaikydamas diplomatijai strateginių ir taktinių ma- 
nevrų sąvokas, Trockis aiškiai pripažįsta Clausewitzo požiūrį, jog di- 
plomatija ir karas yra neatskiriamai susiję“. Socializmo užduotis — 
atskleisti šio ryšio nedemokratiškumą: 

Čia diplomatijai iškyla dvejopas uždavinys. Pirma, ji turi sukelti karą to- 

kiu momentu, kad savai šaliai tarptautiniu ir kariniu požiūriu jis būtų 

palankiausias. Antra, ji turi taikyti tokius metodus, kurie visuomenės aky- 
se atsakomybę už kruviną konfliktą padėtų suversti priešo vyriausybei. 

Diplomatinių gudrybių, apgavysčių ir niekšybių demaskavimas yra vie- 

na svarbiausių socialistinės politinės agitacijos funkcijų?! 

Kad būtų pasiekta ir išsaugota taika, teigia būsimasis Cimervaldo 
manifesto autorius, liaudis, atnaujindama Internacionalą, turi nepaisyti 
savo valdovų. Šis sprendimas, žinoma, nebus tradicinė diplomatija: 

Sąlygos, kuriomis turi būti sudaryta taika - taika tarp tautų, o ne diplo- 

matų susitaikymas, - privalo būti vienodos visam Internacionalui. JO- 

KIŲ REPARACIJŲ, KIEKVIENOS NACIJOS TEISĖ Į APSISPRENDIMĄ, 

VIENINGA EUROPOS VALSTYBĖ - BE MONARCHIJŲ, BE NUOLA- 

TINIŲ ARMIJŲ, BE VALDANČIŲ FEODALINIŲ LUOMŲ, BE SLAPTO- 

SIOS DIPLOMATIJOS*?, 


Trockis daro išvadą, kad vienintelė alternatyva Europos kapita- 
lizmui, ypač po to „stipraus impulso“, kurį karas suteikė kapitaliz- 
mo pabudimui pačiose kolonijose, yra „permanentinis karas arba per- 
manentinė revoliucija“ *š. 

Trockis jau bus valdžioje, kai po pirmojo diplomatinio susidūri- 
mo su Europos kapitalizmu karo ir revoliucijos dialektika privers jį 
paskelbti visiškai kitokį šūkį — garsųjį „nei taikos, nei karo“, kuris, 
kaip tikėtasi, suteiks revoliucijai „atokvėpį“ tarp permanentinio karo 
ir permanentinės revoliucijos. Trockis netrukus įsitikino, kad diplo- 
matijai, kaip ir karui, būdinga Clausewitzo aprašyta „trintis“, kuri jo 
„popierinę“ antidiplomatiją pavertė šiek tiek kitokia praktine neodip- 
lomatija. O po tolesnių sunkių išmėginimų (tokių kaip pilietinis ka- 
ras), o ką jau kalbėti apie teismo procesus (ypač Maskvos procesus), 
Trockis labiau priminė Machiavelli, o ne Marxą, rašydamas, jog Žūt- 
būtinė kova yra neįsivaizduojama be karinės klastos, kitaip tariant, 
be melo ir apgaulės“. 

Pirmoji diplomatijos karo salvė buvo Petrogrado sovieto 1917 m. 
kovo 27 d. kreipimasis į pasaulio tautas: „Atėjo laikas pradėti lemia- 

mą kovą su visų šalių vyriausybių ketinimais siekti užkariavimų; at- 
ėjo laikas pačioms tautoms imtis spręsti taikos ir karo klausimus““. 
Kadangi šiame dekrete pasmerkiami visi grobikiški karai, tai jis tar- 
si pakartoja Prancūzijos Steigiamojo susirinkimo 1790 m. gegužės 
mėn. deklaraciją, tačiau yra ir svarbus skirtumas (jis, kaip matysime, 
turės rimtų padarinių sovietų diplomatijai): Sovieto dekretas buvo pa- 
skelbtas paskutinėmis Rusijos dalyvavimo Europos gaisre dienomis, 
o prancūzų dekretas buvo paskelbtas prieš Prancūzijai stojant į visuo- 
tinį revoliucinį karą. Tačiau užsienio valstybių tradicinės diplomati- 
jos reakcija abiem atvejais buvo panaši - ji aktyviai įsikišo. Prancū- 
zijos revoliucijos atveju diplomatiniu įsikišimu siekta sukurstyti ka- 
rą, kuris būtų grąžinęs į sostą Liudviką. Rusijos revoliucijos metu są- 
jungininkų diplomatai stengėsi remti Kerenskio režimą, mat buvo pa- 
žadėta toliau vykdyti karinius caro įsipareigojimus, o vokiečių vy- 
riausioji vadovybė davė nurodymą garsiuoju „antspauduotu trauki- 
niu“ į Rusiją pervežti Leniną ir kitus „bolševikų pralaimininkus“ (taip 
pat kai kuriuos pamirštus menševikus). Kai Lenino atvykimas ir ra- 
dikalios „balandžio tezės“ vėl padidino liaudies paramą reikalavi- 
mams nedelsiant užbaigti visus karo veiksmus, prancūzų ir britų am- 
basadoriai nuolat spaudė kunigaikštį Lvovą, Miliukovą ir Kerenskį, 
kad būtų uždrausta bolševikų partija. O Trockis, carinei ambasadai 
spaudžiant 1916 m. išvytas iš Prancūzijos ir 1917 m., laivu grįžda- 
mas iš Amerikos, kad įsitrauktų į Rusijos revoliuciją, britų internuo- 
tas Halifakse, Naujojoje Škotijoje, dabar tapo bendros kampanijos, sie- 
kusios, kad Kerenskio laikinoji vyriausybė jį nedelsiant areštuotų, tai- 
kiniu; šiai kampanijai vadovavo britų ambasadorius Petrograde. Taigi 
matome, jog Trockio skelbiamus antidiplomatinius principus galėjo 
sustiprinti ir tam tikra asmeninė patirtis. 

Iki lapkričio 8 d. sovietai sėkmingai užgrobė valdžią. Jų pirmasis 
kreipimasis buvo Taikos dekretas. Čia buvo išvardytos kovo 27 d. 
dekrete minimos priemonės ir dar daugiau: nedelsiant pradėti dery- 
bas dėl „teisingos ir demokratinės taikos“, paskelbti visas sutartis dėl 
aneksijų; panaikinti slaptąją diplomatiją; nekelti jokių kontribucijų rei- 
kalavimų; visuotinės paliaubos trims mėnesiams, kad visos tautos ga- 
lėtų susirinkti ir aptarti sąlygas“. Lapkričio 10 d. Trockis perėmė Už- 
sienio reikalų ministeriją ir įsakė personalui išversti Taikos dekretą į 
užsienio kalbas bei paskelbti visas jos slaptąsias sutartis. Šeši šimtai 
pareigūnų tuoj pat atsistatydino“. Sąjungininkų diplomatai į tai at- 

sakė panašiai; atsisakę pripažinti naująjį sovietų režimą, jie perdavė 
savo pripažinimą Rusijos vyriausiojo kariuomenės vado būstinei prie 
Mogiliovo. Nestebina, kad Vokietija buvo vienintelė valstybė, norė- 
jusi derėtis dėl taikos. 

Breste Trockis pradėjo Rusijos neodiplomatiją sumaniai ir netak- 
tiškai, o tai suglumino jo partnerius vokiečius. 1918 m. sausio mėn. 
jam atvykus perimti derybas iš Joffės ir kitų delegatų (tai buvo spal- 
vinga, tipiška revoliucionierių grupė - kareiviai, jūreiviai, darbinin- 
kai ir valstiečiai), jo palydovas Radekas uždavė toną neodiplomati- 
jai - per traukinio langą skelbė propagandą vokiečių kareiviams. O 
pirmąkart susitikęs su vokiečių ir austrų diplomatijos grietinėle, jis 
pareikalavo iš sutarties projekto preambulės išbraukti žodį „draugys- 
tė“88. Žinoma, Trockis ir neodiplomatai nepaisė tradicinės diploma- 
tijos gerbiamų papročių ir ritualų. 

Kurį laiką Narkomindel (rusiškas Užsienio reikalų liaudies komi- 
sariato akronimas) įspūdingai kėsinosi į tradicinę, t. y. buržuazinę, 
diplomatiją. Tačiau tuos pasikėsinimus lėmė ne tik principai, bet ne 
mažiau ir primygtinė būtinybė. Dėl masinio diplomatų atsistatydini- 
mo (jie beveik visi dirbo, kol ministras buvo Miliukovas) ir karinės 
blokados Trockis bei jo vyriausiasis administratorius Zalkindas ne- 
turėjo kito pasirinkimo, o tik paskirti ambasadoriais įvairiose šalyse 
gyvenusius, todėl, suprantama, svetimus konservatyvioms ancienne di- 
plomatie subtilybėms emigrantus. Pavyzdžiui, tai buvo Litvinovas, gy- 
venęs Londone ir tapęs sovietų atstovu, V. Vorovskis, buvęs Stok- 
holme ir paskirtas įgaliotuoju atstovu Švedijai, Danijai ir Norvegijai, 
taip pat L. Martensas, tuomet gyvenęs Niujorke ir turėjęs pakeisti Ru- 
sijos ambasadorių Jungtinėse Valstijose“. Tačiau nereikėtų menkinti 
įgūdžių ir žinių, su kuriomis šie ėmigrės — taip pat, kaip ir grįžę na- 
mo tremtiniai, — atėjo į diplomatinius postus. Įgudę politinėse grum- 
tynėse, migruodami iš vienos Europos sostinės į kitą ir todėl tapę kos- 
mopolitais, taip pat paprastai poliglotai, jie buvo talentingi ir, be abe- 
jonės, išplėtė neodiplomatijos sritį ir galią kur kas labiau, negu leido 
materialios galimybės. 

Tačiau karo poreikiai, iš pradžių buvę palankūs neodiplomatijai, 
dar kartą privertė atsisakyti jos principų ir praktikos. Ne taip, kaip 
1792 m. Prancūzija, Rusija neturėjo nei karinių priemonių, nei vie- 
ningos revoliucinės valios, kad paverstų neodiplomatiją revoliuciniu 
karu. O be tokios revoliucinę diplomatiją palaikančios galios, arba, 

perfrazuojant Frydrichą Didįjį, be revoliucinės partitūros orkestrui, 
neodiplomatija negalėjo ilgai išsilaikyti. Leninas norėjo - galbūt steng- 
damasis užkirsti kelią skaldomajai vidaus kovai dėl valdžios su Bu- 
charinu ir revoliucine karo frakcija (ši kova galėjo baigtis teroru, kaip 
tai įvyko Prancūzijoje) — suteikti galimybę išbandyti Trockio formulę 
„nei karo, nei taikos“*. Tačiau kai vokiečiai į šią gudrybę atsakė at- 
naujintais karo veiksmais, o pagalba iš Vakarų neartėjo, Leninas grie- 
bėsi Realpolitik argumentų, kad įtikintų Centro komitetą pritarti „Til 
žės taikai“ su vokiečiais. Šios taikos atneštas „atokvėpis“ davė Troc- 
kiui laiko atkurti Raudonąją armiją ir per trejus žiaurius pilietinio ka- 
ro metus sėkmingai nugalėti baltagvardiečius ir jų sąjungininkus. 
Įklimpusi į šią vidaus kovą dėl išlikimo, Rusija nekantriai laukė pa- 
galbos iš visur, tad jos entuziazmas taikyti neodiplomatijos princi- 
pus sparčiai mažėjo. Sovietų pergalė pilietiniame kare privertė Va- 
karų valstybes vieną po kitos pripažinti jų režimą. Bet dėl pasauli- 
nės revoliucijos nesėkmės ir sovietams teko pripažinti, kad reikalin- 
gas modus vivendi su Europos kapitalizmu. Tad iš tikrųjų neodiplo- 
matijos buvo galutinai atsisakyta 1922 m., kai juostuotą kostiumą vil- 
kintis Čičerinas, pakeitęs Trockį ir diplomatinėje tarnyboje pratęsęs 
ilgą šeimyninę tradiciją, pasirašė Rapalo sutartį, vienu brūkštelėjimu 
pradėdamas normalius diplomatinius ir prekybinius Rusijos santykius 
su Vokietija, buvusia priešininke Bresto derybose. 

Mes pašalinome tikrąjį pasaulį: koks pasaulis mums liko? Galbūt 
regimasis? ... Bet ne! Kartu šu tikruoju pasauliu mes pašalinome ir 
regimąjį! 

Friedrich Nietzsche, Stabų saulėlydis 


Dėl dabar pamirštų priežasčių dvi galingos gentys susinaikino. Di- 
dysis mechanizmas užspringo ir sustojo. 
Diktorius, The Road Warrior 


Ši genealogija buvo pradėta gana ginčytinu teiginiu, kad diploma- 
tijos istorija neturi pradžios — ji atsirado kaip tarpininkavimas Žmo- 
nėms, susvetimėjusiems neribotai, tačiau atsietai galiai, kurią jie pa- 
tys sukūrė vaizduotėje. Ji baigiama ne mažiau ginčytinu teiginiu, kad 
diplomatijos istorija turi potencialią pabaigą ir kad (be kitų, ne tokių 
svarbių funkcijų) jai nepavyksta tarpininkauti mūsų susvetimėjimui 
beveik neribotai, tačiau visiškai realiai žmogaus sukurtai galiai. 

Tačiau iš pradžių prieš apibendrindami šiek tiek pasiaiškinkime, 
kas šioje genealogijoje buvo mėginta padaryti ir ko ne. Užuot vėl ap- 
žvelgęs tyrimo sritį, norėčiau pagrįsti pasirinktą metodą, kadangi pa- 
baigoje reikia pateisinti šioje disciplinoje atsirandančius naujus teori- 
nius požiūrius. 

Turėtų būti aišku, kad genealoginiu metodu ir susvetimėjimo teori- 
jomis buvo naudotasi ne norint įrodyti, jog egzistuoja universalūs di- 
plomatijos dėsniai, arba suformuluoti praktinių diplomatijos problemų 
sprendimus. Nors galbūt galima ginčyti šiuo metodu grindžiamą diplo- 
matijos interpretavimą, buvo gana atlaidžiai žiūrima į menką jo poveikį 
diplomatijos praktikai. Akivaizdu, kad jis dalinis, todėl neįmanoma juo 
pasinaudoti politinėms rekomendacijoms kurti. Tačiau, juo remiantis, 
buvo mėginama sugriauti kai kurias visuotinai pripažintas nuomones 
apie diplomatijos kilmę. Šią genealogijos funkciją itin vykusiai apibū- 
dino Michelis Foucault: „Kilmės paieškos nėra pamatų kūrimas, prie- 
šingai, jos suardo tai, kas buvo laikoma vientisa; jos atskleidžia hete- 
rogeniškumą to, kas buvo įsivaizduojama kaip neprieštaringa sau“'!. 

Tad kiek vertinga ši diplomatijos kilmės analizė, reikėtų spręsti 
iš to, kiek ji geba nuvertinti pripažintą tiesą arba teoriją, kuri teigia, 
jog diplomatijos esmė yra sveikas protas, o jos kilmę galima nusta- 
tyti chronologiškai ir geografiškai. Kitaip tariant, šis nuvertinimo 
metodas turėjo pripildyti diplomatinio diskurso rinką įvairiomis in- 
terpretacijomis, kurias vienu ar kitu metu implikavo ar primetė ga- 
lios santykiai. Pirmuose dviejuose skyriuose mėginau parodyti, jog 
tai, kad diplomatijos kilmė suprantama vienodai, iš dalies paaiški- 
nama šiuolaikinėmis (t. y. liberaliomis ir marksistinėmis) politinėmis 
teorijomis, kurios valstybei suteikia beveik galios monopolį. O mano 
nuomone, diplomatijos bei diplomatinės kultūros kilmės ir jų neto- 
lydžios istorijos, kiek ji skleidžiasi ne valstybės suverenumo srity- 
je, negalima iki galo suprasti neištyrus sudėtingų galios strategijų ir 
centrų, kurie kuria diplomatinį diskursą ir juo remiasi. Tad karto- 
ju, stengėmės atskleisti daugelį tarpusavyje priklausomų galios ir 
kultūros santykių, padariusių diplomatiją būtiną ir galimą. 

Todėl reikėjo ištirti įvairias religinių ir filosofinių, politinių ir so- 
cialinių medijavimų formas, kurios sukūrė ne tik valstybių sistemos, 
bet ir pačios valstybės prielaidas. Susipažinę su terminais, sąvoko- 
mis ir teorijomis, padėjusiomis įprasminti mūsų išsikeltą užduotį, 
apžvelgėme mitologinį dvasininkijos tarpininkavimą tarp Žmogaus 
ir susvetimėjusio Dievo. Norėdamas paruošti dirvą diplomatijos at- 
siradimo istorijai, aprašiau, kaip šį tarpininkavimą „nacionalizavo“ 
„Išrinktoji tauta“, pavertė visuotiniu krikščionių tikėjimas ir institu- 
ciškai įtvirtino popiežiaus valdžia. Buvo ypač pabrėžti galios ritu- 
alai ir ceremonijos, galėję prisidėti prie Vakarų diplomatinės kultū- 
ros formavimo, ypač atliekami dvasininko-tarpininko. Skyriuje apie 
protodiplomatiją nagrinėjome ikivalstybinių tarpininkavimų (feoda- 
lizmo, Bažnyčios ir prekybinės rinkos) iškilimą ir jų simbolinių fi- 
gūrų (kario, dvasininko ir pirklio) sąveiką. Mus labiausiai domino 
šių figūrų tarpusavio santykių ir jų kolektyvinio susvetimėjimo is- 
lamui istorija. Ankstesnėse diplomatijos istorijose buvo įprasta iš es- 
mės ignoruoti šį laikotarpį dėl jo apskritai žemo intelektualinio (ra- 
šytinio) bendravimo lygio ir labai paplitusių karų. Mano nuomone, 
nedera nepaisyti šių veiksnių, o kaip tik reikėtų atkreipti dėmesį į 
judėjiškuosius-krikščioniškuosius principus ir papročius, keitusius ir 
varžiusius nuogus galios santykius lotynų krikščioniškajame pasau- 

lyje, nes jų dalinė sėkmė ir galiausiai žlugimas gali šiek tiek padė- 
ti paaiškinti painius vadinamuosius šių dienų „naujuosius viduram- 
žius“. Be to, nors ir nedaug buvo diplomatinių diskursų, Karolin- 
gų kanceliarijoms ir missi kaupiant, aiškinant ir platinant informa- 
ciją, buvo sukurta ne tik rudimentinė imperijos vasalų komunika- 
cijos sistema, bet ir pati imperija. Komunikacijos sistemos buvo il- 
galaikis diplomatijos bruožas. Nuo Šventosios Romos imperijos kan- 
celiarijų iki Narkomindelo tarptautinio revoliucinės propagandos 
biuro jos padėjo kurti santvarkos tiesos ir galios ribas; savo ruož- 
tu jas [sistemas] kartais keisdavo paribiuose vykdavę politiniai ir 
kariniai konfliktai. 

Ketvirtame skyriuje ir skyriuje apie diplomatiją buvo atsisakyta 
tradicinės galimų įtakų schemos ir pirmiausia nagrinėtos tos sudė- 
tingos strategijos, kurios iškildavo politinių, religinių ir ekonominių 
kovų metu. Tai buvo padaryta siekiant atsižvelgti į svarbiausią jė- 
gos ir grasinimo jėga vaidmenį formuojantis diplomatiniam diskur- 
sui. Taip buvo ir tikrame mūšio lauke, ir idėjų kovoje, kai metodą, 
apibrėžimą ir principų gynimą lėmė jų galimybės išstumti priešin- 
gas tiesos strategijas arba būti jų išstumtiems. Diplomatijos transfor- 
maciją, kurią matėme šiuo laikotarpiu, mano nuomone, lėmė ne ke- 
letas įžymių mąstytojų, perinterpretavusių perimtas, paprastai kla- 
sikines, idėjas, ir ne valdovų, mėginusių primesti savo suverenią va- 
lią, veikla. Nepakako pasakyti, kad Augustino, Victoria, Machiavel- 
li'o, Grocijaus ir kitų darbai šioje epochoje darė įtaką valdančiųjų 
tarpusavio santykiams. Pamėginome parodyti, kad diplomatija, kaip 
tarpininkaujantis diskursas, susiformavo kovojant konkretiems val- 
dovams dėl galios ir tiesos: kovojant siuzereninėms krikščioniškojo 
pasaulio ir islamo galioms; ganytojiškai ir suritualintai popiežiaus 
valdžiai ir demitologizuotai valdovų valdžiai; vasalų karingumui ir 
feodalinių valdų vietininkiškumui bei absoliutinių monarchijų cour- 
toisie ir centralizmui. 

Tačiau dar tada, kai šių kovų baigtis nebuvo nulemta, radosi di- 
plomatija kaip tarpininkavimas savitarpiškai susvetimėjusioms vals- 
tybėms, vaizdas keitėsi prisidėjus naujiems vidinio ir išorinio susve- 
timėjimo sukeltiems konfliktams, ypač klasių ir kolonijinės kovos. Šių 
kovų išraiška tapo polemika tarp teisininkų, fiziokratų, utopistų ir phi- 
losophes, kurie analizavo ir neretai siūlė universalistinius projektus 

(pvz., pansofizmą ir laisvąją prekybą) kaip atsvarą kylančioms par- 
tikuliarizmo jėgoms (pvz., raison d'ėtat ir merkantilizmui). Iš jų kūri- 
nių atrinkome tuos principus, kurie padėjo apibrėžti diplomatinį dis- 
kursą kaip antitezė ir kurie trumpam įdiegė kontrdiplomatijos arba 
neodiplomatijos praktiką Prancūzijos ir Rusijos revoliucijų metu. Ne- 
odiplomatijos poveikis tada prilygo sprogimui, tačiau buvo trumpa- 
laikis. Kai paaiškėjo, kad ne tarptautinė revoliucija, o nacionalizmas 
yra geriausia - o kartais vienintelė — strategija režimo galiai ir tiesai 
mobilizuoti, neodiplomatija tapo tik istorijos dalimi, o tai, kas liko iš 
jos reformų, retkarčiais trikdė lengvabūdiškais mėginimais įkurti „vie- 
šąją diplomatiją“. 


PARADIGMA DABARČIAI 


Sekdamas Foucault, apibūdinau genealoginį metodą kaip „dabarties 
istoriją“. Šios genealogijos kontekste buvo imtasi tirti šiuolaikinės di- 
plomatijos teorijos racionalumą. Apskritai Nicolsonas (ir kiti, kurie 
ieškojo diplomatijos kilmės bei istorijos esmės ir sąlygiško vieningu- 
mo) buvo kritikuojami už tai, kad a priori įdiegė intelektualinę nuo- 
monę apie diplomatijos ypatumus ir vientisą teorinį darinį primetė 
tikrovei, kuri nebuvo ir nėra tokia, kokią jie vaizdavo. Sukritikavę šį 
požiūrį apie diplomatijos istorinį pažangėjimą (t. y. kumuliacinius ir 
tęstinius poslinkius), dabar taktiniais sumetimais pasinaudosiu tuo, 
ką sužinojome apie praeities kovas, ir išdėstysiu kai kurias baigia- 
mąsias pastabas apie dabartinę diplomatijos būklę. Matydamas ne- 
paprastą pasaulio dinamiškumą ir nepastovumą, tegaliu pateikti prie- 
laidas, o ne paaiškinti, kas laukia diplomatijos. 

Siekdamas kiek nors įprasminti tai, kaip valstybės ir nevalstybi- 
nės organizacijos dabar komunikuoja ir sąveikauja tarptautiniu ly- 
giu, norėčiau pavadinti tai technodiplomatija. Apskritai turiu galvoje 
tuos globalinius komunikacijos procesus, kuriems vykstant galios po- 
litika metodiškai pritaiko mokslinį ar kitokį susistemintą pažinimą 
ir palieka jame savo pėdsaką. Turbūt negalime ištirti visų intelektu- 
alinių veiksnių ir socialinių bei ekonominių jėgų, nulėmusių techno- 
diplomatijos atsiradimą; nemėginu jo aiškinti ir tam tikru technolo- 
giniu determinizmu. Užuot tai daręs, parodysiu, kaip ir visur šioje 
genealogijoje, kai kurias reikšmingas diplomatijai technologines nau- 

joves, kurias ženklina susvetimėjimas. Kaip jau buvo sakyta, neno- 
rime teigti, kad vien technologija —- arba susvetimėjimas - šiuo me- 
tu lemia diplomatinius santykius. Ko gero, tai reiškia pripažinimą, 
kad reikia tam tikros pagrindinės sąvokos, kuri padėtų stebėtojui 
orientuotis diplomatijos chaose ir iš dalies suprasti naujas diploma- 
tijos problemas. 

Tuoj pat kyla klausimas: kaip technologija, suprantama kaip tech- 
niniai išradimai, taikomi socialinių santykių srityje, pakeitė susveti- 
mėjimo tarpininkavimą? Pirma, sistemingas mokslo ir žinių taiky- 
mas reiškia, kad žmonės vis labiau bendrauja, pasak Maxo Webe- 
rio, „instrumentiškai racionaliai“. Vadinasi, urbanizuotose, industri- 
nėse valstybėse nykstant tradicinėms kultūroms, žmonių veiksmus 
diktuoja ne tiek užsibrėžtas tikslas ar teleologinė vertė, o veikiau 
veiksmingiausios ir ekonomiškiausios priemonės tam tikslui pasiekti. 
Iš tikrųjų sąveikų teisėtumas vis labiau vertinamas pagal tuos pa- 
čius kriterijus, kuriais remiantis jos buvo planuojamos ir įgyvendi- 
namos. Antra, susvetimėjimas glūdi pačiuose technologiniuose pro- 
cesuose, kurių metu žmonės yra laikomi objektais arba priemonė- 
mis, naudotinomis siekiant ne jų pačių užsibrėžtų tikslų. Ir trečia, 
dėl toliau pateikiamų priežasčių diplomatija tapo šių technologinių 
susvetimėjimo procesų dalimi?. 

Nereikia išleisti iš akių ir lygiagrečių tarpininkavimo formų, ku- 
rias sukūrė pati technodiplomatija. Kad nesupainiotume su ankstes- 
nėmis paradigmomis, šiuos santykius, matyt, labiausiai tiktų apibū- 
dinti kaip įvairias paradiplomatijos apraiškas. Vienas iš ryškių pavyz- 
pavyzdys - individuali reakcija į aiškiai nuasmenintą technodiploma- 
tiją. Ją pademonstravo Jane Fonda Hanojuje, Armandas Hammeris 
Maskvoje, Jesse Jackson Damaske, Bobas Geldofas Adis Abeboje ir 
Popiežius Jonas Paulius beveik visame pasaulyje. Matome, kaip tech- 
nodiplomatijai atsidūrus aklavietėje, garsenybės arba bent jau iškilios 
asmenybės veikia be valstybių vadovų paramos arba jų nepaiso. Su 
garsenybių arba įkvepiančia diplomatija tarpusavy susijusi ir kita, gal- 
būt pati svarbiausia paradiplomatijos forma - mediadiplomatija. Jos 
metodai neabejojamai yra suderinami su technodiplomatija: greitasis 
ryšys, vaizdo pirmenybė prieš turinį, instrumentinis, neteleologinis 
požiūris į pasaulio problemas. Tačiau mediadiplomatija nelabai pa- 

ranki technodiplomatiją praktikuojantiems oficialiems asmenims, ku- 
rie būtų linkę, ypač susiklosčius krizinėms situacijoms, monopoliš- 
kai kontroliuoti įvykių pateikimą ir valdymą. Vakaruose, ypač po 
Malvinų ir Folklendų salų konflikto ir įsiveržimo į Grenadą, vėl bu- 
vo stengiamasi „racionalizuoti“ žiniasklaidos ir technodiplomatijos 
santykį; o Rytuose ir tam tikru mastu Pietuose šis santykis buvo na- 
cionalizuojamas. Bent jau tų vakariečių, kurie nori turėti kompetentin- 
gas nuomones apie diplomatiją, laimei, atrodo, kad nei žiniasklaida, 
nei technodiplomatai nepajėgia, galbūt ir sąmoningai, nulemti atitin- 
kamo kitos šalies galios masto. 

Visiškai akivaizdu, kad Europos valstybių sistemos išsiplėtimas į 
pasaulinę sistemą ir modernizacijos pažanga labai smarkiai paveikė 
tradicinės diplomatinės kultūros veiksmingumą. Diplomatinės siste- 
ir pačiai civilitė, taip pat ir anksčiau aprašytiems kitiems galios ritu- 
alams, ribojusiems prievartą ir palengvinusiems bendravimą tarp sve- 
timų grupių. Be to, kai nėra tarpusavio pažinimo, kurį teikia kultū- 
rinis bendrumas, bendravimas gali tiek provokuoti priešiškumą, tiek 
ir kurti draugiškus santykius tarp Vakarų kultūros centrų ir jos nu- 
tolusios periferijos. Plečiantis kelionėms ir prekybai, patobulėjus trans- 
portavimo ir ryšių būdams, technologija padidino galimybes ne tik 
bendradarbiauti, kaip sakytų kai kurie tarpusavio priklausomybės teo- 
retikai, bet ir konfrontuoti. 

Tad suprantama, kodėl svarbiausią Vakarų diplomatinės kultūros 
funkciją — simboliniais socialiniais suvaržymais tarpininkauti susve- 
timėjimui — buvo vis labiau atliekama technokratiniais principais ir 
metodais*. Tai buvo principai, kuriuos modernybė, prisidengdama 
mokslu ir jo vardu, galėjo pateikti kaip neutralius ir kurie vis dar 
galėjo atlikti globalinės norminimo funkcijas. Būtų pernelyg paprasta 
interpretuoti tai kaip vienašališką dominavimo procesą. Urbanizaci- 
ja ir modernizacija išgyvendino tradicines bendruomenes trečiajame 
pasaulyje; o kompradorinių elitų formavimasis prisidėjo prie paproti- 
nių ritualų erozijos ir jų pakeitimo modernia vertybine orientacija. 
Tad modernumo mitas dažnai derėdavo su trečiojo pasaulio valdan- 
čiųjų dvejopu poreikiu - įgyti politinį legitimumą ir prieiti prie Va- 
karų gerovės bei technologijos. 

Technodiplomatijos raidai buvo itin svarbi kita priešprieša - tarp 
Rytų ir Vakarų. Žinoma, jų ideologinių skirtumų istorija atrodytų 

užkerta kelią bet kokiam diplomatinių diskursų sąlyčiui, o ką jau kal- 
bėti apie konvergenciją. Tačiau kaip tik pačioje šio susvetimėjimo 
schemoje, mano nuomone, galima įžvelgti abipusį judėjimą techno- 
diplomatijos link. 

Pirma, tai galima pagrįsti praeities kovomis, dariusiomis pana- 
šią įtaką diplomatijai. Skyriuje apie protodiplomatiją buvo minėti 
trys pavyzdžiai: susidūrimai tarp islamo ir krikščioniškojo pasaulio, 
tarp reformacijos ir kontrreformacijos jėgų ir tarp Italijos miestų- 
valstybių. Visais atvejais radikalus susvetimėjimas ir kultūrinio ben- 
drumo nykimas, o kartais - nebuvimas, susiaurino diplomatinį dis- 
kursą paversdamas jį karo tęsimu kitomis priemonėmis. Tačiau vi- 
sais trimis atvejais dėl karinio pralaimėjimo, ekonominio išsekimo, 
trečiosios šalies įsikišimo ar kitų priežasčių atgijo neginkluoto tar- 
pininkavimo poreikis. Kai nebėra religinių komunikacijos priemonių, 
valstybės, stengdamosis palaikyti tą minimalų bendrumą, reikalin- 
gą diplomatiniam diskursui, pasikliovė raison d'ėtat ir sekuliarizuo- 
tomis kultūros vertybėmis. Dvidešimto amžiaus varžybose tarp Ry- 
tų ir Vakarų galime rasti tam tikrų panašumų, tačiau su keliomis 
svarbiomis išlygomis. Galų gale raison d'ėtat (arba, kalbant optimis- 
tiškai, raison de systėme) vis dar tebėra ta bendra vertybė, tas pro- 
tas, kurio padedamos valstybės palaiko ir stiprina savo galią. Tačiau 
technologinės naujovės radikaliai pakeitė būdus, kuriais valstybių 
diplomatija šiuo metu tai daro. Dažnai minimi dėl jų poveikio tra- 
dicinei diplomatijai greitieji ryšiai, aukščiausio lygio susitikimai ir 
šaudyklinė diplomatija. Pradedant Jamesu Burnhamu ir baigiant 
Grahamu Allisonu, buvo tiriamas iš pažiūros nereikšmingas, bet vis 
stipresnis biurokratėjimo poveikis diplomatiniams reikalams. Bet 
viena tendencija itin krinta į akis — tai atominė ginkluotė, kuri pa- 
čiu pajėgumu padaryti galą diplomatijai parodė turinti galią ją pa- 
keisti. Čia nediskutuosime apie atominio atgrasymo moralumą ar 
netgi gynybinį pagrįstumą. Mus domina atominės ginkluotės bei 
šiuolaikinių susvetimėjimo formų santykis ir jo vaidmuo atsirandant 
technodiplomatijai. 

Matėme, kad intervencija, kultūrinis bei ekonominis atsilikimas ir 
nacionalizmo atgimimas neleido ilgai gyvuoti neodiplomatijos prin- 
cipams Rusijos revoliucijos laikais. Beveik visiškai benykstą Potsda- 
mo ir Jaltos konferencijose, jie buvo pakeisti vienintele bendra Rusi- 

jos ir Vakarų — raison d'ėtat - kalba. Lygiai kaip susidūrimas tarp 
Prancūzijos ir anciens rėgimes privertė abi šalis išsižadėti daugelio savų 
principų, taip Vakarų diplomatai atsisakė savųjų ir tylom sutiko su 
stalininės Rusijos ekspansija, kai ji atvirai pasiglemžė žemes, kadai- 
se priklausiusias carų imperijai. Tačiau tokia baigtis skyrėsi nuo Pran- 
cūzijos patirties, mat susidaręs dvipolis susvetimėjimas iš Europos 
arenos buvo perkeltas į tarptautinę sistemą. 

Atominė ginkluotė, šio susvetimėjimo karinis veiksnys ir jo rezul- 
tatas, kai kuriais atžvilgiais paveikė diplomatiją taip, kaip kitados — 
šaunamųjų ginklų sukūrimas. Kaip parakas sugriovė senąją mitodip- 
lomatiją ir atvedė į diplomatiją, priklausomą nuo galios pusiausvy- 
ros ir raison d'ėtat, taip ir atominė ginkluotė skatino rastis technodip- 
lomatiją, grindžiamą baimės ir tarpusavio atominio atgrasymo pusiau- 
svyra. Šių dviejų diplomatijos paradigmų tolesnį koegzistavimą ga- 
lima paaiškinti tuo, kad pirmoji paradigma galų gale yra priklauso- 
ma nuo neatominių ginklų panaudojimo galios pusiausvyrai įtvirtin- 
ti, o antrosios paradigmos ultima ratio, baimės pusiausvyros diplo- 
matija, yra atominių ginklų nepanaudojimas siekiant įtvirtinti baimės 
pusiausvyrą. Nelygios atominės ir įprastinės galios pasaulyje abi pu- 
siausvyros buvo laikomos esminėmis, kad abipusis atgrasymas ne- 
taptų paskutiniu dvišalės savižudybės stabdžiu“. 

Alternatyvią perspektyvą suteikia susvetimėjimo teorijos. Pati ato- 
minė ginkluotė tapo susvetimėjimo sine gua non. Marxo susvetimėju- 
sio darbo samprata yra raiškus atitikmuo tų padarinių, kuriuos ato- 
miniai ginklai ir tarpusavio atgrasymas turėjo ir žmonių, ir diploma- 
tiniams santykiams: 

Kuo daugiau darbininkas pagamina turto, kuo labiau didėja jo gamybos 
galia ir apimtis, tuo labiau jis nuskursta... Šis faktas reiškia tik tai, kad 
daiktas, kurį darbas gamina ... jo atžvilgiu reiškiasi kaip svetima esmė, 
kaip nuo gamintojo nepriklausoma jėga... Darbininko susvetimėjimas sa- 
vo produktui turi ne tik tą reikšmę, kad jo darbas tampa daiktu, išorine 
esatimi, bet ir tą, kad jis egzistuoja išoriškai, nepriklauso nuo darbinin- 
ko, yra jam svetimas ir jo atžvilgiu tampa savarankiška jėga ..., gyveni- 
mas, kurį darbininkas yra suteikęs daiktui, iškyla prieš jį kaip jam prie- 
šiška ir svetima jėga“. 

Matėme, kad, pasak Marxo schemos, objekto vartojamosios ver- 
tės atskyrimas nuo jo mainomosios vertės gali sukurti prekinį feti- 
šizmą. Joks objektas negali tapti preke, jei neturi tam tikros vartoja- 

mosios vertės, t. y. galios tiesiogiai ar netiesiogiai patenkinti žmogaus 
poreikį. Bet gua prekė, objektas turi tik mainomąją vertę, t. y. gali 
būti keičiamas į skirtingą prekių kiekį. Taigi, pasak Marxo, „jis ne- 
turi nė trupučio vartojamosios vertės“?. Šiuolaikinės visuomenės kon- 
tekste šito rezultatas yra „tam tikras visuomeninis pačių žmonių san- 
tykis, kuris jų akyse įgyja fantastinę santykio tarp daiktų formą“. 

Pasinaudodamas Marxo analize, noriu padaryti prielaidą, kad ato- 
minė ginkluotė yra pagrindinė technodiplomatijos prekė, taip pat pa- 
skata jai plėtotis. Atominė produkcija yra fetišizuota ir svetima, iš tie- 
sų tapati naikinimui; ji „neturi nė trupučio vartojamosios vertės“. O 
šaltojo karo kontekste ji deformavo žmonių santykius suteikdama 
jiems „fantastinę santykio tarp daiktų formą“. 

Tačiau svarbiau atsakyti į klausimą, kas technodiplomatijos atve- 
ju yra atominės produkcijos mainomoji vertė? Arba, kalbant papras- 
čiau, kokių priemonių technodiplomatijai suteikia atominė ginkluo- 
tė? Dėl akivaizdžių priežasčių materialūs mainai į kitas prekes čia 
neįmanomi. Atominės ginkluotės vertę, ko gero, nustato mainų grės- 
mė. Tai, žinoma, visai tinka ir kitoms ginklų sistemoms: būdamas Flo- 
rencijos diplomatu, Machiavelli puikiausiai suprato, jog tikėtina grės- 
mė yra tokia pat galia kaip valdovo turimas karių skaičius. Tačiau 
sunaikinimo (o ne tik pralaimėjimo) grėsmė padarydama ribas (ga- 
lios ir tiesos) laidžias, o civilius gyventojus paversdama įkaitais, pa- 
dėjo paversti raison d'ėtat nacionalinio saugumo fetišu. Ši genealogija 
siūlo metafizinę paralelę. Kai grėsmė išauga iki abipusio susinaikini- 
mo galimybės, strategiją pakeičia teologija: atominės ginkluotės mai- 
nomoji vertė (t. y. atgrasymas) tampa tikėjimo dalyku. Kaip poten- 
cialią Jahvės griaunamąją galią dvasininkai-tarpininkai panaudojo 
tam, kad suvienytų Izraelį ir garantuotų jo ateitį, taip ir susvetimė- 
jusi atominės ginkluotės galia buvo naudojama kaip mitas, vienijan- 
tis susiskaldžiusias visuomenes (ir telkiantis sąjungas) ir atgrasantis 
užsienio valstybes nuo ketinimo pulti. Tačiau Hegelio aprašyta žūt- 
būtinė kova dėl abipusio pripažinimo dabar turi fizinį arbitrą: kiek- 
vienos atominės valstybės tapatumas ir išlikimas tapo priklausomas 
nuo svetimo Kito. 

Ar ši gana abstrakti ir neišsami analizė gali paaiškinti, kodėl atsi- 
rado technodiplomatija? Mano nuomone, ji atskleidžia keletą anks- 
čiau neįvertintų tendencijų, kurias reikia tirti toliau. Visų pirma tai 

būtų dabar teikiamas aiškus prioritetas sekimui — valstybių viena ki- 
tos ir pačiose valstybėse. Taip įsigali „kriptodiplomatija“. Kaip ma- 
tėme, kriptodiplomatija visuomet buvo valstybių žaidimo dalis. Ta- 
čiau galima įžvelgti tarpusavio ryšį tarp šnipinėjimo palydovų gau- 
sybės ir „antrųjų sekretorių“ pareigybės suklestėjimo viso pasaulio 
ambasadose. Ir viena, ir kita tarpusavyje sieja budrumo galia: oro 
kosminėje plotmėje — galia numatyti, stebėti potencialiai pavojingą 
įvykių raidą, bet ir ne taip matomu lygiu - galia kontroliuoti įvy- 
kius, kai teisėtumo ir tvarkos - šalyje arba tarptautiniu mastu - ne- 
galima įtvirtinti įprastomis priemonėmis. Budrumo išdava yra Real- 
politik akylumas: imamasi įvairių žaidimų, kai vienam laimint, kitas 
pralaimi, su taisyklėmis, kurias leidžia įtvirtinti vien akylumas; rei- 
kalingas vigilumas, nuolatinis įtarumas, kad daroma kažkas bloga, 
ir pasirengimas nedelsiant įgyvendinti, nors ir ne visuomet „lega- 
lų“, teisingumą. Vienu metu būdamas tarpasmeninis, tarptautinis ir 
nežemiškas, budrumas savo žinias perduoda ir gauna elektroninė- 
mis priemonėmis, tačiau jo jėgą sukuria atitinkamo laikotarpio Kito 
įvaizdis: imperialistinis, komunistinis, o dabar, labiau negu bet ka- 
da anksčiau — teroristinis?. Neaišku, ar šis reiškinys yra tradicinės 
diplomatinės kultūros nykimo priežastis, ar padarinys; nėra ištirta 
ir tai, kokį poveikį sekimu ir vigilumu įteigta norminimo galia daro 
diplomatijos praktikai. 

Antroji aplinkybė yra vis stiprėjanti tendencija, kai politikai laiko 
vienas kitą informacijos objektais, o ne bendravimo subjektais. Vie- 
nas iš daugelio pavyzdžių — Richardo Nixono žodžiai apie tarptau- 
tinės diplomatijos pobūdį: „Turi apsimesti, turi pripažinti, kad ne- 
gali pasakyti to, ką galvoji apie asmenį, nes kada nors ateityje jo gal- 
būt prireiks arba juo teks pasinaudoti“'?. 

Trečia, diplomatinę kalbą dar labiau neutralizavo techninio žar- 
gono perteklius — galima sakyti, kad diplomatiniame diskurse jis ta- 
po „sveiko proto“ reiškėju. Valstybės sekretoriai ateina ir nueina; o 
„Haigkalbė“ (Haigspeak), deja, pasilieka. Atrodo, jos gyvybingumą lai- 
duoja tai, kad sunkiai įveikiamas politinis susvetimėjimas neretai pa- 
teikiamas kaip techninė problema, aprašomas technine kalba, ir, kaip 
rodo nesutarimų Atlanto santarvėje pavyzdys, siejamas su techniniu 
(atominiu) modernizavimu. 

Pagaliau yra ir techninis politinis greičio veiksnys: kai ryšiai, gin- 
klų panaudojimas ir reakcija yra momentalūs, diplomatiją pradeda 

valdyti įvykių sparta, tiek pat kaip ir patys įvykiai. Kai laikas pakei- 
čia erdvę kaip svarbią diplomatijos tarpininkavimo priemonę, apgal- 
votą sprendimų priėmimą pakeičia krizių valdymas. Jeigu lazeriniai 
ginklai ir dirbtinis protas galutinai pakeis „lėtus“ kinetinius ginklus 
ir žmonių protus, tuomet bus galima kalbėti apie diplomatijos gene- 
alogijos pabaigą". 

Turbūt tipiškas technodiplomatijos paradigmos pavyzdys būtų Je- 
remy Benthamas arba veikiau tai, kaip Benthamą interpretavo Mi- 
chelis Foucault. Jis remiasi ne tuo Benthamu, kuris sukūrė „tarptau- 
tinės teisės“ terminą ar rašė apie civilines konstitucijas, bet tuo, ku- 
ris sukūrė tobulą galios technologijos projektą, Panoptikumą. Su cen- 
triniu bokštu, iš kurio galima nuolat stebėti įkalintų asmenų ratą, Pan- 
optikumas, pasak Benthamo, buvo veiksmingiausias organizacijos ir 
socialinės kontrolės būdas, nereikalingas jokios atviros prievartos arba 
tam tikro protavimo. Sujungęs totalų matomumą ir technologinę ga- 
lią Panoptikumas nėra tik metafora, išreiškianti technodiplomatijoje 
slypinčio visažiniškumo ir visagalybės telos!*. 

Tačiau aš negaliu, o ir nenoriu sakyti, kad to pakanka norint pa- 
aiškinti. Ši knyga prasidėjo ir baigsis kaip susvetimėjimo iškeltų 
problemų, o ne jų sprendimų genealogija. Kai kam tai galėtų būti 
problema: kaip pažymėjo George'as Katebas, „jei politikos teoreti- 
kas dėl susvetimėjimo tik sielvartauja, teorija negali visiškai adek- 
vačiai atspindėti nūdienos“'*. Tačiau diplomatija, matyt, yra taip pat 
atspari taisymui, kaip ir teorijai. Tai ne verkšlenimas, o realistiškas 
pripažinimas, jog susvetimėjusi vidaus politika skiriasi nuo susve- 
timėjusių tarptautinių santykių. Turėtų būti visuotinai sutarta, kad 
pastarieji yra gerokai pavojingesni. Deja, pavojaus vengimas gali nu- 
blokšti į didelį neišmanymą, potencialiai žalingesnį ir mums pa- 
tiems, ir diplomatijai. Genealogijos tikslas yra pašalinti šias baltąsias 
dėmes, išryškinti istorinius ir galimus pavojus, nepasiduodant la- 
biausiai viliojančiai nūdienos nuotaikai — nevilčiai, ar, o tai dar blo- 
giau — Realpolitik nuostatai, pripažįstančiai pavojų, bet neigiančiai 
baimę, pasibaisėjimą ir kitas, ne mažiau reikšmingas tarptautiniams 
santykiams emocijas. 

Kai nėra sprendimų, neretai griebiamasi raminamųjų priemonių - 
tai dar vienas pavojus. Alternatyva - pripažinti, kaip daro Foucault, 
„kad jei viskas pavojinga, tai visuomet privalome kažko imtis“. Tad, jo 

nuomone, „kasdien privalome padaryti etnopolitinį pasirinkimą - nu- 
statyti, kas yra pagrindinis pavojus“'*. Aš sutinku su tuo ir baigdamas 
darau išvadą, jog didžiausias mūsų poreikis atspindi rimčiausią mums 
iškilusį pavojų: kol neišmoksime atpažinti savyje Kito, tol būsime pa- 
vojuje ir mums reikės diplomatijos. 

šias ydas, sustiprėjus ir suklestėjus dorovei - šalies atramai, įsivyravo neatskiriama 
nuo dorovės laisvė. 

12 E. Burke, Reflections on the Revolution in France (London: Dent, 1967). 

33 Ibid., p. 7. 

pagalbą Ispanijai kilus konfliktui su Anglija dėl Notkos sąsiaurio. Prancūzijos atsisaky- 


266 PASTABOS 


mą nuo sutarties būtų galima aiškinti ir taip: jį įkvėpė ne tiek internacionaliniai, kiek 

* Ambasadorius turi paskirti tautos atstovai. Ar gali būti didesnė kvailystė už mū- 

* Ar Prancūzijos respublikai nebūtų naudingiau nutraukti konsulinės funkcijas, at- 
šaukti užsienyje esančius derybininkus ir išlaikyti jų pareigas atliekančius įgaliotus kur- 

cault, Discipline and Punish, p. 195-228. 

BG. Kateb, „Hannah Arendt: alienation and America“, Raritan (Summer 1983), p. 4. 

4 M. Foucault, „On the genealogy of ethics“, P. Rabinowo ir H. L. Dreyfuso inter- 
viu, in The Foucault Reader (New York: Pantheon, 1984), p. 343. 

